
ANUL XI, Na. 9, SEPTEMVRIE 1944 


SCRISOARE FĂRĂ RĂSPUNS 
CĂTRE UN TÂNĂR CARE A MURIT 


Dragul meu Tudor, 


Unde te va găsi acum, această scrisoare ce-ţi făgăduisem şi 
din care Voiam să fac prefața vieţii tale. Nu ştiu. Intreb zadarnic 
tăcerea ce te înconjoară. Iti făcusem această fägäduintä în ajunul 
plecării mele, spunându-ţi că data scrisorii va fi pusă în acest 
oraș, Constantinopol, în care s'a terminat cea dintâi, cea mai de 
neuitat dintre lungile călătorii ale vieţii mele. In chipul acesta 
ar fi luat sfârşit ciclul celor Opt Paradisuri. 

In ultimele zile de Septemvrie 1943, când, pe terasa dela Mo- 
gosoaia, ai venit să-ţi iei rămas bun dela mine, tocmai termi- 
nasesi traducerea cărţii în româneşte. Räzimati de pervazul de 
piatră, din înălţimea terasei, deasupra lacului, priveam moartea 
înceată a zilei. 

Doliul nepotului meu cel mai drag 1), care era şi prietenul 
tău, ne învăluia pe amândoi, părând că se prelungeşte asupra 
întregei privelişti, pe care dânsul o iubise atât de mult. Amin- 
tirea lui era atât de vie, încât amândoi ocoleam să vorbim despre 
ea. Te-am întrebat ce planuri de viitor aveai, în privinţa ta şi a 
cărţii traduse. Ai rostit numele unui editor cunoscut. Aveai de 
gând să termini corecturile în ceasurile târzii de răgaz, din timpul 
serviciului militar pe care trebuia să-l începi. Iţi mai lipsea doar 
prefața aceasta ca să trimiţi manuscrisul editurii. 


1) Mihai Basarab Brâncoveanu, pilot aviator pentru vânătoarea de 
noapte, căzut la datorie cu avionul său în Valea Leurzii (Dâmboviţa) la 
10 August 1943, după ce își salvase echipajul; în vârstă de 22 ani. 

Pe când te ascultam, mă urmărea gândul acesta: Cum aş 
putea să-ţi mulţumesc îndeajuns. Este oare cu putinţă să găsesc 
cuvintele nimerite spre a-ţi înfățișa simfirea mea. Imi dădeam 
seama că resimt pentru tine un fel de recunoştinţă uluită, precum 
a unui om mântuit în faţa făcătorului de minuni. 

La vârsta de optsprezece ani, porniseşi să refaci călătoria 
mea, să traduci, adică să retrăeşti, de oarece ţi-era dragă, cartea 
celor optsprezece ani ai mei. 

Regăseam, în toată strălucirea înrourată a dimineţii, nişte 
flori pe care le socoteam de mult vestejite. 

Imi scrisesesi de altfel: V'am urmat cu stăruința de fiecare 
pas a unei umbre de-a-lungul pământului persan. Nu, umbra 
eram eu şi, prin tine, făceam acum cale întoarsă din lumea um- 
brelor, către lumina acelor limpezi diminefi asiatice, pe atunci 
purtată de automobilul tânărului meu soţ; străbătând cu o viteză 
cu totul neobişnuită pentru acele vremi, drumurile de legendă, 
urmate de Xerxes și Alexandru cel Mare, în mine luau naştere, 
sentimentul Istoriei, al Poeziei şi al Predestinării mele. 

Socoteam că întoarcerea mea la Constantinopol va putea 
inspira prefața pentru cartea ta, epilogul pentru cartea mea. 
Ceasul ales pentru plecare era amenintätor. Când m'ai părăsit 
pe terasa dela Mogoşoaia, eu urma să pornesc, tu să rămâi. Cine 
putea să prevadă că se va întâmpla altfel. 

Nimeni nu știe care e cel care pleacă şi care e cel care rămâne 
în lumea aceasta; nu ştim niciodată nimic, Astăzi însă mă mustru 
îndurerată că nu am înţeles de cum te-am văzut venind spre 
mine, de pe tărâmul pierdut al tinereţii mele, purtând în mâini 
această carte de călătorie, că erai gata de plecare; pricepem noi 
oare, însă, vreodată ceva? 

Erai atunci în pragul tainicei migratiuni sufletești, pe vremea 
când eu încă îmi căutam cuvintele, pe când îmi scriai la 6 Noemvrie 
1943, pentru ultima oară, pentru a-mi aminti făgăduinţa făcută. 
Mă miram atunci de atâta nerăhdare. Nu aveai oare viaţa întreagă 
înaintea ta? 


ax 


Imprejurările în care a avut loc scurta noastră întrevedere, 
mi-au devenit de neuitat. Imi voi aminti mereu de ziua aceea 

de primăvară, în care mi-a fost anunţată vizita ta, nu ca pe un 
dar ce urma să-l primesc, ci ca pe o graţie pe care trebuia să o 
fac eu, 

Un tânăr dorea să vină la Mogoşoaia să ceară îngăduinţa de 
a traduce «Cele Opt Paradisuri >. 

Și a sosit, Dela cea dintâi convorbire, pe când ne plimbam prin 
parc, mi-am dat seama cât de bine cunosteai această carte, pe 
care eu o uitasem, 

Câteva luni mai târziu, în miezul verii, într'o leneşă zi însorită, 
în pridvorul Palatului Brâncovenesc, mi-au fost revelate, fru- 
museţea nouă, sonoritatea proaspătă pe care le căpătau, traduse 
de tine si cetite cu voce tare, frânturile mele din Hafiz, Omar 
Kayam sau din Firdusi. Recăpătam, acum, tot ceea ce simtisem 
şi gândisem, tot ceea ce contemplasem şi trăisem, în vremea primei 
mele călătorii în Asia. Totul avea însă acum o putere, o strălu- 
cire nouă, aceea a tinereţii regăsite ca prin minune; tinereţea 
ta izbutind să o tălmăcească pe a mea. 

Capitolele, perioadele şi frazele urmau unele după altele în 
chipul cunoscut, fnfäfisändu-se însă acum, cu podoabele limbii 
strămoşeşti, precum le-ar fi putut înţelege şi pretui primii oaspeţi 
ai Mogoşoaei, tinerii cei frumoși, întovărăşiţi de cele şapte prin- 
țese ale basmului, surorile cele nenorocite, care plânseseră atât 
de mult pe urma lor. 

In reculegerea înfiripată din cetire, mi se părea că umbre ca 
acelea, încântătoare şi triste, soseau una câte una, să asculte 
glasul tău prietenesc. 

Uneori, din pricina vreunui cuvânt, te opreai, te chinuia 
gândul că nu era destul de potrivit; unele din expresiile mele 
ti se păreau cu neputinţă de tradus si sensibilitatea ta de poet 
se cutremura. Grija si respectul tău faţă de text erau nemăsurate. 
Te îndoiai mereu de desăvârşita asemănare dintre model şi inter- 
pretarea găsită de tine. Eu dimpotrivă, căutam prin toate 
mijloacele să te linistesc. Eram de altfel sinceră. Eram convinsă 
de darurile tale de scriitor şi te mustram că nu le foloseşti pentru 
tine însuţi. Eram mirată de modestia ta, care te făcea să preferi 
cartea mea, cărţilor pe care ai fi putut să le scrii tu însuţi, la 
cei optsprezece ani cât aveai. Ifi vorbeam de viitoarea ta 
operă. Credeam în această operă. Simteam în tine daruri de scriitor, 

daruri de tälmäcitor — cäci dacä ai cântäri bine totul, deosebirea 
dintre cel ce citeşte si cel care scrie, nu este în cele din urmă alta 
decât că de unul vorbele ascultă, de celălalt nu. 

O carte este un răspuns; ea găseşte un răsunet, o afinitate 
tainică în sufletul cititorului, altfel nimeni nu ar mai citi. Și, 
lucru mai ciudat încă, cel ce ar avea siguranţa că nu va fi nicio- 
dată citit, nu ar scrie sau ar scrie prost. 

Toate lucrurile trebuiesc apropiate de tâlcul creştin al cari- 
tăţii şi al dragostei, chiar literatura. Trebueşte să înţelegi pentru 
a fi înţeles şi trebueşte să dai pentru a primi. 

Ai început să râzi când ţi-am povestit legătura dintre Maurice 
Barrès si «Cele Opt Paradisuri» si cum autorul cărții «Leurs 
figures » se afla la obârşia vocației mele literare. Mă întorsesem 
din Persia și tocmai sosisem la Paris. 

Barrès întâlnindu-mă, îmi pusese mii de întrebări asupra călă- 
toriei mele. Pe vremea aceea, eram tot atât de timidă ca şi tine, 
dragul meu Tudor. De oarece însă interesul lui Barrès pentru 
Persia mi se părea sincer, am răspuns la întrebările lui cu tot 
elanul meu. M'a întrebat atunci: Când îţi publici cartea? I-am 
răspuns uluită: Cum aş îndrăzni să public o carte despre Persia, 
după «Vers Ispahan», după Loti. Barrès însă îmi răspunse su- 
râzând: «Cartea scrisă de Loti, este cartea unui domn în vârstă, 
a dumitale va fi cartea unei tinere femei de 18 ani. Nu e nicio 
legătură ». Am îndreptat tâlcul ascuţit al acestei istorioare spre 
tine, îndemnându-te stăruitor să scrii cât mai repede o carte de 
călătorie: « Ai făcut un sbor de încercare, ai fost călătorul meu, 
Iţi prezic un lucru: în curând ai să sbori cu propriile tale aripi», 

Vara se sfârşi gi greaua iarnă de război ne adună în jurul 
singurului cămin dela Mogoşoaia, « acest frumos şi luminat palat », 
care însă, după gândul primilor lui stăpâni, fusese chibzuit să nu 
fie decât un locaş de odihnă primăvăratecă şi de plăcere senină. 

Iată-te sosind acolo cu Mihai sau cu George Brâncoveanu, 
având sub braţ manuscrisul traducerii, care se întregea mereu. 
Imi citeai noile capitole. In micul salon înalt si boltit, cu un 
camuflaj înjghebat pe dinăuntru, din care pricină noi îl numeam 
«cortul şefului arab», între perinile îngrămădite, covoarele ce 
trebuiau câteva ceasuri măcar să ne despartă de frigul de afară, 
vocea ta atât de bine timbrată, relua cititul întrerupt. Pe măsură 

ce lucrul se desävärsea, se înfiripau si prieteniile cercului nostru. 
Mihai aducea picturile sale, peisaje, flori, un colţ de bar, o horă 
de copii. Intrezăream în el un viitor Degas. Incet, încet, o expo- 
ziţie permanentă a operelor sale se închegă în « cortul șefului arab ». 

Incepuse să picteze dela vârsta de patrusprezece ani. Urmăream 
cu o bucurie nespusă desvoltarea darurilor sale extraordinare. In 
faţa flacărilor limpezi ale focului din cămin, nutrit fără încetare, 
cu păpuşi de brad, de către tinerele fete prezente, devenite vestale, 
ne citeai paginile acelea în care moartea ne pândea în deşertul 
podişurilor înalte din Iran, unde oaza nu se ivea decât după chi- 
nurile prelungi ale prafului si ale setei. In primăvara următoare, 
lectura se apropia de sfârșit. 

Era primăvara anului 1943, ce era hărăzită să fie ultima pri- 
măvară a lui Mihai şi a ta, de asemeni, Tudore. Cu vremea, prie- 
tenia dintre noi crescuse, statornicită tot mai mult de numeroase 
simpatii împărtășite de noi amândoi. 

Cunoscusem între timp pe tatăl tău. Imi dădusem seama în 
ce atmosferă de înţelegere caldă şi delicată trăiai în familia ta, 
ca un bărbat încă tânăr, care îţi înţelegea elanurile tale şi care 
citea operele lui Proust, ale Anei de Noailles, ale lui Valery, Gide, 
Aragon şi le comenta cu tine. Mama ta, sora ta Lilette, în- 
cântătoare prezenţe femenine, care îşi închinaseră viaţa daru- 
rilor tale, tot mai vădite, şi care admirau în tine în același timp, 
pe viitorul poet, pe scriitorul ce va închipui cândva faima familiei, 
dar, înainte de orice altceva, pe bărbatul care, abia ieşit din co- 
pilărie, găsise mijlocul să-şi închine activitatea unei grele sarcini 
de război, luptând în spitale împotriva morţii, cu chipul senin 
şi dârz. 


+ 
* * 


Căsătoria lui Mihai, dragostea si moartea lui, ce au făcut din 
viața acestuia un poem care depăşeşte orice poezie lirică, eroică 
şi tragică totodată, ti-au îndrumat paşii, cu mâinile încărcate de 
flori, din nou spre Mogoşoaia, la 11 August 1943. Am şi acum 
înaintea ochilor pâlcul acela de tineri, care au purtat pe Mihai până 
la porţile mormântului, la capătul unei poteci înverzite din parc, 
ascunsă sub frunzişurile ce-i erau atât de dragi, pe care le alesese 
drept subiect pentru unul din ultimele sale tablouri. 

Aläturi de fratii lui si de cei doi oameni ai echipajului säu, 
Päun si Gologan, cärora le salvase viata, erai tu, prietenul lui. 
Alesesesi pe Mihai ca pe cel mai bun dintre toti si panglica ce 
întoväräsea florile puse în mormânt, purta mărturia scrisă: Lui 
Mihai, cel mai bun dintre prietenii mei, Tudor. 


* * + 


Prin Victorilla, logodnica, tânăra soţie, văduva lui Mihai, 
prin glasul acesteia mi-era dat să aflu în luna Decemvrie a aceluiaşi 
an, la Constantinopol, ceea ce scrisorile întârziate din pricina 
cenzurii poştale nu-mi destăinuiseră încă. Porniseşi pe urma lui 
Mihai. Nimeni n'a putut să-mi spue în ce chip şi nici pentru ce, 
nici în urma cărui accident; ne vor rămâne pentru totdeauna 
străine şi nici nu voi căuta să le aflu. Răspunsul meu fusese între- 
tăiat de moarte. Imi cerusesi pentru ultima dată această prefață 
pe care n'ai primit-o, când îmi vesteai şi plecarea pentru armată 
în Transilvania. La Sibiu ai părăsit atât de nelămurit această 
lume de nedeslegat pentru mintea omenească, atât de limpede 
pentru Dumnezeu şi în care părinţii tăi atât de nenorociti 
nu mai pot regăsi decât durere şi dragoste. Numele tău va 
rămâne legat de această carte; oglindă a tinereţii mele, spre care 
mă plec, ca să regăsesc chipul tău, nu pe al meu, un chip frumos 
şi grav, a cărui taină nu-mi va fi niciodată revelată. 

Ai plecat în această călătorie nesfârşită înaintea noastră şi nu 
în urma noastră, cum se cuvenea, şi în clipa în care am aflat aceasta 
te-am încredințat Dumnezeului acela, despre care, în cea dintâi 
pagină din Cele Opt Paradisuri, ai aflat că « îndurarea Lui depă- 
şeşte dreptatea Lui» 1). 


Constantinopol, 28 Ianuarie 1944. 
MARTHA, 


Principesă Bibescu 


1) Aceste pagini ale Principesei Martha Bibescu constitue prefața la 
traducerea românească a cărţii sale Les Huit Paradis, traducere datorită 
lui Tudor Nicolaescu, tânărul scriitor mort, căruia îi sunt adresate rân- 
durile de mai sus. 


CETATE MEDIEVALĂ 


Luna ninge chiparişii 

Cu funingini de argint. 
Unda pare amurgind. 
Turnurile par trimişii 
Unui rege, ca s'asculte. 

El le-a pus pe cap comori, 
Chivăre cu pietre multe, 
Și le-a dat şi trei surori. 


Pasările trec în zbor. 

Pasările sunt de aur. 

Pentru cine ciocul lor 

Duce ’n colo foi de laur? 

Au rubine ’n ochi şi 'n ghiare. 
Din fântâna cu căldare 
Cercuită cu ghirlande, 

Scoate-o fată diamante. 


De-aş avea un cal şi-o spadă 
Si-o Domnitä de furat! 
Du-te lună din ogradă, 
Lumea s'a schimbat 

Și flăcăului din salbă 

I-a ieşit mustață albă. 


Du-te lună, ia-fi veștmântul 
Si năframele senine, 

Dacă numai pentru mine 
Farmeci noaptea şi pământul, 


CE-I FI SI TU? 


Ce-i fi şi tu şi ce fel de jivină, 

Că scormonesti si tu 'n lumină? 

Incerci să zbori şi-ajungi să sai 

Ca gärgärita de mălai. 

Ai vrea să cânfi şi zbieri: 

N'ai glas, nici aripi, nici puteri, 

Te-ai cuibărit pe undeva ’ntr’o buche 

Și stai în slovă strâns ca un păduche. 
Ti s'a spuzit hârtia pe care umbli 'n lat 
Si vrând să te înnalfi te-ai cocoşat. 


Te-aud şi-aş vrea să şi te-ascult 

Dar bâzâitul tău nu ţine mult 

Şi-o ia mereu de la ’nceput. 

Ca un sughif, o tuse, un stränut. 

Ai fi râvnit să cânţi, şi 'n rotogoale 

Să crească larg şi cântecele tale. 

Răsuflul ti-este scurt şi, întrerupte, 
Fărâmele cu ’ntregul de-a surda dau să lupte. 


Mânia ţi-o încerci, ca un gândac, 

Si ţi-o răzbuni şi 'nţepi, dar n'ai nici ac 
Si nici Venin în măruntaiul Dumitale. 
Te-apăs cu talpa: ies niţele bale. 


CÂINELE SUFLETULUI 


Sufletul meu e câine credincios. 
L-am deslegat adeseori din lanţ, 
Adeseori din cusca lui l-am scos 

Și l-am târît până la sant, 

Până la santul întăririi mele 

Ca să-l înnec în zmârcul dintre stele, 


Deprins cu lanţul şi lungimea lui, 
Se 'ntoarce repede la cuşcă 

Și mârâie la biciul dintr'un cui 
Care scoboară pe 'nserat şi-l muşcă 
Și i-se plimbă ca un foc pe piele. 
Rănile lui sunt şi ale mele. 


Câine mişel, tu mârâi numai biciul 

Si urmele şi pragul mi le lingil 

Căci te târăşti ca să-ţi păstrezi şoriciul 
Și dând din coadă voia mi-o învingi. 


Pe toată viaţa înnădit cu tine, 
Nedespärtit de coadă şi de bot, 

Sunt supărat că strânşi atât de bine 
Să te alung din bătătura mea nu pot. 


Insă mă jur, când voi cădea de moarte, 
Hoitul meu gol nu-ți va spori ospătul, 
Căci de aproape, ca şi de departe 

Te voi croi şi din mormânt cu bäful. 


PAIANJENUL 


Jucând în zarea mea, paiata 

Mi-a dat azi bună dimineaţa, 

La geamul din grădină. 

O roată de mătase şi lumină 

L-a ’mpresurat cu nimb de heruvim. 
A fost vecini de zări să fim. 

Impärätia lui de două schioape 

Bate ’n fiori de aur şi de ape 

In dreptu 'mpărăţiei mele 

Urzită de-a crucişul din firele cu stele. 
Aceeaşi lună nouă 

Le sparge borangicul din plasele-amândouă 
Si-acelasi vânt le sfâşie 'mpreună, 

Pe nopţile de viscol, fără lună. 

Mereu şi ne ’ntrerupt, ca 'ntâia oară, 
Compasul chibzuieste şi măsoară, 
Reîncepând dela obârşii chinul 

De-a împlini ce sfarâmă destinul. 


Pentru o gâză, câtă cheltuială 
De aţă scumpă si beteală! 


T. ARGHEZI 


IN AMINTIREA PROFESORULUI 
FRANCISC RAINER 


A plecat acum câteva zile dintre noi, tot atât de sfios pe cât 
a trecut prin viaţă, un om care a avut totuşi una din minţile 
cele mai alese și mai deosebit înzestrate din câte le-au fost date 
să vadă oamenilor din generatiunea mea: Profesorul Francisc 
Rainer. 

Ce-a însemnat pentru medicina românească acest mare dascăl, 
nu voi încerca să spun; fiindcă n'am pricepere destulă şi nici 
chemare pentru asta n'am. Voi căuta numai să evoc profilul 
intelectual al unui chip, în care, multi din cei ce ostenesc azi 
în ţara noastră pe tărâmurile culturii, obișnuiau să vadă unul 
din cele zece capete a căror existenţă ne făcea să ne mândrim 
a fi români şi să ne bucurăm că suntem oameni. 

Profesorul Rainer era, într'adevăr, un om cu totul neobişnuit. 
Il cunoscusem în vremea anilor mei de facultate, când, împreună 
cu alţi colegi, studenţi în psihologie, nu ne multumeam să ascultăm 
cursurile facultăţii noastre de filosofie, ci alergam şi pe la alte 
facultăţi, să ne instruim. Audiam astfel, la Märcuta ori la Colțea, 
psihiatrii vestiți ai acelor vremi: Doctorii Marinescu şi Obreja; 
iar în amfiteatrul cel mare al Facultăţii de Medicină, audiam 
lecţiile de anatomie şi embriologie — minunat curs de biologie 
generală — ale Profesorului Rainer. 

L-am văzut apoi, mai de-aproape, lucrând în campaniile de 
cercetări monografice ale Institutului Social Român la Fundul 
Moldovei şi la Drăguş; apoi la minunatul Institut de Antropologie 
pe care îl înființase în Bucureşti şi pe care l-a condus până la 


494 REVISTA FUNDATIILOR REGALE 


moarte ; apoi la ultimele lui conferințe publice si, în sfârşit, după 
pensionarea lui prematură dela Universitate, la lucru, la el acasă. 


Profesorul Francisc Rainer n’a scris mult. Puținele lucrări pe 
care le-a publicat, sunt modele de claritate și de probitate ştiin- 
ţifică. Raportul său asupra cercetărilor antropologice dela Nereju 
şi Drăguş, articolele lui din «Viața Românească», ori lecţiile 
lui despre «viaţa omului pe pământ» ori despre «structura ma- 
teriei vii», făcute la Facultatea de Științe pentru un public mai 
larg, din care ultima s'a publicat în volum, sunt adevărate pilde 
de limpezime a gândului în lupta lui de a surprinde contururile 
delicate ale realului. Supunerea lui față de obiect era, sub acest 
raport, ca un fel de cucernicie. Urmărea amănuntul cu o gingäsie 
nespusă, ca penelul unui artist chinez. Dar nu pierdea niciodată 
din vedere legătura lui cu întregul, rostul lui în ansamblul de care 
vorbea. Toate aceste lucrări sunt însă departe de a ne înfățișa 
icoana exactă a farmecului pe care-l avea învățământul său. 
Avea faţă de gândul scris, aceeaşi sfială pe care o avea faţă de în- 
cercarea de a studia anatomia pe cadavru. Ca si cum toată fre- 
mătarea gândului nu s'ar fi lăsat cuprinsă în scheletul cuvintelor 
şi ca şi cum orice «expresie ultimă » nu trebuia să fie decât ter- 
menul unui efort de căutare, care odată atinsă, trecea în marea 
împietrire a morţii. Ca şi alt mare dascăl, de care am fost legat, 
acest învăţământ a fost mai ales oral. 


In vremea studiilor mele, cursurile lui erau cu drept cuvânt 
celebre. Parcă îl văd şi-l aud încă vorbind! Simplu de tot, cu o 
limpezime de apă dela munte. Cu toate că făcuse zeci de cursuri, 
glasul lui tremura încă de emoție, în căutarea expresiei celei mai 
potrivite a gândului. Era surd. Și surzenia de care suferea îi în- 
cordase trăsăturile feţei, —asternändu-i pe buze expresia unui 
nedesluşit amar, ca mărturia tragică pururi simțită a inadecvării 
rostirii cu viziunea. Dar, în vreme ce ochii lui, întorși înlăuntru 
ca ai statuelor grecești, păreau aplecaţi să desluşească taina oare- 
cărui demon, faţa lui gravă, urmărind degetele mâinii lui adunate 
expozitiv la înălțimea frunţii, se lumina dintr'odată, transfiguratä 
de un zâmbet ciudat serafic, iscat de bucuria nepământească a 
descoperirii şi a comunicării gândului către alţii. Si era atât de 

răpitor acest surâs, încât ascultătorului i se părea, nu numai că 
pricepe totul, dar şi că ia parte la bucuria creaţiei! 

Făcea nişte lecţii minunate, cu adevărat răsturnătoare pentru 
studenţii aiuriti, care osteniseră nopţi întregi pe foile lui Testut 
sau Poirier, în care susținea că 'nu există aparate: nici aparat 
digestiv, nici aparat respirator, nici aparat circulator, nici elimi- 
nator, nici reproducător, nici altele; ci numai organismul întreg. 
Niciun aparat nu putea fi înţeles, după el, nici în anatomie, nici 
în fiziologia lui, considerat separat ;ci numai legat de toate cele- 
lalte, funcţionând împreună cu ele, în unitatea vie pe care o con- 
stituiau toate laolaltă. Dar, deşi insista asupra acestei unităţi indi- 
viduale şi ireductibile a organismului, în elemente, mintea lui nu 
se avânta niciodată spre abstractiile metafizice ale unui principiu 
intelectiv al întregului, gata făcut şi existent în sine, ca atare, 
ca la Driesch, Unitatea organismului era, la el, mai ales o exi- 
gentä de metodă, o perspectivă a spiritului, un element ascuns, 
care trebuie să ordoneze mersul operaţiilor inteligenţei, atunci 
când încearcă lămurirea unui fapt concret, a unei forme. Esen- 
fialul fiinţei vii manifestate: forma vie, nu stă însă — pentru 
el — în această unitate, ci în operaţiile prin care ea se luptă şi 
se echilibrează cu diversitätile din jur. 

Cu toate că era astfel ispitit necontenit de farmecul relaţiilor 
şi înţelesurilor ascunse ale lucrurilor, profesorul Rainer era deci 
preocupat mai presus de toate, de ceea ce se întâmplă, adică de 
proces, de faptă şi de verificarea lor. De aceea profesorul Rainer, 
deşi a studiat mult, n'a publicat decât puţin. 

Preocupat în toate de om si de ale sale, concepea tantro- 
pologia » în sens larg, ca ştiinţa fiinţei omeneşti în general. Nu 
admitea o separație arbitrară a spiritului de trup. Si se folosea 
spre a-l caracteriza de toate creaţiile acestuia. 

Cultura lui prodigioasă ne uluise. Profesorul era în stare să 
evoce — spre lămurirea unui caracter antropologic dominant, ori 
a unui caz concret de medicină operatorie — orice amănunt din 
«Comedia Umană » a lui Balzac, întreaga gestație intelectuală a 
quartetelor lui Beethoven, sau chiar o năzdrăvănie cu haz din 
povestirile Baronului de Miinchhausen, 

Metoda lui intuitivă, dar îndreptată spre esențe, înțelese ca 
un fel de norme constitutive de ideatie, făceau din el aproape 

un fenomenolog. In această direcţie, profesorul Rainer va fi fost 
unul din cei dintâi care a aplicat această metodă, în chip con- 
secvent în medicină. Şi chiar dacă nu a publicat în această pri- 
vinţă nimic el însuşi, ideile sale au fecundat felul de a gândi şi 
de a privi lucrurile al elevilor săi, care au awut, ei, mai târziu, 
cu noua metodă, succese răsunătoare. Când era însă întrebat 
de ce nu publică rezultatul reflectiilor şi observaţiilor lui privitoare 
la un anumit domeniu de fapte, spre a lua dată, arätându-i-se 
că alții se vor bucura de roadele gândirii lui, profesorul Rainer 
surâdea blajin, ca şi cum ar fi spus: « Ce însemnătate au asemenea 
priorități pentru cel pasionat cu adevărat, numai de cercetare? 
De ce m'aş întoarce înapoi, oare, acuma, ca să public ce-am des- 
coperit de mult; când de atunci, gândul meu a mers mult, mult 
înainte? Şi de ce m'as întrista oare să constat că ceea ce am văzut 
cândva, înaintea altora, a fost fecund. Dimpotrivă, nu e un mai 
mare prilej pentru mine să mă bucur»! 

Preocupările acestea fenomenologice nu făceau deci din el un 
visător abstract; ci, dimpotrivă, îi dădeau parcă posibilitatea să 
dobândească un fel de a doua vedere, mai perfectă, care-i îngăduia 
să-şi ascută simţurile şi să capete puterea de a intui direct relaţiile 
morfologice, ori procesele dinamice petrecute între stările în care 
observaţia comună surprindea lucrurile ce cad sub simţuri. 

Pătrunderea observaţiei lui, datorită acestei a doua vederi, 
devenise într'adevăr prodigioasă ! 

« Iată aci, peste buză, — zicea el, studiind un chip omenesc — 
o tăietură abia văzută, o cută foarte subţire, O poţi vedea după 
umbră. Nu asta. Cealaltă. N'a descris-o nimeni până acum! N'a 
văzut-o niciun anatomist. Si iată, — continua el, arătând aceeaşi 
cută într'o reproducere fotografică a unui cap de statue grecească, — 
artistul grec, acum două mii de ani, o văzuse)! 

Avea o minunată Colectie de reproduceri după templele, sta- 
tuile, după monedele şi sigiliile greceşti, pe care le privea necon- 
tenit, verificându-şi mereu interpretările si pregătindu-şi parcă 
tot mai ascuţit intuiţia viziunii esenţiale. « Aci, lucrurile se petrec 
ca şi în muzică» zicea el. «Numai după ce-ai auzit mult, ştii 
să asculţi »! 

Problema aceasta a «intuitiei dinamice > îl preocupase şi formal 
şi nu odată l-am auzit vorbind cu entuziasm de studiile de cro- 

matică ale lui Goethe, care o initiase. Intuitia nu era la el o con- 
templatie pasivă a obiectului, ci — după calapodul bergsonian — 
rezultatul unei îndelungate şi meticuloase pregătiri a gândului 
prin observație şi reflecţie continuă asupra acestuia. 

Elevii lui îmi spuneau cu admirație cum intuiţia lui îl dusese 
la descoperirea unei corelaţii funcţionale între organe fără legături 
aparente între ele, ba chiar şi a unor caractere anatomice impor- 
tante, pe care studiul cadavrelor nu le îngăduise, ele nefiind vădite 
decât în structura şi funcționarea organismului în viaţă. 

Ca să-şi ascută mijloacele de intuiție, profesorul făcuse nenu- 
mărate încercări. Täiase de pildă organele supuse disectiei, în mii 
de felii transversale, subțiri de tot, pe care le ’ntinsese pe lamele 
şi încercase apoi să reconstitue intuitiv tumoarea presupusă, prin 
însumarea şi suprapunerea imaginilor deformărilor observate la 
microscop, pe fiecare lamèlä. Si mereu aceeaşi luptă de Sisif îm- 
potriva materialului, aceeaşi paradoxală contradicţie în care se 
definea activitatea anatomistului: Să încerci să desluşeşti viaţa 
formelor, disecând organismul mort! 

Nu toate aceste ocoluri era de-a-dreptul fructuoase. Dar pro- 
fesorul ştia să găsească rost oricărui demers al spiritului. Studiase, 
de pildă, mai mulți ani, o încercare de caracterizare antropologică 
cu ajutorul metodelor statistice, care se introduceau pe atunci, 
într'una din ramurile disciplinei de care se ocupa. Lucrase aproape 
4 ani la verificarea rezultatelor pe care le putea da metoda bio- 
metrică, față de cea descriptivă, obişnuită, dubländu-si toate ca- 
racterizările intuitive, cu o fişă statistică asupra aceloraşi cazuri. 
Făcuse corelatia rezultatelor dobândite cu amândouă metodele şi 
îmi spunea fericit: « Nu regret că am făcut acest ocol. M'am convins 
că, în starea actuală a tehnicelor folosite, nu pot obține, cu noua 
metodă, un grad mai mare de subtirime si de siguranţă în carac- 
terizări decât cel pe care-l obtinusem mai de mult, folosind metoda 
cea veche. Am studiat paralel destule cazuri, cu noua metodă, 
fastidioasă, ca să-mi dau seama că mă pot dispensa de ea. E şi 
acesta un rezultat, care va permite poate altora, să evite în viitor 
ocolul! Cu toate că, recunosc, prestigiul matematicilor e de natură 
să facă încă impresie asupra unora ». 

Locuia pe atunci, în vechea clădire a Institutului; la Facul- 
tatea de Medicină, într'o odaie cu ciment pe jos, unde lucra, mânca 

si dormea. In cămăruţă, avea o canapea acoperită cu o scoarță, 
pe care dormea; o masă de scris plină de cărţi; iar pe deasupra 
ei o plansä imensă, înfățişând în desemn bustul lui Goethe. Astfel 
retranşat, profesorul Rainer comunica cu asistenții săi prin cutia 
de scrisori. Aceştia îi scriau că vor să-l vadă şi seara, şi după ce 
cerceta cutia le răspundea tot în scris ceasul când puteau “veni, 
Asta pentru ca gândul să nu-şi întrerupă şirul reflectiilor lui, 
alunecând spre diversitatea neinteresantă a preocupărilor vieţii 
de toate zilele. 

In dreapta şi în stânga camerii lui, care da pe un coridor, 
erau saloanele de disectie ale Facultăţii. Ne-a dus să le vedem. 
In sălile curate ca paharul, domnea un miros greoi de formol, 
desgustător. Cadavrele erau fireşte de oameni nevoiaşi, cele mai 
multe fiind ale oamenilor accidentati sau morţi prin spitale si 
nereclamati de rude. Toate cu membre chinuite, piepturi des- 
făcute, din care viaţa părea că a zburat! Alături, în dulapuri 
nesfârsite, înşirate de-a-lungul pereţilor, stau cele două mii de 
cranii ale celei mai bogate colecţii antropologice din Europa, 
aliniate ca într'un osuar de mănăstire apuseană. Fără să vrem, 
noi vizitatorii neobisnuiti cu atmosfera, ne simţeam cufundati 
într'o lume de ev-mediu, în care toată goliciunea trupurilor siste- 
matic desfăcute sau artificial împiedecate să cadă în putreziciune, 
părea că suspină după un principiu de orânduire şi de viaţă, care 
a zburat din ele. 

La mijloc profesorul surd, aplecat asupra planşelor repre- 
zentând reproduceri de statui, de temple, de geme, de sigilii, sau 
de fresce, reflecta asupra «omului egeean » Si ca o ironie, dacă 
nu ca un semn tragic care pecetluia întreaga strädanie a profe- 
sorului, cufundat în visul lui lăuntric într'atâtea lucruri moarte; 
peste amândouă uşile de intrare în sălile de cadavre, aceeaşi in- 
scriptie repetată ca un strigăt de război: «Anatomia este ştiinţa 
formei vii», 

«Nu-ţi închipui ce greu e să convingi pe studenţi — zicea 
el — că ceea ce învață pe cadavru, nu trebue să le servească la 
cunoaşterea cadavrului, ci a omului, a omului viu, ca atare. Foarte 
puţini reuşesc să se transpună sufleteşte, când disecă, în dispo- 
zitia necesară pentru asta. Idealul ar fi să poţi studia pe viu. 
Altfel, în afară de ceea ce vezi si care e mort, eşti silit să ghiceşti 

ce trebue sä fi fost în trup, forma si reactia lui vie. Moartea, nu 
numai că alterează formele si dimensiunile; ea tulbură functiu- 
nile. Acestea încetând, ce garanţie de exactitate ne mai dă oare 
observaţia pe cadavru, cu privire la forma organelor şi chiar la 
structura lor, care rezultă tocmai din exerciţiul acestor funcţii? 
E aci, pentru anatomist, o situaţie aproape disperată. Ceea ce 
e dureros, e să vezi cu câtă uşurinţă se consolează unii de această 
dificultate »! 


Avea despre ştiinţă o concepţie originală, care îmbina concepția 
morfologică, intuitivă, a ştiinţei structuraliste, goetheene, cu con- 
ceptia leonardesc-baconiană, operatorie şi instrumentală, a ştiinţei 
experimentale. Vorbea cu aceéasi admiraţie nestăpânită despre 
fiziologia colorilor a lui Goethe, cu care ne povestea impresia de libe- 
rare şi sentimentul de entuziasm pe care i le-au produs în tinereţe 
contactul cu «introducerea » lui Claude Bernard la medicina expe- 
rimentală, ori cu primele cercetări ale lui Mendel. 

In această preocupare veşnică a savantului, pornit să isco- 
dească natura şi să invente tot felul de curse şi de artificii spre 
a surprinde această veşnică necunoscută, pururi creatoare de 
forme care se ţin, se echilibrează o clipă, într'o unitate nespus 
de fugace şi labilă, legată de împrejurările în care apare, profe- 
sorul Rainer avea în el ceva de mag, care-l apropia de un alt 
dascăl ce-mi fusese scump: Nae Ionescu. Vrăjitoria lui nu consta 
însă, ca la celălalt, din felul în care ştia să desfacă realitatea, 
cartezian, în părțile sale simple; cât din felul în care ştia să te facă 
să simţi existenţa unui mister latent, în dosul celei mai evidente 
însuşiri elementare. Nu voi uita niciodată limpezimea cu care 
profesorul Rainer lămurea teoria grupelor sanguine, ţăranilor din 
Fundul Moldovei, cărora trebuia să le ia sânge. Nu expunea teorii; 
ci povestea minuţios împrejurările în care-şi desfăşura fapta, dând 
astiel în vileag interesul fiecărui procedeu utilizat pentru lămu- 
rirea tainei, a cărei deslegare o încercaseră cei care descope- 
riseră acest fapt simplu: că sângele unui om strică uneori pe 
al altuia, pe când alte ori, nu-l strică. 


L-am revăzut mai târziu, la el acasă. Avea o grădină minu- 
nată, aranjată de arhitectul peisagist Rebhuhn, aşa încât să aibă 

într'însa flori în orice timp al anului. Avea acolo, în grădina lui, 
aceeași atitudine de custode al unui mister, care se petrecea în 
plină lumină, dela sfiala gestului cu care proptea scara de cireşul 
din care culegeau copiii, până la felul în care lămurea taina în- 
crucișării unui nou soi de trandafiri. 

Inventivitatea lui era de asemeni vestită. Fără să vrei, con- 
templându-l la pânda articulaţiilor întortochiate ale realului, pa- 
sionat baconian, ascutindu-si sagacitatea într'un chip care amintea 
de «ingenium »ul lui Leonardo, ti se părea un vrăjitor ale cărui 
gesturi pline de înţelesuri ascunse, erau menite să capteze secretul 
realului şi să ni-l facă prielnic. 

Odată, la Institut, ne arătase o mască îmbălsămată după un 
procedeu al său, O lăsase să cadă cu zgomot din mâini, pe jos, 
ca să vedem trăsăturile ei inalterabile, cu totul împietrite. Pro- 
fesorul Minovici fi ceruse să-i folosească procedeul, la îmbălsă- 
marea rămășițelor pământeşti ale Regelui Ferdinand I; dar îi 
pusese condiția să i-l divulge, în prealabil. Profesorul Rainer 
ceruse însă să lucreze numai el şi, la refuzul medicului legist, re- 
fuzase la rându-i, preferând să-și păstreze secretul. Va fi trecut 
oare altuia, până la urmă, acest secret? Ori se va fi bucurat, în 
chip leonardesc, să-l vadă pierdut odată cu sine? 

Pregătea, între altele, cum am spus, de multi ani, o lucrare 
asupra «omului egeean ». Adunase un material bogat de infor- 
maţii de tot felul si călătorise ca să verifice intuitiv cele aflate 
din cărți. Sculptorul Mac Constantinescu, care cälätorise cu el în 
Mediterană, îmi spunea că niciodată n'a învăţat dela cineva mai 
mult, pentru meseria sa, decât dela profesorul Rainer. Intr'adevăr, 
mulțimea și precizia cunoștințelor sale asupra culturii greceşti era 
copleșitoare. Cele câteva conferinţe făcute în sala Dalles asupra 
artei preclasice greceşti, dau numai o slabă idee asupra acestui 
orizont. L-am auzit eu însumi vorbind ceasuri întregi, în cerc 
restrâns, despre filosofia lui Platon. 

Ultimii lui ani i-au fost oarecum tulburafi de amäräciuni. 
Alături de stima oamenilor aleși, avusese să sufere oarecare 
ingratitudini. Era un om intransigent și refuzul lui de a face 
micile compromisuri obişnuite în viaţa de toate zilele, îi creiase 
multe animozităţi printre colegi. Ele nu se manifestau fățiș, 
ființa lui fiind înconjurată de aparențele unui respect unanim; 

dar ființa lui simtitoare deslugea în jurul lui, unele uneltiri 
piezise. 

Se simţea bine numai între cei preocupaţi, ca si el, de curio- 
zitate şi era foarte mâhnit atunci când unele intrigi, de neîn- 
lăturat pe pământ, veneau să destrame mica lui comunitate de 
lucru. Foarte simţitor la orice atenţie, fugea de adulatori, dar 
fremăta lăuntric, frământându-se, fără s'o arate, la orice ingra- 
titudine. Căci profesorul Rainer era, de asemeni, un om simţitor 
si bun. Nenumärati sunt oamenii mari sau mici, care au bătut 
la usa casei lui din Str. Belgradului si au primit ajutor şi alinare 
dela el, sau dela tovarăşa lui de viaţă si colaboratoarea lui ne- 
despărțită, vajnica doamnă dr. Trancu Rainer. Dar, modest cum 
era, nu s'a lăudat si nu a primit niciodată vreo mărturie de re- 


cunoştinţă. 


Adesea, în ultimul timp, îi plăcea să evoce începuturile sale 
modeste, felul în care a răzbit muncind din greu şi privându-se 
de orice afară de carte, mai întâi ca prosector la spitalul Coltei, 
apoi, ridicându-se treptat în carieră; entuziasmele lui tinereşti 
pentru Claude Bernard ori Mendel; speranţele si apoi deceptiile 
lui faţă de unii tovarăși de carieră, sau de mediul nostru universitar, 
social şi politic. Ne vorbea de d-rul Cantacuzino, de Stere, cu care 
fusese prieten, de generaţiile mai noi de elevi de-ai lui şi de grija 
pe care i-o inspira pentru « viitorul inteligenţei » şi al fiinţei ome- 
nești în genere, lipsa posibilităţii fecunde de a greşi încercând şi 
lipsa controlului serios şi critic, pe care le implică dispariţia liber- 
tăţii de a gândi. Preocupat necontenit de selecția umană, ceea ce 
aprecia mai presus de toate în om era probitatea sufletească şi 
cinstea intelectuală, şi era uluit de uşurinţa cu care un fost elev 
de al lui administra bolnavilor săi doctorii, pentru obţinerea unui 
rezultat trecător, cu totul nepăsător faţă de efectele lor, mai 
târziu dăunătoare. 


In ultimul timp nu l-am mai văzut. O boală surdă, instalată 
în adâncurile organismului, se îndeletnicea să destrame podoabele 
pe care, cu atâta trudă, le adunase mucenicia unei vieţi de căr- 
turar. I] va lăsa ea oare să termine publicaţiile proiectate de atâta 
vreme şi întârziate cu atâta scrupul? Ne întrebam. O accelerare 

a răului, petrecută pe când da ajutor la stinsul unui incendiu 
provocat de o bombă, care-i crutase casa, dar îi ameninţa colec- 
ţiile, l-a răpus, lăsând lucrul lui neisprăvit! Prin ce paradox, 
plin de semnificare, gravorul care i-a fixat chipul pe medalia lui 
de bronz, la ieşirea din carieră, l-a însoţit numai cu cuvintele: 
miUxhs nerpata ? 


August, 1944. 
MIRCEA VULCĂNESCU 


DIN O CÂNTARE A CÂNTĂRILOR PROFANĂ 
Iubitul : 


E iarăşi noaptea cu ispita veche, 

Dă Haosul din nou în muguri cruzi, 
Luceafărul îşi caută pereche, 

Si carnea spaţiilor tremură... m'auzi, 


Iubita mea, grădina lumi ’ntregi? 
Plâng surghiunit din veşnicul mister. 
Sânt Şarpele, vin vraja să-mi deslegi, 
Mi-e dor de fructul sânilor din cer, 


De caldul pântec — soare ’n înălţimi, 
Zămislitor a tot ce este trai, 

De coapsele stând mândri heruvimi 
Străjuitori la dalbe porți de rai. 


Stă între noi genuna ispăşirii? 

Si morţii, frumuseţea vrei să-ți vinzi? 
Apleacă-te pe marginea iubirii 

Și se prefac abisele ’n oglinzi... 


Iubita: 


Iubite, fluviu fără de ’nceputuri 
De-a cărui ape lutul mi-a tânjit, 
Mi-e sete, intră ’n sacrele ţinuturi 
Mor îngerii şi portile-au slăbit. 


Incolăceşte-mă, tărâmul tot să-mi fiarbă, 
Inundă-mi floarea care s'a uscat, 
Si-acoperind cu mâl pustia-mi iarbă 
Mă rodniceşte cu înalt păcat. 
V. VOICULESCU 

Erau cu toţii acum oameni în vârstă; cel mai tânăr dintre ei, 
Ioanete Valeriu — Benjamin-ul clasei — avea patruzeci şi trei de 
ani bătuți pe muche, iar cel mai în vârstă, maiorul Măcinic Du- 
__mitru, cocheta cu jumătatea de veac. Se întâlniseră în curtea li- 
ceului, după înțelegere, pentru a treia oară dela terminarea scoalei. 
In afară de Ioancte, director la primărie, numai Florea Octavian si 
cu Dinu Marin rămaseseră în oraş şi, culmea, se aflau chiar prieteni, 
deşi amândoi erau avocaţi si fiecare din ei ajunsese « membru mar- 
cant» în alt partid politic. Ceilalţi se risipiseră prin ţară şi cei mai 
multi în Bucureşti, unde, furati de ocupațiile lor, se întâlneau rar, 
chiar foarte rar. 

— Elevii pe din dos... galoşii şi mantalele în vestiar... 

Aşa le strigă pedelul cel nou, potrivind prin cercurile de fier 
ale uşii de onoare, rezervată numai profesorilor, o privire straşnică 
la aceşti domni îmbrăcaţi în haine frumos tăiate, cei mai mulţi în 
negru si cu pălării tari ca pentru o festivitate. Si domnii îl ascultau 
docil, scoborînd scările şi dând ocol clădirii principale a liceului, 
ca să intre în curtea cea mare, rezervată elevilor. Ii venea să râdă 
de năstruşnica idee a domnului profesor Nicoliciu, dar porunca era 
poruncă, mai ales cu un om abras ca domnul Nicoliciu. Scurt, aşa 
suna ordinul: să fie serios şi să tipe la domnii veniţi, oricare le-ar 
fi fost gradul şi înfăţişarea, ca la nişte elevi adevărați. Si el trebuia 
s'asculte, căci domnul Nicoliciu era un ins nervos şi dat dracului 
de câtă ambiţie clocotea în el, Bine îl porecliseră băieţii « Fazanul »! 
Mergea săltând pe stradă, intra înfoiat în clasă si totdeauna trebuia 
să aibă ultimul cuvânt. Cât explica, se plimba pe dinaintea băn- 
cilor în posturile cele mai variate, pa c'o mână la spate şi alta în 

cheietoarea jiletcii — à la Napoleon — ba gânditor, cu mâna stângă 
în tâmplă ca Grigore Alexandrescu, ba râzând satisfăcut cu capul 
puţin răsturnat pe spate, mânile în subsuori şi pântecul la vedere, 
ca Rotschild. 

Și acum, «Fazanul» prezida întâlnirea de douazeci şi cinci de 
ani 2 promoţiei 1915, şi prin această solemnitate se vedea învestit 
cu puteri discretionare. Si « băieţii » strânşi în fundul curții, aşteptau 
clopotul să-i cheme în clasă. De toţi fuseseră nouăsprezece. Patru 
se prăpădiseră, unul de cancer, doi în război şi al patrulea înnecat. 
Mai era şi Pădureanu, ăl mai tare la «bare » şi la domul zburător », 
dar care la mijlocul clasei a opta a pornit-o razna cu un circ, în 
lume. 

— Fraţilor, nu stiti?... A venit Domițian? 

— A venit. Stă la acelaşi hotel cu mine, răspunse tărăgănat şi 
sâsâit Mogrigan, supranumit când « Capsomanul », când «Curcu- 
bete », căci era mic şi firav la trup, dar ducea pe umeri un cap enorm, 
parcă umilat cu ţeava. Din clasa întâi se ştia că are apă la creier, 
atât era de idiot, şi ochii lui mari, bulbucati, priveau ca şi ochii boului, 
domol, dar fără să înţeleagă ceva. Mai cu mila, mai cu conferinţa, 
terminase liceul şi pe urmă, târîs-gräpis, înaintase şef de birou la 
interne. Bun şi atât, după câtă agerime scăpăra mintea lui! In 
schimb, iată-l pe Domițian profesor universitar! Altă minunätie! 
Căci fusese elev mediocru, ba chiar prostut, îşi trecea clasa printre 
codasi şi deodată, la universitate, s'a trezit satul cu un Domițian 
matematician — şi culmea — cu un Domițian, gloria Facultății 
de ştiinţe. Aşa, tam-nesam, s'a deschis băiatul ca varza. 

— Vine Porumbaru... Măi, măi, ce ifose la el! Se cunoaşte 
că-i judecător de instrucţie... 

Dinspre poartă se apropia călcând rar şi apăsat, cu privirea sbâr- 
lită când în dreapta, când în stânga, parcă supărat că nu-i nimeni 
să-l salute încovoiat, Enache Porumbaru, judecător de instrucţie 
la cabinetul III, Bucureşti. 

Deodată din grup se rupse un ins mic, firav şi iute la pas, să iasă 
întru întâmpinarea judecătorului. 

— Ia uitaţi la săracul Cumpänas, îl căină maiorul. 

— Cum se gudură, făcu Ioanete. 

— E adevărat, mă loanete? A buclarisit-o Cumpănaş? întrebă 
avocatul Dinu. 

Ioanete, ca funcționar administrativ, citea zilnic «Universul » 
şi « Monitorul Oficial » El ştia tot ce se petrece în ţară. 

— E gravă situaţia lui... confirmă omul administraţiei. Cu 'n 
picior e ’n pragul puşcăriei şi situaţia lui e în mâna lui Porumbaru. 

Acum se întorceau către grupul adunat lângă gard: Porumbaru, 
scurt, bondoc şi important, cu pântecul strâns într'o curea frumoasă 
de şnur împletit şi însoţit, cu un pas în urmă, de Cumpănaş, mic, 
subțire şi sfrijit, cu fața suptă şi nasul Jung, adevărat Ţăndărică ! 
Și nu-l prindea de fel aerul spăsit, căci fusese omul dracului, cel 
dintâi la fugă, cel mai iscusit la copiat, cel mai al dracului la porecle, 

— Ce e cu voi? făcu vesel şi bine dispus Porumbaru. 

— Ja şi noi cu viața... răspunse Măcinic, maiorul, căruia i se 
zicea 4 Găina >, 

Era mare la trup, dar ghebos; slab la minte, slab la carte, îl tăia 
doar pe Modrigan, « Curcubetele ». Cu războiul ajunsese maior în 
intendenţă şi acum era gata să fie deblocat, 

In curte se aleseseră două grupe, una cu Cerchez Radu şi cealaltă 
cu Mercea Vasile. Și de înţeles! Cerchez şi cu Mercea fuseseră cei 
mai buni prieteni în liceu, apoi tovarăşi la aceeaşi întreprindere, 
Dar îs numai vreo trei ani — tragedia obişnuită a tovarăşilor de 
afaceri — Cerchez fugise cu nevasta lui Mercea. 

— Fraţilor, o capră... îşi dete cu părerea Ioanete şi imediat 
se fncovoie din sale. 

Fără să aştepte învoială, procurorul îşi făcu vânt şi porni să sară, 
Cu picioarele fepene din genunchi si bâţâind groaznic mânile, ajunse 
la capră, dar în faţa obstacolului avu o ușoară ezitare. Cum era 
însă vijelios, îşi înfipse mânile feapän în spinarea caprei, dar când 
să sară, altă oprelişte, de data asta în piept. Isi sprijini deci un pi- 
cior în pământ, şi cu celălalt încălecă spinarea caprei în unghi 
drept. Apoi trecu la cinci paşi şi se aşeză capră, după legea jocului. 
Acum se înădise în curte un şir de spinări încovoiate. Și jocul urma 
pe bună dreptate, când călăreț, când cal. Si domnii în toată firea 
unii slabi şi cocärjati, alţii cu burtă, unii astmatici, tinându-si respi- 
rafia cu mâna, şi alții potrivindu-si ochelarii să nu cadă, își făceau 
vânt puşi pe întrecere, să sară sprintenel. Dintre toţi numai Cum- 
pänas, escrocul, păstrase uşurinţa de copil. Sărea în toate felurile, 
ca pe vremuri, Și acum, în faţa şirului de capre, îşi putea da drumul 
fanteziei. Iată-l drept ca lumânarea sburând în aer, apoi ca norul 

atingând cu batista spinarea caprei, sau dimpotrivă căzând «ca din 
pod », cu amândouă mânile late. 

Dar ajuns la procuror si văzându-l atât de fricos, cu capul la 
cutie si cu rotunzimile la vedere, îl podidi un gust de râs şi de răz- 
bunare, si sărind «din pod» cu amândoi pumnii îndesați, nu se 
îndură să-şi termine isprava fără să-i tragă si un gros bacsis cu 
călcâiul, tocmai unde rotunzimea era mai proeminentă. Judecă- 
torul se sculă chiorîs de un ochi şi cu mâna ţinându-se mai jos de 
osul şoldului. 

— Drepți!... 

Toți se întoarseră. Inaintea lor era generalul Atanase Ionescu, 
Sică supranumit si « Rubla », tot atât de mândru, de frumos si de 
gătit ca pe vremuri. 

— Dreptil... comandă el. 

Ăsta nu era un tic profesional. De când îl ştiau, totdeauna cum 
intra în clasă, pocnea cu un par în bancă, strigând: Drepți! Si dacă 
se ridica vreunul la lecţie, Sică îi şoptea: Dreptil Şi dacă vreunul 
era pus în genunchi în fața clasei, Sică din bancă îl îndemna cu ochiul 
şi cu mâna în sus, adică: Drepţi! Comanda la «Rublă » nu era un 
tic, ci aptitudine profesională. 

Dar când să-şi dea mânile de bună întâlnire, clopotul sună. 
Atunci Cumpänas plesni pe general peste spate şi îi strigă: 

— Leapşa... 

Şi porni la fugă. Generalul, care fusese şef de echipă la «oină », 
atât la lovire, cât mai ales la fugă, se luă imediat pe urma provo- 
catorului. Cumpănaş era însă dat dracului. Fugea binisor încovoiat 
din sale și chiar släbind pasul, ca să-şi întărâte adversarul, dar când 
să-l atingă generalul cu mâna, deodată se lăsa «plută » la pământ 
şi o cotea înapoi. Generalul ţinea la renumele lui de mare « oinist » 
şi capriciile lui Cumpănaş îi vătămau onoarea. 

Acum, toți priveau la întrecerea dintre cei doi, Cumpănaş aler- 
gând când deşelat ca cerbul, când iepureşte în zig-zaguri, cu păcăleli 
şi ascunzişuri, Si cât e curtea de mare, fuga se înteţea. Dintre toți, 
cel mai fericit era « Găina ». El râdea, aplauda, era fericit că gene- 
ralul se prosteşte, şi fiindcă nu mai încăpea în piele de atâta fericire, 
începu să chiue: ” 


Frunza ve.de şi-un cuţit 
Leapşa noastră s'a ’mputit.., 

Si iar râdea şi se plesnea cu mânile peste burtă. 
Când ajunseră la uşă, îi aştepta Domițian, aşa cum îl ştiau, mic, 
pipernicit, cu ochi mărunți sub ochelari mari. 


II 


In bănci se aşezaseră în ordinea din clasa a opta, Modrigan 
lângă Ioanete, Cumpänas în faţa lui Porumbaru şi maiorul Măcinic 
« Găina » lângă generalul Sică « Rubla » Domițian se găsea singur 
mai în față, în banca a doua, căci vecinul lui, Manolescu Titu, se 
prăpădise de cancer, apoi — potrivit unei glumete socotinte a sortii— 
duşmanii de azi şi foştii prieteni de ieri, Cerchez Radu şi Mercea 
Vasile, trebuiseră să se aşeze în banca de lângă fereastră, din care se 
desfăşurau şi acum ca şi pe vremuri, strada, casele, oamenii şi gândul 
fugii hoinare şi al libertăţii. In clasă se râdea, se glumea, se pălă- 
vrăgea, deşi un sentiment de teamă încerca pe toţi. Dintr'o clipă 
în alta avea să intre « Fazanul », şi « Fazanul » era un om al dra- 
cului. Cu el nu se glumea. Parcă aveau să fie scoşi la lecţie. Tra- 
ducere, un pasaj din «Mina von Barnhelm»... Si, «die Hilfszeit- 
wörter der Art und Weise »! Apoi poezia: «Die Kraniche des Iby- 
kus ». Ce coşmar! Și azi se trezeau uneori în mijlocul nopţii în sudori 
reci, gâfăind de emoție: poezia la germană ! 

Intâlnirile de mai înainte le prezidase Buşilă, Moldovean paşnic, 
sfătos, hâtru bun de glume. Dar între timp se pensionase şi plecase 
departe, la o moşioară a lui în Vaslui, ceilalți profesori muriseră sau 
li se pierduse urma, şi singurul rămas în activitate era Nicoliciu 
a Fazanul ». 

Deodată se deschise uşa şi « Fazanul » îşi făcu apariţia cu cata- 
logul la braţ, onduländu-si trupul din mijloc, vrând să pară usurel 
şi sglobiu ca pe vremuri. 

Toată clasa fu în picioare. « Fazanul » le răspunse cu un surâs 
amabil dar binevoitor, apoi le făcu semn să se aşeze, 

— Acum, catalogul. .. 

Și începu: 

— Aldea. 

— Prezent. 

— Banciu. 

— Prezent. 

— Cerchez, .. 

Si fiecare se ridică la strigarea numelui, se lăsă controlat de 
privirea iscoditoare a profesorului, care, cunoscând toate tertipurile 
ştrengarilor de băieţi, nu voia să fie «fraerit », adică să strige vre- 
unul în locul unui absent. 

Când termină catalogul, « Fazanul » găsi de bine să le ţină o alo- 
cutiune. Momentul era solemn. Adunarea lor de azi nu se chema 
o simplă întrunire de revedere, ci se înălța în chip de simbol. Tre- 
bujau să examineze laolaltă, ce însemna seria 1915 mai întâi pentru 
liceu, în al doilea rând pentru ţară, în al treilea rând pentru umanitate, 

Se plimba pe podiul lat, în postură marţială de Napoleon, și 
vorba lui importantă parcă dicta sentinţe istorice. 

Cerchez privea pe fereastră. Acum douăzeci şi cinci de ani, 
într'a opta, lângă fereastra dela etaj, o servitoare deretica prin ca- 
meră şi din când în când venea ca să privească la el. Era o tärancä 
bondoacä, grasă, cu sâni revärsati si soldurile mari, cârnä si cu o 
gură mare. Mai văzuse şi pe urmă femei de soiul ei, dar toate adu- 
ceau a monștri, pe când ea îi rămăsese în simţuri cu pofta și 
jinduirea perelor mustoase din grădina vecinului, 

« Fazanul » era acum în postură meditativă ca Grigore Alexan- 
drescu. După importanţa seriei 1315 pentru liceu, trecuse la impor- 
tanta ei pentru ţară. Preparase o lecţie pe măsura unor elevi de 
clasa a opta, fără să ia seama la chipurile trecute ale ascultătorilor, 
fără să se lase impresionat de tunica şi galoanele generalului, cu un 
singur tel, parcă să arate lui Domițian ce poate. Pentru el Domițian 
nu era profesor universitar, ci elevul Domițian, dar nu präpäditul 
Domițian de pe vremuri, ci un elev transfigurat de situaţia lui ac- 
tuală, strălucit, crema clasei, față de care tu, profesor, ai oarecare 
ciudă și invidie totdeodată. 

Cerchez revede întâlnirea. Ea l-a aşteptat la poartă. Apoi a 
urcat binişor scara, a trecut în vârful degetelor pe lângă dormitorul 
boierilor... pe urmă a aflat, că era servitoare la comisarul de 
poliţie, Putea fi prins, dus la poliţie, bătut şi eliminat din liceu. 
Și a mers la ea sus, în pod. Acolo s'au iubit într'o atmosferă înnă- 
buşitoare de scândură prăfuită şi tinichea încinsă. Pe urmă s'a 
dus şi Mercea. 

— Ii aduci aminte? 

Se întoarse. Mercea îi şoptise. Si Mercea era cu gândul tot la ea. 

— Faină femeie... 

— Faină.., 

— Nu era frumoasă, dar avea trup... 

— Grozav... 

Amândoi — care stricaseră prietenia pentru o femeie frumoasă — 
uitaseră acum, şi de ură, şi de răzbunare, găsind prilej de apropiere 
din amintirea acelei servitoare vulgare, pe care şi-o treceau cu lar- 
ghetä unul altuia. Si, cu mânile la gură, ca şi când ar fi soptit la 
lecţie, se pomeniră recapitulând o dragoste a primei lor tinereti. 

— Cum o chema? 

— Am uitat... 

Ciudat! S'ar fi cuvenit ca sufletele lor să fie muncite de o sin- 
gură poftă, a femeii râvnite, pentru care se urau. Și iată că amin- 
tirea servitoarei răscolea o patimă pe care o credeau de mult uitată, 
dar care säläsluia ascunsă în simţuri, o patimă tare, crudă, mustoasă, 
cu räväseli din acel trup primar de tärancä, ce mirosea a cămaşă 
tare de cânepă, şi dintr'o atmosferă de scândură uscată si tablă 
încinsă. 

« Fazanul » trecuse la a treia etapă a generaţiei din 1915, ipostaza 
faţă de umanitate. Ce caracatitä ! De-ar termina mai repede ! Ei voiau 
să râdă, să petreacă, să se simtă din nou școlari, şi nu-şi dădeau 
seama că «Fazanul» prin plicticoasa-i lecţie, tocmai asta le în- 
lesnea, dorinţa elevului de a strica rânduiala si de a găsi o eliberare 
de sub strictetea disciplinei de clasă. 

Dintr'odată Cerchez se simţi imboldit. Se întoarse. Porum- 
baru îi făcu un semn cu ochiul, să fie atent. Și când «Fazanul» 
întoarse spatele în lungile lui peregrinări prin faţa clasei, judecătorul 
Îi trecu o ştafetă. Nu era fituicä, ci o carte posalä. O desfăcu din 
învelitoare şi abia o privi, că şi duse mâna la gură ca să pufneascä 
în palmă. Apoi trecu corpul delictului şi lui Mercea. Amândoi înce- 
pură să privească nesätiosi. Era o carte poştală pornograficä, Ii 
zicea «Albă ca zăpada şi piticii», «Albă ca zăpada» încoronată 
ca o principesă şi cu o rochie albă, târând o trenă lungă, iar piticii 
oribil de goi si groaznic de disproportionati la trup şi cap, pe cale să 
execute nişte tumbe și nişte schisme, care să pună la vedere mai 
mult, şi goliciunea, şi disproportia. Şi Cerchez, şi Mercea se porniră 
să analizeze desenul. Minunată execuţie | Linii sigure, colori îmbie- 
toare, umor... se vedea o mână de artist. 

— Rog tăcere, se stropsi « Fazanul », privind către cei doi complici. 

Mercea luă cartea poştală, o duse la spate şi o trecu lui Aldea, 
din banca următoare, 

Cerchez își zise că trebue să fie atent la lecţie, Orişicum, oarecare 
deferentä pentru profesorul dela catedră ! Dar gândurile nu-i dădeau 
pace, își uitase acum, si necazul lui cu Mercea, şi pe «Albă ca ză- 
pada », Un singur gând îl urmărea: cum o chema? Cum o chema 
pe femeia aia scundă, cârnă, cu gura mare şi trupul umflat în 
sâni şi şolduri? 

Mercea la rândul lui făcea aceeaşi operaţie, c'o altă tehnică. 
Recapitula numele tuturor femeilor din viața lui. Pe fosta lui ne- 
vastă, şi acum nevasta lui Cerchez, o chema Clematita. Dar Clema- 
tita, era doar un nume într'un pomelnic. Ana, Adina, Sylvia, Ma- 
rieta... Parcă avea un nume mai deosebit, mai rar... 

— Nu-i zicea Anastasia? întrebă el soptit pe Cerchez. 

— Cam pe aci... dar nu... 

— Anastasia era una dela profesională, .. 

Și din nou mintea lor se pornea în explorarea trecutului amoros. 

Deodată în fundul clasei explodă un râs gălăgios. Toată lumea 
întoarse capul. Generalul râdea cu cartea postală în mână, râdea 
lovind pupitrul cu decoraţiile din piept. 

— Ce-i, elev Ionescu? 

Dar elevul Ionescu nu putea răspunde, se zguduia banca 
sub el. 

— Ce-ai în mână? 

— Q carte postală... 

Și rotind mâna admirativ, prin văzduh, îşi dete cu părerea: 

— E grozavă... 

« Fazanul » înţelese batjocura, Imediat, sever: 

— Cine ţi-a dat-o? 

— Măcinic, 

— Dar dumitale? 

— Joanete. 

— Dar lui Joanete? 

— Modrigan. 

Si acum, ancheta trecu din elev în elev, până ajunse la Domițian. 

— Cine ţi-a dat-o, domnule Domițian? 

Domițian se ridică în picioare, privi zăpăcit în juru-i. El ascul- 
tase atent la cele trei ipostaze ale generaţiei din 1915, nici nu văzuse 

despre ce e vorba, « Trece-o mai departe »! aşa sunase ordinul, așa 
îl executase. 

— Prin urmare, dumneata eşti ?. .. 

Și rânjind de bucurie că prinsese pe şeful promoţiei cu o porcărie, 
« Fazanul» dete verdictul: 

— O oră de carcerä... 

Și imediat trecu mai departe. Ajunsese acum, la punctul inhi- 
bitiv al lecţiei, la Dumnezeu. 

— Agripina, bătu cu mâna în pupitru Cerchez, 

— Aşa e, răspunse Mercea. Agripina o chema... 


III 


Cum se termină lecţia şi « Fazanul » părăsi clasa tot atât de demn 
precum intrase, un zgomot de sfârşit de oră, cu ţipete, apostrofări 
şi râsete izbucni. Toţi erau veseli, fericiţi, când uşa se deschise şi 
pedelul îşi făcu apariția. 

— Cine-i la carceră? 

Domitian se ridică năuc privind prin ochelarii lui bombati şi ne- 
putând să-şi creadă othilor. Dar pedelul îl înşfăcă de mână, El se 
împotrivi, vru parcă să facă autoritate de situaţia lui, dar din fundul 
clasei generalul Sică ordonă: 

— La carceră!... 

Și toată clasa în cor: 

— La carcerä... La carceră.,. 

Si bietul Domițian tras de pedel, împins de mâni vrăşmaşe şi 
apăsat de ordinul milităresc al lui Sică Ionescu, se simţea dus fără 
voia lui. Zădarnic se înfuria, zadarnic voia să se zbată, pedelul îl 
înșfăcase de reverurile hainei, o mână puternică îi sta înfiptă în 
grumaz, doi pumni sdraveni îl purtau din sale ca două tempoane. 

Când hărmălaia ajunse la locul supliciului, generalul își făcu 
loc şi, revenind la rolul lui de vechi chestor de ordine, porunci: 

—Jos travata şi cureaual 

Bietul profesor nu ştia ce să creadă. Urechile îi hăuiau, mintea 
îi era abur. Auzea râsete, tipete în jurul lui. Se simţea împins, îixat, 
desfăcut la gât, scotocit la pântece. Totul avea însă o margine, 
gluma trebuia să ia sfârşit. Dar între timp pedelul deschise uşa dubei, 
generalul îl îmbrânci înăuntru și trase zăvorul, Apoi închise lacătul. 

— Petrecere bună... râse generalul. 

— Petrecere bună... repetară în cor ceilalți. 

Din cutia în care era închis, Domițian auzea pasii depărtându-se, 
Si parcă începu să se desmeticească. Totul fusese atât de nefiresc, 
de absurd. Glumă, glumă, dar iată-se, din glumă... Şi deodată 
simți că se înnăbuşe, că nu mai are aer. Un tremur începu să-i sgâl- 
țâe tot trupul. Se înnăbușea, murea. Incepu să bată cu pumnii în 
usa carcerei, doar, doar l-o auzi cineva. Dar în jurul lui, tăcere ca 
pământul! Si senzaţia de sufocare din ce în ce mai puternică! Ochii 
îi erau holbati şi vinele îi pulsau cu putere la gât si în tâmple. Un nou 
acces de disperare, şi începu să tipe: 

— Ajutor... Ajutor... Ajutor... 

Glasu-i se întorcea înfundat în urechi, respins de pereţii de 
lemn. 

— Ajutor... Ajutor... Ajutor... 

Din ce în ce moi tare agitarea creștea în el. Nimeni! Era închis 
ca într'un mormânt. Sudori reci îi curgeau pe frunte si pe tâmple. 
N'avea aer. Aer! Aer! Aer! Era ca un mort ce se deşteaptă în sicriu. 
Groaznic! Să mori asfixiat! Atunci se iscă în el o vlagă nebănuită. 
Se repezi cu umărul în uşă, s’o scoată din tâfâni,s’o spargă ca bor- 
fasii, s'o facă tändäri. Dar usa era de lemn masiv, sta neclintită 
ca zidul. 

Decât să mori în atari casne, mai bine să te omori. Moartea îi 
apărea ca fericirea supremă, Moartea! Se pipăi, parcă să caute un 
revolver. Absurd ! El nu purta niciodată la el revolver. Să se spânzure l 
Asta-i soluția! Işi va prinde latul după o gratie, apoi de gât si-si 
va da drumul. Să mori! Ce fericire! Dar atunci îşi aminti, că gene- 
ralul îi scosese cravata şi cureaua. Generalul avea experiență dela 
cazarmă. Prin urmare, ideea sinuciderii e comună la toți cei închişi 
în carceră.,. 

Din nou nu putea räsufla. Aer... Aer... Aer... Isi trăgea 
pieptul în sus ca pe nişte foale şi nu-l putea lăsa la loc, parcă se tot 
umila, să plesnească. Vru să înceapă să zgudue usa, dar mânile îi 
erau moi. Incercă să strige după ajutor, dar în loc de vorbă, un hor- 
căit groaznic. Mai există un mijloc! Să-ţi sfărâmi capul de pereţii 
celulei ca celebrii bandiți! Dar aci interveni ochiul lui de matema- 
tician. Ii lipsea spaţiul necesar ca să-şi ia vânt, apoi elasticitatea 
scândurilor. .. 

Atunci din nou îl năpădi ideea morţii, dar nu a morţii violente, 
ci a morţii simple. Să se lase în voia sorții! Ce i se putea întâmpla 
mai mult? Nimic, decât să moară ! 

Se rezemă de peretele carcerei şi închise ochii. Parcă un glas 
duios îl chema, îl chema în cele depărtări. Se înşira în rândul ma- 
rilor martiri anonimi, morţi prin catacombe, päräsiti prin «ou- 
bliette »... Totdeauna avusese groază de îngropările de vii. Oare 
de ce surorile lui Lazăr ar fi vrut să-l învie din morţi? Si sărmana 
Aida cu iubitul ei Radames... Ce himeneu asfixiat! El va lăsa cu 
limbă de moarte, să i se facă autopsia, să i se scoată măruntaiele 
toate, numai să se convingă că e mort, şi pe urmă să fie incinerat la 
crematoriu, să ştie că-i mort... mort definitiv, că nu se va trezi 
îngropat de viu. 

Desthise ochii, parcă o luminiţă se strecura pe ferestruica în- 
gustă a carcerei. 

— Doamne, Doamne, dacă nu mă prăpădesc azi, pun două lu- 
mânări la icoana Sfintei Fecioare. 

Era atâta timp de când nu mai pomenise cele sfinte, Nu era 
necredincios, dar biserica nu-l mai interesa. 

— Şi trec, Doamne, pe trei din cei mai proști studenţi... numai 
să mă văd odată la lumină. 

Carcera se mai luminase. Acum, putea privi lămurit. Perctii 
închisorii erau plini de vorbe, spirite nesărate, desene obscene. Aşa 
îşi treceau timpul cei închişi. Pe peretele din dreapta era scobit 
cu briceagul: « Sfaturi pentru băieţii deştepţi » şi alături: « Sfaturi 
pentru fraieri >... 

Domițian începu să citească mai întâi sfaturile pentru băieţii 
deştepţi. Câte şi mai câte näzbâtiil Tigara era cel mai dulce remediu, 
veneau apoi înjurăturile — să învârteşti cele mai poetice înjurături — 
şi apoi urmau tot felul de distracţii pentru omul solitar, ducând 
până la cele mai oribile abjectii. Intre sfaturile pentru fraieri erau: 
să tocească mai mult ca perfectul conjunctivului în limba latină 
de-a'ndoaselea, sau să numere din şase în şase până la două 
mii, 

Domițian începu să fie interesat. Uite că şi într'o rubrică, şi în 
cealaltă se găsea câte un sfat bun! Avea o problemă neterminată: 
Să se găsească expresia matematică a legii mişcărilor planetare în 

spațiul cu patru dimensiuni, ținând cont de variatiunea acțiunii 
gravitaționale a soarelui. 

Domițian începu să socotească. După teoria generalizată a rela- 
tivitätii, corpurile se mişcă de-a-lungul geodezicelor din spațiul cu 
patru dimensiuni. De aceea nici orbitele planetelor nu vor mai fi 
nişte elipse —- cum se arată că sunt în mecanica clasică — ci nişte 
rozete, adică elipse cu mişcare de precesie... 

Dar parcă din nou începu să se sufoce. Gândirea matematică 
are lipsă de spaţiu, libertate şi excursie pe mari cuprinsuri. 
Să încerce mai bine cu sfaturile pentru băieţii deştepţi. El nu 
fuma, n'avea ţigări. Să treacă la peragraful al doilea, la înjură- 
turi! El nici asta nu făcea, nu fnjura. Si nu din pudoare, nici 
din morală, nu apucase să înjure, si pace! Și iată că şi înjurătura 
îşi avea justificarea ei... lată că şi înjurătura era o funcţiune! 
Ea se pierdea în anonimatul neamului, al unui neam incarcerat 
ca şi dânsul, care se înnăbuşea ca şi dânsul. Injurătura este răsu- 
flarea din plin a unui suflet strivit. Poate de aici i se trage si 
spiritul metaforic, 

Domițian nu înjura, dar ca om de ştiinţă, totdeauna recunoscuse 
cu surprindere bogata imaginaţie a înjurăturii româneşti, Nici 
influenţă turcă, nici influenţă maghiară, după părerea comună a 
linguistilor, ci un spirit inventiv artistic, poate nu departe de cel 
prezent în frumuseţile covorului, crestăturilor în lemn şi ale folclo- 
rului român. Cea mai interesantă înjurătură o auzise la un pluto- 
nier pe vremuri, când își făcea armata. Omul înjura de «cresto- 
matie » Avea vână didactică, aplicată spre literatură! Fiindcă în 
acest domeniu, la darul colectiv se adaugă si fantezia proprie. Inju- 
rătura poate fi speculată metafizic, In «sfinţii», «arhanghelii » şi 
toate tocmelile liturgice, se poate bănui o tendinţă de înălțare, de 
contopire cu înfinitul, cu Dumnezeu. Plutonierul folosea cresto- 
matie pentru eliberarea lui de năduf. Oare în matematici sar găsi 
imagini asemănătoare? Si Domițian începu: 

— Sin, cosin... tangentă... secantä... 

Domițian auzi înfundat, ca prin vată, cum pedelul deschide 
lacătul şi trage zăvorul, şi când îl scoase la lumină, fu chiar supărat. 
Il deranjase dintr'o ocupaţie foarte serioasă. Se găsea la geometria 
plană: triunghi, patrulater, poligon... Avea părerea de rău a ma- 
tematicianului care n'a rezolvat problema începută. 


3° 


516 REVISTA FUNDATIILOR REGALE 
IV 


Chiar dela aperitive se iviră nemulțumirile. Generalul protesta 
împotriva lui Ioanete. 

— Nu admit la aperitive decât tuica de Văleni, domnule. Nu 
că mă tem de rachiul tare, dar n'are noblețea tuicii. E chestie de 
obraz. Si berea ca aperitiv.. obicei nemtesc, fără rafinament. Si 
unde-s măslinele?... Aperitiv fără măsline, dracu a mai väzut.?... 

Si în toată masa întinsă se simțea o răceală şi o stânjeneală. 
Ioanete, care avea copil în clasa a patra de liceu, la «Fazanuls, 
începu să-l linguşească: 

— À fost teribilă lecţia. Și încă ceva a fost minunat... cum 
ne-a{i transpus pe toţi în atmosfera de liceu... mai ales cu ora 
de carceră dată lui Domițian. 

Și râdea privind la chipul încă zăpăcit al matematicianului, 
Putea el să fie profesor universitar, dar era un «flet ». 

— Nu-i aşa? se îngâmfă « Fazanul ». 

Prezida acum o masă de intelectuali distinsi, ciopliti de mâna 
lui. Avea impresia că îi erau subalterni, că asupra tuturor avea 
puteri discreţionare, că fiecare trebuia să-i poarte un soi de respect 
filial. Si mai ales era fericit, că putuse să-şi pună planul în aplicare, 
să arate că la vârsta lui păstra acelaşi intelect sănătos şi că rămăsese 
necruţător în disciplină. Il bucura că pacostea căzuse pe Domițian, 
pe blegul si nătăileţul Domițian, ridicat în pofida notelor proaste 
şi a corigenţei la germană, în rolul de șef de promoţie. Dar Domi- 
țian era cu gândul aiurea. El era preocupat să imagineze cea mai 
potrivită înjurătură matematică. Avea o ambiţie... să taie 4 cresto- 
mafia » plutonierului. Si fiind om de ştiinţă, se hotärîse s'o ia cu 
sistema. Trecuse de triunghi, patrulater, romb, poligon, şi acum 
se găsea la geometria în spaţiu: con, piramidă, sferă... 

— Domițian să ne vorbească. El... 

Domițian cătă nedumerit în juru-i. La orice s'ar fi aşteptat după 
ziua de azi, afară de asta, să ridice un toast. 

— Domnilor... domnilor... se scuza el. 

— Trebue, Domițian, îl îmbie poruncitor profesorul Nicoliciu. 

« Găina » din ordinul generalului se apropie pe la spate râzând 
ca un nătărău și deodată, bietul Domițian se văzu ridicat de subsuori. 

— Dreptil porunci « Găina 9 în numele mai-marelui său. 

— Bravo, bravo... Să vorbească Domițian. 

Aplauze si strigăte räutäcioase însoțiră pozna maiorului Mă- 
cinic « Găina ». Se vedea că Domițian era încurcat si oamenii bă- 
nuiau cä-i nou prilej de veselie. 

Domițian privi sfios în juru-i. Ce dracu să spună? Mintea lui 
era zăpăcită. Era parcă din nou pus la carceră. Sicriul din care fu- 
sese scos, îl simțea acum în jurul minții. Şi totuşi răzbise şi atunci, 
avea să răzbească şi acum! 

— Tubiţi colegi, am trăit azi una din cele mai folositoare zile 
ale vieţii mele. Am căpătat o experienţă, pe care, dac'aş mai trăi 
încă o viaţă, n'aş putea-o dobândi. In ziua de azi mi-am amintit 
de studenţii mei, dar nu de cei tari şi serioşi, ci de cei umili, proşti 
şi desconsiderati. 

— Ce frumos vorbeşte. .. se entuziasmă Cumpänas adresându-se 
judecătorului, 

Judecătorul nu-i răspunse. Era plictisit de intimitatea inculpa- 
tului ăsta. Vezi bine, şi Cumpänas intra în pomana lui Domițian. 
Trebuia să i-o reteze scurt! Altcum, ajungea să-l compromită. 
Toată ziua în sufletul luil... 

— Şi mi-am dat seama, că pedeapsa poate cădea tam-nesam, ca 
beleaua pe capul omului... 

Judecătorul prinse aluzia. Omul ăsta sub aspectul lui de motan, 
era de fapt un räzvrätitor .Si măcar dac'ar fi ceva de capul lui, dar 
cât de plângăreţ vorbea. Se întoarse către general şi-l întrebă din 
degete, cam cum îşi da cu părerea. 

— N'are conversaţie, făcu generalul cu gura plină de cremă, 

Judecătorul îşi pregătea acum un discurs, să-i taie pe toţi! Să-l 
taie chiar pe « Fazanul ». Fiindcă ambiția lui oratorică nu se putea 
limita numai la un neputincios ca Domițian. 

— Şi mi-a mai arătat ceva... continuă Domițian. Că din cele 
mai păcătoase, mai tragice, mai nedrepte situaţii, şi folosind chiar 
cele mai aride mijloace, poţi crea poezie... Cât am fost la carceră, 
am căutat să dau un colorit poetic noţiunilor matematice, prin 
splendidul, unicul si neîntrecutul dar al iubirii... 

— Iubire, rânji Mercea cu ochiul către Cerchez. 

Işi amintea de servitoarea de acum douăzeci şi cinci de ani. 
Cerchez i-o împrumutase, pentru ca după atâţia ani, să-i fure ne- 
vasta. Vezi bine, omul îşi plasase un capital și acum şi-l luase înapoi 

cu dobândă. Dar Clematita față de Agripina, era capital plus do- 
bândä la dobândă. Asta nu se mai chema împrumut, ci curată că- 
mätärie. Nu exista decât o soluţie, să devină amantul fostei lui ne- 
veste. Işi scotea dobânzile... şi restabilea balanța comercială. 

— O lecţie de înaltă ţinută morală, sopti Cumpănaş judecătorului. 

— Pe ăsta trebue neapărat să-l arestez mâine! se hotărî ju- 
decătorul. 

Domițian o luase razna de tot, nu mai vorbea decât de metafore 
şi de frumuseţea imaginaţiei poetice. Prin imaginea poetică nu se 
deşeartă gândurile abjecte, cum o teorie la modă tinde să explice 
esența poeziei. Orişice mijloc, cel mai urît, vehiculează poezia. 

— Ăsta bate câmpii rău, făcu generalul către procuror. De ce 
gânduri abjecte vorbeşte ăsta ?... 

Si aştepta cu sufletui în gură să termine profesorul vorba, ca 
să-și tragă şi el bancurile lui înainte. Poftim, proşti ca « Găina » 
se uitau la el cu gura căscată! Bine, « Găina » totdeauna fusese un 
dobitoc. Doar nu era să-l mai destepte intendenţa.. . 

Aplauze subliniau terminarea discursului. Domițian fusese plic- 
ticos şi insipid. Toată lumea aplauda din complezentä, unul singur 
se sfärâma din convingere: « Găina ». Pe ăsta trebuia să-l pocnească ! 
Generalut abia aştepta să se linisteascä zgomotul, şi imediat îl agräi, 
folosind cu intenție vorbele profesorului: 

— Ascultă, « Găină », ai rezolvat importanta problemă, pe unde 
se «deseartä » gäina?... 

Fu o explozie de râs. « Găina » râse si el, cu râsul lui umil si pă- 
cätos. Generalul se îngâmfă. 

— Domnilor, făcu el cu vocea umilată din gusä, vă spun o ghi- 
citoare. .. 

— S'auzim... S'auzim... 

— Mânăstire întrun picior... Ghici, Modrigan, cine-i? 

Altă explozie de râs! Dar Modrigan căta cu ochii lui mari de 
bou, îşi auzise numele, dar nu pricepu nimic din istefimea cimili- 
turii, nici din poanta generalului. Acum, se trezise şi « Găina ». Sică 
i-o făcuse, avea să i-o facă şi el! Să-i aplice « clestele american » ca 
pe vremuri ! « Găina » râdea de mai înainte, repetând în minte timpii 
operatori. In America dinţii se scot în chip ingenios. Aşezi bolnavul 
pe o pernă, legi dintele c'o sfoară de un tärus si apoi cu acul, tac în 
regiunea cea mai sus de pernă. Bolnavul sare ca pe resort, şi mă- 

seaua, tâsti afară. « Găina » le ştie toate. Se deschide la tunică şi 
din căptuşeală scoate un ac. El, ca ofiţer de intendenţă, are întot- 
deauna ace la el. Nici nu ştii lə ce-ţi folosesc! 

Se ridică, trece la unul, îi spune o vorbă, trece la altul, îi şopteşte 
ceva la ureche. Si după ce a dat ocol mesei, binişor se apropie de 
general. Generalul e la altă bombă. Tocmai stă umflat în guşă si 
în piept să dea drumul unui hohot de râs, când dintr'odată sare ca 
împuns de o viespe. In spatele lui, « Găina » se frânge de râs. Ii apli- 
case «cleştele american 5. Generalul cată turbat, frecându-se cu 
mâna mai jos de şold. 

— Maior Măcinic, ţipă el cu glas de front. 

La care « Găina » luând poziţie de drepţi, răspunde: 

— Ordonati, domnule general! 


VICTOR PAPILIAN 


OAMENII PĂMÂNTULUI 


Acum, când mă gândesc încruntat la ţara mea, 
când mă gândesc înfuriat. 

Plin de furie pe soarta ei, 

pe oamenii ei; 

când mă gândesc la pământul ei, 

la pământul ei bun, negru şi gras, 

cu pomi, cu grâu, cu porumb, cu orz, 

cu in, cu săcară, cu ovăz, cu stejari, cu vii, 
cu vii şi cu morţi, 

(parcă mai multi morți decât vii), 


Acum, când mă gândesc la ţara aceasta 

cu munți şi cu ape, 

cu munţi şi cu ape cu aur, 

cu păcură şi huilă în care ard cedrii, acum, 

după ce-au mai ars odată, cu zeci şi sute de mii de ani în urmă, 
mă cuprinde o mare, o nespus de mare furie pe ea. 


Gândul meu se întoarce încruntat, 

aleargă pe străzile oraşelor ca un câine flămând, 

ca un schelet de câine, ca un cal costeliv, transparent, 

ca unul din caii unuia din cei patru cavaleri ai Apocalipsului; 


Gândul meu, el însuși un cal 
costeliv, halucinat, 

din cel mai grozav Apocalips, 

al acestei ţări, 

al acestui pământ, al acestor țărani, 


Gândul meu, calul meu costeliv, 
se scufundă ’n aduceri aminte, 

în apa crudă a unei seri de primăvară 

în care tot oraşul era scufundat ca ’ntr’o gârlä. 
Arome noui sburau peste asfalt, 

printre ziduri drepte, cenușii, colturoase, 

umbre mari se clătinau 

ca nişte amintiri ale cedrilor 

sculati din huila care ardea acum, 

în hornuri înalte şi roşii. 


Oraşul vegeta, vegeta, 

cum n'a făcut întotdeauna, ca o ciupercă, 

decât să vegeteze, să se 'ngraşe şi să adune. 

Oraşul e alb, 

chiar şi 'n amintirea tulbure şi crudă, 

când părea scăldat într'o gârlă albastră de seară de Mai. 


Pe străzile lui albe, de cenuşe, 

s'au ivit atunci, sculati din pământ, 

rupti din pământ, 

din acest negru şi darnic pământ, 

din acest negru pământ de huilă, 

de furtuni, de aur, de robi şi de păcură, 

s'au sculat — mai negri — şi-au trecut prin oraș, 


Oamenii Pământului cu coasa pe umăr, 


Prăpăstii se căscau în seara de apă albastră-a oraşului: 
Oamenii Pământului treceau pe străzile lui. 

Oamenii Pământului, rupti din pământ, 

treceau pe străzile largi, cenușii, 

printre casele albe, 

inconstienti, — ca o furtună. 


Oamenii Pământului, 
negri ca pământul, 
Pământul însuși. 


Pământul însuşi trecea pe străzile oraşului, 
Pământul mergea pe străzi, printre case, 


şi le cutremura 


în albastra seară de Mai, 
MIRON R. PARASCHIVESCU 


MARILE PUTERI SI MISCAREA 
REVOLUŢIONARĂ DIN 18a IN 
ȚĂRILE ROMÂNEȘTI 


Primele ştiri despre mişcarea lui Tudor Vladimirescu au ajuns 
la Constantinopol puţine zile după numirea lui Scarlat Callimachi 
ca Domn, probabil la 6/18 Februarie 1). Poarta nu i-a dat prea mare 
atenţie, fiind încredinţată că o va putea stăvili prin mijloacele 
obişnuite: cincizeci de sate distruse prin foc şi sabie şi câteva sute 
de capete expuse în faţa Seraiului aveau, ca si în alte împrejurări, 
să pună capăt răscoalei 2). 

Dar «Tudor Vladimirescu şi-a permis să susțină că mişcarea 
lui e sanctionatä de Curtea dela Petersburg şi nu e descurajată de 
aceea dela Viena » 5). Poarta a cerut deci Internuntiului şi ambasa- 
dorului Rusiei, prin notele verbale din 7/19 Februarie, să dezavueze, 
în numele guvernelor lor, mişcarea lui Vladimirescu şi să ordone 


1) La 7/19 Februarie, Poarta informează pe ambasadorul Rusiei despre 
aceste evenimente. (Prokesch-Osten, ITI, p. 81). Expunerea, negocierilor 
diplomatice între Turcia și Rusia, în 1821—1822, se întemeiază în primul 
rând pe actele publicate de A. Prokesch-Osten, în vol. IXI din Geschichte 
des Abjalls der Griechen vom türkischen Reiche im Jahre 1821, Wien, 1867. 
Acest volum conţine şi un rezumat al tuturor rapoartelor adresate de ba- 
ronul Strogonof guvernului său, între 3 Martie si 9 Iunie 1821, rezumat 
foarte pretios pentru datarea evenimentelor petrecute în acest interval de 
timp decisiv. 

3) The Times, din 24 Aprilie 1821 (după o corespondenţă din Constan- 
tinopol), Rap. consulare engleze, vol. III, p. 14. 

3) Depesa lui Strangford din 10 Martie 1821. Rap. consulare engleze, 
IT, p. 435. 

consulilor lor din Bucuresti sä coopereze cu Costache Negri si Ste- 
fanache Vogoride, caimacamii noului Domn, la opera de reprimare. 
Acestia erau pe punctul de a pleca spre Bucuresti si aveau dela 
Poartă ordinul «de a întrebuința toate mijloacele eficace pentru 
restabilirea ordinei şi pentru asigurarea liniştei locuitorilor, cu tru- 
pele țării, fără să fie nevoie de intervenţia trupelor musulmane ». 

Baronul de Strogonof 1) n'a soväit să trimită consulului ge- 
neral rus Pini scrisoarea cerută de Poartă, asigurând în acelaşi timp 
pe Reis Efendi că ţarul va dezaproba « conduita vinovată a lui Vla- 
dimirescu şi-l va abandona pedepsei pe care o va merita »?). 

In seara zilei de 22 Februarie (9 Martie), Strogonoi primi noi 
rapoarte dela Pini, pe care se grăbi să le comunice Porții. Ele anun- 
fau întinderea răscoalei lui Tudor. Strogonof se oferi să facă o de- 
claratie publică «prin care să lămurească spiritele rătăcite şi să 
lovească cu cea mai înaltă reprobare pe turburătorii ordinei în Prin- 
cipate, deopotrivă de vinovaţi faţă de Rusia si de Poartă » 3). Această 
declaraţie avea ca scop să descurajeze inițiativa rebelilor şi să-i facă 
să depună armele. 

Poarta nu răspunde la această propunere, dar a doua zi prezintă 
ambasadorului Rusici o notă oficială, prin care-i face cunoscut că 
a dat ordin comandanților cetăților dela Dunăre să intre cu trupele 
lor în Principate de îndată ce vor fi solicitate de către caimacami ^). 

Strogonof declară, la 25 Februarie (12 Martic), «că măsura e 
derogatorie, în principiu, tratatelor existente şi nu poate fi admisă, 
nici măcar ca excepţie, decât de comun acord, şi după o înţelegere 
prealabilă, cu Rusia »5). Era un asentiment condiţionat de obser- 
varea tratatelor. 

La 2/14 Martie, Poarta primi vestea intrării lui Alexandru Ipsi- 
lanti în Moldova. A doua zi, curierul lui Pini confirmă ştirea. Toate 
sfortärile lui Strogonof de a degaja răspunderea Rusiei în turbu- 
rările din Ţara Românească se năruiau. Evenimentele din Moldova 
aruncau o lumină nouă asupra mişcării din Ţara Românească. Nu 


1) El avea titlul do «însărcinat cu afaceri», dar s'a bucurat de toată 
autoritatea unor ambasador s. 

2) Prokesch-Osten, III, p. 105. 

8) Ibidem, ITI, p. 105. 

1) Nota din 24 Februarie, Prokesch-Osten, TII, p. 105. 

5) Ibidem, p. 106. 

mai putea fi vorba acum de complotul unor rebeli care lucrează 
pe cont propriu, ci de răscoală, de mult pregătită pe solul Rusiei, 
condusă de un general rus cu legături cunoscute la Curte şi urmărind, 
în numele religiei, emanciparea a zece milioane de creştini din Im- 
periul otoman. Ipsilanti şi Suţu solicitau ajutorul diplomatic şi mi- 
litar al Rusiei ca pe un fapt dela sine înţeles şi dădeau astfel con- 
sistentä svonurilor cu privire la complicitatea Rusiei. 

Guvernul otoman se văzu atacat, în mod brusc, prin surprindere, 
după o secretă și îndelungată acţiune de subminare a autorităţii sale 
interne. Răscoala Muntenegrenilor si a Suliotilor, fierberea din 
Bosnia, revolta din Candia, complotul Grecilor din Moreea, mişcarea de 
independenţă a Sârbilor, turburările din Țările Româneşti şi atitu- 
dinea rigidă a ambasadorului rus în negocierile sale cu Poarta luau, 
la lumina evenimentelor dela Iaşi, aspectul unei insurectiuni gene- 
rale împotriva Imperiului otoman. Pentru Turcia, ca şi pentru 
restul Europei, mişcarea din Principate nu era decât semnul pre- 
vestitor al războiului cu Rusia. Nimeni nu-și închipuia că Grecii 
s'ar fi putut gândi măcar, fără îndemn şi ajutor străin, la un răz- 
boi cu Imperiul otoman 2). 

In această situaţie delicată, pentru a încredința Poarta de buna 
credință a Curţii sale, Strogonof luă inițiativa de a prezenta lui 
Reis-Efendi raposrtele consulare dela Bucureşti şi scrisorile ce i-au 
fost adresate de către Alexandru Ipsilanti şi Mihai Suţu dela Iaşi 
şi de a reînnoi Porții asigurarea dispoziţiilor amicale ale guvernului 
rus. Poarta a fixat pentru a doua zi, 4/16 Martie, conferința cerută 
de Strogonof 2), 

Reis-Efendi a comunicat ambasadorului Rusiei bănuelile Porții 
şi probele pe care se întemeiau. Strogonof a respins toate acuzaţiile 
ce se aduceau guvernului său şi a vorbit de întreprinderea lui Ipsi- 
lanti ca de un act de înaltă trădare. El se declară dispus să facă o 
declaraţie publică de dezavuare a mișcării revoluționare din Prin- 
cipate şi să dea cel mai sever avertisment supuşilor ruşi care s'ar 
lăsa ademeniti de propaganda rebelilor °). În acelaşi timp, el asigură 
Poarta că poate lua toate măsurile pe care le va crede necesare 


1) A. Oțetea, Contribution à la Question d'Orient, p. 321—328. 

2) Prokesch-Osten, III, p. 106. 

3) Vezi manifestul din 22 Martie 1821, în A. Oțetea, op. cit., p. 335. N. 
Iorga, Acte şi fragmente, II, p. 567. 

pentru înnăbușirea răscoalei, adică poate trimite trupe în Princi- 
pate, şi confirmă printr'o notă oficială declaraţiile verbale făcute 
în conferinţă 1). 

Concesiunea aceasta, de importanță capitală pentru relaţiile 
Rusiei cu Poarta, concesiune pe care atât Pini cât şi Strogonof o 
refuzaseră sistematic până atunci, n'a putut fi zmulsă decât în starea 
de confuzie totală pe care a produs-o intrarea lui Ipsilanti în Mol- 
dova şi care dădea Porții dreptul de a pune la îndoială însăși buna 
credinţă a țarului. 

Poarta n'a aşteptat să i se ofere de două ori ceea ce dorea așa 
de mult, şi imediat a dat ordin trupelor să înainteze spre graniţă şi 
amiralitäfii de a echipa o escadră puternică 2). Sultanul a declarat 
ingrat, rebel şi trădător pe Mihai Suţu şi pe toţi aceia care au luat 
parte la răscoală. La 24 Martie s'a cetit în palatul agăi Ienicerilor 
firmanul prin care se ordonă lenicerilor să se înarmeze pentru a 
răzbuna sângele fraţilor lor Musulmani vărsat mişeleşte în Moldova, 
mai ales la Galaţi 2). 

Unii membri ai Divanului nu s'au mulțumit cu atâta. Ei au 
cerut ca toţi Grecii din Constantinopol să fie ucişi, şi numai teama 
de reprobarea celorlalte naţiuni şi de urmările pe care asemenea 
orori le-ar fi avut asupra Musulmanilor au împiedicat Divanul de a 
autoriza măcelul. Dar patru notabili greci, bänuiti de complicitate 
cu Mihai Suţu, și anume: Scanavi, Manu, Teodor Rizo şi Alexe 
Fotino au fost decapitati si expuşi timp de trei zile în stradă $). 

In aceiași zi, 24 Martie, sosi la Constantinopol Contele Tolstoi 
cu depesa dela Laybach care nu se referea încă decât la mişcarea 
lui Tudor Vladimirescu. Suveranii fntruniti la congresul de la Lay- 


1) Prokesch-Osten, III, p. 106. Strogonof rezumă către ambasadorul 
Angliei în acelaşi sens rezultatul conferinței: « The details of this conference, 
or at least of the share which the Russian envay took in it, were supplied 
to me by that Minister, four days ago. 

«They amounted to the most positive and formal assurances, on his 
part, of the utter want of partipation, on the side of Russia in the affaires 
of the disturbed Provinces; and to a pressing invitation, or rather demand, 
that the Porte should imediately send strong reinforuments of troops 
to that quarter ». Rap. consulare engleze, I, p. 439. 

3) Rap. consulare engleze, I, p. 440. 

5) A. Oțetea, op. cit., p. 328. 

4) Ibid., p. 329—330. 

bach aflaseră, la începutul lui Martie, prin depesele lui Pini si prin 
adresa lui Tudor către împărații Rusiei si Austriei, de evenimentele 
din Tara Românească. Motivul întrunirii lor — înnăbușirea răscoa- 
lelor din Italia — avea să le dicteze atitudinea şi faţă de răscoala 
din Oltenia. Apelul lui Tudor care, în numele religiei, pretindea 
să facă din ei protectorii unei mişcări revoluționare în Orient, 
a fost socotit ca un act de «nerușinare»!). Impăratul Rusiei 
a răspuns prin depeşa contelui Capodistria, din 23 Februarie (7 
Martie). 

Țarul vede în evenimentele din Oltenia «o funestă ascmănare » 
cu turburările revoluţionare din Spania şi din cele Două Sicilii. « In 
Tara Românească, ca si la Madrid, la Lisabona ca şi la Neapol, o 
mână de soldaţi a deschis scena dezordinelor si caută să prăbuşească 
Imperiul în anarhie. Aci şi acolo, revoluționarii caută să pună mâna 
pe putere şi să execute planurile lor de subversiune, păstrând toate 
aparențele unui respect profund pentru autoritatea Sultanului si 
afectând o încredere fără margini în justiţia lui... 2). Puterile aliate 
sunt hotärîte să nu trateze cu ei şi să se împotrivească la progresele 
răului în măsura mijloacelor lor respective». Impăratul aprobă 
atitudinea lui Pini faţă de Divan si faţă de Tudor şi-l autoriză să 
declare că «locotenentul Vladimirescu e degradat din calitatea de 
cavaler al unuia dintre ordinele rusești şi că nu mai posedă niciun 
titlu la protecţia Majestății Sale Imperiale ». Țarul regretă că Divanul 
n'a avut curajul să primească trupele pe care i le oferise pașa dela 
Vidin și recomandă consulului să stăruie prin caimacami ca Scarlat 
Callimachi să-și ocupe cât mai curând postul pentru ca boierii să se 
poată strânge în jurul Domnului şi să înnăbușe răscoala fără ajutor 
străin. « Impăratul reprobă deci tot ceea ce s'a întâmplat în Fara- 
Românească si veţi declara că e hotărît să unească sfortärile sale 
cu ale Aliaților săi pentru a combate revoluţia. El îi va opune inva- 
riabil acelaşi sistem, dacă ar cuprinde Principatele » 8). 


1) « Les factieux ont eu l'impudence de réclamer l'appui et l’interven- 
tion des deux Empereurs, sous le nom usurpé de la nation valaque ». Regele 
Prusiei cätre ministrul säu la Constantinopol, Laybach, 6 Martie 1821. 
(N. Iorga, Acte gi fragmente, II, p. 566). 

3) Tudor aläturase la cererea adresată țarului copie după arzul trimis 
Porții. 

3) Text în Prokesch-Osten, III, p. 58—60. 


MARILE PUTERI ŞI MIŞCAREA REVOLUȚIONARĂ DIN 1821 527 


Dar abia plecase depcsa lui Capodistria către Pini, si au sosit 
la Laybach scrisorile lui Alcxandru Ipsilanti şi Mihai Suțu din 24 
Februarie. După însiși declarațiile acestora, nu mai putca fi vorba 
de un simplu complot, ci de o revoluție g. nerală, de mult pregătită, 
care tindea la răsturnarea Impcriului Otoman. In afară de aceasta, 
Alexandru Ipsilanti mai comitca imprudenia de a vorbi, în procla- 
matiile sale, de ajutorul Rusici. 

Țarul Alexandru I, care nu cra la curent cu toate intrigile agen- 
ţilor săi şi nu fusese prevenit de acțiunea lui Alexandru Ipsilanti, 
luă hotărîrea pe care i-o impuneau principiile susținute de el la toate 
congresele : a condamnat în termenii cei mai categorici întreprinderea 
lui Ipsilanti şi a rupt toate legăturile cu el ?). 

Dar ţarul nu s'a mulțumit cu această dezaprobare particulară. 
Sub presiunea cabinetului austriac, el a făcut să se însereze în ofi- 
ciosul lui Metternich, Oesterreichischer Beobachter, şi în gazeta elină 
dela Viena următorul comunicat reprodus și de ziarul londonez, 
The Times, din 11 Aprilie 1821. 


Farul declară că el nu poate considera întreprinderea prințului Ipsi- 
lanti decât ca « efectul spiritului neliniștit care caracterizează epoca actuală 
gi al inexperientei şi ugurinfei tânărului prinţ». In consecinţă, ţarul dis- 
pune următoarele: 

1. « Prinţul Ipsilanti va fi scos din serviciul Rusiei. 

2. «I se va face cunoscut că M. S. Impăratul desaprobă în chip formal 
întreprinderea sa şi că nu se va putea aştepta niciodată la vreun ajutor din 
partea Rusiei. 

3. « Ordinele cele mai precise vor fi transmise Contelui Wittgenstein, 
comandant suprem al trupelor ruseşti do pe Prut şi din Basarabia, de a 
observa cea mai strictă neutralitate cu privire la turburările care au izbucnit 
în Principate şi de a nu lua, sub niciun pretext, vreo parte, directă sau 
indirectă, la ele. 

4. « Aceste hotărîri vor fi comunicate ambasadorului rus la Constan- 
tinopol, cu ordinul de a le aduce la cunoştinţa Porții, şi de a reînoi, în ace- 
laşi timp, asigurările sincere şi leale care i-au fost deja date cu prilejul răs- 
coulei din Muntenia. Baronul Strogonof va declara anume că politica M. 
Sale Impăratului este şi va rămâne străină de uneltirile care ar putea ame- 


1) « Aucun secours, direct ou indirect, ne saurait vous être accordé par 
l'Empereur, car... il serait indigne de Lui de saper le fondement de l’Em- 
pire ture pour la honteuse et coupable action d'une société secrète. Vous 
n'êtes plus, ni vous, ni vos frères au service de S. M. Impériale ». Prokesch- 
Osten, TII, p. 65—67. 

ninfa să turbure liniştea unei ţări oarecare; că orice participare la ase- 
menea mișcări ar fi contrară rectitudinii intenţiilor Impäratului, și că, 
în relaţiile sale cu Poarta, M. Sa nu are alt scop si altă dorință decât 
menţinerea şi executarea strictă a tratatelor existente între cele două 
Puteri. 

«La rândul său, Curtea imperială austriacă a ordonat Internuntiului 
M. Sale la Constantinopol să se explice în acelaşi sens şi să declare în ter- 
menii cei mai linistitori intenţia serioasă a M. Sale. Impăratul de a garanta 
de orice atingere relaţiile de pace şi prietenie între Austria și Poartă prin 
menţinerea inviolabilă a fidelității tratatelor »'). 


Răspunsul ţarului la acțiunea lui Alexandru Ipsilanti a sosit 
la Constantinopol, Vineri 14 Aprilie. Țarul însărcina pe baronul 
Strogonof «să asigure din nou Poarta de sentimentele de mirare, 
durere şi indignare cu care Impăratul a aflat că prințul Ipsilanti 
e în capul insurgenților», să arate guvernului otoman scrisoarea 
destinată lui Alexandru Ipsilanti şi să grăbească plecarea lui Scarlat 
Callimachi în ţară. Țarul îşi exprima convingerea că, «ajuns la fața 
locului, învestit cu puteri extraordinare şi susținut de forţe sufi- 
ciente », noul Domn ar putea restabili liniştea în Principate. 

Dar, — şi această rezervă avea să anuleze tot efectul comuni- 
catiei ruseşti, — ţarul înţelegea să reducă la această unică măsură 
inițiativa Porții. « Orice altă măsură si, mai ales, orice măsură vio- 
lentă, provocând inevitabile reactiuni, ar aduce cu sine inconve- 
nientele grave pe care le-a atras totdeauna intervenţia exclusivă a 
puterii publice şi militare în afacerile interne ale Principatelor, » 
Ţarul dezaprobă intervenţia militară a Turciei şi retrage concesia 
pe care, sub impresia răscoalei lui Tudor Vladimirescu, Strogonof 
o făcuse Porții. 

In sfârşit, Strogonof e informat că împăratul Austriei, « fmpär- 
täsind vederile ţarului si formând aceleaşi urări pentru securitatea 
Turciei, a trimis internuntiului instructii asemănătoare celor pri- 
mite de el» 2). 

Strogonof s'a grăbit să le comunice Porții, aşa cum îi cereau de 
altfel şi instructiile ţarului. Ele n'au produs efectul așteptat. Cre- 
dinfa în participarea Rusiei era prea adânc înrădăcinată în sufletul 


1) Rapoartele consulare engleze, vol. III, p. 2—4. 
1) « Capodistria către Strogonof, 14/26 Martie 1821 (Prokesch-Osten, III, 
p. 68—70). 

Sultanului și al miniştrilor săi pentru ca o simplă declaraţie s'o mai 
poată schimba 1). 

Poarta interceptase scrisori din corespondenţa Contelui Capo- 
distria cu Mihai Suţu şi Alexandru Ipsilanti şi din aceste scrisori se 
fncredintä că promotorul răscoalei greceşti a fost Capodistria, care a 
asigurat pe Ipsilanti de sprijinul Rusiei. Faptul că guvernul rusesc 
dezavuează acum mişcarea nu dovedeşte decât că Ipsilanti şi-a ales 
rău momentul 2). Trădarea lui Mihai Suţu şi acţiunea agenţilor ruşi 
din Levant au exasperat spiritul şi așa extrem de bănuitor al Tur- 
cilor. Oriunde izbucneau turburări, Poarta descoperea mâna Rusiei. 
Influenţa rusească nu crea dificultăţi Porții numai în Principate, 
ci şi în Rumelia, Albania, Moreea, Arhipelag şi chiar în capitală. 
Ambasada rusă dela Constantinopol era centrul incercărilor greceşti. 
Consilierul de ambasadă Catacazy, cumnatul lui Alexandru Ipsi- 
lanti şi fratele guvernatorului civil al Basarabiei, era în contact per- 
manent cu Grecii din Constantinopol şi în legătură cu cei din Rusia. 
Un alt consilier, Daşkof, în cursul unei călătorii de inspecţie a consu- 
latelor ruseşti din Levant, luase contact cu şefii clerului şi notabililor 
greci. Dragomanul Porții Constantin Morusi, extrem de rezervat 
cu dragomanii celorlalte misiuni, era numai amabilitate şi zel faţă 
de personalul ambasadei rusești. Strogonof însuşi era considerat 
ca un mare prieten al Grecilor. Poarta mai observa apoi că ocuparea 
Moldovei a fost pregătită la Chişinău, în casa lui Catacazy, de unde 
s'a trimis lui Miloş Obrenovici îndemnul la răscoala comună 3). 

Pe de altă parte, scrisoarea de dezavuare a ţarului conţinea prea 
multe menajamente pentru Ipsilanti ca să dea deplină satisfacţie 
Porții. Ea cuprindea mai ales un pasaj care putea fi interpretat ca 
o recunoaştere a dreptului Grecilor de a aspira la o situaţie politică 
mai bună $). In aceste condiţii dezavuarea ţarului avea aerul a se 
referi mai mult la momentul ales decât la scopul mişcării. 

In sfârşit, « Turcii nu-şi ascundeau deloc surpriza penibilă pe 
care o aveau văzând că toţi şefii principali ai rebelilor, ca Ipsilanti, 


1) Prokesch-Osten, SII, p. 68—70. 

2) Rapoarte consulare engleze, vol. I, p. 439—440. 

3) Prokesch-Osten, I, p. 38. 

4) «Il est dans l’homme de désirer l'amélioration de son sort... et plus 
d’une circonstance inspire aux Grecs le voeu de ne pas toujours rester étran- 
gers à leur propres destinées ». 

Caliarchi, Arghiropulos (vice-consul rus la Galaţi), Vladimirescu, 
etc., etc., erau indivizi mai mult ruşi decât greci, decoraţi şi 
întrebuinţaţi de Rusia, bizuindu-se pe protecţia ei si înşelând 
poporul prin âsigurarea că această Putere ar încuviinţa răscoala 
lor » 1), 

Strogonof răspunse că dacă Rusia ar vrea să declare război 
Turciei nu s'ar folosi de mijloace așa de josnice ; că, deşi promotorii 
mişcării au aparţinut cândva Rusiei, nu sunt decât tot atâţia emi- 
grafi, împotriva cărora Poarta poate lua toate măsurile pe care le 
va crede potrivite si necesare, fără să se expună la reprosul de a fi 
violat tratatele, dela protecţia cărora rebelii trebue excluşi. In 
scrisorile interceptate de Poartă, el nu voia să vadă decât plăsmuiri 
menite să turbure bunele raporturi între Rusia si Poartă. Ambasa- 
dorul confirmă prin notă oficială ceea ce susținuse în Conferinţă 2), 

Reis-Efendi acceptă explicaţiile lui Strogonof, dar ceru, ca do- 
vadă a sincerităţii lor, extrădarea rebelilor refugiaţi în Rusia, dreptul 
de a vizita vasele navigând sub pavilion rusesc, pentru a împiedica 
fuga persoanelor compromise în complot, şi o declaraţie solemnă 
prin care ţarul să dezaprobe mişcarea eteristă 2). Afară de extrădarea 
transfugilor, Strogonof primi toate condiţiile Porții: declaraţia 
solemnă de reprobare, dreptul de vizită (cu condiţia să se aplice 
tuturor vaselor trecând prin Strâmtori) și, ceea ce costă mai mult 
pe Huşi, intervenţia trupelor otomane în Principate. Chiar şi în 
chestia transfugilor, Strogonof promise să refere cât mai favorabil, 
El refuză însă tocmai lucrul la care Poarta ţinea mai mult: extră- 
darea transfugilor. Ea se văzuse trădată de oameni în care îşi pusese 
toată încrederea, pe care-i copleşise de favoruri şi de atenţii. Su- 
fletul otoman, adânc jignit, nu respira decât răzbunare. Ceea ce 
exaspera mai ales furia Turcilor era trădarea lui Mihai Suţu. 

Domnul Moldovei, Mihai Suţu, n'a fost iniţiat în secretele Ete- 
riei decât cu câteva luni înainte de izbucnirea Revoluţiei, după ce 
garda sa fusese cumpărată şi când, probabil, nu mai avea altă alegere. 

Nicio adeziune la Eterie n'a surprins mai mult pe contemporani 
şi n'a indignat mai mult pe Turei. Mihai Suţu fusese copleşit de fa- 


1) N. Iorga, Acte și fragmente, II, p. 570. 
3) A. Oțetea, Contribution à la Question d'Orient, p. 328. 
3) Rapoarte consulare engleze, I, p. 447 (?). 

voruri din partea Sultanului. El era membru în consiliul secret 
care, sub prezidentia lui Halet Efendi, ținea sedinte sub ochii Sulta- 
nului şi hotăra în toate chestiunile însemnate. Independenţa si 
curajul de care dăduse dovadă în acest post de încredere, departe 
de a-i fi dăunat, l-au ridicat în stima Sultanului. El pledase împo- 
triva războiului cu Ali Paşa din Ianina și împotriva exterminării 
Ayanilor, ceea ce niciun Turc nu îndrăznise să facă, si totuşi a păstrat 
favoarea Sultanului. Poziţia lui oficială era atât de strălucită încât 
îşi putea permite visul de a adăuga la scaunul Moldovei și pe acela 
al Țării Româneşti. Dar ce nu-și putea îngădui acest favorit al sorții, 
care dispunea de tot ceea ce poate asigura succesul în viață: tine- 
reţe, farmec personal, inteligenţă, bogăţie si familie frumoasă? El 
a sacrificat totul pentru a asigura fiilor săi o viață liberă într'o ţară 
independentă 1)! 

Fapta lui Mihai Suţu mai era agravată de complicitätile lui la 
Constantinopol. In noaptea de,14 spre 15 Aprilie au fugit pe un vas 
rusesc la Odessa Nicolae Suţu și Ioan Schina, fratele şi cumnatul 
Domnului Moldovei. 

In aceste condiţii, orice înţelegere păru imposibilă. In zadar 
Strogonof face apel la mediatia contelui Liitzow; în zadar Grecii 
oferă chezășie de lealitate ; în zadar guvernul otoman caută să po- 
tolească furia mulţimii. Excesele fanatismului desläntuit nu mai pot 
fi oprite. In ziua de 11/23 Martie, se ţine în palatul Patriarhiei o 
adunare a tuturor Grecilor, la care ia parte noul Domn al Ţării Ro- 
mânești Scarlat Callimachi, dragomanul Porții Constantin Morusi 
şi dragomanul Amiralității Nicolae Morusi. Dragomanul Porții 
citeşte firmanul prin care Sultanul declară ingrat, rebel si trădător 
pe Mihai Suţu şi pe toţi aceia care au luat parte la răscoala din 
Principate 2). Patriarhul citeşte apoi o pastorală prin care îndeamnă 
pe toţi credincioşii la supunere şi-i desleagă de jurământul prin care 
s'ar fi legat față de rebeli. In sfârşit, Patriarhul, Scarlat Callimachi 
şi dragomanul Porții se pun garanti pentru purtarea Grecilor din 
capitală şi împrejurimi, în afară de Grecii deveniți sudiţi sau prote- 

1) Prokesch-Osten, I, p. 23—24. 

4) A. Oțetea, Contribution à la Question d'Orient. Iată, de pildă, ce scria 
Doamna lui Mihai Suţu tatălui său, prințul Caragea, refugiat la Pisa: 
« Warum sollen wir also länger ihrer Gegenwart beraubt sein, da wir mit 
Gotteshilfe, die Freiheit unseres Vaterlandes hoffen kânnen> (M. Popescu, 
Contribujiuni documentare, p. 18). 


4* 


532 REVISTA FUNDATIILOR REGALE 


jati ruşi, exceptiune care a îndemnat pe mulţi să fugă în cursul 
nopţii următoare *). 

La rândul său, guvernul otoman caută să liniştească populaţia 
şi ia măsuri de pază. Gărzile sunt împătrite, patrule orânduite de 
Capudan-Pasa si de Topci-Basa circulă toată noaptea. Dar glasul 
acelora care predică indulgenfa si cumintenia e înnăbuşit de fana- 
tismul plebei şi miliției. Ienicerii ameninţă pe Sultan, pe miniştri, 
pe Greci, chiar pe Frânci. Plebea capitalei se dedă la acte de vio- 
lentä şi la jafuri, pe care guvernul nu le poate nici opri, nici reprima. 
Negustori şi marinari străini sunt molestati, jefuiti şi omorîti. Chiar 
şi palatele ambasadorilor Rusiei şi Spaniei au fost amenințate. 
In noaptea de 23 spre 24 Martie, ei plănuesc să măcelărească pe 
toți Grecii din Constantinopol 2). Sultanul e silit să declare religia 
în primejdie şi să cheme pe leniceri la luptă pentru răzbunarea fra- 
ţilor lor musulmani măcelăriți prin trădare în Moldova şi Tara 
Românească 8). Această măsură fu semnalul unor înarmări febrile. 
Se dau milioane pentru concentrarea si echiparea unei armate de 
36.000 oameni în cetăţile de pe Dunăre. Arsenalele lucrează de zor 
pentru întărirea flotei de război. 

Strogonof căută să prevină represaliile Turcilor exploatând două 
acte pe care, probabil, tot el le-a provocat. La 10 Aprilie, Mitropo- 
litul Moldovei şi boierii rămaşi în țară s'au adresät Porții pentru 
a o asigura de sentimentele lor de supunere şi devotament. O cerere 
asemănătoare s'a primit şi din Tara Românească 4). 

Pe de altă parte, Ipsilanti propusese autorităţilor turceşti dela 
graniță un armistițiu care să permită ambasadorului rus stabilirea 
condiţiilor de pacificare a Tärilor româneşti şi, atât timp cât Turcii 
nu vor înainta, el promitea să stea pe loc 5). 

Strogonof se prezentă, la 25 Aprilie, înaintea Divanului cu cele 
două note şi susţine că, de vreme ce Mihai Suţu a plecat, iar Ipsi- 
lanti s'a retras, nu mai e niciun motiv ca trupele otomane să inter- 


1) A. Oțetea, Contribution à la Question d'Orient, p. 328. 

3) N. Iorga, Acte și fragmente, II, p. 569. 

3) Firmanul s'a citit în palatul Agăi Ienicerilor, la 12/24 Martie. A. 
Oțetea, op. cit., p. 328. 

4) Scrisoarea boierilor munteni către Strogonof, în Hurmuzaki, X 
p. 665. In traducerea românească în Bis. ort. rom., XVIII, p. 98—99. 

5) Prokes ch-Osten, I, p. 45. N. Iorga, Acte gi fragmente, II, p. 577. 

vină în Țările româneşti. El propuse deci ca Poarta să numească 
un nou Domn în Moldova şi să-l trimită imediat la post. Pentru 
rezolvarea chestiunilor în suspensie, între Poartă şi Ipsilanti, Stro- 
gonof îşi oferă bunele sale oficii. 

Poarta a respins cu indignare ideea unei negocieri cu Alexandru 
Ipsilanti, «raia din tată în fiu». «La fel stau lucrurile cu Vladi- 
mirescu. El ridică de capul lui steagul revoltei în Tara Românească 
şi comite tot felul de excese; acţiunea lui e de acord cu pasiunile 
multor oameni simpli dintre boierii şi locuitorii ţării, care se îm- 
preună şi pricinuesc atâtea turburări şi dezordini. Cum ar putea 
Inalta Poartă să se încreadă azi în afirmaţiile cuprinse în ce- 
rerea lor » 1)? 

Poarta a rămas ferm hotärîtä să restabilească ea însăși ordinea si 
liniştea în cele două Principate, să prevină reînnoirea unor astfel 
de dezordini, să ceară extrădarea fugitilor şi să trimită muhafizi 
(guvernatori militari) până la numirea şi instalarea Voievozilor. 

Strogonof insistă ca cererea boierilor şi Mitropolitului să fie 
considerată ca o dovadă suficientă de supunere; respinge proiectul 
de ocupare şi administrare militară a Principatelor ca potrivnic 
tratatelor, reînnoieşte propunerea de a se lăsa lui Ipsilanti o ușă 
de scăpare, ca «o măsură de politică sănătoasă, pentru a nu împinge 
la desnădejde un om hotărît la orice » şi persistă în afirmaţia că 
numai numirea şi instalarea imediată a Domnilor pot restabili or- 
dinea în Principate ?). 

Prin „protocolul dela 12/24 Martie, ambasadorul Rusiei îşi dă- 
duse asentimentul la trimiterea unor forţe armate în Principate, 
dar numai «pentru a însoţi pe noii Domni şi pentru a restabili or- 
dinea, respectând în totul şi pretutindeni populaţia pasnicä ». Atunci 
n'a fost vorba nici de muhafizi, nici de administraţie militară, nici 
de răzbunare. 

Turcii trebue să se mulțumească cu restabilirea ordinii, adică 
cu instalarea celor doi Domni, şi să nu recurgă la acte de ostilitate 
decât în caz de opoziție; ei trebue să se conformeze în totul măsu- 
rilor autorităţilor locale... Comandanții trebue să ştie că n'au fost 
trimişi într'o ţară cucerită, în care pot comite orice acte de violenţă 
fără să fie pedepsiţi ». 

1) Prokesch-Osten, ILI, p. 12—15. 

3) Prokesch-Osten, III, p. 16—77. 

Reis-Efendi nu neagă excesele trupelor, dar le scuză prin ne- 
răbdarea şi zelul soldaţilor, «Ele ar fi demne de laudă, răspunde 
Strogonof, dacă ar fi moderate de legile dreptăţii şi de iubirea de 
ordine, Dar excesele comise chiar în mijlocul capitalei si sub ochii 
autorităților supreme, jafurile şi masacrele săvârşite pretutindeni 
pe unde au trecut sunt semne de rău auguriu pentru purtarea lor 
în provinciile aşezate sub egida Rusiei de tratate solemne «?). 

In rezumat, Strogonof propuse: 1. Trimiterea imediată a unui 
Domn sau a doi Domni pentru a însoţi trupele otomane, fără ca 
Poarta să-i poată înlocui cu muhafizi, paşi sau orice altă formă de 
administraţie militară. 2. Ordine pozitive şi severe către coman- 
dantii turci de a respecta persoanele, privilegiile şi proprietăţile 
Moldo-Valahilor, de a nu urmări decât rebelii în massă şi de a limita 
acțiunea trupelor la restabilirea păcii si la instalarea autorităţilor 
constituite. 3, Abtinere dela orice fel de execuţie militară, în afară 
de cazul de rebeliune fätise sau de recurs formal din partea Domnilor 
pentru a-şi întări puterea legitimă, 4, De îndată ce ziua plecării 
Domnilor va fi fost hotärîtä, consulii Rusiei se vor întoarce în cele 
două Principate, pentru a veghia ca voința Inaltei Porţi faţă de lo- 
cuitori să fie urmată întocmai. Șefii forţei armate vor fine seamă 
de reprezentările lor atât pentru repartiţia echitabilă a sarcinilor 
cât şi pentru reprimarea exceselor de tot felul »?). 

In timpul acestor negocieri sosi vestea că Peloponesul s'a răsculat. 
Atunci furia Turcilor nu mai cunoscu margini. In ziua de Paşti, 
10/22 Aprilie, toţi preoţii ortodocși din Fanar au fost arestaţi. Pa- 
triarhul şi trei mitropoliți au fost smulsi de lângă altar. Sub învi- 
nuirea de înaltă trădare, Patriarhul a fost spânzurat, în odäjdii, 
de poarta palatului său, iar cei trei mitropoliți au fost supuşi ace- 
luiasi supliciu în trei cartiere deosebite. Cadavrul Patriarhului, după 
ce a fost expus trei zile, a fost aruncat Evreilor care l-au târît cu faţa 
în jos pe străzi şi apoi l-au aruncat în mare 3). 

Aceste atrocități au şters în ochi lumii civilizate greşelile Gre- 
cilor, au închis drumul oricărei încercări de împăcare şi au dat 
războiului un caracter de luptă pe viaţă şi pe moarte. 


1) Prokesch-Osten, III, p. 15—79. 
2) Prokesch-Osten, I, p. 45; III, p. 78. 
3) N. Iorga, Acte gi frag., II; p. 576. 

Intâmplările acestea au produs o impresie adâncă în toată lumea 
creştină. In instructiile adresate internuntiului şi într'o scrisoare 
către contele Nesselrode, ministrul de externe al Rusiei, principele 
Metternich declară că ofensa adusă Bisericii ortodoxe în persoana 
capului ei e o ofensă adusă religiei creştine şi că guvernul dela Viena 
o resimte ca şi când ar fi fost adusă Papei 1). 

Guvernul rus se prevală de aceste declaraţii pentru a se înfățișa 
ca apărător atitrat al religiei si al civilizației. El acuză Poarta de 
intenţia de a extermina nu numai pe rebeli, ci pe toţi creştinii orto- 
docsi din Imperiul otoman, şi invită Puterile europene la o acţiune 
comună împotriva Turcilor. El le asigură că nu urmăreşte nicio 
cucerire teritorială, ci numai restabilirea păcii, păstrarea Sfintei 
Alianțe, consolidarea echilibrului european şi «o poziţie reparată 
pentru poporul grec ». Apelul acesta, care se termină cu o semnifi- 
cativă aluzie la puterea armatei ruseşti, gata de luptă, suna ca un 
manifest de război. Statele europene, în primul rând Austria, 
avură impresia că Rusia sondează terenul, pentru a se asigura de 
dispoziţiile marilor Puteri față de eventualitatea unui război al 
Rusiei cu Turcia. 

La rândul său, Strogonof încercă şi el, exploatând sentimentul 
de indignare pe care excesele turceşti l-au produs asupra misiu- 
nilor străine la Cosntantinopol, să smulgă ambasadorilor Franţei, 
Austriei, Angliei şi Prusiei o declarație comună care să amenințe 
Poarta cu o demonstraţie navală. Hotärîrea avea să fie luată la o 
masă dată de contele Liitzow, la ambasada Austriei. Strangford 
răstoarnă combinaţia obţinând dela Poartă o declaraţie linişti- 
toare, al cărei efect a fost imediat. Liitzow a cerut să fie rechemat, 
poziţia lui Strogonof a devenit şi mai critică, iar creditul lui Strang- 
ford a crescut considerabil. 

Strangford s'a folosit de trecerea sa pentru a aplana diferendele 
între Poartă şi Rusia şi pentru a lua acesteia orice pretext de 
război. In primul rând, el a căutat să prevină ocuparea Prin- 
cipatelor. Dar Reis-Efendi opunea la această cerere două motive: 
primul era dorinţa de a zădărnici planurile Eteriştilor refugiaţi 
în Basarabia, care ar fi putut oricând năvăli din nou în Mol- 
dova; al doilea era necesitatea de a forma din Corpul de ocu- 


1) ProkeschOsten, III, p. 87—88. 

patie o militie de pazä pânä când Domnul va putea constitui o 
miliție națională. 

La aceste argumente Ruşii răspundeau că Eteriştii refugiaţi 
în Basarabia erau supraveguiati de autorităţile locale. Astfel un 
grup de 200 de Eteristi care voiau să treacă în Moldova au fost toți 
arestaţi 1). Poarta nu poate deci invoca acest pretext pentru a pre- 
lungi ocupaţia. Iar întru cât priveşte necesitatea de a constitui o 
miliţie națională, ea s'ar fi putut crea de mult cu sumele absor- 
bite de trupele de ocupaţie. 

Cele două teze erau inconciliabile. Si cum nici Rusia, nici Turcia 
nu voiau să cedeze, evenimentele păreau conduse de o inexorabilă 
fatalitate spre război, cu atât mai mult cu cât, în Mai, la vechile 
neînţelegeri s'adăugară două noi cauze de conflict: hotărîrea Porții 
de a opri exportul de grâu prin Strâmtori şi cererea lui Strogonof 
de-a avea la dispoziţia sa un vas de război în Bosfor. 

Corsarii greci din Arhipelag împiedecau vasele de comerţ să ducă 
grâu la Constantinopol. Poarta se văzu silită să reţină, pentru apro- 
vizionarea Capitalei şi la preţul fixat de ea, toate transporturile de 
grâu din Marea Neagră în Marea Mediterană. Vasele care-i refuzau 
încărcătura erau oprite de a trece prin Strâmtori. Măsura Porții 
era unilaterală si stânjenea comerțul de grâne, violând tratatele 
de comerţ încheiate între Poartă şi celelalte Puteri. Strogonof şi 
von Liitzow protestară în numele guvernelor lor. 

La cererea lui Strogonof, care afecta că viața lui si a persona- 
lului ambasadei ruseşti ar putea fi amenințată de furia mulţimii, 
guvernul rus trimisese un vas de război care la 21 Mai, ancoră la 
Buiucdere, sub pavilionul unui vas de comerţ. Autorităţile turceşti, 
luându-l drept ceea ce se dădea, au făcut o perchezitie, și căpitanul 
a fost arestat. La refuzul lui Strogonof de a retrage vasul, Poarta 
ameninţă că, la nevoie, îl va îndepărta cu forţa 2). 

Aceste două incidente exasperară din nou pasiunile politice. 
Strogonof, iritat peste măsură de atacurile personale al căror obiect 
era şi dornic să părăsească Constantinopolul, împingea din răspu- 
teri la o ruptură. La 22 Mai/3 Iunie 1821, el prezintă Porții două 
note redactate într'o limbă neobişnuit de vehementă. In prima 


1) Rapoarte consulare engleze, II, p. 145—154. Š 
3) Notele rusești din 20 si 24 Mai 1821. Prokesch-Osten, m: 

notă, el protestează împotriva exceselor trupelor ruseşti în Prin- 
cipate şi arată Porții atitudinea pe care, în virtutea tratatelor, ar 
fi trebuit s'o observe față de Țările româneşti. El aduce apoi la 
cunoștința Porții că rebelii se vor putea refugia fie în Transilvania, 
fie în Basarabia, ceea ce era în desacord cu angajamentele luate de 
el prin protocolul din 12/24 Martie şi cu asigurările formale date 
la Laybach de cei doi împărați, că domeniile lor nu vor putea servi 
ca azil pentru rebeli. Prin nota a doua, Strogonof răspundea cu 
un refuz categoric la cererea Porții ca Mihai Suţu şi boierii refugiaţi 
în Rusia să fie exträdati 1). 

Sfortärile lui Strangford tindeau a convinge Poarta să-şi modi- 
fice ea însăşi politica încât să ia Rusiei orice pretext de război, 
Oricare ar fi fost vinovăția promotorilor revoluţiei, popoarele târîte 
în vârtej trebuiau ferite de represalii şi Poarta silită să ia măsuri 
de îndreptare a administraţiei din ţările locuite de creştini, 

Pentru atingerea acestui scop, două condiţii trebuiau fmplinite. 
Intâi, ca şefii răscoalei să se abţină dela orice act de ostilitate faţă 
de Turci şi să încredinţeze marilor puteri sarcina de a obține dela 
Poartă concesiile indispensabile pentru asigurarea viitorului lor 
naţional. La rândul ei, Poarta trebuia convinsă să coopereze cu 
marile Puteri la reforma administraţiei în provinciile creştine ale 
Imperiului. 

Aceste condiţii n'au putut fi realizate, fiindcă acordul între 
Puteri a încetat de îndată ce Congresul dela Laybach s'a dizolvat 
(12 Mai 1821). Sub impresia evenimentelor care culminaseră în 
executarea Patriarhului dela Constantinopol, marile Puteri trecură 
peste preocupările lor interne şi se uniră printr'o declaraţie de prin- 
cipii comună, care reafirma dreptul Puterilor aliate de a interveni 
pentru a apăra autoritatea legitimă împotriva revoltei, « schimbă- 
rile folositoare sau necesare în legislaţia şi administrația Statelor 
neputând emana decât din voinţa liberă, din impulsiunea cumpă- 
nită şi luminată a acelora pe care Dumnezeu i-a făcut responsabili 
de putere »?). Declaraţia, publicată în numele Rusiei, Prusiei şi 


1) Depesa lui Strangford către Londonderry, din 12 Iunie 1821. Rapoarte 
consulare engleze, II, p. 52—53. Cf. depeşa lui von Miltitz către regele Pru- 
siei, din 12 Iunie 1821. N. Iorga, Acte și fragmente, II, p. 580—6581. 

2) A. Debidour, Histoire diplomatique de PHurope, val. I, p. 168. 

Austriei, a fost aprobată si de cele două puteri liberale din Apus, 
de Anglia şi de Franţa. Revoluţia greacă era deci condamnată de 
congresul european, în numele respectului tratatelor şi în interesul 
păcii generale. Motive de ordin comercial şi economic pledau în acelaşi 
sens. Anarhia, devastările şi masacrele, urmări inevitabile ale Revo- 
lutiei, aveau să compromită pentru multă vreme relaţiile comer- 
ciale cu Turcia. Pentru acelaşi motiv, Anglia avea să facă din inte- 
gritatea Imperiului otoman baza politicei sale orientale 1). 

Dar, de îndată ce suveranii si plenipotenţiarii lor s'au întors 
dela Laybach, acordul între marile Puteri, cu privire la evenimen- 
tele din Turcia, a încetat. Ţarul Alexandru I a căzut din nou sub 
influenţa cercurilor liberale si filelene, care susțineau cauza räscu- 
laţilor şi-l îndemnau să intervină. In drum spre capitala sa, ţarul 
a putut vedea, la Varşovia şi la Petersburg mai ales, cât de popu- 
lară era cauza Grecilor. Masacrele creştinilor din Imperiul otoman 
şi atentatele săvârşite asupra capilor Bisericii ortodoxe impresio- 
naseră adânc poporul rus. Partidul războinic, condus de Capodistria, 
Strogonof şi Pozzo-di-Borgo, cerea ca ţarul să răzbune ofensa adusă 
crucii şi să profite de împrejurări pentru a realiza programul istoric 
al politicii rusești în Balcani. Sacrificiile pe care Rusia le adusese 
Sfintei Alianțe în general şi Austriei în special, susținând planurile 
acesteia în Italia şi oferindu-i chiar o sută de mii de soldaţi ruşi 
pentru pacificarea celor Două-Sicilii, îndrituiau guvernul rus să creadă 
că politica sa nu va întâmpina nicio rezistență din partea marilor 
Puteri, Sub influența acestor elemente, Alexandru I aprobă, la 
28 Iunie, ultimatul pe care Strogonof avea să-l prezinte, în numele 
său, Porții. 

După ce înşiră toate diferendele între Rusia şi Imperiul otoman, 
guvernul rus caută să dovedească Porții că chestiunea greacă e o 
afacere europeană care nu interesează numai Curtea dela St. Pe- 
tersburg. « Inalta Poartă pune creştinătatea în alternativa de a se 
întreba dacă poate rămâne spectatoare nemişcată în faţa exter- 
minării unui popor creştin, dacă poate tolera asemenea insulte aduse 
religiei, dacă poate admite existența unui Stat care ameninţă să 


1) Harold Temperley, England and the dogma of Turkey's independence 
from Palmerston to Disraeli (1856— 1875). « Buletinul congresului VIII de 
istorie », Zürich, 1938; p. 213—214, 

turbure pacea pe care Europa a cumpărat-o cu preţul atâtor sacri- 
ficii. . .»1). Guvernul rus declară apoi că Turcia va ajunge în conflict 
cu toată lumea creştină, dacă, în termen de opt zile nu va accepta 
condiţiile următoare: 1. Restaurarea bisericilor distruse sau stri- 
cate de fanatismul musulman: 2. Asigurarea unei garanţii şi protecții 
serioase pentru cultul creştin: 3. Discriminarea în provinciile răscu- 
late, între vinovaţi şi nevinovaţi, cruţarea acelora care au rămas 
supuşi sau se vor supune într'un timp determinat: 4. Restabilirea 
regimului prescris de tratate în Principatele române și evacuarea 
trupelor turceşti. 

La 4 Iulie, guvernul rus adresă aliaţilor săi o notă colectivă 
prin care justifică politica sa faţă de Turcia şi le întreabă care ar fi 
atitudinea lor dacă războiul ar izbucni între Rusia şi Turcia şi ce 
sistem ar propune pentru a înlocui stăpânirea turcească, dacă, în 
urma războiului, această stăpânire ar fi răsturnată, 

La 14/26 Iulie, înainte ca termenul fixat de ultimatul rusesc 
să fi expirat, răspunsul Porții era gata şi Reis-Efendi trimise după 
dragomanii ambasadei ruseşti pentru a li-l remite. Sub diferite 
pretexte, toţi s'au exchivat... A doua zi, ei s'au prezentat la Reis- 
Efendi pentru a-i declara din partea lui Strogonof că, termenul 
de opt zile fiind trecut, nu mai pot primi nota Porții şi vor pleca 
cu tot personalul ambasadei la Odessa peniru a aştepta acolo or- 
dinele ţarului. 

In nota sa, Poarta declară că mobilizarea e o măsură de ordine 
internă, care nu ameninţă pe nimeni, că, dacă a trimis trupe în Prin- 
cipate a făcut-o exclusiv pentru a curăța ţara de rebeli şi că n'are 
de gând să calce privilegiile şi constituția Principatelor, Poarta 
respinge acuzaţia că ar persecuta pe Greci din cauza religiei lor şi 
le-ar face un război de exterminare numai fiindcă sunt Greci. 
Patriarhul a fost executat ca trădător, nu ca şef al Bisericii 
ortodoxe. După stabilirea ordinei, bisericile dărâmate sau ava- 
riate vor fi restaurate şi, de îndată ce Principatele vor fi fost 
curățate de rebeli şi fugitivii exträdati de Rusi, trupele otomane 
vor fi retrase. 

Cu toate că Poarta nu făcea nicio concesie exigenţelor ruseşti, 
ambasadorii Angliei şi Austriei au insistat pe lângă Strogonof să 


1) A, Debidour, I, p. 167—168. 

primească nota Turciei şi să-şi amâne plecarea. Dar Strogonof 
a rămas inflexibil şi, după ce a lăsat pe supușii ruși în grija inter- 
nuntiului, la 10 August, s'a îmbarcat pentru Odessa 1). 

Războiul între Rusia şi Turcia păru inevitabil. 

Sforfärile combinate ale Austriei şi ale Angliei au izbutit să-l 
înlăture. Aceste două Puteri nu puteau admite ca existenţa Impe- 
riului otoman să fie pusă în primejdie de ambițiile Rusiei şi au 
pus totul în joc ca să evite conflictul pe care ultimatul din 26 Iunie 
ameninţa să-l provoace. 

Inainte de a răspunde oficial la nota din 4 Iulie, lordul Castle- 
reagh şi cancelarul Metternich fncercarä să schimbe hotărîrea 
țarului, arătându-i, prin scrisori confidentiale, că evenimentele din 
Imperiul otoman au fost provocate de acelaşi spirit revoluționar, 
pe care aliaţii l-au combătut în Italia, că trebuia lăsată autorităţii 
legitime, adică Porții, sartina de a restabili ordinea şi că telurile 
Grecilor sunt incompatibile cu menţinerea sistemului politic insti- 
tuit prin tratatele din 1815. 

Cu prilejul vizitei regelui Gheorghe IV la Hanovra (Octom- 
vrie 1821), Castlereagh s'a întâlnit cu Metternich. Un acord desă- 
vârşit s'a stabilit asupra mijloacelor de a menţine pacea între Rusia 
şi Turcia, acord care şi-a găsit expresia în răspunsul comun la nota 
Rusiei din 4 Iulie. Austria şi Anglia au răspuns că ele n'au de făcut 
nicio propunere cu privire la înlocuirea regimului existent în Ră- 
sărit, şi că orice încercare de desmembrare a Imperiului otoman ar 
întâmpina împotrivirea unanimă a Puterilor europene (Octom- 
vrie 1821) 2). 

Inţelegerea austro-englezä, secundată de Franţa şi de Prusia, 
potoli imediat pornirile războinice ale Rusiei. 

Cabinetele de la Viena şi dela Londra s'au înţeles să “smulgă 
Turciei concesiile indispensabile şi să ia astfel Rusiei orice pretext 
de a declara război. Rezultatul sfortärilor lor a fost protocolul 
din 2/14 Martie 1822, prin care Puterile europene conveneau să 
adreseze Porții o notă colectivă în care cereau evacuarea imediată 
a Principatelor şi restabilirea vechii administrații, în conformitate 
cu tratatele, prin negocieri directe între Rusia și Turcia. 


1) Prokesch-Osten, III, p. 131—133, 
3) Debidour, I, p. 169—170, 

Ca urmare a acestui acord, Poarta ceru Principatelor să trimită 
delegaţi care să-i expună doleanţele lor. Delegaţiile celor două 
Principate sosiră la Constantinopol, la 17 Aprilie 1852, cu instructii 
care rezumau experiențele frământărilor revoluţionare din ultimii 
doi ani şi o bogată activitate teoretică relativ la viitoarea organi- 
zare a ţărilor românești, concretizată în memorii adresate suvera- 
nilor străini şi Inaltei Porţi. Cererile au fost sintetizate de cele două 
delegaţii în următoarele puncte: Domn pământean, izgonirea Arnău- 
tilor sudiţi şi instituirea unei miliții indigene, interdicția pentru 
suditii străini de a dobândi imobile în ţară, administraţia mânăsti- 
rilor închinate prin pământeni, cărora le sunt rezervate şi dregă- 
toriile Statului şi, în sfârşit, dreptul boierilor de a se jelui la Poartă. 

Din aceste cereri n'au fost admise decât o parte. La 1 Iulie, 
Poarta numi Domn în Moldova pe loan Sandu Sturdza, iar în Tara 
Românească pe Grigore Ghica. Firmanul de numire justifică reve- 
nirea la domniile pământene prin abuzurile şi felonia Fanariotüor, 
ceea ce era de acord cu tema memoriilor adresate Porții de boierii 
moldoveni. Dar dintre celelalte cereri, Poarta n'a acordat decât 
reîntoarcerea mânăstirilor închinate sub cârmuirea pământenilor 
(concesie, de altfel, efemeră), înlăturarea Grecilor din slujbe, izgo- 
nirea Arhäultilor, Grecilor şi Sârbilor amestecați în Eterie şi revi- 
zuirea suditentelor abuzive. Cu toate că aceste reforme nu puteau 
lecui rănile adânci ale ţării, nici ameliora condiţia ei economică, 
socială si politică a poporului, ele constituiau totuși un pas înainte, 

Prin energia, dârzenia si simțul politic cu care a reacţionat îm- 
potriva unor condiţii aproape disperate şi prin abilitatea cu care a 
profitat de rivalitätile marilor Puteri, poporul român din ambele 
Principate a dobândit recunoaşterea vechilor sale privilegii, în primul 
rând a dreptului de a fi guvernat prin oamenii săi. El inaugura în 
același timp era reformelor care, treptat avca să ducă la crearea 
Statului român modern. 


ANDREI OTETEA 


IN SLAVILE CELUI PREA INALT 


In slăvile celui prea înalt 

Te-am căutat 

Si erai acolo înaintea veciilor 

Melodie a nefiintii, 

Fior al luminii 

Frunte a desävârsirii. 

Grei de gând ochii Täi sträpungeau 

Nopți ce vor veni pentru mântuiri pretutindeni amare. 
Linisti ucigase, măruntele dăruiri ale oamenilor 
Pustiile aureole de fum, 

In hazardul neîntrupării. 


Degetele sting veac după veac biruintele regilor 
Lumânări arse pe jumătate în fumul trufiei 

Și ridicate în faţa oglinzilor 

Peşteri de ghiaţă, iată zădărnicia voastră 
Stâlpi de lut, iată puterile voastre. 


Numai o zi si pământul îşi va umple izvoarele 
Numai o zi şi steaua va răsări în zenit 

Iarba va doini în miresmele creaţiunii 

Și frunzele vor avea scris semnul secret. 


Timp nemângăiat, veseleste-te. 

Smochinul nu s'a uscat la marginea drumului 
Popoarele ies din culcusul lor asemeni fluturilor 
Cântând o arie de nesfârșit. 

Soarele trece în nemärginit ca o cumpănă 
Inviind pe cei morţi. 


MAMA 


Printre brumi si neguri te ascunzi 

De după zmalful stelelor îmi răspunzi. 
Imi aduci ce cugetul meu te imploră 

O neagră a sfâşierilor oră. 

Să-mi văd trupul învestmântat în amurg 
Să-mi ştiu clipele că spre tine curg. 


Mamă, a durerilor mele, mamă, 

Spre oceanele tale de iubire, ia-mă. 
In braţele tale de zăpezi, du-mă 
Luminată, în amintiri, mumă. 
Tâmplele de rouă ţi le voi şterge 
Paşii mei prin nopţile tale vor merge. 
Fruntea de argint întristată în moarte 
Mi-arată raiul ce azi ne desparte. 
Mâinile aspre de munci şi pământ 

Se fac tot mai dulci cu adieri de cuvânt. 
Mă caută ’n zvonuri de ape subţiri 
Mi-arată cerul cu sclipiri de aramă. 


Mamă, a nădejdilor mele, mamă, 
Odihneşte-mă în grădinile tale de slavă 
Infloreşte-mi nădejdi în viaţa bolnavă 
Deschide-mi aleele tale de crini, 

Mai bun mă facă ochii senini. 

Spre cei ce sufăr mâna-mi întinde 

Ale lumii dureri mă 'nvaţă a cuprinde 
Imi spui pe duşmani să-i binecuvânt 
Pe trufaşi în purpură să-i învestmânt. 

Celor ce ’n chinuri îmi cer ajutor 
Indreaptă-le paşii spre mine, uşor, 
Nu mă uita în paragini să-mi trec 
Cumplitele zile ce azi le petrec, 
Desleagă izvorul ce 'n mine tresare 
Făclia iubirii aprinde-o mai tare, 
Curatul fuior al faptelor bune 
Toarce-l cu degetele tale-strune. 


Mamă, a credințelor mele, mamă 
Văzduhuri tot mai înalte te chiamă 
Surâsul tău se oglindeste în adânc, 
Mă uit cum veselă treci 

Prin zări de ninsoare, prin verdele crâng, 
Se deschid înflorite poteci. 

Unde-ţi sunt suferințele tale de ieri 
Unde's răbdătoarele tale tăceri 

Si nopţile ’n aşteptări tremurând. 

Eşti doar văpaie şi gând 

Din veac în veac alergând. 

Din ceruri în cer coborînd 

Spaţii ne flutură pe frunti scânteind 

Ne 'mprejmuesc flori în tăceri de argint. 
Zâmbind îmi arăţi orașele lumii 

Imi spui că vor trece ca freamătul spumii. 
Neamuri şi regi îți stau la picioare 

Tie, flacăra izbăvitoare, 

Din suferinfi înălţată spre soare. 


PLÂNSUL LUI AVRAAM DUPĂ SOȚIA LUI, SARA 


Si iată timpul scăzu ca o floare de seară 
Si flacăra vie — Sara —se stinse în Hebron 
Şi Avraam plângea jelindu-si soţia: 


— « Singur rămas-am şi Dumnezeu e departe 

Oameni streini mă ’nconjoarä, şi tu, creangă a păcii 

Şi-a vieţii duse ’mpreunä, veştedă eşti, apusi ti-s ochii 

Si graiul; şi ofilită e vremea ce mă aşteaptă afară. 

Cum te voi asculta, Doamne? Singur ca un ulm pe câmpie 
Sunt, şi furtuna îmi zmulge rădăcina cea tare. 

Unde te voi afla? Câte ţinuturi voi merge 

Singur ca un cerb prin pădure gonit de degetul 

De foc al poruncilor tale? O, Sara, sprijin şi dor îmi erai 
Mângâiere şi laudă, hotărîre si biruintä. 

Cum voi rătăci singur fără liniştea ta? 

Mai deşert ca pământul Ha:lamului mă voi simţi 

Mai trist ca luceafărul de pe cer voi apune 

Lângă umărul tău. 


Vreau cu dragostea ta să alerg pe câmpiile morţii 

Inima să mi-o smulg si ’n răspântii s'o spulber. 

Poate un strigăt stingher va ajunge la tine 

Si-ti vei întoarce fața spre cel ce te cheamă. 

O clipă doar, hărăzindu-mi o stinsă privire 

Şi astfel putea-voi trăi între umbrele vieţii. 

Nepräbusit în adâncuri, ci 'ntârziind în lumina amiezilor tale. 
Sara, mamă a lui Isaac şi a popoarelor lumii, 

Mângâie-mă cu mâinile morţii tale 
Priveşte-mă cu ochii desnădejdiilor tale 
Sărută-mă cu buzele stingerii tale 

Și lasă-mă în singurătatea ta», 


Și Sara îl auzia din ţinutul umbros 
Ca o flacără în jurul mesteacănului 
Alintându-l cu o mângăiere a ierbii 
Șoptindu-i cuvintele frunzelor 

Și răcoroasa înţelepciune a stelelor. 
In cugetul lui intra ca un dor 
Inrourat de tăcere şi spaimă: 

— « In tine sunt ca un vârf de stea 
Și trăiesc în fiece cuvânt de nădejde 
Si 's vie în plânsul tău de azi 

Ca 'n prima zi de iubire». 


Ea tăcu. Şi era cu inima ca o privire tăcută, 

Dar nu-l putea mângăia căci era ca o ceaţă 
Räcorindu-si pleoapele 'n amurg. Și uimire şi teama 
O 'nsoţeau în chip de zăpezi luminoase. 


IULIAN VESPER 


NOAPTEA 
CÂND S'A RĂTĂCIT COPILA 


Copila se întorcea dela Poiana Ursului, cu un maldăr de flori 
sălbatece în braţe. Până acasă avea un drum lung; trebuia să coboare 
tot dealul, printre sondele şi atelierele «Aurorei », să uree Plaiul 
şi, lăsând în stânga piața, să ocolească pe marginea pădurii toată 
Schela Veche. Nu se grăbea însă, fiindcă se învățase să umble pe 
drumuri fără oră şi, cum n’avea nicio grijă, cobora poteca jucân- 
du-se, sărind într'un picior peste şanţuri, aplecându-se din fugă 
pe sub cablurile şi conductele care-i tăiau drumul, făcându-şi vânt 
peste jghiaburi şi bariere, cu fusta de stambă până la jumătatea 
coapselor şi cu părul fluturat de vânt. Dela genunchi în jos, picioarele 
subțiri îi erau arse de soare, aproape negre, în vreme ce deasupra 
păstrau o coloare brună-palidă, inexplicabil de mată. Era fncältatä 
cu sandale de oraş, roşii, bäetesti, fără tocuri. Praful îi îmbrăca 
picioarele până la jumătatea pulpelor într'o pudră cafenie, pier- 
zându-se în tonuri degradate spre genunchi, mărindu-i aerul de 
sălbătecie. Părul auriu, răsucit în inele neregulate, dat peste cap şi 
jucându-i pe umeri, rămânea în aer la fiecare săritură, desgolindu-i 
ceafa subţire. In cheutoarea bluzei îşi prinsese o floare mică, roşie, 
a cărei tije îi aluneca înăuntru pe piele, până între sâni. O floare 
îşi prinsese şi în păr, la ureche, dar aceea îi cădea într'una şi trebuia 
mereu s’o ridice din mers, cu mâna rămasă liberă. 

Văzând-o cum coboară jucându-se, oamenii dela sonde îşi lăsau 
o clipă lucrul s’o privească ; o cunoşteau toți, fiindcă printre picioarele 
lor se învârtise de când era mică. 

— Dă-ne si nouă o floare Copilot o încercau unii. 

Fata sărea sanful la ei, scotea din maldăr câte o floare pentru 
fiecare şi le-o întindea râzând. 

Cei mai din jos găseau în asta pricină să-i ţină şi ei calea: 

— El păi nu aşa! Trebue să ne dai si nouă! 

— Vă dau, vă dau, râdea fata, am destule, că-i plină Poiana, 

Ajungând în dreptul clădirii celei noi a Cazinoului, pe ferestrele 
deschise auzi patefonul cântând; se opri să asculte. Abia acum, 
fiindcă stătea locului, atentă şi nemiscatä, i se putea observa figura. 
Avea un cap ciudat, căruia îi lipsea putin să pară diform si prin 
aceasta căpăta o graţie nestabilă, care te-ai fi aşteptat să piară la 
prima mișcare. Cum stătea încruntată, aplecată putin într'o parte, 
şi cum părul i se lăsase în desordine pe umeri, fruntea făcea două 
bolți ciudate, ca un semn de încăpățânare deasupra sprâncenelor. 
Ochii, într'o umbră violetă, păreau neomenesc de înfundaţi în orbite. 
Sub fruntea astfel boltită, nu înaltă dar foarte largă dela o tâmplă 
la alta, restul chipului apărea mai îngust decât era în realitate, si 
prin aceasta chipul ei se întipărea puternic în memorie, dela prima 
privire. Dacă n’ar fi avut colţurile rotunjite, în aceeaşi ciudată 
delicateţe care-i caracteriza figura, bărbia ar fi părut aspră, geome- 
trică, păstrând în forma ei un fel de neastâmpăr și de agresivitate, 
Pielea obrazului, arsă de soare, rămăsese sidefie pe la tâmple, ca şi 
sub bărbie şi pe jumătatea umbrită a grumazului. 

Melodia patefonului nu-i era necunoscută, dar din numeroasele 
tangouri pe care le auzea, cu greu putea deosebi pe unul de altul. 
li plăcea ritmul lor, care îi pornea un fel de freamăt în solduri, de 
unde i se cobora pe picioare ca o apă cäldutä. 

— De unde vii Copilo? se auzi strigatä. 

D-l Bilascu, în pantaloni albi şi în cămaşe de tennis, se ivise în 
ușa Cazinoului. 

— Dela Poiana Ursului, răspunse Copila, râzând. 

Când râdea îşi arăta toţi dinţii, mărunți şi albi, plini de sănătate 
ca ai unei mici jivine. Peste dinţi pielea buzelor, întinzându-se, se 
subtia atât încât te asteptai să plesnească, să vezi sângele tâsnind. 

D-l Bilaşcu o îmbie, cu glasul lui mieros: 

— Nu vii pe la noi, să asculti patefonul? 

- Fata îi aruncă o privire speriată. 

— Cucoane sunt? întrebă, în şoaptă. 

Ea îşi dădea seama că dacă inginerii şi funcţionarii stăteau de 
vorbă cu dânsa, ori chiar o primeau prin case, dăruindu-i sticlute 
„cu parfum si alte mici lucruri frumoase, o făceau dintr'o slăbiciune 

şi îngăduință bărbătească, fără ca s’o socotească mai mult decât era, 
Intre femeile lor, unde nu li se mai ierta nicio îngăduinţă, ei n'o 
chemau şi când îi întâlnea astfel, ea avea buna cuviință să treacă, 
fără să-i vadă. 

— Nu sunt, răspunse d, Bilaşcu. Hai, vino! 

Sâmbătă la Cazinou se făceau serate familiale. Atunci membrii 
coloniei veneau cu soțiile si cu fiicele lor şi petrecerea decurgea după 
un program cuviincios. Masa biliardului se acoperea, șahul si tablele 
se strângeau în dulap, mesele verzi de poker se îngrămădeau într'o 
odaie unde nu intra nimeni, iar popicăria se încuia. Bufetul, fiind 
organizat de doamne, se bea temperat, mai mult răcoritoare fără alcool. 

In celelalte zile ale săptămânii însă, după-amiezile şi serile, Cazi- 
noul rămânea la dispoziția bărbaţilor. Atunci nimeni nu-i silea să 
asculte concerte sarbede la pian ci puneau la patefon plăcile pe gustul 
lor. De câtva timp aduseseră şi un aparat de radio, perfecționat, 
într'o cutie uriaşă, cât jumătate de pian, cu numeroase butoane 
şi indicatoare, aproape ca o uzină de electricitate. Unii spuneau că 
înăuntrul cutiei sunt cinci lămpi, alţii că sunt şapte, alţii zece; 
cifrele însă nu se opreau aici: circulau ca nişte legende. Cei ce nu-l 
văzuseră ajunseseră să vorbească despre vreo douăzeci şi patru, 
spunând totodată că atâtea lămpi mai avea un singur aparat în ţară, 
acela dela Palatul Regal. In orice caz, era sigur că aparatul putea 
să prindă chiar America, dar numai la ora trei din spre ziuă, şi cine 
avusese răbdarea să aştepte această oră fără să se îmbete, ca să 
asculte minunea, auzise un hârâit îndepărtat care sar fi putut 
într'adevăr să provină dela postul american Shenectady. 

Intre ei bărbaţii se simțeau totdeauna bine; puteau să-şi scoată 
hainele, să-şi descheie cămăşile la gât, să joace nesfârşite partide de 
biliard sau de table iar de ceea ce beau, nu le ţinea nimeni socoteală. 

Copila deschise portita si alergă sglobie spre intrare. D. Bilaşcu 
îi făcu loc să treacă. Fetiţa asta neîmplinită îi turbura mai ales pe 
bărbaţii trecuţi de prima tinereţe, cu gesturile ei primitive, de sălbă- 
teciune. Ei se purtau cu ea cum s’ar fi purtat cu propria lor fiică, 
luându-și un aer părintesc, protector, crezând că nimeni nu le poate 
bănui gândurile şi dorinţele. 

Dând cu ochii de parchetul lucios, Copila se opri în prag, stân- 
jenită. D. Bilaşcu găsi prilejul să-i cuprindă umerii cu braţul, pentru 
a-i da curaj să treacă mai departe. 

— Haide intră, nu te mănâncă nimeni! 

Ea îşi privi picioarele murdare de praf. Ori de câte ori venea 
aici, luciul parchetului îi lua curajul. Dădu să spună ceva, însă de 
emoție rămase la prima silabă, transformând-o într'o exclamatie 
speriată. 

Avea un glas subţire, fragil, ieşit ca din nişte coarde de cristal, 
care te-ai fi așteptat să se frângă la o vorbă mai tare. Ea se exprima 
mai mult prin exclamatii — si exclamatiile ei, de bucurie şi de mirare, 
erau sunete ciudate, scurte vibrări ale acestor coarde, atât de subțiri 
. încât se ridicau deasupra registrului uman şi semănau cu chemärile 
oitelor, speriate şi pline de muzicalitate. 

— Intră, intră! o îndemnă iarăşi d. Bilaşcu, ascunzându-și sub 
volubilitatea-i obicinuită, o anumită încleiere a glasului. 

In sala cea mare a Cazinoului, în fund, pe bufetul de stejar, 
patefonul cânta « Organito della tarde ». Câţiva bărbaţi alături, în 
picioare, discutau cu paharele în mână. Un chelner în bluză albă, 
vântura ușa de lângă bufet, plecând şi venind cu farfurii, sticle și 
pahare. In mijloc se juca biliard. Jucătorii îşi scoseseră hainele» 
îşi suflecaseră mânecile cămăşilor, totuşi transpirau pe frunte şi pe 
gât şi, când se opreau să dea cu cretă vârful tacului, se vedea că suflă 
greu, ca şi când ar fi lucrat cu sapa. In jurul mesei de biliard, alți 
câţiva urmăreau lupta, făcând glume pe socoteala jucătorilor. Cei 
mai mulți se cunoștea că abia veniseră din schelă. Erau îmbrăcaţi 
în haine de dril, croite cu gaică la spate şi cu buzunare aplicate, cu 
obisnuitii lor pantaloni bufanti si cu jambierele roşii de piele. 

La două mese, sub ferestrele înroșite de soarele care apunea, se 
juca table; partenerii erau sgomotoşi, se batjocoreau la vreo mișcare 
greşită sau la vreun zar prost şi izbeau cu sete piesele, în fundul 
eutiei. 

— Ce faci Copilo? strigară câţiva, întorcându-se spre uşă. 

Fata scăpă de sub braţul d-lui Bilaşcu şi fugind spre ei, le râse, - 
arătându-şi, cu un fel de plăcere ascunsă, dinţii albi. 

— Ia uite! De unde ai strâns atâtea flori? Nu ne dai şi nouă? 

— Ba cum să nul le răspunse, cântând din coardele ei subţiri 
de cristal. 

Trecu dela unul la altul, dându-și silinţa să nu pară speriată, 
întinzându-le florile ei sălbatice. Numai jucătorii de biliard îşi văzură 
de partidă mai departe şi-i făcură semn să-i lase în pace. Copila le 


NOAPTEA CÂND S'A RĂTĂCIT COPILA 551 


zâmbi, fără să se simtă jignită, si alergă la alții, de jur împrejurul 
sălii. i 

D. Bilaşcu îi ieşi înainte, aducându-i dela bufet un pahar cu o 
băutură roşiatică. Ea se ridică pe vârfuri şi privi neîncrezătoare 
în pahar. 

— Ce-i aici? 

— Ceva bun. 

— E dulce? 

— Ca tine. 

Vorba îndrăzneață o făcu să roşească ; îşi învinse însă sfiala si luă 
paharul. 

— Aşa-i că-i dulce? 

—E, dar înţeapă. 

— Nu-ţi place? 

Fata clătină capul, strâmbându-se. D. Bilaşcu se aplecă spre ea 
şi-i spuse la ureche, ca pe o taină: 

— Ce-i numai dulce, nu-i bun! 

Ea nu înţelese. N'o interesau de altminteri nici vorbele lui, nici 
băutura ; căta neastâmpărată cu ochii de jur împrejur, să descopere 
alți oameni. La o masă izolată în partea cealaltă a sălii, doi inşi 
jucau şah, täcuti. Unul stătea cu mânile pe genunchi nemişcat, celă- 
lalt, sprijinit cu bărbia în pumni şi cu coatele înfipte în marginea 
mesei; între dinţi ţinea o pipă stinsă. 

— Mie nu mi-ai dat o floare! se plânse d. Bilaşcu. 

Copila nu răspunse; rămăsese cu privirea la jucătorii de şah. 
In ochii ei atât de fntunecafi încât nu lăsau să li se vadă coloarea, 
curiozitatea aprinsese un fel de scânteie, ca de diamant, în vreme 
ce fruntea-i, cu cele două bolte ale ei, ca nişte începuturi de cornite, 
se încreţise, cu o mirare comică între sprâncene. D. Bilaşcu se alintă, 
aplecându-se cu o stângăcie de adolescent, peste maldărul de flori: 

— Mă laşi să-mi aleg eu una? 

Copila simţi mâna lui răscolind florile, apoi, tot căutând între 
ele, i se opri, ca din întâmplare, pe sâni. Era obişnuită cu aceste 
mişcări; niciun bărbat din cei cu care stătea de vorbă, nu scăpa pri- 
lejul să o mângâie, chipurile ca pe o fetiţă, strângând-o în braţe 
şi trecându-si, ca şi când nici n'ar fi băgat de samă, mâinile peste 
sânii ei. Când îi stropeau părul cu parfum din pulverizator spuneau: 

— la să vedem, miroase frumos? 

Si, în treacăt, îşi lipeau buzele de obrazul sau de gâtul ei, adul- 
mecând-o. 

Când îi potriveau o basma la gât, pierdeau o mulţime de vreme 
până să facă nodul şi în acest timp ea simțea că îi stăpâneşte o neli- 
niște vinovată, 

Nu o supărau însă aceste gesturi; în ceea ce o privea pe dânsa, 
nu îşi găsea nimic de pedepsit. Era bucuroasă să ştie că le face o 
plăcere fără să piardă ceva. D. Bilaşcu vroise odată s'o sărute pe 
buze; ar fi stat, dacă nu i-ar fi fost teamă de mustätile lui. 

— Vreau să iau cea mai frumoasă floare a ta ! — spuse d. Bilaşcu 
abia stăpânindu-şi tremurul glasului în urechea ei. 

Copila îi simţi mâna sub flori apăsându-i sânii ; îl lăsă câteva clipe 
aşa, făcându-se că n'a băgat de seamă, apoi îi alunecă uşor de sub 
mână, 

— Hai să punem plăci! spuse, alergând spre patefon. 

— Acum ai învăţat să dansezi? o întrebă d. Bilascu. 

— Da, 

— Ce-ai învăţat? 

— Tango; şi foxtrott. 

— Dar boston? 

— Asta-i mai greu. 

El se aplecă la urechea ei: 

— Vino într'o zi la mine şi te învăţ eu. 

— Copilo, pe noi ne-ai uitat? o chemă unul din inginerii care 
vorbeau în picioare lângă bufet. Nouă nu ne dai flori? 

Chipul fetei își recâştigă lumina dela început. Alunecă pe parchet 
înspre ei. Rezemat cu cotul în marginea cealaltă a bufetului, d, 
Bilaşcu îşi chinuia între degete vârful mustätii, urmărind-o cu un 
amestec de mândrie, de nelinişte şi de nerăbdare. Se socotea cu 
drepturi asupra fetei, fiindcă el o adusese aici — de aceea era mândru ; 
era nerăbdător s'o vadă înapoi si era nelinistit că ea nu se întorcea. 

Jucătorii de biliard terminaseră partida cu gălăgie mare şi abia 
acum o văzură. Unul dintre ei veni vesel spre ea, cu braţele întinse 
spre maldărul ei de flori. 

— Astea toate le-ai păstrat pentru mine? întrebă sgomotos. 

D. Bilaşcu simţi în inimă o înnecătură de mânie. Nu vedea chipul 
Copilei, dar după felul cum i se sguduiau umerii firavi, înţelesese 
că ea râdea, 

— Nu toate! îşi apără fata florile, aplecându-şi pieptul peste ele. 
Mai trebue să duc şi acasă. 

— Ce-i nevoie de flori dacă ești tu? 

Ea ştia că acestea sunt numai vorbe, spuse ca să sune frumos; 
dar îi plăceau chiar așa, îi plăceau şi vorbele şi felul în care erau 
spuse, îi plăcea între acești oameni fiindcă îşi dădeau necontenit 
silinta s'o încânte. Trecând dela unul la altul, nici nu băgă de seamă 
când s'a întunecat afară ; pe ferestre se vedeau aprinzându-se lumini 
la sonde. 

— Mergi cu mine Sâmbătă la Ploeşti? îi şopti cel de adineaori 
care venise după ea. Vreau să-ţi cumpăr o rochie frumoasă. 

Copila ştia câte ceva si de altele care plecaseră cu inginerii la 
Ploeşti. 

— Are şi la d. Tudorache mătase, câtă vrei, răspunse, trăgând 
cu coada ochiului la masa jucătorilor de şah. 

In timp ce toți ceilalţi se ridicaseră, mergând la bufet, întorcân- 
du-se, reîncepând alte jocuri cu parteneri schimbaţi, ei rămăseseră 
în acelaşi loc şi în aceleaşi poziţii, aproape nemiscati. Numai când 
trebuiau să mute o piesă, cel din dreapta scotea încet mâna de sub 
înasă iar cel din stânga și-o lua de sub bărbie. Pe cel din dreapta 
îl cunoştea: era d. Cosma, casierul Societăţii, pe care toată lumea 
îl socotea niţel într'o ureche, din pricina slăbiciunii lui pentru şah. , 
Era singurul jucător din toată Schela, fiindcă în mijlocul vieţii lor 
sgomotoase și plină de mişcare nimeni nu se împăca cu jocul greoi, 
care se ducea mai mult pe dinăuntru prin creier, decât pe dinafară, 
Pe semne că îşi căutase multă vreme partenerul şi Dumnezeu ştie 
unde-l găsise. Omul acesta necunoscut o minuna, nu prin altceva 
decât prin aceea că stătea de atâta timp nemișcat, cu pipa stinsă în 
colțul gurii. Altminteri nu avea nimic care să-l deosebească de ingi- 
nerii tineri, fiindcă ei nu numai că umblau îmbrăcaţi la fel, dar 
aproape că si la figură semănau unii cu alţii. 

In colţul lor îndepărtat de ferestre se făcuse întunerec — ei nu 
se mai distingeau decât ca nişte umbre. Numai piesele albe de fildeş 
se vedeau răsfrângând lumina lor în piesele negre care din când în 
când scoteau câteo sclipire de antracit. 

Chelnerul ieşi din spatele bufetului şi suci pe rând contactele 
electrice. O parte din becuri se aprinseră în lustre, făcând să iasă din 
întunerec luciul de oglindă al parchetului frecat cu ceară. Copila 

îl văzu pe d. Bilaşcu făcându-și loc cu pântecele printre cei ce-o 
înconjurau. 

— Ce-aveţi cu fata? Ia läsati-mi fata în pace! îi certă el, luân- 
du-si, pe jumătate în glumă, pe jumătate în serios, aerul dela început, 
protector, de părinte, şi apucând cu braţul umerii micuţi ai Copilei. 

— Trebue să mă duc acasă, spuse fata, cu ochii la ferestrele 
întunecate, mai mult amärîtä că pleacă, decât îngrijorată. 

D. Bilaşcu încercă s'o oprească, dar ea alunecă îndemânatecă 
pe sub mâna lui şi dădu în fugă ocol sălii ca să-şi ia rămas bun dela 
toţi. Işi alese în aşa fel drumul ca să treacă şi pe lângă jucătorii de 
şah. D. Cosma tocmai mutase o piesă şi pe semne o lovise bine, 
fiindcă părea foarte mulțumit; un zâmbet moale, cald, plin, îi scälda 
ochii, din ochi îi aluneca pe față si se oprea în mustata-i mare, albă. 

— Ai venit pe la noi fetico? o întrebă oprind-o si întinzând mâna 
să-i mângâie obrazul. ` 

Ea se zăpăci. Nu ştiu ce să răspundă. Il auzi tot pe d. Cosma 
vorbind, cu glasul lui moldovenesc: 

— Şi ce face tatul matale? 

— E bine, sănătos. 

D. Cosma dădu să mai spună ceva, dar în clipa aceea celălalt 
jucător se mişcă. 

— Şah! anunță apăsat, cu o voce ca o amenințare, care pe fată 
aproape o sperie. 

D. Cosma se întunecă deodată si se întoarse la joc, aplecändu-se 
peste masă cu sprâncenele încruntate. 

— Bună seara d. Cosma! îi spuse Copila, cătând să-i prindă 
în privire pe amândoi deodată, să vadă celălalt ce va face. Celălalt 
însă părea că n'a văzut-o şi n'a auzit-o; stătea cu bărbia în pumni, 
cu ochii pe masă mestecând între măsele, alene, cu o mişcare do- 
moală, capătul pipei. Ea prinse în nări o adiere de tutun stătut, 
un miros iute şi înnecăcios, ca de scrum rece pulverizat în aer; îi 
veni să tuşească şi nu-şi opri tusea, aşteptând parcă să vadă dacă 
jucătorul de şah a înţeles că a lui e vina. Acesta însă aştepta, cu o 
atenţie nepăsătoare, ca d. Cosma să joace, ştiind parcă mai dinainte 
ce mişcare va face acesta şi fiind sigur de felul cum are să-i răspundă. 
Copila porni în fugă spre use, lipăind cu sandalele ei late, pline de 
praf, pe parchetul lucios. Afară se întunecase pe deplin. Sgomotul 
schelei se potolise ; nu se mai auzeau, ca la venirea ei, loviturile surde 

ale sapelor si zornäitul lanțurilor la sonde. Numai motoarele electrice 
bâzâiau înfundat în barăci, iar cele cu benzină pufăiau rar în esapa- 
mente. Rotile din vârful turlelor, neunse, scârțâiau pe felurite şi 
nenumărate tonuri, ca nişte greeri mari ascunși în întunerec. 

Auzind ușa, câţiva cai legaţi de stănoage, în stânga intrării, 
ridicară capetele şi sforăiră ; mai departe, alţii băteau nerăbdători 
cu copita în pământ. 

— D-nii ingineri mai rămân! le spuse Copila, ca unor oameni, 
aplecându-se de pe scară înspre ei. 

Caii sforăiră iarăși, smucindu-se în frâu, 

— Haide, haide! îi mustră ea. Tot mai bine cal de inginer decât 
la hegnd. 

Ea se gândea cu milă la căluţii aceia mici, prost hränifi şi netesä- 
laţi, care se învârteau ziua întreagă în jurul hegnelor, trăgând găle- 
tile cu păcură din fundul puturilor. In multe locuri nu fuseseră încă 
înlocuiți cu motoare. Puteau fi văzuţi de dimineaţa până seara 
mergând în cerc, supuşi, cu capul în pământ, rotind mosoarele uriaşe. 

Copila porni la vale spre piață, cu mersul ei viu, ghicind în întu- 
nerec șanțurile şi särindu-le, dibuind cablurile, conductele, trecân- 
du-le îndemânatec pe dedesubt. După un şir de sonde întunecate, 
pe dreapta, se ridicau cazărmile Societăţii. Erau clădiri mari, de 
scânduri, vopsite cărămiziu, cu câte un etaj mai scund. Atât jos 
cât şi sus, câte un pridvor lung de scânduri se întindea în faţa ușilor. 
La pridvorul de sus duceau scări de lemn exterioare, ca la nişte cotete 
de porumbei. Pe ferestrele luminate slab, se vedeau oamenii pregă- 
tindu-se de culcare. Alții, aşezaţi pe marginea pridvorului, își sfârşeau 
cina desfăcută pe genunchi: pâine, ceapă, ardei grași şi castraveți. 
Jos aveau nedespärtitul lor zimbil înnegrit, din care ieşea gâtul 
clondirului de apă, înfundat cu un cocean de porumb. 

Dincolo de cazărmi urmă o bucată de loc întunecată ; împrejmuiri 
de sârmă închideau gurile unor vechi puțuri părăsite. De câte ori 
trecea prin dreptul lor, inima Copilei se strângea. In nopţile întu- 
necoase se întâmpla adesea să cadă oamenii în puțuri: oameni beţi 
sau rätäciti. Niciodată nu se mai afla de ei. Dar mai des cădeau caii 
dela hegne, cälutii mici, lăsaţi noaptea slobozi, să caute printre sonde 
smocurile rare şi sărace de iarbă arsă. Uneori sondorii auzeau câte 
un nechezat sfâsietor în vreme ce o izbitură înfundată făcea pământul 
să tremure, pierzându-se în adânc. Ceilalţi cai înțepeneau în loc și 

aşa erau găsiţi dimineaţa, cu picioarele îndepărtate, intrate în pă- 
mântul moale, tremurând, trăgând cu teamă aerul pe nări. 

Copilei i se rupea inima după aceşti cäluti nenorociţi ; ar fi vrut 
să aibă o putere să-i scoată dela hegne, să pună motoare în locul lor, 
ori să nu mai pună nimic, să astupe pufurile — şi caii să-i strângă 
într'o poiană din pădure, unde să pască iarbă curată grasă, iar ca 
să-i fesale, să le împletească cozile şi în coame să le pună flori. 

La cotul drumului, un alt şir de sonde apăru; câteva erau întu- 
necate şi tăcute. La altele se lăcărea; înăuntru se auzeau curelele 
de transmisiune plesnindu-se. Copilei i se părea mereu că tot bat pe 
cineva, Cablurile, desfășurându-se de pe macarale, aveau o vibraţie 
largă, care se transmitea turlelor şi, cu toate că nu scotea niciun 
sunet, vibrația aceasta se simţea între sonde ca o undă misterioasă 
plutind în întunerec. 

Când ajunse aproape dé fundul văii, se pomeni în față cu usa 
luminată a unui bordei de pe marginea drumului. Nu toţi sondorii 
aveau loc în cazărmi, unde în primul rând stăteau meseriaşii din 
ateliere, strungarii, läcätusii şi abia la urmă ei. Multi erau nevoiţi 
să-şi facă singuri adăpost, între sonde. Cäutau un mal potrivit, 
săpau în peretele lui o groapă încăpătoare, o acopereau cu scânduri 
şi peste scânduri puneau pământ. De deasupra nici nu se vedeau 
şi dacă n'ar fi ieşit uneori dâre de fum pe coturile de burlan scoase 
afară, nici nu s'ar fi ştiut că acolo locuesc oameni. 

Pe uşa bordeiului, dată în lături, se vedea înăuntru, de o parte 
şi de alta, câte un pat de scânduri acoperit cu rogojini înegrite de 
păcură. In fund, pe o mäsutä cu picioarele bătute în pământ, ardea 
o lampă; vântul care intra înăuntru, făcea flacăra să fluture si sticla 
lămpii era aproape în întregime afumată, 

Copila se opri o clipă în drum. 

— Bună seara | le spuse oamenilor, căutându-i în întunerec, cu 
privirea ei. 

In ușă ardea un foc de găteje şi deasupra fläcärilor, pe pirostrii, 
atârna un ceaun negru. Un om presăra stângaci mălai în apa care-i 
aburea pumnul. Se întoarse mirat si cătă greu cu ochii în întunerec. 

— Bună seara ! răspunse, în sfârşit, luminându-se la față. Tu erai, 
fetico? 

Alt om stătea alături, ghemuit în ţărână, așteptând să se facă 
mămăliga. Un al treilea ieşea pe usa bordeiului cu o donitä în mână. 

— Da’ de unde vii tu noaptea? o întrebă mirat primul. 

— Dela Poiana Ursului. 

— Pe cine minți? Nu eram sus la sondă când ai dat de vale? 

— Lasă fata măi, n'o necäjil îi luă apărarea omul care venise 
cu donifa. 

Celălalt luă ceaunul de pe foc (lumina focului crescu dintr'odată) 
şi-l aşeză jos între opinci, pregătindu-se de mestecat, 

— Se cam dă cu inginerii! mormăi, umblând cu ochii după fäcälet. 

Copila sări sanful la ei şi-l împinse de o parte. 

— Lasă să mestec eu, că asta-i treabă de femeie! Ce te pricepi 
matale? | 

— Da” lui tat-tu bätrânu’, i-ai făcut mămăligă azi? 

— I-am făcut, că n'o să-l las să moară de foame! 

— Nu prea te ţii de casă tu, bag de seamă. 

Copila nu mai răspunse ; își văzu de mestecatul mämäligii. 

— Altfel ai fi vrednică, zise dintr'o parte, omul. 

Pâlpâirile focului făceau să treacă unul după altul valuri roşii 
pe faţa fetei; înfierbântată de treabă, ea nu mai lua seama la vorbele 
sondorilor. După ce termină mestecatul, udă fäcäletul, netezi de 
jurîmprejur fața mămăligii, o puse să se răscoacă puţin pe foc, apoi, 
luând ceaunul de toartă îl răsturnă dintr'o mişcare cu faţa în jos, 
pe fundul de lemn aşezat în țărână. 

— Acum poftă bună ! zise, luându-și florile de jos şi sărind şanţul, 

— Mulţumim, stai la masă! răspunseră oamenii, strângându-se 
în jurul mămăligii. 

Fata se pierdu în întunerec. 

— Nu stau, mă duc acasăl.i se mai auzi glasul subţirel. 

Trecu podul de peste Râpa Seacă în fugă până ce începu să urce 
spre plaiul care despärtea Schela Nouă de cea Veche. Luminile slabe 
din uşile sondelor abia ajungeau ici, colo, până în santul drumului, 
Nici stelele, deasupra, nu erau mai luminoase. Aproape de creastă, 
uşa unei sonde, în marginea drumului, era dată în lături. Sondorul 
stătea tăcut în spatele macaralei, cu mâinile pe pârghii, urmărind 
fnfäsurarea cablului. Se auzea lingura apropiindu-se, izbindu-se de 
coloană. Becul slab, prins de o grindă, îşi pierdea jumătate din 
lumină în apărătoarea lui de sârmă. După câteva clipe lingura ieşi, 
lucind, de păcură; sondorul trase cârligul, o deşertă, îi dădu drumul 
să se ducă din nou pe coloană şi rămase pe gânduri. 

Copila sări santul. 

— Bună seara |, strigă, ivindu-se în uşa sondei. 

Omul o privi nedumerit pe sub marginea pălăriei. 

— Ce cauţi tu aici? se miră, recunoscând-o. 

Sgomotul maşinilor îi acoperea vocea. Copila nu auzi ; se apropie 
de el, cu mâna la ureche. 

— Ai? 

— De unde vii noaptea? strigă sondorul în urechea ei. 

— Dela Poiana Ursului. 

— Acuma? 

— Păi când? 

— Da’ acasă, ce-ţi zice? 

Cornitele Copilei prinseră lumina piezis şi, aruncând două umbre 
pe frunte, părură dintr'odată mai mari. 

— Na o floare ! zise drept răspuns. 

— Nu mai stai? se miră cu părere de rău flăcăul, văzând-o că 
dădea să plece. 

— Nu; am si altă treabă. 

Ieşind în drum, noaptea i se păru acum mai întunecată ; aşteptă 
o clipă, să i se deprindă ochii, apoi porni repede în sus, răscolind 
praful din mijlocul drumului. După . âţiva zeci de pași, simţi sub 
picioare vârful dealului. Aici drumul se despärtea în două: cel mare 
ducea în Piaţă, la stânga ; unul mai mic o lua la dreapta, către pădure, 
ocolind Schela Veche. In Piaţă nu se mai vedeau nici oameni, nici 
lumini. Fata îşi dădu seama că trebue să fie târziu, de aceea grăbi 
pasul. Indată însă îşi aminti că nu are de ce să se zorească. Päduretu 
îşi lua singur mâncarea din ştergarul atârnat în tindă şi se culca, 
fără să-i ţină ei seama. 

Ii era frică să meargă noaptea pe drumul acesta părăsit şi-i plăcea 
în același timp. Singurătatea lui era plină de taină, parcă ducea 
spre o altă lume, şi ea tot visa că într'o noapte, în loc să ajungă la 
casa lor săracă, va ajunge la un palat de clestar ca în basme. 

Pe văile care se deschideau în sus, prin pădure, veneau valuri 
umede de răcoare. Uneori văzuse plutind peste copaci un fel de 
fuioare albe, destrămate — erau negurile nopţii ridicate de vânt — 
şi-i păruse că sunt zâne îmbrăcate în văluri. 

Aproape de casă se opri; la sonda de jos, între pufäiturile moto- 
rului, se auzea apa curgând în batalul de răcire. Gândul să se scu- 

funde în baia caldă, îi făcu pielea să se înfioare. Luase obiceiul să 
se fmbäieze mai în fiecare seară, deşi totdeauna îi era teamă că au 
s'o prindă sondorii. 

După câteva clipe de îndoială, îşi aşeză uşor florile jos în marginea 
drumului, ca să le găsească, şi se strecură dincolo, printre sârmele ghim- 
pate ale gardului. Sub mal, de deasupra batalului, se ridicau aburi în 
noaptea răcoroasă. Copila îşi simţi încă odată pielea înfiorându-se de 
plăcere şi odată cu aceasta, bătându-i inima de teamă. Simţea teama 
ridicându-se din inimă până în tâmplă, unde o vinisoarä svâcnea. 

Işi ridică dintr'o smucitură cămaşa, cu rochie cu tot, peste cap 
și-o aruncă în spatele batalului, împreună cu sandalele. Noaptea 
îşi arată dintr'odată răceala, pe pielea goală. Tremurând încetişor, 
de teamă, de frig si de plăcere, Copila se aplecă, îşi făcu vânt si 
dintr'o svâcnitură plină de îndemânare şi elasticitate, se pomeni 
sus, agățată de marginea batalului. Era atât de obişnuită cu mișcările 
acestea, încât le făcea fără nicio greutate. Toate drumurile ei aici, 
prin schele şi păduri, se împlineau din alergări, din sărituri, din 
alunecări prin râpe si din agäfäri. Avea o elasticitate de veveriţă. 
Uneori, văzând-o cât de uşor calcă pe potecile pădurii, te-ai fi aşteptat 
să se sperie de ceva şi să sară în vârful unui copac, fugind apoi din 
ramură în ramură, 

Se ridică în mâini, ca şi când trupu-i subțire nu ar fi avut nicio 
greutate ; sucindu-se pe o parte, îşi trecu un genunchi, după altul, 
peste marginea batalului, şi se lăsă moale să alunece înăuntru. Apa 
izbi pereţii de scânduri; câteva valuri ieşiră afară. 

Aici, cufundată până la gât în apa cäldutä, cu mirosul ei de fier 
ruginit, Copila se simțea în siguranţă ; nu-i mai era teamă de nimeni — 
nimănui nu i-ar fi dat în minte că poate fi cineva noaptea în baial. 
Picioarele nu ajungeau fundul, dar nu-i era frică, deşi nu încercase 
niciodată să înnoate, fiindcă nu avusese unde. Se ținea cu mâinile 
de ţeavă, şi în lungul ei, putea să alunece dintr'un perete într'altul 
al batalului. 

Noaptea era la fel de întunecoasă şi de liniştită. Se auzea numai 
motorul și maşinăriile sondei huruind înfundat în baracă. Dar aceste 
sgomote erau atât de obişnuite, încât urechea ei nici nu le mai prindea. 
Mai de grabă o făcea să tresarä fâsâitul unei frunze, decât plesnitura 
unei curele de transmisiune sau detunătura unei explozii false, în. 
eşapamentul motorului. 

Ieşind udă din apa cäldutä, noaptea o îmbrăcă dintr'odată într'o 
haină rece, neprimitoare. O simţea mai cu seamă pe umeri şi pe 
spinare. Işi scutură fiorii şi se aplecă, prin întuneric, după îmbrăcă- 
minte. Intâi dădu cu mâna peste sandale; rochia însă nu era alături, 
unde o aruncase. Un început de nelinişte îi cuprinse ființa înfiorată 
de frig; începu să se rotească repede, cu mâinele pe jos, căutând 
orbeste. Neliniştea creştea la fiecare mişcare, deşi nu-şi dădea seama 
limpede ce rău ar fi putut să se întâmple. 

Tot căutând, se îndepărtă de locul unde se desbrăcase. Desorien- 
tată în întunerec, în timp ce neliniştea i se mărea, se întoarse, în 
neştire; capul i se izbi înfundat, de peretele batalului. Lovitura o 
ameti; neliniştea i se prefăcu în spaimă. Işi simţi inima oprindu-se 
şi o clipă rămase înlemnită, fără să poată face o mişcare. Cineva îi 
luase rochia: o pândise sau se împiedicase în ea, din întâmplare. 
Dintr'odată cugetul i se limpezi, ridicându-se deasupra spaimei; 
trebuia să fugă de aici numaidecât, să treacă drumul, să se afunde 
în pădure şi prin pădure să ajungă acasă. 

Nu mai simţea frigul; apa de pe corp i se sbicise — o altă ume- 
zeală subţire şi fierbinte, de sudoare, îi luase locul. Isi simţea obrajii 
arzând, urechile îi Vâjâiau, nu mai auzea niciun sgomot, nici al 
paşilor ei, strivind mărăcinii din jurul batalului. 

Când ajunse în potecă, înlemni, cu mâinile la gură, cu 
un țipăt de spaimă îngheţat în gât. Umbra înaltă şi neagră 
a unui om, se ridică de jos, deasupra dealuiui, crescând parcă 
din pământ. 

Omul o aşteptase, tolănit în marginea potecii. 

Copila îşi adună o umbră de curaj şi de speranţă şi întrebă, cu 
dinţii clănțănind: 

— Tu eşti, Ionică? 

Umbra omului crescu deodată, parcă mai mare. Fata îl văzu 
deschizând braţele în lături şi apropiindu-se aşa, finându-i calea. 
In loc de răspuns, i se păru că aude un fel de rânjet. Deşi nu putea 
să-l vadă în întuneric, în mintea ei omul luă chipul tuturor oamenilor 
răi pe care îi întâlnise, pe lângă care se strecurase cu ochii plecaţi, 
fără să-i privească, sau îi ocolise, sărind șanțurile drumurilor şi 
tăindu-şi calea printre sonde, ca să nu dea faţă cu ei. 

Ea mai spera totuși, ca omul să nu fie dintre aceia de care se 
temea ; poate era unul care voise numai să glumească. 

— Măi nene, se rugă, tremurând, dându-se înapoi încovoiată, 
cu pumnii la gură şi cu coatele băgate în pântece, parcă pentru a 
se apăra. Mă nene, dă-mi rochia ! Nu glumi zäu, măi nene | 

In spatele ei era usa sondei, printre ale cărei scânduri, scäpau 
raze slabe de lumină. 

— Mă nene! scâncea, căutându-și cu călcâile drumul prin întu- 
neric. Măi nene, lasă gluma, zău! 

Omul făcu doi paşi târsiti, vicleni, apoi deodată se năpusti, gata 
să se präväleascä peste dânsa. Copila sări înapoi, înspăimântată, 
In clipa aceea îşi dădu seama că nu mai era Vremea să se roage. 
Nu mai era nimic de sperat dela omul rău; trebuia să se apere. Se 
răsuci şi-o luă la fugă în jos; trecu ca o nălucă prin fafa sondei; 
în cele două dâre de lumină ale ușii, corpul ei luci de două ori, apoi 
se pierdu în întunerec. Acum nu o stăpânea atât spaima, cât gândul 
că trebue să scape. Auzea în urmă sdupăitul omului, gonind, gata 
s'o ajungă. Nu-si mai alese drumul; trecu printre sonde, printre 
batale, ocolind, aproape fără să-şi dea seama, împrejmuirile ~de 
mărăcini sau de sârmă ale puţurilor părăsite. In dârele de lumină, 
care scăpau printre scânduri, la sonde, corpul ei lucea ca niște fulgere 
scurte şi-apoi iar se pierdea în beznă. Fugea sălbatec, cu mâinele 
date în lături, cu părul despletit pe spate. Cunoştea fiecare cotitură 
a potecii. Picioarele parcă ştiau ele singure drumul. Dar omul se 
auzea mereu în urmă şi mereu părea că are să o ajungă. 

In stânga potecii, pe un dâmb, Copila văzu umbra neagră a unui 
rezervor. "Ţeava lui de scurgere trebuia să taie poteca de-a-curme- 
zişul, nu putea fi altfel, aşa o cerea înclinarea locului. Știa rostul 
tuturor acestor tevärii, a întregei rețele de conducte, care legau, 
pe sub pământ sau pe deasupra, sondele, cu stația de primire. 

Făcu o săritură desnădăjduită. Simţi sub călcâi ţeava lăsată 
în urmă. In clipa următoare în urma ei, omul se prăvăli. Corpul lui 
greu, căzând, făcu pământul să se sguduie. Copila îl auzi blestemând. 
Uşa unui bordei se deschise, aruncând de-a-curmezisul potecii o 
dâră de lumină. 

— Care eşti acolo, mă? strigă un sondor, ieșind în ușa bordeiului. 

Copila nu-și domoli fuga. Zbură, cu braţele date în lături, prin 
lumină. Omul se feri înapoi, înspăimântat ca de o stafie. 

Fata fugi mai departe, tot fără să-şi aleagă calea, tot cu teama 
ca urmăritorul să nu se fi ridicat şi să-și continue goana. Uneori i se 

părea chiar că îi aude paşii fnfundati, în urmă. Trecu prin uşile 
sondelor cu părul despletit, sări peste şanţuri şi conducte, ocoli 
bordeiele, alunecă prin râpe, luă în piept dâmburi, până se pomeni 
în şoseaua mare. Un convoi de căruţe cu materiale, pe care îl prinsese 
noaptea, dejugase în marginea drumului. Se auzeau boii rumegând 
tihnit, în întuneric. Dincoace de sant, mai scânteiau cărbuni, dela 
focul unde cärutasii îşi făcuse fiertura. Oamenii se culcaseră alături, 
înveliţi în sumane. Un câine aflat cu dânşii, ciuli urechile spre sonde, 
hămăind înfundat, gata să latre. 

— Care eşti acolo? întrebă unul din cärutasi, ridicându-se în 
cot şi căutând bâta sub suman. 

N'apucă să sfârseascä vorba; văzu o nălucă albă, ieşind din 
întunerec. Glasul îi îngheţă în gât. Câinele tresări speriat şi se trase 
înapoi, tremurând, cu spinarea feapänä. 

Pulberea drumului arunca în întuneric o dâră de lumină, tăind 
schela în două. Fără să-şi domolească fuga, Copila o luă în sus, în 
lungul șoselei, până când lăsă mult în urmă şirul de căruţe. Acolo 
se opri puţin, să-şi caute calea. Se făcuse târziu; nu mai umbla 
nimeni prin schelă, dar oricând se putea pomeni cu un om, ieşind 
din, întuneric, dintr'un bordei sau dintr'o sondă. Ținti cu ochii, mai 
mult din amintire, locul pădurii şi o porni iarăşi la fugă într'acolo. 
Nu-şi mai simţea picioarele, nici corpul gol, plin de apă. Nu mai 
simţea din întreaga ei făptură decât arsura respirației, sub coşul 
pieptului. Trecu iarăşi ca o arătare, printre bordeie şi sonde, lucind 
din când în când în dârele de lumină. De după un batal se ivi, pe 
neaşteptate, un om, care mergea la vale fluerând. Copila dădu să 
sară în lături; nu mai avu însă timp să-şi înfrâneze fuga. Inspäi- 
mântată, își înfipse picioarele în țărână şi ţâşni, cu capul în piept, 
cu mâinele adunate în faţă, prin stânga trecătorului. Omul scoase 
un sughit adânc, de spaimă şi, parcă lovit în cap, alunecă pe spate 
la picioarele batalului. 

Urmându-şi fuga, Copila ajunse în drumul părăsit, îl trecu, cum 
ai fi trecut un hotar salvator, şi se aruncă în întunericul pădurii. 
Pădurea îi era mai apropiată şi mai cunoscută decât schela. Fiecare 
copac îi era prieten. Ii ştia pe toţi. Crescuse în mijlocul lor. Prin 
ramurile lor îşi agätase rochiile şi-şi zgâriase picioarele. 

Dar nici aici, unde nu-i mai era frică, nu-şi domolise fuga. Infier- 
bântată şi sleită, picioarele nu o mai ascultau; goneau de voia lor 

înainte, parcă deslegate de corp. Ea le urma, fără voinţă, pe jumătate 
beată de atâta fugă. 

In curând auzi un câine lătrând la case. Printre copaci licăriră 
câteva lumini în poiană. Zidul casei se ivi limpede, mişcându-se 
ca o corabie. Copila mai avu timpul să se prindă de trunchiul subţire 
al unui pui de paltin. Copacul se înclină pe o parte. Ei i se păru că 
se vor înneca împreună. Picioarele-i goneau înainte, bătând pământul 
şi era peste putinţă să le oprească. 

In întunerec, pe prispa casei, bătrânul vorbea cu Motoacă. Le 
recunoscu vocea amândurora. Tot atunci simţi că ameteste. Işi lăsă 
toată greutatea în trunchiul subțire. Copacul se aplecă pe o parte 
şi pârâi, de lângă rădăcină. 

— Care eşti acolo? răcni bătrânul, mişcându-se pe prispă. 

Ametitä, Copila îi auzi pe amândoi apropiindu-se. La gândul că 
au s’o găsească despuiată, o cuprinse spaima şi ruşinea. Trebuia să 
se ascundă în pădure, să aştepte până când ei se vor duce la culcare. 

Dădu să se ridice, sprijinindu-se cu mâinile în pământ. Crengile 
uscate trosniră. 

— Care eşti acolo? auzi, de data aceasta vocea lui Ionică, foarte 
aproape, amenințătoare. 

Se ridică dintr’ün singur salt, cu o forță nouă, şi o rupse la fugă 
înapoi, în pădure. Crengile trozneau sub paşii ei şi i se păreau că 
sunt paşii lui Motoacă, alergându-i pe urmă. Fugi înspăimântată, 
ocolind besmetic copacii, hârşâindu-şi corpul gol de scoarța lor 
aspră. Picioarele îi intrau până la glesne în frunze, îngreuindu-i 
fuga. Nu-şi mai simţea nimic din trup, decât pieptul arzând şi capul, 
strâns ca într'un cerc de fier ; la fiecare pas cercul se strângea mai mult. 

Nu-şi simţea braţele şi picioarele zgâriate. După un timp, o 
lumină cenusie se lăsă între copaci, i se păru că sunt vălurile zânelor. 
Lumina crescu, din cenuşie se făcu albă, dar cu cât se limpezea mai 
mult, cu atât ea vedea mai puţin. Apoi totul intră în pâclă. După 
câţiva paşi, simţi ceața cuprinzând-o din toate părţile. Nu mai văzu 
nimic; se opri, bătând aerul cu mâinele moi, încercând să destrame 
välurile care o orbcau. Nu avu puterea să facă gestul decât pe jumä- 
tate. Dădu să se apuce cu braţele de ceva; nu întâlni niciun sprijin. 
Alunecă încet în genunchi, se lăsă pe o coastă si, rostogolindu-se uşor 
între copaci, corpul zgâriat se opri, cu faţa în sus, îngropat în frunze. 

RADU TUDORAN 


FUNCTIUNEA REGALITĂŢII ÎN 
CONCEPŢIA CAROLINGIANĂ 


In toamna anului 751, într'o adunare ţinută la Soissons, Pipin 
se încoronează rege al Francilor. Hilderic III, ultimul «fainéant », 
merge să sfârșească o existenţă lipsită de glorie între zidurile må- 
năstirii Saint-Bertin. Ce reprezenta noul rege şi ce va însemna noua 
dinastie? 

In momentul urcării sale pe tron, Pipin era adevăratul deţinător 
al puterii în Stat, nu atât prin calitatea sa oficială de « majordomus », 
— cap al administraţiei centrale, — cât prin situaţia sa de şef de 
fideli, care-i crease o autoritate specială asupra întregei nobilimi 
france. Vreme de un veac, prin mișcări paralele dar în sens invers, 
regalitatea merovingiană se despuiase de realitatea puterii, care 
trecuse treptat în mâinile familiei Arnulfingilor sau Pipinizilor. La 
capătul acestei evoluţii, regalitatea, golită de atribute, rămăsese 
doar o firmă în fruntea unui edificiu în ruină. Si totuşi, această 
regalitate nu fusese numai creatoarea Statului, dar reprezentase şi 
instituția cea mai de seamă în Stat, în definitiv chiar unica instituţie, 
confundându-se cu Statul însuşi, 

Deşi moştenitoare a autorității imperiale romane, ea fusese, 
totuşi, mai înainte de orice, o putere de fapt, de unde caracterul său 
arbitrar, lipsa de supunere faţă de vreun principiu care să o depă- 
geascä. Tiranici, necunoscând nici un frâu impulsiilor ce-i stăpâneau, 
Merovingienii consideraseră ţara ca un patrimoniu de familie. Dar 
acest patrimoniu încercaseră să-l administreze cu metode şi în forme 
de cele mai multe ori romane, şi până la un moment dat reușiseră 
chiar să o facă. Creştini din vremea întemeierii Statului, deşi de cele 
mai multe ori de moravuri dubioase, ei participaseră la treburile 

Bisericii, dând putere legală hotärîrilor luate de concilii, numind 
episcopi, îmbogăţind cu daruri bisericile şi mânăstirile, câte unul 
chiar, ca Hilperic I-ul, încercând să se amestece şi în chestiunile de 
dogmă. Dar oricât de strânse raporturi ar fi avut cu Biserica, stă- 
pânirea lor păstrează un caracter laic precumpănitor. Fie moste- 
nite dela puterea imperială romană, fie că şi le arogase singură, atri- 
buţiile în legătură cu Biserica formau doar unul din elementele consti- 
tuante ale puterii regale, fără a-i da totuşi acesteia un sens special, 
fără a-i schimba esenţa însăşi. 

Regalitatea merovingiană rămâne o putere laică şi, mai presus 
de orice, o putere de fapt. După cum se exprimă Fustel de Cou- 
langes, în fraze în care intuiţia istoricului se îmbină cu măestria 
artistului: « Sub Merovingieni, cuvântul respublica dispare. Dacă-l 
mai întâlnim uneori, e numai pentru a arăta Imperiul roman, care-şi 
are scaunul la Constantinopol. Nu e aplicat niciodată Statului franc. 

« In această dispariţie a unui cuvânt e un simptom pe care isto- 
ricul nu trebue să-l treacă cu vederea. Dacă cuvântul a ieşit din uz, 
fără să fie înlocuit de niciun altul echivalent, însemnează că o idee 
a ieşit din minte. Statul a încetat să mai apară oamenilor ca bunul 
tuturor. Noţiunea interesului general a pălit. Regele rămâne o fiinţă 
puternică, temută, ascultată ; dar principiul superior care era legat 
de monarhie nu-l mai întălnim. Interesul public nu se mai confundă 
cu ea. In chip vădit, oamenii secolului al VI-lea şi al VII-lea au 
despre Stat o idee mai săracă. Autoritatea publică se alterează, 
släbeste, scade, în mintea regilor şi într'a supusilor ». 

Fustel de Coulanges a urmărit cu aceeași supremă inteligență 
fazele procesului de despuiere a regalității de atributele sale: pier- 
derea treptată a puterii judiciare prin acordarea de imunitätii; pier- 
derea a ceea ce am numi azi putere executivă, prin degradarea apa- 
ratului administrativ; pierderea oricărei posibilităţi de acţiune 
asupra supusilor prin dispariția bazei materiale, datorită suprimării 
impozitelor, au dus la acea succesiune de fantome regale care au 
fost Merovingienii dela mijlocul veacului al VII-lea încolo. Mai 
trebue oare să amintesc că ar fi nedrept să atribuim această evoluţie 
numai incapacității personale şi lipsei de orizont a urmaşilor legen- 
darului Meroveu? Procesul a avut cauze mult mai adânci, depăşind 
— ca de obicei marile transformări istorice — virtuțile sau slăbi- 
ciunile oamenilor şi a fost pus în lumină, în ultimele decenii, de către 

moştenitorul gândirii şi al geniului, am putea spune, fusteliene, 
Henri Pirenne. 

Pipin moşteneşte astfel o regalitate golită de atribute şi lipsită 
de prestigiu. Misiunea sa şi a urmaşului său, Carol cel Mare, va fi 
tocmai de a reda puterii regale, printr'o nouă precizare a functiunii 
sale, nu numai un rol esenţial în viața Statului, dar si un prestigiu 
nemăsurat sporit faţă de acel pe care-l cunoscuseră vreodată Mero- 
vingienii. 

Functiunea nouă a regalitätii carolingiene — care este de fapt 
şi functiunea Statului, cu care se confundă — nu mai stă în câr- 
muirea oamenilor în vederea împlinirii intereselor individuale sau 
colective. Ea urmăreşte scopuri supra-terestre, raţiunea ei ultimă 
fiind dobândirea vieții de apoi pentru supușii monarhiei. Funcțiunea 
regalității, din politică devine religioasă; limitele dintre Stat şi Bi- 
serică dispar; regalitatea capătă un caracter sacerdotal. 

Atare funcţiune a regalității, de apărătoare a Bisericii şi con- 
ducătoare a ei pentru împlinirea idealurilor creştine, o găsim ex- 
primată categoric de primii Carolingieni şi împărtăşită deopotrivă 
de căpeteniile Bisericii. Două texte rămase dela Carol cel Mare sunt 
cu deosebire luminoase din acest punct de vedere. Cel dintâi se află 
în prefața Cărţilor Caroline. Amintind primejdiile din läuntru şi 
din afară care amenințau Crestinätatea. Carol cel Mare spunea: 
Deoarece, prin harul dumnezeiesc, aflându-ne în sânul Bisericii, 
am primit cârma acestei ţări, trebue ca pentru apărarea şi înăl- 
farea ei să luptăm din toate puterile noastre, cu ajutorul lui Hristos, 
pentru a primi dela acesta numele de bun si credincios slujitor. 
Și nu e numai sarcina noastră, căruia ne-a fost încredinţată grija 
de a cârmui Biserica printre valurile desläntuite ale lumii ; aceasta 
trebue să fie deopotrivă preocuparea tuturor celor care au fost 
hrăniţi de ea. 

Cel de al doilea text e pasajul celebru din scrisoarea către 
papa Leon al III-lea, în care Carol afirmă: Rolul nostru este să 
apărăm peste tot, cu ajutorul milei dumnezeiesti, Biserica lui Hristos 
împotriva atacurilor păgânilor si stricăciunilor necredinciosilor; de 
a-i da ca apărare, înlăuntru și în afară, recunoaşterea credinţei 
catolice. Al tău este să ridici mâinile către cer împreună cu Moise 
şi să ne ajuţi astfel în lupta noastră, pentru ca, prin rugăciunile tale, 
sub conducerea şi din mila lui Dumnezeu, neamul creștinesc să 

dobândească pretutindeni izbânda asupra duşmanilor acestui nume 
sfânt şi ca numele Domnului Nostru Isus Hristos să fie slăvit în 
întreaga lume. 

Aceeaşi afirmaţie o întâlnim şi într'o «povätuire » a lui Ludovic 
Piosul, de prin anii 823—825: Pentrucă a voit pronia cerească să 
fncredinteze putinätätii noastre grija sfintei sale Biserici şi a acestei 
ţări, dorim ca atât noi cât şi fiii şi toväräsii noştri să ne folosim 
în toate zilele puterile noastre mai ales pentru ca trei lucruri să fie 
păzite şi de noi şi de voi, cu ajutorul lui Dumnezeu, în conducerea 
acestei ţări: şi anume ca apărarea şi înălţarea sau cinstirea sfintei 
Biserici a lui Dumnezeu şi a servitorilor săi să fie împlinite fără 
răgaz, iar pacea şi dreptate să fie păzite de întregul nostru popor. 

Regele este deci adevăratul conducător al Bisericii, acel care o 
apără, care o face să-şi împlinească misiunea sa. De altminteri nici 
nu se mai poate vorbi de o misiune a Bisericii şi alta a regalității; 
ele se confundă, împlinirea uneia fiind rostul celeilalte, 

Cum s'a putut ajunge la o asemenea concepţie a regalității? Este 
ea creatiunea unei personalităţi, a lui Pipin sau a lui Carol cel Mare, 
sau îşi are origini mai întinse şi mai depărtate? Adevărul trebue 
căutat în amândouă direcţiile. 

Trebue să privim mai întâi spre personalitatea primilor Caro- 
lingieni: atât Pipin, cât şi Carol cel Mare şi fiul acestuia, Ludovic 
Piosul, sunt firi adânc stăpânite de credinţa şi sentimentul creştin. 
Pipin, încă înainte de a deveni rege, ajută pe Bonifaciu în opera 
sa de reorganizare a Bisericii france; cultura lui Carol cel Mare şi 
a lui Ludovic Piosul e o cultură teologică. Mai mult decât atât, ei 
au o impresionantă ascendență eclesiastică şi mistică. Până la ur- 
carea sa pe tron, această familie dăduse nu mai puţin de nouă epi- 
scopi, şapte sfinţi şi o sfântă. 

Dar personalitatea primilor Carolingieni nu ar putea explica 
singură o asemenea transformare a concepţiei despre funcțiunea 
monarhiei. Trebue să ne mai amintim încă un factor esenţial, care a 
contribuit ca o atare concepţie să găsească rezonanţă în lumea 
contemporanilor, anume valul de fervoare religioasă ce se poate 
constata către mijlocul veacului al VIII-lea şi continuând până în 
cel de al IX-lea. E o vreme de mare avânt, de muncă febrilă pentru 
punerea în ordine a treburilor bisericeşti, de concilii, de misionarism 
creştin, de erezii chiar, care sunt totdeauna un indiciu de intensă 

viaţă religioasă. Personalități ca sfântul Bonifaciu, sau,’mai târziu 
ceva, sfântul Benedict din Aniana au o adâncă acţiune asupra 
epocii lor. Sa vorbit mult de renaşterea carolingiană. A fost, de 
sigur, o renaştere şi în sensul unei întoarceri la Antichitate: s'a scris 
latineşte frumos cum nu se mai scrisese de veacuri şi cum nu se va 
mai scrie apoi alte veacuri; un Alcuin vorbeşte cu admiraţie de 
Athena clasică; la Academia Palatină se împrumută numele lui Ho- 
raţiu sau al lui Homer. Nu trebue să uităm, totuşi, că întreagă 
această cultură este opera unor clerici: Alcuin, Theodulf din Orléans 
sau Paul Diaconul, mai târziu ceva Raban Maur, Agobard din Lyon 
sau Eginhard sunt toţi oameni ai Bisericii şi dacă opera lor nu ţine 
totdeauna de teologie e în orice caz dominată de aceasta. Faptul 
că cultura ajunge un monopol al clerului ajută la explicarea rolului 
tot mai mare pe care acesta îl joacă în viaţa de Stat, oamenii Bise- 
ricii devenind tot'mai mult colaboratorii cei mai pretiosi ai Regelui 
în conducerea treburilor publice. 

Această atmosferă clericală şi mistică explică îndeajuns noua 
orientare a monarhiei sub primii Carolingieni. Ea explică în acelaşi 
timp chipul în care s'a făcut schimbarea de dinastie si noul ritual 
introdus la încoronarea regelui. Este îndeobşte cunoscută faimoasa 
întrebare pusă încă din 750 de Pipin papei Zaharia, prin care cerea 
să i se spună dacă titlul regal se cade să fie purtat de cine-l avea 
doar în virtutea dreptului de moștenire, sau de acel care deținea 
efectiv puterea, lipsindu-i singur numele. Răspunsul papal este 
afirmativ şi în baza acestuia Pipin este recunoscut rege la Soissons 
şi uns de o adunare de episcopi, în frunte cu sfântul Bonifaciu; 
trei ani mai târziu, în 754, ungerea este repetată de însuşi papa, 
cu prilejul călătoriei lui Stefan al II-lea în Francia. Nu numai ase- 
zarea asentimentului papal la temelia nouei monarhii este semnifi- 
cativă, dar şi mai însemnată pentru caracterul nouei regalitäti este 
introducerea ungerii, pe care Merovingienii, putere de caracter laic, 
nu o cunoscuseră. 

Ungerea acorda regelui un caracter sacerdotal, îl făcea, asemenea 
episcopilor, părtaş la harul Bisericii, dar în acelaşi timp servitor al 
Bisericii, funcțiunea sa trebuind să se împlinească înlăuntrul acesteia. 
E interesant de observat că singura regalitate care cunoscuse până 
atunci ungerea era acea vizigotică din Spania, adică tocmai dia 
țara unde încă din secolul al VII-lea Isidor din Sevilla dăduse o for- 

mulare, rămasă multă vreme celebră, a functiunii regalității în raport 
cu Biserica. 

Faptul că, odată cu noua dinastie, regalitatea capătă o funcţiune 
de esenţă sacerdotală, consacrată prin introducerea ritului ungerii, 
se explică, după cum am văzut, nu numai prin conformatia spiri- 
tuală a primilor Carolingieni, dar si prin ambianța generală de idei 
şi sentimente care domnea în vremea intrării în scenă a noului neam 
regal. Elementele, însă, cu care oamenii vremii făuresc noua con- 
ceptie a puterii regale nu sunt create atunci printr'o cugetare absolut 
nouă asupra rosturilor vieţii colective, ci îşi au o origine mult mai 
veche. Pentru lămurirea lor trebue să ne îndreptăm în două direcţii: 
spre părintele spiritual al Evului Mediu occidental, fericitul Augustin, 
şi, dincolo de el, către antichitatea iudaică, aşa cum i s'a păstrat 
amintirea în cărţile Vechiului Testament. In afară de influenţa sa, 
covârşitoare asupra gândirii teologice medievale, sfântul Augustin 
este părintele unui întreg sistem de gândire politică, ce a dat o colo- 
ratură specială chipului de a înţelege puterea de Stat în Evul Mediu. 
E drept că această concepţie — augustinismul politic, cum o numea 
de curând Abatele Arquillère —se datorează în bună parte unei 
interpretări abuzive a gândirii fericitului Augustin. De fapt, Au- 
gustin a recunoscut explicit esența de drept natural a Statului şi 
autonomia reciprocă a celor două puteri: lumească şi bisericească, 
fiecare cu sfera ei deosebită de acţiune. Dacă Augustin s'ar fi întors 
pe lume patru veacuri mai târziu, în contopirea conceptelor de Stat 
şi Biserică şi abolirea limitelor dintre cele două puteri ar fi recu- 
noseut cu greu împlinirea idealului său de gândire. Si totuşi, în 
gândirea augustiniană îşi găsiseră oamenii secolului al VIII-lea 
călăuza în construirea edificiului lor politico-religios. Căci dacă 
Statul e altceva ca origine şi finalitate decât Biserica, nu trebue 
uitat că același Stat nu poate fi, după Augustin, decât creştin, numai 
astfel putând să-şi împlinească misiunea sa esenţială, care e triumiul 
păcii si al justiţiei. Numai virtuțile creştine înflorind în sufletele 
conducătorilor şi ale supusilor pot asigura prosperitatea unei țări. 
De aceea Statul şi Biserica, deşi entităţi diferite, nu se pot ignora, 
ci trebue să coopereze, Biserica împrumutând Statului valorile 
sale spirituale, Statul apărând Biserica împotriva duşmanilor săi. 
De aici până la confundarea celor două puteri alunecarea nu va fi 
grea, dacă ţinem mai ales seama de lipsa unei distincţii formale în 

gândirea augustiniană între ordinea naturală şi acea supra- 
naturală. 12 

Aceastä alunecare a fost favorizatä si de elemente de altä ori- 
gine, provenind din lectura asiduă a vechiului Testament. Poporul 
ebraic nu cunoscuse niciodată distincţia între Stat şi Biserică. Ales 
între popoare în vederea unei misiuni definite, el nu putea avea alt 
conducător decât pe Dumnezeu însuși şi altă menire decât împlinirea 
voilor sale. De aceea, când ajunge la forma de conducere monarhică, 
regalitatea sa trebuia să fie sacerdotală. Regele-preot este uns, 
prin intermediul Sacerdotiului, de către Dumnezeu, care i-a încre- 
dințat spre conducere poporul său. 

Caracterul biblic al regalității carolingiene — pus în evidenţă 
în ultima vreme în chip luminos de către istoricii Louis Halphen 
şi Ettore Rotà — nu numai că reiese din ungerea care-i conferă 
atribute sacerdotale sau din misiunea pe care aceasta şi-o arogă, 
dar este explicit recunoscută de către puitătorii coroanei. Carol cel 
Mare, supranumit de contemporani David, spune într'un cunoscut 
pasaj dintr'una din «admonestärile» sale: Vă rog ca nimeni să 
nu socotească drept presumtioasä această admonestare, prin care 
dorim ca greşelile să fie îndreptate, cele de prisos să fie suprimate, 
cele drepte să fie întărite, ci să fie primită cu dragă inimă. Căci 
în cartea Regilor cetim cum sfântul Iosias s'a străduit să întoarcă 
la credinţa în adevăratul Dumnezeu ţara pe care acesta i-o dăduse, 
străbătând-o, îndreptând-o şi sfătuind-o; nu pentru că aş voi să mă 
măsor cu sfinfenia acestuia, dar pentrucă trebue să urmăm tot- 
deauna şi pretutindeni exemplele sfinţilor şi să îndreptăm pe oricine 
putăm spre dragostea unei vieţi drepte, pentru lauda şi slava Dom- 
nului Nostru lisus Hristos. 

Văzută în chipul acesta, regalitatea nu mai este o stăpânire de 
fapt, ca în timpul Merovingienilor, ci redevine, cum fusese puterea 
imperială romană, un magisteriu: ministerium regale este termenul 
care revine frecvent în textele secolelor al VIll-lea şi al IX-lea. 
Dar dacă împăratul încarna Statul a cărui conducere o avea prin 
delegaţie din partea poporului, regele carolingian își are misiunea 
sa încredinţată de Dumnezeu. Și într'o formă şi în alta, însă, puterea 
regală sau imperială e depăşită de principii superioare ei: conducerea 
nu mai poate fi o tiranie, o domnie a bunului plac, căci deasupra-i 
stăruie fie noţiunea interesului public, fie răspunderea faţă de Acel 

care încredinţează cârmuirile. Ideea de Stat, dispărută sub Mero- 
vingieni, reapare astfel odată cu Carolingienii, după cum observa 
Louis Halphen la Congresul dela Zürich, sub chipul acesta schimbat 
dar în care se regăseşte ideea unor puteri si unor datorii colective, 

Regele, după cum se exprimă Ludovic Piosul în introducerea 
generală la Capitularii din 818—819, este ajutorul lui Dumnezeu. 
Si, întrebuintänd o veche imagine, spune că Biserica fiind chemată 
în Sfintele Scripturi ogor, datoria sa este să-l lucreze în ficce zi cu 
sapa faptelor folositoare, astfel ca să fie scoase din rădăcină ierburile 
rele ce cresc ca în orice ogor bun şi să fie însămânţate plantele cele bune 

In ce va consta acest lucru de toate zilele în ogorul Bisericii? 
Mai presus de toate în încreştinarea oamenilor, în transformarea lor 
sufletească. Căci numai prin pătrunderea lor de adevărurile creştine, 
prin cultivare în ei a virtuţilor creştine, oamenii vor putea zidi pe 
pământ, sub oblăduirea Regelui, cetatea lui Dumnezeu si îşi vor 
câştiga viaţa de apoi. De împlinirea acestei misiuni este condifio- 
nată, de altminteri, după cum o recunoaşte Ludovic Piosul în aceeaşi 
introducere, și dobândirea de către rege a fericirii veşnice. Regele 
va fi, deci, foarte putin un administrator si va fi mai ales un cate- 
hizator. 

Pentru a ilustra în chipul cel mai evident această misiune, îmi 
voi permite să citez unele pasaje din cuvântarea unui «missus 
dominicus ». Acești missi, în limba noastră de azi ar fi un fel de 
inspectori generali administrativi. Ori, închipuiţi-vă Domniile Voastre 
un inspector general administrativ care ar aduna prefectii, primarii 
şi populația din locurile ve inspectează si ar fine un discurs cam 
de felul acesta: Ascultati, fraţilor prea iubiţi, sfaturile domnului 
nostru Carol împăratul. Vă sfătuiesc mai întâi să credeți într'unul 
Dumnezeu atotputernicul, Tatăl, Fiul şi Sfântul Duh. Acesta este 
singurul Dumnezeu şi cel adevărat, treime perfectă şi adevărată 
unitate, Dumnezeu făcătorul a toate cele văzute si nevăzute... si 
continuă astfel cu desfăşurarea întregului Simbol al credinţei. Ur- 
mează apoi o serie de exaortatii la fapte bune, fără de care credința 
este moartă. Iubiţi pe aproapele, daţi de pomană săracilor, găzduiţi 
călătorii, cercetaţi pe infirmi, fie-vă milă de cei din închisori. Apoi 
două prescriptii specifice timpului : räscumpärati pe captivi; iertaţi-vă 
unii altora datoriile, după cum vreţi ca Dumnezeu să vă ierte pă- 
catele voastre. In sfârşit, se precizează obligaţiile fiecăruia în situaţia 

în care se află. Femeia să asculte de bărbat, să fie bună, castă, mi- 
loasă. Bărbatul să-şi iubească soţia, să nu-i spună vorbe rele, să 
meargă cât de des la biserică, ş.a.m.d.; în cele din urmă, încheierea 
este concluzia logică a acestor exhortatii, suprema lor justificare: 
Căci scurtă este viaţa aceasta şi nestiut ceasul morţii; ce alta oare 
este de făcut decât să fim pururea pregătiţi? 

Azi, atari îndemnuri din partea unui reprezentant al puterii 
de Stat ar provoca, de sigur, numeroase zâmbete. Trebue să recu- 
noaștem însă că un astfel de efort spre unitate, spre subordonarea 
tuturor manifestatiilor de viaţă față de un principiu superior. nu este 
numai o nobilă străduință, dar denotă si o sinceritate de spirit, de 
care cugetele noastre mai complexe dar şi mai färämitate, nu mai 
sunt capabile. Mă refer, natural, la planul ideilor, nu la acel al fap- 
telor, în care omenirea rămâne, cu mici variaţiuni, statornic aceeaşi, 

Misiunea regalității fiind mai înainte de orice o misiune de ordin 
moral, se înţelege de ce, pe lângă grija apărării Bisericii, se insistă 
în legislația carolingiană în chip deosebit asupra a trei elemente: 

“grija de cei slabi: orfani, văduve, săraci; pacea si justiţia. Grija 
oropsitilor soartei făcea parte din misiunea Bisericii din cele mai 
vechi timpuri; dela ea o primeşte regalitatea, care o va socoti drept 
una din obligaţiile sale de căpetenie. După Dumnezeu, spune Carol 
cel Mare, regele este apărătorul orfanilor, văduvelor, săracilor, 

După cum în noţiunea de sărac a Evului Mediu nu predomină 
elementul economic, ci acel moral, tot aşa pacea şi justiţia în con- 
ceptia carolingiană, ca şi în acea augustinianä, nu sunt aceleaşi ca 
în ideile noastre de azi. Pacea, pentru Carol cel Mare ca şi pentru 
sfântul Augustin, nu este o stare fizică pe care ar caracteriza-o lipsa 
unor conflicte armate —un interval între două războaie, cum ar 
spune Giraudoux — ci o stare sufletească, o anumită atitudine a 
spiritului nostru, ducând la realizarea unui echilibru, a unei armonii, 
De aceea cei care turbură pacea —este vorba mai ales de pacea 
internă — vor trebui urmăriţi cu înverşunare şi mai cu seamă va 
trebui încercată reforma lor interioară, deoarece înlăuntrul sufle- 
tului säläsluiesc duşmanii păcii. 

Justiția, de asemeni, nu este nici ea simpla aplicare a unui cod 
de legi. Orice nedreptate este şi un atentat faţă de acea stare de ar- 
monie, de echilibru, care este pacea, şi în același timp este şi semnul 
unei deformări sufleteşti. De aici, pe de o parte, obligaţia repri- 


FUNCTIUNEA REGALITATII IN CONCEPŢIA CAROLINGIANĂ 573 


mării färädelegilor, iar, pe de altă parte, ajungem din nou la nevoia 
unei acţiuni morale, care singură mergând la izvorul răului, poate 
să ducă şi la înlăturarea lui. Pe toate aceste căi ăjungem deopotrivă, 
după cum e lesne de văzut, la aceeași misiune de transformare su- 
fletească a supuşilor — pe baza credinței şi sentimentelor creştine, 
bine înţeles— pe care regalitatea carolingiană o socoate drept 
obligaţia sa principală. 

Pe lângă încreştinarea tot mai adâncă a oamenilor înlăuntrul 
ţării, regelitatea carolingiană îşi va atribui, ca o consecinţă logică 
a aceleiași linii de gândire, şi misiunea de a întinde cât mai departe 
credința creştină, de a lărgi limitele Bisericii, a cărei grije o pri- 
mise dela Dumnezeu. Modalitätile creştinării Saxonilor, de ex., 
pot repugna, fără îndoială, multor conştiinţe creştine. Pe de altă 
parte, suntem deprinşi de veacuri ca în dosul marilor principii să 
se ascundă interese mult mai pământeşti. Cu toate acestea, nu se 
poate nega că bogata activitate războinică a lui Carol cel Mare a 
fost pusă, în ansamblul ei, în serviciul Bisericii, armatele france 
trebuind să continue, în mintea sa, opera începută de Willibrord 
sau de Bonifaciu, 

Misiunea regală în legătură cu Biserica nu se mărginea la o func- 
ţiune de apărare, la catehizarea maselor, sau la înlesnirea trium- 
fului justiţiei şi al păcii. Adevărat şef al Bisericii, regele se ocupa 
nu numai de organizarea internă a acesteia, de chestiunile de disci- 
plină şi de morală, ci chiar şi de acele de dogmă. Lăsând la o parte 
amestecul lui Carol cel Mare în fixarea atitudinii Bisericii faţă de 
probleme ca acea a adoptionismului spaniol sau a icoanelor, tin să 
amintesc rolul său precumpănitor în chestiunea lui Filioque, care 
formează şi azi unul din punctele ce despart Biserica occidentală 
de acea orientală. 

Dreptul regelui de a se amesteca în chestiunile de credinţă este 
recunoscut de altminteri de întreaga Biserică. Iată, de ex., cum se 
exprimă episcopul de Milano, Odilbert, într'o scrisoare din ultimii 
ani de domnie, am putea spune de patriarhat, ai lui Carol cel Mare: 
Dar precum razele soarelui luminează lumea, tot astfel ştiinţa 
noastră capătă strălucire fiind înveşmântată în darul sfintei voastre 
înţelepciuni. Căci ceea ce cu caznă putem noi afla prin munca minţii 
noastre, vouă pe deplin vi se desvăluie şi se arată prin harul Dom- 
nului, care se revarsă în mădularele cugetului vostru, 

O atare regaliiate, dacă nu poate fi arbitrară, căci se supune 
unui principiu superior ei şi va trebui să dea socoteală de faptele 
sale Regelui Regilor, pentru a reuşi să devină eficace, trebue în orice 
caz să fie absolută, Ideologic, absolutismul regal se impunea pentru 
că poprul era încredințat regelui, nu era reprezentat de rege şi pen- 
trucă regele era răspunzător față de Altul si nu față de popor de 
împlinirea misiunii sale, în practică, pentrucă neexecutarea hotă- 
rîrilor regale ar fi făcut imposibilă împlinirea datoriei impuse re- 
gelui odată cu acordarea domniei. 

In această nevoie intimă de a fi absolută a monarhiei carolin- 
giene stă unul din aspectele cele mai interesante ale epocei. O pu- 
tere absolută presupune mai înainte de orice o administraţie puternic 
centralizată. Ori, Pipin, în 751, era un şef de fideli ajuns rege al 
unei ţări cu aparatul administrativ redus la neputinţă. Primii Ca- 
rolingieni, şi mai ales Carol cel Mare, vor încerca să dea Statului 
armătura necesară, care să asigure pătrunderea voinţei regale până 
în colțurile cele mai depărtate ale țării. In imposibilitate de a crea 
un corp funcfionäresc din pricina condiţiilor economice protivnice, 
Carol cel Mare alege o soluţie care arată deopotrivă supleţa geniului 
său cât şi imposibilitatea în care se află chiar «eroul» de a stăvili 
un proces istoric în desfăşurare, Soluţia carolingiană constă în 
transpunerea legăturilor de vasalitate din domeniul privat în dreptul 
public, utilizarea lor pentru a reda Statului vigoarea pe care o pier- 
duse de mult, Rezultatul a fost impresionant, Carol cel Mare fiind 
unul din cei mai ascultați monarhi. Dar această ascultare se dato- 
rează în special prestigiului marii sale personalități, resurselor sale 
de proprietar de întinse pământuri şi de şef de expediţii fructuoase, 
Altminteri, utilizarea în folosul Statului a principiului antinomic 
al legăturilor personale nu putea duce cu timpul decât la o nouă 
prăbuşire a idcei şi acţiunii de Stat, ceea ce s'a şi verificat începând 
chiar din veacul al IX-lea, 

Oricât am stărui asupra functiunii moral-religioase a regalității 
carolingiene, nu trebue să uităm, totuşi, că ea a încercat să şi admi- 
nistreze, să faciliteze prin opere de interes obştesc viața pămân- 
tească a supușilor săi. Si iarăşi este interesant de observat că în acest 
domeniu, în ciuda unor sfortäri cum nu se mai făcuseră de veacuri 
şi cum apoi nu se vor mai face multă vreme, rezultatele au fost ex- 
trem de slabe, tocmai din pricina lipsei unor organe specializate, 

pe de o parte, iar pe de alta a împotrivirii întâlnite în ambianța 
economică a vremii. 

Va părea poate de mirare că am pomenit atât de des numele 
lui Carol cel Mare, fără a aminti totuşi că pe lângă rege acesta a fost 
şi împărat. Nu e vorba însă de o simplă scăpare din vedere, ci expli- 
catia stă în faptul că dobândirea titlului imperial nu schimba întru 
nimic funcțiunea monarhiei, aşa cum se precizase ea în jumătatea 
a doua a secolului al VIII-lea. Imperiul lui Carol cel Mare nu-l con- 
tinuă pe acel al antichităţii romane decât prin nume. Titlul de îm- 
părat dă doar monarhului un prestigiu în plus, iar orizonturile stă- 
pânirii sale se lărgesc, tinzând să înglobeze în limitele acesteia în- 
treaga lume creştină, ceea ce contemporanii numesc aşa de frumos 
populus cristianus. Altminteri, conţinutul de idei şi mijloacele de 
acțiune rămân aceleași, ale monarhiei france. 

Din aceste idei, derivând în esența lor fie din Antichitatea ebraică, 
fie din cugetarea fericitului Augustin, s'a desenat tot mai precis 
misiunea conducătorului de popoare şi chipul principelui ideal. In 
veacul al IX-lea avem o serie întreagă de tratate despre puterea 
regală, care formează începuturile publicisticei medievale de conţinut 
politic — politică subordonată, natural, întru totul ideilor religioase. 

Incepând cu Via regia a stareţului dela Saint-Michel, Smaragdus, 
continuând cu tratatul De institutione regia al episcopului de Orléans, 
Jonas, şi acel De rectoribus cristianis al lui Sedulius Scotus, ajungem 
la De regia persona et regio ministerio al episcopului de Reims, Hinc- 
mar, căreia îi putem adăoga si ultima scriere a acestui principe al 
Bisericii, De ordine palatii. 

Ar fi plină de interes o cercetare mai amănunțită şi comparativă 
a acestor tratate, dacă întreprinderea nu ar cuprinde riscul de a 
prelungi peste limitele decentei această cercetare. Ceea ce e comun 
tuturor e tocmai acea concepţie asupra căreia am stăruit până acum, 
a unei monarhii puse în slujba Bisericii şi a idealurilor sale. Iată de 
exemplu definiţia regalității după Jonas din Orléans: Funcțiunea 
regală stă mai ales în conducerea poporului lui Dumnezeu, în stă- 
pânirea lui cu dreptate, astfel ca pacea şi buna înţelegere să poată 
să domnească; regele trebue să împlinească misiunea ce i-a fost 
încredinţată urmând voile lui Dumnezeu. 

Calitățile care se cer unui principe vor fi si ele de natură morală. 
După Sedulius Scotus, opt sunt stâlpii care susțin cu tărie domnia 

regelui drept. Stâlpul dintâi este adevărul în toate treburile regale; 
cel de al doilea, răbdarea în orice întreprindere ; al treilea, dărnicia ; 
al patrulea, puterea de a convinge şi blândeţea în vorbă ; al cincilea, 
îndreptarea celor răi; al şaselea, prietenia faţă de cei buni si prea- 
mărirea acestora; al şaptelea, ușurarea dărilor pentru popor; al 
optulea, în sfârşit, dreptatea în judecätile între bogaţi şi săraci. 

Virtuţile sufleteşti asigură singure buna cârmuire a popoarelor 
şi înflorirea ţărilor. Chiar și bătăliile se câştigă mai mult prin rugă- 
ciune, decât prin virtuțile militare. Când se răspândesc zvonuri de 
război, spune Jonas, nu trebue să te încrezi atât în arme pămân- 
teşti şi în tărie, cât trebue să stărui în rugăciuni către Domnul, 
cerând fierbinte ajutorul lui Dumnezeu, în mânile căruia stau izbă- 
virea, pacea şi izbânda. Pentru a pune cât mai mult în lumină prin- 
cipiile de conducere a oamenilor ale teoreticienilor carolingieni, 
invit la cea mai brutală comparaţie: priviti-le alături de imaginea 
principelui, aşa cum a fost desenată şapte veacuri mai târziu de 
secretarul florentin. 

Și rolul de conducător al Bisericii, nu numai slujitor al ei, îl 
găsim afirmat încă la începutul celei de a doua jumătăţi a secolului 
al IX-lea, când episcopul Jonas consideră pe rege «loctiitorul lui 
Dumnezeu la conducerea Bisericii ». Și totuşi, între timp se petre- 
cuseră îh prima jumătate a veacului schimbări însemnate, atât în 
stările de fapt cât şi în curentul de idei. Aceste schimbări nu îşi 
exercită acţiunea asupra concepţiei despre principele ideal şi nici, 
în definitiv, asupra functiunii monarhiei; ea rămâne aceeaşi, ceea ce 
se schimbă sunt însă limitele sale. Regalitatea rămâne mai departe 
înlăuntrul Bisericii, din care nu va fi scoasă nici pentru a i se fixa 
o sferă de acțiune deosebită şi nici pentru a fi înlocuită la conducere 
prin organele proprii ale Bisericii: Papalitate şi Episcopat. Alunecarea 
se face înlăuntrul aceleiaşi sfere, în care limitele dintre Stat şi Bi- 
serică nu se mai cunosc. Ea constă, în esenţă, în faptul că de unde 
regele, în concepţia lui Carol cel Mare şi a contemporanilor săi, nu 
are de dat socoteală de cârmuirea sa decât lui Dumnezeu, curând 
în secolul al IX-lea asistăm la pretenţia Episcopatului de a cenzura 
faptele regale. O afirmare, deci, tot mai precisă a preeminenfei 
Sacerdotiului faţă de Regalitate. 

Atare alunecare îşi are şi ea origini duble: în lumea faptelor si 
în acea a ideilor. Stările de fapt sunt create de insuficienţa puterii 

regale, care începe să se vädeascä în jumătatea a doua a domniei 
lui Ludovic Piosul. Pe de o parte avem slăbiciunea de caracter a 
celui de al doilea împărat carolingian, pe de alta cauze mai adânci, 
care stau În lipsa de soliditate a organelor de acțiune pe care se spri- 
jinea noua monarhie, si anume, ceea ce observam ceva mai înainte, 
încercarea de a întemeia o putere absolută pe baza şubredă a rela- 
tiunilor de vasalitate. Personalitatea puternică a lui Carol cel Mare 
şi resursele de care dispunea izbutiseră să-i dea acestuia rolul de con- 
ducător și arbitru necontestat în treburile Bisericii şi ale Statului. 
La prima şovăire a monarhului, la cea dintâi dovadă de slăbiciune 
a instituţiei regale, rolul acesta este pus în discuţie, tendinţele de 
fixare a unor limite în exerciţiul functiunii regale încep să se afirme. 
In fapt, trebue să se ţină seamă tot mai mult de voinţa nobililor. 
In drept — şi, natural, cu repercusiuni asupra stărilor de fapt — pu- 
terea care se afirmă tot mai mult e acea a Episcopatului. Justifi- 
cările ideologice sunt şi de data aceasta mult mai vechi şi putem 
porni şi acum dela sfântul Augustin, care deşi fixase de fapt sfere . 
de acţiune deosebite celor două puteri, afirmase preeminenta Bise- 
ricii asupra Statului. Dela gândirea augustiniană porneşte papa Ge- 
lasiu I, atunci când găseşte acea formulă ce va fi atât de des repetată 
în cursul Evului Mediu: In cârmuirea lumii sunt două principii 
supreme: puterea sacerdotală şi acea regală; între acestea are cu 
atât mai mare greutate puterea sacerdotală, cu cât va avea să dea 
socoteală față de Dumnezeu şi de faptele regilor. Episcopatul nu va 
pretinde niciodată să conducă direct oamenii, ci-si va rezerva dreptul 
să judece pe conducător în faptele sale. Ori, o regalitate care are ca 
funcțiune esenţială realizarea Cetăţii lui Dumnezeu pe pământ 
şi dobândirea vieţii veşnice pentru supușii săi, va da cea mai mare . 
priză acțiunii episcopale. Insäsi ungerea, care sta la baza nouei mo- 
narhii, asimilând pe rege cu preoţii, va putea servi ca un argument 
pentru afirmarea preeminentei sacerdotiului, care o pute efectua 
asupra regilor, pe când aceştia din urmă nu o puteau administra 
episcopilor. Sub Carol cel Mare am văzut că problema nu se pune; 
în fond, ea este însă numai amânată. Poate că —dacă nu ar fi o 
simplificare excesivă a unor situaţii foarte complexe —ar trebui 
să vedem în vremea lui Carol cel Mare triumful ideilor biblice, pe 
când spre sfârşitul domniei lui Ludovic Piosul începe revanşa curen- 
tului de gândire augustinian. 

Chiar din 829, în procesul-verbal al conciliului dela Paris, găsim 
afirmată preeminenta sacerdotiului asupra puterii regale. Redac- 
torul procesului-verbal nu e altul decât episcopul de Orléans, Jonas, 
care câţiva ani mai târziu Va scrie acel tratat De institutione regia, în 
care primul capitol va avea drept titlu însăşi faimoasa definiţie 
gelasiană, iar cel de al doilea se va numi « despre puterea şi autori- 
tatea sacerdotală ». 

Dar, în urma conciliului dela Paris, evenimentele se precipită. 
In anii de criză ce vin, poziţia episcopatului se precizează tot mai 
mult şi odată cu aceasta şi triumful său apare tot mai evident. In 
833, un conciliu adunat la Compiègne judecă faptele lui Ludovic 
Piosul şi-l constrânge la acea penitentä publică din biserica Saint- 
Medard din Soissons, în urma căreia devenea imposibilă exercitarea 
mai departe a autorităţii imperiale. Insuşi exordiul procesului- 
verbal al conciliului dela Compiègne cuprinde un întreg program: 
Toţi creştinii trebue să ştie în ce constă ministeriul episcopal şi care 

„se cade să fie privegherea şi grija acestora pentru izbăvirea tuturor, 

episcopii fiind locţiitorii lui Hristos şi purtătorii cheilor împără- 
tiei cerurilor. Regăsim în acelaşi proces-verbal şi imaginea, pe care 
am întâlnit-o şi la Ludovic Piosul, prin care se compară Biserica 
cu un ogor din care trebuesc smulse ierburile rele. Atât numai că 
acum, acca sapă cu care se face operaţiunea este sapa sacerdotală 
— sarculum pastorale — adăogarea unui adjectiv arată singură o 
întreagă evoluţie | 

Bazaţi pe calitatea lor de vicari ai lui Crist, episcopii îşi iau 
dreptul de a cenzura faptele regilor, de a-i îndruma şi, în ultimă 
analiză, de a decide dacă sunt demni sau nu să domnească. Domnia 
rămâne încredințată de Dumnezeu, funcțiunea regalității rămâne 
aceeaşi, de a conduce poporul creştin spre mântuire. Intre Dumne- 
zeu şi rege se interpune însă un nou factor: Episcopatul, ca repre- 
zentant al Bisericii, pentru împlinirea idealurilor căreia domneşte 
regele. Supusă dela origine unui principiu superior sie-şi, în raport 
cu care trebuia să-şi modeleze acţiunea, monarhia carolingiană se 
găseşte astfcl sub o dublă cenzură: directă, a lui Dumnezeu, şi prin 
delegaţie, a vicarilor săi pe pământ, episcopii. 

Această evoluţie în concepţia functiunii regale îşi găseşte expre- 
sia ultimă în crearea noilor monarhii, în afara eredității carolin- 
giene, care are loc spre sfârşitul secolului al IX-lea. După cum am 

încercat să dovedesc într'o comunicare ştiinţifică pe care am făcut-o 
de curând, alegerea lui Bozo în 879 şi alegerile care au urmat 
depunerii şi morţii lui Carol cel Gros şi-au găsit temeiul legal în 
autoritatea Bisericii. 

Când citim în actele conciliului dela Mantaille, care alege rege 
pe Bozo, ce i se cere viitorului monarh, avem impresia că ne găsim 
în faţa unui rezumat al tratatelor lui Jonas din Orleans sau Sedulius 
Scotus. Viitorul rege va trebui să împărtăşească credinţa catolică, 
să lupte pentru înălţarea Bisericii, să facă să domnească dreptatea, 
să asculte sfaturile bune, să iubească virtutea, să urmărească fără 
cruţare viciile, să-şi înfrâneze mânia, ura, asprimea, avaritia, poftele 
şi trufia. Atare putere regală, pusă în serviciul Bisericii, au putea 
fi conferită — atunci când se iese din normele eredității — decât 
de acei care reprezentau Biserica şi care se socoteau datori să pri- 
vegheze asupra faptelor regilor, de care aveau să dea socoteală lui 
Dumnezeu — adică episcopii. 

Alegerile regale dela sfârşitul secolului al IX-lea însemnează 
triumful complet al Bisericii asupra regaliătţii, mai bine spus al 
elementului sacerdotal asupra acelui regal, înlăuntrul unităţii Bise- 
rică-Stat. In aceeaşi epocă apare însă tot mai sensibil și un alt fe- 
nomen: anume separatia tot mai accentuată dintre lumea faptelor 
şi acea a ideilor. Căci dacă rămâne în picioare concepţia regalității 
aşa cum se formase ea în timp de aproape un veac şi jumătate, prac- 
tica sa devine din zi în zi mai săracă, Printr'un proces a cărui stăvi- 
lire nu sta, după cum aminteam, în puterea oamenilor şi care duce 
la triumful definitiv al legăturilor personale — al regimului feudal — 
regalitatea — şi cu ea Statul — deşi păstrându-și toate atributele 
în drept, rămâne în fapt şi pentru secole, fără priză asupra supu- 
şilor săi. Dar dacă puterea regală este în practică anihilată, concepţia 
regalității aşa cum fusese elaborată în timpul Carolingienilor va 
stărui peste veacuri, formând, am putea spune, o «permanenţă e 
a Evului Mediu. O vom întâlni în tratate despre puterea regală ale 
veacului al XI-lea, o vom vedea întrupată în cel de al treisprezecelea 
de un Ludovic al IX-lea şi îşi va găsi ultimul mare apărător târziu 
de tot, în veacul al XVII-lea, în Bossuet, într'a sa Politique tirée 
de l’Écriture sainte. 

Dar ideile care au dus la conturarea noţiunii carolingiene a mo- 
narhiei au fost fecunde istoriceşte si în alt chip, Căci încercările de 

teocraţie pontificală din veacul al XI-lea încolo îşi au originea în. 
acecasi concepţie carolingiană a unităţii Stat-Biserică, a legăturii 
indisolubile — ori în ce parte s'ar înclina talerul balanței — dintre 
Sacerdotiu si Regalitate. După cum spune pe bună dreptate aba- 
tele Arquillère — parafrazând o expresie celebră a lui Henri Pi- 
renne — fără de Carol cel Mare, Grigorie al VII-lea nu ar fi fost 
posibil. 

Regalitate sacerdotală sau teocratie pontificală sunt cele două 
forme în care oamenii vor concepe veacuri de-a-rândul autoritatea. 
Pe căi diferite, amândouă purced din concepţia carolingiană a func- 
tiunii regale. 

M. BERZA 


DIN CICLUL DIANEI 


APA LUNII 
Cireada se-adäpa din apa lunii. 


Pe câte-un bivol, gheturile ei păreau a-l frige 
Și-i scormoneau adânc, în măduvă, buhaiul. 
(Din veacuri zeu şi soare de felahi). 


Adulmecând spre cer, 
Simţea în nări şi 'n buza sumeasă peste dinţi 
Fecunditatea jilavă şi caldă a femelei. 


Plesnea cu smocul cozii, regal, tăunul stelei 
Ce-i injectase strechea tăriilor fierbinţi 

Și s'avânta cambrat, întărîtat, pe cer 

Ca pe o crupă. 


Se ’nvolburau galaxiile, 
Zodii se frământau, zodii germinau, după, 
Infuze nebuloase de flacără de ger. 


Pulverizau cu piatră vânătă de cer, cu lapis 
De pur azur, fosforescent, stihiile 
Si somnul frânt al vitei ce se visase Apis. 


MAINILE 
«Plante de ceaţă gi linişte. 
(Aladin, 1935 


Dacă mâinile tale-ar fi cântec 
Le-aş plimba veşnic pe buze, sunet cu sunet, uşor, 
Deget cu deget. 


Deget cu deget, 
Sărutul meu şi-ar cuibări acordul 
In leagănul de flux melodios al palmei. 


Ştiu: n'ar răsări nicio nouă noità 

Pe unghia moartă a vremii, ce ne slujește drept cer. 
S'ar putea chiar, cu sărutul odată, 

Pe cerul de zări roşiatice 

Al unghiilor tale senine, s'apună şi luna. 


Nu va fi fost atunci niciodată sidef 
Mai străveziu decât scoica de cântec a mâinilor 
Calde-ale tale. 


In ce vegetale cristale 

In ce lujere pure de albe opale 
Ar mai şti sticli îngheţatele pale 
De flăcări sleite 'n calin relief? 


Ce statuară beţie, ce chef 

Apollinic, de unde lunare, 

Răscumpăra-mi-ar mai, oare 

Volatilul, sonorul sidef 

Al nemaicântatelor, nemaiplimbatelor calde pe buze 
Mâini ale tale...? 

Știi? 
Tu, 
ţi-ai dumicat boiul în mine 
Ca, în turbării 
Stuhul şi stelele. 


— 9, cum i le mai simt dorului, vii, 
Fulgere ’n carne, prăselele | 


Nu ştiu, s'o cuveni, nu se cuvine? 

(— Eheeei, cât de departe-s de țărmul cuviintiil) 
Aş vrea să musc, sălbatec, cu toţi dinţii, 

Să-mi sfarm de piatra cărnii lui măselele, 
Gurguiul arzător al cerului 

Rotund şi cald de-asupra-mi. 


M'aţâţă 
Să ’mbrätis nebunește pulpa fierului 
Incandescent cuplată cu flacăra. 

Şi-mi vine 
S'asmut pe luciul rece-al täisului, înfipt, 
Sângele meu — roi neroit de-albine. 

II 


Aş vrea ca şarpele ’ntâlnit în tine 
Incolăcit pe trupu-mi, să se prăvale fript, 
Si boarea-fi răcoroasă cu zvon de eucalipt 
Să-ţi bântuie, întoarsă 'n piept şi 'n vine, 
Arşiţa fugii din Egipt. 


III 


Tu, 
ţi-ai strecurat sângele în mine 
Intr'o noapte cu fulgere. Tu 
Mi-esti — toată — sângele, Mi-eşti tot sângele 
Care vreodată mi se dădu. 
Eşti, toată, sângele. Eşti tot sângele 
Lumii, ce ’ntreagä sânge-mi părù 
Din noaptea aceea cu fulgere. 


IV 


Tu, 
soare sälbatec al noptilor... 
Cine 
Vrând să 'nvenine prea-linele 
Azuriile, calme, colinele 
Apelor inimii, te-a născocit? 


Nu te-a chitit cum trebue, nu te-a nimerit. 
Sau dacă prea te-a nimerit de-al-binele, 
La naiba: nu erà de fel nătâng! 


Din praştia lui tâsnind sub sânu-mi stâng 
Tămăduit de babe cu spânz și anghelică, 
Te-ai revărsat, dogoare, în adânc, 

Soarele beznei tale, ce-mi urzică 
Fosforescent, islazul trupului, nu-l stâng 
Nici azi, când inima mi-e ars, plesuv parâng. 


Si nici de. zori, ca bezna, nu se ‘’nfricä. 


V 


Răsai să ’ntuneci dreptele, amiezile, 

Și fluxul cărnii creşte spre tine ca un dâmb 
Rostogolit să 'nnăbuşe cirezile 

Clipelor mici, cu rumegatul strâmb. 


Tic-tac-ul minţii moare sub talaz: 
Tic-tac... tic-tac... Şi gândurile tac 
Sub ropotul puhoaielor surpate din zăgaz. 


Și 'ntruchipările de duh pe cât îmi zac 
Pe-atât mi-e duhul trupului mai treaz. 


VI 


Te ’nchid în piept ca lumile 'ntr'un număr. 
Si ard să-l sfârtec si să pleci; şi preget 
Şi-ţi simt îndepărtarea ca, din umăr, 

O mână retezată, svâcnirea unui deget. 


VII 


In zgura vieţii mele ești doniţa de cer 
Care-mi frământă trupul cu stele, şi-l rodeste. 
Si 'n cerul sterp al visului acid şi cautèr 
Eşti bälegarul vieţii, fecund impäräteste. 

Fruntea-i a ta, 

Carnea-i a ta, 

Viata-i a ta; 

Eu nu mai sânt în mine nici cât pe lac un vânt. 
Sânt eu aici, când scriu, şi nici nu sânt 

Până "'ntr'atâța fiece cuvânt 

Mi-e parcă l-aş fură 

Ca pe-un sărut 

De pe buzele tale. 


Nu mai sunt gelos, nu mă mai doare 
Cum m'ar fi durut 

De demult, 

Gândul că poate cândva pământul 

Are să ştie să te 'nfăşoare 

Are să te ştie păstra 

Mai pătimaș si mai prelung decât mine. 


IX 


Putrezim laolaltă. Ştii? 

putrezim 
Scufundaţi în aceeași mireană aghiazmă. 
In aghiazmatarul vremii dospim 
Volatil, aceeaşi palustră miazmă. 


Putrezim amândoi, putrezim 
Iubito ; curând n'avem să mai fim 
Decât vesnica, recea, dintâi protoplasmä. 


ION FRUNZETII 


PSALM PENTRU O ŢARĂ NECUNOSCUTĂ 


Tăcerea ungherelor adormite ’n braţe de taină, 
Goliciunea misterului neînvălit în haină, 
Putrezesc în capela inimii bolnave 

Lângă parfumuri de căinţi, buchete de agave. 


Strunite catarge le privesc dela proră 
Minutarele-au bătut chemarea în horă; 
Corabia sprintenă pe apa tulbure şi lată 
Alunecă ’nghitind din unda ei buclată. 


Odihniţi în metropole. Cutreer cu vântul pe oceane 
In insula visului. Acolo prin ochiane 

Voi sfătui luna, iadul, soarele, 

Singurătăţii de pe stânci-i voi trage zăvoarele. 


In larg cerul se botează în apa lui de izvod, 
Botul corăbiei cu broboane de muşchi şi rod 
Taie din creasta valului spuma 

Serpuindu-se moale valu-i ciunteste urma. 


Osana ţie cununie dintre ocean şi cer 

Ce te 'ntâlneşti sub bolta -aceluiaşi mister 
Topindu-te cu plumbul păcatului în zare! 
Corabia se legăna de vânt, sub cer, pe mare. 

Inainte, în spuma de-asfintit crestat, 

In nouri, soarele ne-a binecuvântat, 
Lumina cădea promoroacă pe maluri 

In nemärginit spiritu'se-ameţise de valuri, 


Si țărmurile se ’ngropau într'al apei scut 
Incălecat pe unde văzut, nevăzut 

Azurul pătrunde viclean în bulboane 
Cerne senin, sticleşte 'n oceane! ` 


Ca nourul de ploaie răzbate-o vâslă 

In ţara täcerilor cu perdeaua de pâslă. 
Sacru popas de visuri împletite ’n descântec 
Zämisleste-o viaţă din apă şi cântec. 


In cerul apei, Vânt, vergi de scântei plesneşte 
Să spumege, să simt cum creşte 

Vuetul plin, aburul tău, zarea 

Cum din adâncuri blastămă marea, 


Cum scapără fulgere ’n stânci de diamante 
Ca două săgeți piezise ’n întâlniri gigante, 
Cum prinde coama undei scoici, sgomot eteric 
Sânge de sepii, cutremur de întuneric. 


Cutreer în vârtejuri, peisagii făr’ de rame, 
Fereastră spre credinţă, înveliş de marame, 
Prin ochii voştri largi spaimă crescută 
Tinteste oarbă țară necunoscută... 


Suflete înoadă-ţi sforile la glugă 

In ceața tăcerii fii pregătit de rugă 
Vom odihni în crâng de beznă 

In insula cu apa la gleznă. 

Au să treacă licurici, candele aprinse, 
Gângănii sfinte cu gămăliile stinse, 

In ţara asta, zboară glasul sălhui 

Ca pasărea. Tăcerii nu-i poţi înfinge-un cui. 


Roagă-te în şoaptă leneșă, sfioasă, 
Să nu trezească umbra 'ntunecoasă 
Nu râvni suflete să legi jurământ 
Cu Dumnezeu. Sunt îngeri ca pe pământ... 


In oglinda albastră a apei poleite 

Aripi de lumină cu suflări sleite 

Au să adie. Păsări rele în pânze ’nsângerate 
Prin cer de purpură, duhuri necurate. 


La cel din urmă orizont loveşte fiinţă, 

M'am măcinat în neghină de credinţă... 
Până unde pot să zboare ale minţii sulițe? 
Bolovănoase-s ale gândirii întortochiate ulite! 


Prin clocotul oceanic mă înalţ 

In înălțimi săpate ’n vis şi smalţ. 
Intoarce oglindă a undei de argint 
Corabia ’n stufos tufis de iacint. 


Grumazul valurilor un tăinuit arcuş 
Il mângâie în vânt spre un urcuş 
Din care se deschid prăpăstii drepte, 
Coboară suflete pe auritele-i trepte ! 
G. MĂRGĂRIT 


ION GHICA INTRE RELIGIE 
SI ȘTIINȚĂ 


Inceputurile pozitivismului românesc se amestecă cu preocu- 
pările romantismului social-filosofic — la fel ca în Franţa, de unde 
îşi iau şi rădăcinile. Cercetând, după cum am văzut, ecourile la 
noi ale utopismului filosofiei sociale romantice, d. D. Popovici 
întâlneşte astfel personalitatea lui Ion Ghica în rolul de con- 
trapondere faţă de utopismul social al lui C. A. Rosetti mai 
ales. Impreună cu Bălcescu, Ghica reprezenta în grupul emi- 
grantilor români de după 1848 adversitatea față de himeră. 

La început —ne apare ciudată această alăturare Bălcescu- 
Ghica. 

Ar fi fost însă greu să se întâmple altfel. Pe lângă historismul 
său profetic de coloratură romantică, Bălcescu a dovedit şi o solidă 
pregătire economică. Lucrarea sa Question économique des Princi- 
pautés Danubiennes, apărută în timpul emigrației 1), e considerată 
de d. G. Zane—unul din bunii specialişti în Bălcescu pe care 
îi avem — drept «cea mai bună dintre toate lucrările publicate 
de N. Bălcescu » 2). D-l Zane dă şi o impresionantă listă de autori 
români și străini care s'au folosit — mărturisit sau nu — de soli- 
ditatea materialului ei informativ. 

In această listă, d-l Zane subliniază un amănunt care e intere- 
sant în mod particular şi pentru noi şi merită o paranteză mai amă- 
nunfitä: Acea parte din lucrarea lui E. Regnault, Histoire politique 


1) Paris, 1850. 


3) Bălcescu N. Opere, tom. I, p. I și II, ediţie critică adnotată de G. 
Zane, Bucureşti, 1940, p. II-a, p. 242. 

el sociale des Principautés Danubiennes (Paris, 1855), care a fost 
utilizată de Karl Marx pentru 2 documenta unele din teoriile 
expuse în Das Kapital, vol. I, este în întregime luată din lucrarea 
lui Bălcescu 1). Utilizarea lui Bălcescu e însă o simplă întâmplare. 
Ca orice suflet închizând jarul marilor idealuri, Bălcescu a putut 
cădea uşor în mișcarea de negatie, putea ajunge uşor la viziunea 
de tragic adânc şi amar a istoriei, reesind din: aplicarea concep- 
tului marxist al luptei de clasă. E adevărat, Marx e primul care 
vede perpetuarea cruditätii nepäsätoare a naturii în om sub forma 
luptei de clasă. Dar înainte o văzuse un Hobbes sub aspectul 
acelui «bellum omnium contra omnes » ca stare naturală a omului. 
lar Saint-Simon lansase fraza de mare efect despre «exploa- 
tarea omului prin om », care apare atât de adesea şi în lucrarea lui 
Bălcescu de care vorbim. D-l Zane 2) vede just când observă că Bäl- 
cescu utilizează idei din aproape toate curentele socialiste de până 
la el. Alături de Saint-Simon, îl identifici în gândirea lui Bălcescu 
pe un Louis Blanc, pe un Proudhon, pe un Renou- 
vier’). 

D-l Zane e totuşi înclinat să vadă influența marxismului ca un 
element mai adânc decât toate celelalte care au hrănit si au armat 
ideologic revolta inevitabilă a patriotului si omului cinstit Bäl- 
cescu faţă de situația îngrozitoare a țăranilor români din acel timp. 
D-sa crede anume că Bălcescu ar fi ajuns la marxism prin stră- 
duinta de a da «istoriei un sens mult mai adânc », în locul « înşirării 
cronologice de date şi fapte ». Pentru d-sa, prin conceptul de luptă 
de clasă, pe care îl întrebuinţează cel dintâi la noi şi printre primii 
în literatura mondială, Bălcescu ar vrea să-şi făurească un instru- 
ment de «investigaţie istorică », să ajungă la «un mijloc de expli- 
care a tuturor fenomenelor noastre istorice » 4). 

In adevăr, după cum constată just d-l Zane, «manifestul comu- 
nist » al lui Marx şi Engels, apărut la începutul anului 1848, tradus 


1) Zane G., Marz și Bălcescu, Iași, 1927, p. 15. 

3) Idem, p. 11. 

3) D-l P. Hanes a identificat in Manualul bunului român de Băl- 
cescu o adaptare a lucrării de tinereţe a lui Renouvier: Manuel republi- 
cain de l’homme et du citoyen, apărut în 1848. (Vezi: Hanes P., Studii de 
literatură română, București, 1910, p. 59 urm.). 

4) Op. cit., p- 16—17. 

din germană în franceză îndată, tipărit cu putin înainte de revo- 
luţia dela 1848, nu putea să rămână nestiut de revoluționarii români. 
D-l Zane constată astfel deosebirea evidentă între ideologia din Despre 
starea socială a muncitorilor plugari, scrisă de Bălcescu în ţară, și 
cele două lucrări publicate de Bălcescu la Paris. 

Dar tocmai aici ni se pare că stă neclaritatea — mai bine 
zis exagerarea d-lui Zane. Se pare că uită că la Paris roman- 
ticul naţionalist a scris pentru imediatul folos al ţării sale, şi 
de aceea întrebuința limbajul ideologic al vremii, care era sigur 
că o să convingă în modul cel mai repede. 

Antrenat de entuziasmul descoperirii sale despre legătura Băl- 
cescu-Regnault-Marx, d-l Zane deplasează forţat accentele, care cad 
tocmai invers în personalitatea lui Bălcescu. Aceasta se vede chiar 
din propriile afirmări ale d-lui Zane, ca: 

«El (Bălcescu) va trebui socotit ca întemeietorul la noi în ţară 
a şcoalei de interpretare marxistă a istoriei şi tot odată ca unul 
din fondatorii romantismului nostru economic. Căci dacă Bălcescu 
excelează în realism istoric este însă şi un fanatic apologist al viito- 
rului. Cât de aspră este critica lui pentru trecut tot atât de entu- 
ziastă este prevederea societăţii viitoare. Pentru înfăptuirea ei cât 
mai grabnică, Bălcescu elaborează planuri grandioase. Dacă ideea 
împroprietăririi, a unci bănci naţionale sau a unei instituții de 
credit par astăzi un fapt divers, — pentru epoca când scria el, şi 
mai ales în forma apologistă în care îmbrăca aceste gânduri, o imensă 
depărtare între idee şi realitate ». 

Nu vrem să intrăm prea adânc într'o discuţie care e oarecum 
laterală faţă de obiectul cercetării noastre. Dar credem că însuşi 
citatul întreg din d-l Zane arată cât de nesigură e afirmaţia cu care 
începe. D-sa a inversat vizibil termenii. Din izvor al lui Marx, îl 
crede discipol al lui. Mult mai just e definit Bălcescu prin fraza 
următoare: realist istoric și fanatic apologist al viitorului. Iar viziu- 
nea aceasta grandioasă a viitorului — care e tipică pentru roman- 
ticii utopisti ai Franţei, de care am vorbit — cu împroprietărire, 
cu bănci naţionale, e totuşi destul de departe de Karl Marx, după 
cum realismul istoric nu e de loc un atribut exclusiv al acestuia. 
Marxismul lui Bălcescu e astfel mai mult o problemă de termi- 


nologie. 

Să vedem acum în ce fel apare Ion Ghica alături de acest Bäl- 
cescu oarecum deosebit de romanticul ardent pe care-l prezintă 
manualele noastre şcolare de istoria literaturii române? 

Dacă Bălcescu era apărat de utopismul sociologiei romantice 
— către care putea să-l îndrepte ardenta temperamentului său — 
prin serioasele sale cunoștințe economice căpătate pe viu, Ghica 
vădeşte un cu totul altfel de echilibru interior. 

Ca şi romanticii, el vede economicul si socialul ca o modalitate 
de a se îngriji de spirit, pentru a-i înlesni victoria asupra materiei. 
In acest sens tratează el Importanfa economiei politice, în lecţia 
inaugurală a cursului său de specialitate la Academia Mihăileană 
din Iaşi, utilizând în împlinirea ideilor sale pe Sismondi, Saint- 
Simon şi Fourier!) 

Insă accentuează mult mai mult decât ei legătura dintre situaţia 
materială şi cea politică şi morală. 

Mai târziu, în 1865, când începe seria broşurilor de Convorbiri 
economice, va manifesta în ele aceeaşi dualitate, — înclinând dela 
romantism spre pozitivism. Alături de Adam Smith, filosoful 
sociolog englez care se apropie atât de mult de Kant prin fun- 
darea judecăților morale pe simpatie, Ion Ghica citează şi pe John 
Stuart Mill, care a pus alături de Auguste Comte temelia 
pozitivismului european. Ghica crede, ca şi aceştia doi din urmă, 
în reclădirea lumii prin rațiune si ştiinţă 2). 

D. D. Popovici e chiar categoric, întărindu-şi întâia calificare 
a lui Ghica: «spirit pozitivist particular» printr'una răspicată: 
« primul discipol român al filosofiei lui Auguste Comte». 
Citatul pe care-l dă d-sa din articolul Despre importanța economiei 
politice (din Propășirea, I, p. 61), indică în adevăr o luare de po- 
zitie destul de hotărîtă faţă de «ideile excentrice ale reformato- 
rilor noi » 3). 


1) Georgescu-Tistu N., Ion Ghica — Scriitorul, Acad. Rom., Studii și 
Cercetări, XXV, Bucureşti, 1935, p. 76. 

2) Convorbiri economice, ed. III-a, 1879, Prefaţa, p. V. 

3) « Nu ar putea cineva ieși din acest labirint decât printr'o de aproape 
unire a intereselor rivale, care astăzi se luptă unul împotriva altuia, adică 
interesul capitalistilor si al industriilor de toată mâna, a meșterilor și a 
lucrătorilor ; în acest chip pacea sar așeza în industrie și în societate printr'o 
organizaţie înţeleaptă a puterilor ce astăzi se războiesc; liniştea ar renaşte. 

Să vedem acum care sunt temeliile acestei atitudini a lui Ion 
Ghica şi dacă, semnalând-o, se poate vorbi totuşi de el ca de pri- 
mul învățăcel al lui Comte la noi. Cercetările d-lui Stefan Pop 
în arhiva colegiului Sf. Sava, câtă a mai rămas, îl găsesc pe Ghica 
acolo în 1832, ca şcolar în clasul 21 treilea la aritmetică, apoi în 
clasul al patrulea la geometrie 1). In 1834, ca tânăr de 17 ani, e 
în clasa VI, ultima, şi ia premiul 1 la trigonometrie 2). Şcoala de 
acolo nu mai era 3 lui Gheorghe Lazăr — trecut între cei drepţi — 
nici măcar a lui Heliade, dar spiritul lui Lazăr stăpânea în ea încă, 
atât prin amintirea lui apropiată, care creia un început de tradiţie, 
cât şi prin personalitatea directorului de atunci și elev al lui Lazăr, 
Petrache Poienaru, traducătorul geometrului francez Le- 
gendre. Însă domnea nu numai înclinarea lui Lazăr către ştiinţele 
exacte ci şi profetismul lui, ceea ce-l va face pe Ghica mai târziu 
să vorbească de el (Propăşirea, p. 201 urm.), nu numai ca despre 
«un duh pozitiv » ci ca despre un «filosof», în opoziţie cu uscatul 
erudit Vardalah 2). 

Apoi Ghica pleacă la Paris. Atmosfera studiilor sale de acolo 
reiese din însăşi paginile sale de amintiri 4). Ce îi făcea să se îndrepte 


Acesta este problemul care sfarmă capul şi soarbe odihna celor mai mulți 
economiști de astăzi, acest problem pot zice că a dat naştere ideilor excen- 
trice a reformatorilor săi: Saint-Simon, Charles Fourier, Owen. Louis Blane 
care a tractat cel mai de pe urmă despre aceasta într'o cărticică intitulată 
Organisation du travail, nu desleagă problema fără a cădea într'un fel de 
socialism, care în partea materială nu se deosebește mult de ideile lui Charles 
Fourier. » 

1) Stefan Pop, Colegiul naţional Sf. Sava, în « Boabe de Grâu , an. IV 
(1933), p. 387—399. apud. Georgescu-Tistu, op. cit., p. 17—18. 

3) Iorga N., Istoria literaturii românești în veacul al XIX-lea, vol. II, 
p. 101. 

2) Idem, p. 100. 

4) a Ştiu că tatăl tău voia să te facă medic si tu te pusegi pe chimie; 
ne întâlneam adeseori sub castanii Luxemburgului și vorbeam de oxigen şi 
hidrogen, dar observasem că oridecâteori îți vorbeam de plantele marine 
din care se scoate iodul sau de oasele cele mai bogate în fosfor, cäscai din 
toată puterea fălcilor; mai observasem că, vorbindu-ti într'o zi de poeziile 
lui Văcărescu şi recitându-ti una din poeziile iubitului nostru amic Gr. 
Alexandrescu. .. ai deschis ochii mari gi m'ai întrebat dacă mai știu şi altele. 
Din ziua aceea mi-am zis că n'o să te faci medic. » (Ghica, Scrisori către V. 
Alecsandri — ediţiune nouă, Bucureşti, 1887 ; Generalul Coletti la 1835, p. 153). 

În acel moment spre ştiinţă nu numai pe Ghica — a cărui formaţie 
era decisivă în acest sens încă prin înclinările şi studiile sale din 
țară — dar şi: pe tatăl lui Alecsandri, silindu-și fiul să-şi înăbușe 
înclinările opuse? 

E adevărat, Parisul anilor acelora nu avea numai figura domi- 
natoare a unui Auguste Comte, ce tocmai era la mijlocul tipăririi 
Cursului său de filosofie pozitivă (1830—1842), ci adăpostea o sumă 
întreagă de iluştri oameni de ştiinţă — ca Gay Lussac, Reg- 
nault, Ampère, Thénard, Arago, etc.—care îi dă- 
duse o atracţie atât de tare ca oraş de ştiinţă încât un Liebig 
din Bavaria şi un Humboldt din Prusia simtsau nevoia să 
vină aicea ca să se împlinească 1). 

Dar nu era numai atracţia Parisului care îl vrăjise pe tatăl şi 
chiar pe junele Alecsandri pentru ştiinţa medicală. Ci erau şi unele 
împrejurări puţin cunoscute, de atunci din ţările românești, 

Studiindu-l pe Hasdeu sub acest aspect, am fost surprins 
de mulțimea trimiterilor la cărți din domeniul medicinei, din care 
Hasdeu îşi lua materialul demonstrațiilor sale, ca de exemplu în 
discuţiile teoretice cu care începe Istoria Critică. Una din aceste 
trimiteri şi anume la paragr. 3: Acţiunea naturei, din Cartea I: 
Pământul şi poporul, dă o explicaţie destul de surprinzătoare 2), 
Medicii români jucau în timpul elaborării Istoriei Critice rolul de 
propagatori ai pozitivismului ştiinţific, prin legătura lor aproape 
la zi cu publicațiile ştiinţifice occidentale în domenii ţinând de spe- 
cialitatea lor. Bibliotecile acestor medici, în mare parte Bucuresteni, 
trebue să fi fost bine înzestrate sub acest aspect dacă l-au putut 
impresiona şi pe Hasdeu. 

Dar rolul de propagatori ai spiritului ştiinţific pozitivist nu îl 
joacă la noi medicii numai în acest timp. D-l Dan A. Bădăreu, 


1) Istrati, Dr. Constantin I., Activitatea ştiinţifică a lui Ion Ghica, Acad. 
Rom., Discursuri de recepție, XXIV, Bucureşti, 1902, p. 11. 

2) Nota se găsește în Columna lui Traiun, an III (1872), Nr 29 (139), 
p. 240, col. ITI: « Becquerel, Traité d'hygiène, ed. 3-a, Paris, 1864, p. 289 
— Rochard, Acclimatement, în Nouveau dictionnaire de médicine, Paris, 
1864, ed Jaquard, — 84, I, p. 183. Mulțimea cărţilor medicale ce le-am 
putut consulta gi le voi cita mai la vale, o datorim amabilitätii cu care 
mi-au deschis bibliotecile lor particulare dd. doctori V. Viädescu, Davila, 
Petrini, Obedenaru, Măldărescu, etc. » 

în lucrarea d-sale O sută de ani de naturalism în România (Iaşi, 1930), 
aduce iuformatii extrem de preţioase cu privire la rolul medicilor 
în formarea spiritului ştiinţific românesc, tocmai în timpul învă- 
țăturii lui Ghica şi Alecsandri. Deoarece lucrarea e putin cunos- 
cută, îi vom indica pe larg aportul. 

Incă din 1829, medicii din laşi —stârniți mai ales de către 
d-rul M. Zotta —se decid să întemeieze o casă de cetire medi- 
cală, spre a-şi putea procura în comun, în interesul profesiunii br, 
publicaţiile ştiinţifice occidentale ce le trebuiau. Cei doi medici 
inifiatori redactează în 11 Ianuarie 1830 în limba germană, actul 
de constituire al cercului, cu numele de Jassyer medizinischer Le- 
serverein. După trei ani se simte nevoia să se mărească atât cadrele 
cât şi telurile asociaţiei. Poiectul de statute înaintat cu acest pri'ej 
Cârmuirii pentru aprobare — de astădată în limba franceză — este 
copiat în traducerea românească de N. G. Bogdan!). Aici 
e vorba de Sofietatea doftoriceascä Moldo- Romanică. Titlul ne sună 
oarecum cunoscut. De unde oare? Dar mai departe, altă surpriză. 
Cererea înaintată Cârmuirii în 27.X11.1832 este aprobată, însă cu 
condiţia ca statutele să se lărgească în sensul că societatea «se va 
îndeletnici nu numai cu Meditina ci şi cu Istoria Naturală ». Tot 
d-l Bogdan găseşte statutele modificate, în Albina Românească din 
29 Iunie 1833: membrii pot fi de astădată toţi cei din Principate 
sau țări străine, care se îndeletnicesc cu ştiinţele naturale 2). 

Una din cauzele principale ale acestor schimbări o indică tot 
d-l Bădăreu: este prezenţa lui Gh. Asaki, atât în societate 
cât şi în Cârmuirea Moldovei. In 1829 îl găsim membru în acest 
Leserverein, fireşte la sfârşitul listei, ca singurul ce nu era medic, 
însă subscriind 2 galbeni pe când inițiatorii se angajaserä cu câte 
unul. In 1833 este membru activ al societăţii. Primele şedinţe ale 
ei se ţin în casa Agăi Gh. Asaki. Tot el, ca Epitrop al Scoalelor, 
adăposteşte colecţiile Muzeului de Istorie Naturală, ce începea a 
se închega într'o clădire închiriată de Stat; şi tot el îl aduce la 
inaugurarea Muzeului pe Generalul Kiseleff, care în 1834 va 
aproba statutele — «așa cum ele au fost aprobate de Sfatul Ad- 
ministrativ ». — 


1) Societatea Medico- Naturalistă gi Muzeul Iatorico- Natural, Iași, 1919, p. 6. 
Bădăreu, op. cit., p. 21—27. 

Asaki e singurul care nu vine aici din interes profesional, ci 
din dragostea de a discuta şi auzi ştiinţă. Partea modernă din acest 
tip românesc atât de complex care a fost Asaki — împotriva eti- 
chetei de « învechit » care i se aplică de atâtea ori pe nedrept auto- 
rului entuziastului sonet la înălțarea aerostatului Madamei Blan- 
chard — se vädeste prin aceste noi informatiuni si mai întemeiată. 

In 1844 se notează o încercare neizbutită de a adăugi societăţii 
un observator astronomic 1), a altui poet de factură cert învechită 
însă cu surprinzătoare vederi moderne ca om de fapte: logofătul 
Costachi Conachi. i 

Aceasta era atmosfera unor bine precizate cercuri intelectuale 
din Jasii de unde pleca la Paris Alecsandri si nu este exclus ca să 
fi fost la fel si în Bucureşti, de vreme ce peste trei decenii medicii 
bucureşteni erau în stare să alimenteze atât de copios din biblio- 
tecile lor eruditia nesätioasä a lui Hasdeu. 

Format astfel, prin entuziasmul de atunci pentru știință, inițiat 
de un Gheorghe Lazăr, dar si cu o puternică pecete de idea- 
lism lăsată de acelaşi, Ghica se va împlini dar nu se va schimba 
mult la Paris. Va deveni enciclopedistul idealist, al doilea după 
Asaki, cum îl defineşte d-rul Istrati 2). 

In 1836 îşi trece bacalaureatul aici. Notele nu prea sunt stră- 
lucite 3). Faptul poate fi interpretat ca o dovadă că predominanfa 
studiilor umanistice care i se cereau la acest bacalaureat nu era 
conformă nici cu firea nici cu pregătirea lui Ghica, orientate dela 
început pentru ştiinţă. 

Urmează apoi şcoala de mine, unde îşi ia în 1841 diploma de 
inginer — dovadă că la Ghica nu era numai entuziasm pentru ştiinţă 
ci şi pregătire destul de serioasă. Studiază şi la Şcoala Centrală şi 
urmează cursuri şi la Sorbonna, de fizică si chimie 4). Tot la Sor- 
bonna studiază cursuri de economie politică — între alţii pe cunos- 


1) Bădăreu, op. cit., p. 41. 

2) OP, cit, p. 9. Vezi şi Iorga, op. cit, p 103 

2) Mai multi « passable » si 4 faible »; cf. cele reproduse de d. Georgescu- 
Tistu (op. cit., p. 15), din Pompiliu Eliade, Din arhivele Sorbonnei, în « Viaţa 
Nouă >, an. 1, 1905, p. 277—278. 

4) Slăvescu, Victor, Opera economică a lui Ion Ghica, comunicare făcută 
la Acad. Română, publicată ca studiu introductiv la: Ion Ghica, Studii eco- 
nomice, ed. îngrijită de I. Veverca, Bucureşti, 1937, p. XVII. 

cutul Jean Baptiste S a y. Citeşte pe Laboulaye, Ricardo, 
Adam Smith, I. Stuart Mill. Dintre profesorii săi pare a se 
fi alipit mai mult de Elie de Beaumont, Berthier si 
Dafiemoz!). 

Ghica însuşi își descrie formaţia în primele fraze ale discursului 
său de recepţie la Academia Română 2): « Științele naturale au fost 
obicctul principal al studiilor mele din tinereţe. Descoperirile lui 
Cuvier şi ale lui Elie de Beaumont asupra formațiunilor 
geologice şi asupra succesiunii locuitorilor pământului deschideau 
în spiritul meu un orizont plăcut vieţii în care voiam să intru. Ad- 
miram cum Arago şi Dumas făceau inteligibile, chiar dile- 
tantilor ştiinţei, chestiunile cele mai complicate si mai transce- 
dentale ale filosofiei naturii şi cum învățații secolului al XIX-lea 
înavuţiau pe toată ziua ştiinţa cu o mulţime de descoperiri. Urmam 
cu religiozitate miile de observatiuni şi experienţe cu care Hum- 
boldt pregătea marea operă ştiinţifică ce a lăsat lumii. Dar eveni- 
mentele la care mi-a fost cu neputinţă să nu iau şi eu parte m'au 
distras dela studiile mele de predilectiune, m'au deslipit... ». 

Intors în Muntenia, Ghica intră în adevăr în frământările poli- 
tice, ca mai toţi tinerii vremii, cu atât mai mult cu cât, fiind sus- 
pectat politic de cârmuire 2), nu izbutise să-şi realizeze niciunul 
din planurile de a găsi un post de inginer în exploatarea salinelor 
sau o catedră de ştiinţe Ja Sf. Sava. 

Aceste frământări politice îl duc către Iaşi, unde revine, când 
se aştepla mai putin, la ocupatiunile predilecte. I se oferă o catedră 
la Academia Mihiileană. Lecţia de deschidere din 23 Noemvrie 1843 
(apărută în Propäsirea, an. I (1844), pp. 57—62, şi apoi în Opere 
complete, Buc. 1915, vol. IV, pp. 276—284), se intitula Despre im- 
portanfa economiei politice. Nu aduce însă decât un agreabil talent 
de a populariza această disciplină nouă pe atunci în Iaşi. 

Cursul acesta era urmat şi de persoane străine şcolii, riva- 
lizând în succes cu prelegerile de istorie naţională ale lui Kogăl- 
niceanu. 


1) Scrisori către Vasile Alecsandri, ed. nouă, Buc., 1887; O călătorie la 
Tagi înainte de 1848, p. 251. 

1) Analele Acad. Române, seria Il-a, tom. II, 1880, p. I-a: e Discursuri 
de recepţie », p. 37. i 

3) Iorga, op. cit., vol. TI, p. 101. 

Tot în Propășirea anului 1844 — rezumatä acum la subtitlul 
Foaia ştiinţifică şi literară în urma împrejurărilor cunoscute; însuși 
acest subtitlu, cu ierarhiile lui, e semnificativ — Ghica publică 
Ochire asupra stiinfelor (pp. 201—202 şi 209—213). De astădată, 
näzuieste mai mult. Iată definiția ştiinţei, cu care începe: « Ştiinţă, 
în înţelegerea cea mai întinsă, este conștiința legilor firii. Mate- 
matica, fizica, chimia şi celelalte științe nu sunt decât nişte părţi 
mici răspândite ale ştiinţei. Când toate aceste părţi şi altele despre 
care astăzi nu avem nicio idee, când toate aceste materialuri se vor 
strânge, atunci geniul unui Newton va veni să încheie bolta 
ştiinţei, monument ce omul va închina lui Dumnezeu spre recu- 
nostintä pentru înţelegerea ce i-a dat». 

Când însă, în 1884, Ghica va tipări Pământul și omul — nu va 
mai exista în spiritul timpului nici urmă din atmosfera de respect 
şi chiar de fervoare faţă de valorile religiei, pe care le exaltase atâta 
romantismul, şi la surse şi la noi. Departe de Biblicele lui H e- 
liade, de vizionarismul lui Bălcescu, ca şi de armoniile 
lui Lamartine sau tunetele lui Hugo, Ghica se va jena 
acum să mai scrie o asemenea frază şi definiţia ştiinţei va avea la 
el alt final în 1884: 

«Cunostintele matematice, fizice, chimice, istoria naturală, filo- 
sofia propriu zisă, ştiinţele morale şi politice nu sunt decât 
materialul adunat pentru edificarea ştiinţei universale, care se 
va ridica atunci când elementele adunate vor putea fi îndestul 
de cunoscute şi când va veni Acel geniu care va ști să le adune 
şi să le coordoneze într'un tot armonios, când va veni, cum 
zicea Socrate, acela care va explica natura morală si fizică prin 
rațiune ». 

In adevăr, pentru Ghica mai târziu, vremea credinţei pare să 
fi apărut ca una din vârstele necesare si depășite ale omenirii — la 
fel cum o vedea şi Auguste Comte. Tot la fel cu întemeietorul 
pozitivismului, Ghica va fi preocupat de clasificarea ştiinţelor. In 
1844: Ochire asupra științei, în 1866: Omul physic şi intelectual, în 
1884: Pământul şi omul. 

In prima, cel dintâi loc îl are teologia în «spita ştiinţei » — cum 
îi zice el —apoi urmează jurisprudența; în fine economia politică, 
ultima dintre « cunoştinţele metafizice », ceva ce ne aminteşte de 
vârsta metafizică a omenirii de care vorbea Comte. 

Apoi, cercetarea materială a omului dă — după Ghica — fizica, 
chimia, mineralogia şi geologia, formând toate «o familie ». Alături 
sunt menţionate astronomia, şi istoria naturală, iar la urmă me- 
dicina. 

Incotro merge încă de atunci entuziasmul şi alegerea lui Ghica 
se vede clar din această frază cu totul în spirit pozitivist: «astăzi 
nu este filosofie fără ştiinţă ». 

De altfel în acest articol Aug. Comte e pomenit cu toată de- 
ferenta: 

« Comte a făcut un tratat de filosofie pozitivă, care cu toate 
că este numai o încercare, însă este o carte în care poate învăța 
cineva adevărata filosofie ». 

O ochire nedepäsind cu nimic intenţiile unei foarte modeste opere 
de vulgarizare ştiinţifică — să vedem întru cât ne pot lămuri mai 
bine scrierile următoare ale lui Ghica, în acest domeniu, asupra pozi- 
tivismului autorului scrisorilor către V. Alecsandri. Dintre scrierile 
acestea: Omul physic şi intellectual (1866), Inceputul omului (1879), 
Seminţiile, soiurile sau rasele (1881) şi Pământul si omul (1884), 
vom insista mai mult asupra primei. Mai întâi pentrucă scrierea 
aceasta e mai putin cunoscută, nefiind reprodusă în ediția Haneș; 
al doilea, fiindcă pe noi ne interesează aici ceea ce putea să gân- 
dească şi să spună Ghica în 1866, când se găsea în primele si puti- 
nele rânduri ale mişcării ştiinţifice dela noi, si nu cel din 1884 de 
pildă, când făcea în acest domeniu o figură destul de arhaică între 
cei tineri şi mai pregătiţi. zi 

Dar şi scrierea din 1866 începe cu un citat admirativ din Cu- 
vier1), care oricum, nici atunci nu mai reprezenta de mult ulti- 
mul cuvânt al ştiinţei. Citatul acesta e cu atât mai semnificativ pentru 
nehotärîrea poziţiei ştiinţifice a lui Ion Ghica cu cât ni se pare că 
cl e gândit pe linia teoriei catastrofelor, care a fost punctul cel mai 
vulnerabil şi cel mai repede învechit al gândirii ştiinţifice a lui 
Cuvier. Nehotärîrea e şi mai vizibilă, când ne amintim că Ghica 
se simte obligat să-și înceapă expunerea cu spusele Bibliei, aşa cum 
făceau vechii noştri autori de Hronografe după tipicul ştiinţei me- 
dievale: 


1) « Cuvier, în vestita sa scriere Discours sur les révolutions de la surface 
du globe, ne spune că trăim în mijlocul unei a patra serii de animale», p. 7. 

« Omul, ca orice ființă, a avut un început. Sânta Scriptură ne-o 
spune, şi cunoştinţele Gnostice şi Geogenice ne-o dovedesc în modul 
cel mai netăgăduit » (pp. 5—6). 

E adevărat că imediat Ghica expune teoria originei nebulare a 
sistemului solar, însemnând că au trebuit poate (cum zice d-l About) 
« milioane de secoli până ce pământul să se fi răcit îndestul, ca 
substanţele organice să nu fie îndată descompuse de temperatura 
lui cea arzătoare şi să permită viaţa pe suprafaţa lui». 

La fel oscilând între religie şi ştiinţă rămâne Ghica şi când 
intră în subiect, adică vorbeşte despre om: « Semintiile 1) sunt 
multe la om, dar neamul, generul, este numai unul». 

Si citează imediat pe unul dintre creatorii antropologiei, dar 
să nu se uite că J. F. Blumenbach se născuse în 1752 şi 
scrisese aşa cum putea gândi în timpul său, pe când Ghica scria 
la 1866. Il citează însă pe Blumenbach fiindcă el, Ghica, nu voia 
să renunţe la creştinism nici în domeniile exclusive ale ştiinţei: 

« Blumenbach a dovedit în modul cel mai netăgăduit unitatea 
fizică şi morală a omului şi a dat astfel ştiinţei etnologice o bază 
şi i-a deschis un câmp întins. Consecventa acestei teorii cu totul 
conforme cu cartea Genezei este că omul civilizat nu este altă fiinţă 
decât omul sălbatec, transformat prin educatiune şi prin ştiinţă » 
(pp. 7—8). 

Iată şi la Ghica, alături de creştinism, accente categorice de 
Aufklärung, la fel ca la promontorii Şcoalei Ardelene. 

E drept — Ghica îl citează şi pe Huxley, mult mai recentul 
naturalist englez (născut 1825) şi ca atare partizan al transformis- 
mului si tenace propovăduitor al înrudirii între om şi maimuţă ?). 

Insă cu câteva rânduri înainte tot Ghica se întrebase: «Cine 
ne poate spune unde începe omul şi unde sfârşeşte el? In ordinul 
fizic, exemplarul cel mai perfect ce cunoaştem al acestui neam este 
semintia Circaziană, Iranianä, Indogermanică sau Indoeuropeană... ». 
a Religia ne dă ideea de ființă de un ordin mult mai înalt, ne vor- 


1) In încercarea de a creia o terminologie antropologică românească, 
Ghica întrebuinţează cuvântul de « semintie > pentru noţiunea de rasă. 

3) + D. Huxley, care a făcut un studiu anatomic atât de complet asupra 
omului, ne arată în scrierea sa intitulată Evidence ae to man's place in na- 
ture că în privinţa craniului şi a dentitiunii Gorillul şi Chimpazeul sunt 
mai aproape de om decît de maimuţă ». (p. 10). 

beste de îngeri, fiinţe de care sfinţii şi oamenii de geniu se apropie 
oarecum prin simţiri şi prin spirit » (p. 9). 

Și din această categorică perspectivă creştină — tot cu ajutorul 
lui Blumenbach — Ghica se îndreaptă apoi încet încet nici mai 
mult nici mai puţin decât spre Darwin. 

« Blumenbach a dovedit că oamenii de deosebite semintii au 
cu toţii o singură $i aceeaşi origine»... «Teoria unui neam unic 
este astăzi adoptată de mai toţi învățații; ea porneşte dela misterul 
creaţiunii unui singur om şi a unei singure femei. Dar cum dela 
o singură sorginte am ajuns la atâtea semintii şi soiuri de oameni 
atât de deosebiți între dânşii prin forme, colori, inteligenţă şi apti- 
tudini? Știința este astăzi în stare a ne explica cum s'a operat acest 
fenomen atât de curios. Zicerile de generafiune spontană, de alegere 
naturală, de alegere sexuală sunt nişte ziceri necunoscute pentru 
mulți dintre noi; de mai multi ani, mari şi mici, tineri şi bătrâni, 
am neglijat ştiinţa, care este sorgintea cunoştinţelor omeneşti; de 
aceca cred de trebuintä a intra în oarecari explicări asupra însem- 
nării acestor cuvinte »... (p. 20). 

După ce caută să lămurească aceste noţiuni lamarkian-darwi- 
niene — Ghica face iarăşi o mişcare surprinzătoare de întoarcere 
nehotărită, fie spre Biblie, fie spre Cuvier: «Unii din natura- 
lişti, dând o prea mare întindere şi generalitate acestor teorii, s'au 
suit cu cugetul până a se pleca la ideea de o singură creatiune, cre- 
zând că tot ce există este numai productul transformării şi perfec- 
tibilităţii prin generatiuni spontane; însă teoria aceasta, deşi foarte 
fertilă în rezultate, nu poate avea aplicatiunile ei decât într'acelaşi 
neam şi nicidecum să dea o tranzitiune dela un neam la altul, fe- 
nomen pe care, până acum cel puţin, nimeni nu l-a observat nici 
constatat » (p. 22). 

Apoi iar se întoarce la vulgarizarea noţiunilor citate, dând docu- 
mentări din Youat si Lord Somerville cu privire la selec- 
iunea naturală la animale, din Sir B. Jleron cu privire la selec- 
tiunea sexuală la guzgani şi încheind chiar prin pomenirea lui 
Darwin (p. 26). Avem astfel impresia că afirmaţia aceasta în 
stil pozitivist va fi concluzia: «Am intrat în aceste amänunturi 
fiindcă în ordinul reproducerii fiziologice şi anatomice ne arată 
că toate legile naturii observate la animale se găsesc întocmai 
şi la om». 


ION GHICA INTRE RELIGIE SI ŞTIINŢĂ 603 


Dar nu e aşa — căci abia trei pagini mai departe — Ghica va 
încheia în adevăr capitolul, dar în categoric sens spiritualist creştin: 

« Spiritul adună şi dă viață ; când el se corumpe — strică, desface 
şi disolvă materia, o gintă sau o seminţie; acea semintie reapare 
negresit, sub altă formă, ca să primească spiritul, căci numai el 
poate da viaţă, lege şi unitate. Intr'o societate în disolutiune, Mân- 
tuitorul a zis: Când va veni spiritul adevărului, spiritul sfânt pe 
care astăzi lumea nu-l poate primi, fiindcă nu-l vede şi nu-l cunoaşte ș 
(p. 29). 

Aceasta în 1866. Dar nici în 1884 — când restul peisajului spi- 
ritual românesc arăta mult mai altfel, în sens pozitivist — publi- 
când acea parafrază a Omului physic şi intellectual care e Pământul 
și omul (titlul e modificat astfel în sens determinist) nici atunci 
Ghica nu va vorbi cu totul altfel. Va afirma ce e drept că « Obser- 
vatiunea şi experienţa au luat locul imaginaţiunii şi al teoriilor, 
ştiinţa se märgineste a constata şi a coordona faptele » (p. 74). Dar 
în rest, ideile creştine şi spiritualiste care formau armătura în Omul 
physic vor fi păstrate şi aici aproape cu aceleaşi cuvinte 1). 

Dar să revenim la Omul physic. Oscilaţiile continuă. Capitolul 
II se intitulează Spiritul dar începe cu recunoaşterea relaţiei dintre 
inteligenţă şi mărimea şi greutatea creerilor, dându-se diferite mă- 
surători, la diferite rase şi la oamenii de geniu (p. 32 urm.). 

Insă încheierile sună tot la fel ca ale capitolului întâi. «Dar 
cu cât omul îşi înavuţeşte mai mult spiritul, cu atât înţelege mai 
bine cât îi este de inaccesibil adevărul absolut, cauza universa- 
lităţii cauzelor » (p. 33). Ceva mai departe e şi mai categoric: « .. .uni- 
versul este opera unei puteri mai presus de conceptiunea noastră ». 
Işi aminteşte versurile lui Lamartine (?): 


Aux yeux de celui qui fit l’immensité 
L’insecte vaut un monde, ils ont autant couté. 


1) « Neamul omenesc porneşte dela misterul neînțeles încă al creafiunii 
unui singur mascul si al unei singure femele ». « ( Pământul si omul, pag. 100). 
« Formarea si disolutiunea, viaţa si moartea sunt nişte condițiuni fatale, 
de care nimeni nu poate scăpa. Materia şi forma, toate-i sunt supuse. Când 
el se corumpe, materia se strică, se desface si se disolvă. O ginte, o 
seminfie dispare, dar reapare sub altă formă si în alte condițiuni, ca să piri- 
mească spiritul, care numai el poate da viaţă, legi şi unitate » (idem, p. 100). 

Să nu uităm că la data când Ghica îşi făcea studiile la Paris 
Victor Hugo era în apogeul său poetic iar Lamartine în 
acel al pretuirii sale, păşind în Academia Franceză ca și în scurta 
dar fastuoasa lui carieră politică. 

Și fiindcă probabil cuvântul unui poet nu i se părea așa 
decisiv, citează şi un savant. Acesta e însă şi mai vechi ca poetul: 
«Cel dintâi cuvânt în cartea lui Linné este Dumnezeu» 
(p. 34). 

Capitolul III şi ultimul se intitulează Știința. E si firesc deci ca 
în el să întâlnim o accentuare a ideilor pozitiviste, mergând până 
la o surprinzătoare apropiere de marxism în considerarea religiei, 
sub forma de superstiție, ca un fel de opium pentru popor: 

«Omul ca ființă inteligentă simte o trebuinfä nemăsurată si 
nestinsă de a cunoaşte, de a şti, de a afla originea şi cauzele efec= 
telor; când nu le poate descoperi, îşi închipuieşte o cauză şi-şi fabrică 
sisteme mestesugite ca să le poată explica. Acele sisteme, când nu 
sunt întemeiate pe cunostiinte adevărate, pe fapte observate ori 
pe experienţe, în starea de ignoranță devin de multe ori un izvor 
de eresuri si prejudete, trec din generatiune în generatiune ca o 
credinţă, ca o religie», 

« Știința se luptă neîncetat în contra lor si cată a le dobort». 

« Multe dintr'aceste false credinţe sunt numai creatiunea inte- 
resului şi a ambiţiunii unor caste care le-au împlântat în inima 
mulțimii cu scop de a domina. Ele găsesc de cele mai multe ori apă- 
rătorii lor cei mai călduroşi chiar în acei pe care îi exploată și-i oprimă 
mai mult. Se desrădăcinează şi se stârpesc numai prin libertate: 
libertatea învăţăturii, libertatea presei, libertatea propagandei şi a 
discutiunii» (pp. 39—4)). 

Revenind la vechea sa împărţire în « științe pozitive » şi « ştiinţe 
metafizice », Ghica recunoaşte în spirit pozitivist necesitatea ca 
ştiinţele metafizice să se supună tehnicei şi metodologiei celor po- 
zitive: 

«Dacă dela științele pozitive ne vom întoarce către ştiinţele 
metafizice, găsim că şi în ordinul moral, ca în cel material, vine în 
întâia linie observarea faptelor, după aceea confirmarea şi contro- 
larea lor în diferite chipuri: şi numai în urmă se poate afla rela- 
tiunile şi legăturile ce există între dânsele, întemeindu-le si spriji. 
nindu-le pe fapte bine controlate » (p. 44). 

Dar în aceeași pagină chiar, Ghica face una din acele întoarceri 
care am văzut că-i sunt specifice: de astă dată către poziţia lui 
Kant faţă de adevăr, recunoscând că «sunt însă unele idei care 
se impun de sinele », ca simțul binelui, al răului, libertatea, datoria» 
onoarea etc. 

Acesta fiind felul de a gândi al lui Ghica — ce se va păstra în 
aceleași linii generale până la 1884, după cum am văzut — se mai 
poate oare vorbi despre Ion Ghica drept « primul pozitivist român », 
cum îl denumeşte d-l Bädäreu, sau drept «primul Român dis- 
cipol al filosofiei lui Auguste Comte», cum îi spune d-l D. Po- 
povici? 

O dominare evidentă a sistemului lui Comte am văzut că nu 
se poate constata la Ghica. Dacă îl considerăm — cum am făcut 
şi noi în schiţa evoluţiei filosofiei europene din numărul 5 al « Revistei 
Fundațiilor Regale » — pe Comte ca un punct decisiv de pornire 
al pozitivismului european, Ghica poate fi privit ca unul dintre 
primii care au încercat le noi de a-şi apropia felul de a gândi pozi- 
tivist şi ca atare, într'un fel, dator prin moştenire lui Comte. Dar 
cred că, din citatele şi comentariile pe care le-am făcut, a reeșit 
clar că tocmai felul de a gândi nu şi l-a putut schimba Ghica, rămâ- 
nându-i tot acela tradiţional la noi şi întărit de romantism: consi- 
derarea lumii ca un organism al cărui început şi a cărui finalitate 
se aflä în Dumnezeu. Numai materialul informativ şi l-a procurat 
Ghica din ştiinţa vremii — şi acela cu aproximaţie. Căci am văzut 
cum, în 1866 după ce Biichner publicase Kraft und Stoff văzând 
în lume doar materie, după ce Darwin dăduse Originea spe- 
ciilor, după ce ştiinţele naturale ajunseseră să proclame că lumea 
nu mai are mistere — Ghica se mai sprijine încă pe Blumen- 
bach, pe Cuvier, pe Linné în convingerile lui cele mai 
semnificative. 

D-l Bădăreu era împins însă dela început spre exagerare 
prin însăşi poziţia dela care a pornit. Vorbind cu mândrie ca om 
de ştiinţă pozitivă, a căutat fireşte mai mult să găsească adepţi 
sau adversari ai credinţei d-sale ştiinţifice decât să descifreze obiec- 
tiv päianjenisul atât de delicat de întrepătrunderi de curente în 
gândirea secolului XIX românesc. D-sa a mai fost şubrezit în po- 
zifia sa şi de faptul că, noţiunea de pozitivism părându-i-se prea 
îngustă — fiindcă nu puteau intra în sfera ei atâția câţi ar fi dorit 

poate — a adoptat pe aceea de naturalism, şi i-a lărgit într'atâta 
sfera încât a devenit foarte elastică, putându-se opera în numele 
ei orice fel de entuziaste acceptări în tagma Naturaliştilor, precum 
şi tot atât de vehemente anateme şi respingeri. 

Primul caz e al lui Barasch, autor de foarte modeste scrieri 
şi reviste de vulgarizare ştiinţifică, pe care caută să-l ridice cât 
mai mult fiindcă-l consideră «naturalist » 1). E şi cazul lui Ghica. 

După cum cazul al doilea e al « Junimistilor », contra cărora 
se înverşunează în pagini de renegare violentă, ca neavând nimic 
comun cu naturalismul (p. 132 urm.), când în cazul acesta nu era 
vorba nici de renegare nici de acceptare, ci de a vedea ce filoane 
de gândire pozitivistă s'au putut strecura — fie încorporându-se, 
fie trezind reacţii — în gândirea unui Maiorescu, unui Emi- 
nescu etc. Această renegare se datoreşte însă faptului că un alt 
naturalist, mai zelos, a căutat 2) să încorporeze şi « Junimea » printre 
organizaţiile care au contribuit la propagarea ştiinţelor naturale în 
România, lucru care d-l Băderău fl contestă cu violenţă. Precum 
vedem, o pură problematică de ortodoxie naturalistă, care nouă 
nu ne spune mult în ce priveşte tema ce urmărim, adică destinul 
complexului ideologic al pozitivismului apusean la noi. 

Dacă-l privim pe Ghica sub celălalt aspect al său de om de 
ştiinţă: ca economist, perspectiva rămâne aceeaşi. In timp ce d-l 
A. C. Cuza îl vede micşorat prin prizma idcologiei d-sale, soco- 
tindu-l pe Ghica un pur umanitarist si liberal 8), d. Veverca 
îl vede împăcând antinomia liberală individ-natiune. După d-sa, 
Ghica porneşte în gândirea sa economică dela naţiune şi nu dela 
individ; ba mai mult, dela o anumită naţiune — cea română. Eco- 
nomia politică e pentru Ghica știința naţiunii şi nu e o ştiinţă « teh- 
nică» ci una morală, «metafizică » 4). 

Ceea ce confirmă liniile în care ni se desena Ghica pe planul 
ştiinţelor naturii, ca şi în ideologia sa — ca să nu-i zicem « filosofie », 


1) Bădăreu, op. cit., p. 95 urm. 

1) Fetu, Dr. Anastase, Incercările făcute pentru desvoltarea Scienjelor 
Naturale în România, discurs de recepţie la Academia Română, Anale, Tom. 
V, Secţia IT-a, p. 1—24, Bucureşti, 1873 (nu 1874, cum dă d. Bădăreu). 

3) Cuza, A. C., Studii economice-politice, Bucureşti, 1930. 

4) Veverca, op. cit., p. LX—LXI. 

căci ar fi un titlu pe care nici el nu l-a râvnit 1) — în care ceea ce 
mostenise căuta să armonizeze cu ceea ce afla mereu curiozitatea 
sa iscoditoare. Ghica —cu tot aspectul singular al pregătirii sale 
ştiinţifice, cu toate eforturile de a-şi împăca gândirea cu această 
pregătire — se întegrează şi el marii generaţii romantice care a 
dominat cultura noastră între 1830—1860. 

Caracteristicele lui sunt şi ale ei: Pregătirea enciclopedică, însă 
făcută din bucăţi, pe sărite, — suplinită printr'o mare încredere în 
puterea cuvântului şi a viziunii care întregeşte orice lacune. Turul 
de forță al împăcării naţionalismului cu evoluționismul, văzând în 
naţiuni, mai ales în cele oprimate, cheile redresării către viitorul 
perfect. Aceeaşi surprinzătoare împăcare o încearcă Ghica între 
naționalism şi socialism, văzând în cel din urmă, adică în înlătu- 
rarea strivitoarelor nedreptäti sociale moştenite, soluția pentru rea- 
lizarea celui dintâi, adică a fericirii si propăşirii naţiunii. In fine, 
încearcă tot o greu de realizat împăcare între ştiinţă şi religie, tinând 
mai mult ideologic de vederile vechi ale celei dintâi (sec. XVIII) 
şi întrebuinţând descoperirile secolului XIX mai mult ca material 
de documentare pentru viziunea lor esenţial creştină. 

La fel gândea Eliade, cu toate că se credea şi un foarte 
înaintat filolog. La fel judeca Bălcescu, cu tot pronuntatul 
lui simţ istoric. Ca să nu vorbim de restul de mari autodidacti a 
generației revoluţiei dela 1848. 

Tot astfel a cugetat, în linii mari, şi Ion Ghica. E drept, el repre- 
zintă cel mai serios efort din generaţia sa de a se pune în ritm cu 
gândirea ştiinţifică pozitivistă a vremii sale europene. 

Dar temeliile sale de spiritualism, datorite tradiţiei, au fost prea 
puternice pentru a fi clintite în esență de cei câţiva ani de studii 
la Paris, cu atât mai mult că nici Parisul nu era atunci câștigat în 
mare pentru pozitivism. Acest spiritualism va rămâne încă tare si 
după Ghica. Se poate vedea aceasta la cei care fac tranziţie către 
prima generaţie accentuat pozitivistă: cea din jurul lui 1870. 

Aceştia sunt şi cei care la noi au avut cea mai mare influență 
asupra ei: Maiorescu şi Hasdeu. 


1) In prefața la Omul physic, închinată «tinerimei studioase »: « Nu 
m'am suit cu presumfiunea până a crede că pot da o lectiune de filosofie 
a naturii» (p. 5). 

Sub ochii lor, uneori entuziasmați, alteori uimifi se va forma 
şi se va impune prima generaţie cu pregătire pozitivă, fără mari 
pripeli şi fără mari lacune, la noi. Această generaţie pozitiv pregătită 
nu Înseamnă neapărat şi o generaţie pozitivistă ca filosofie şi ideo- 
logie. Inseamnă însă o generaţie care — tocmai datorită pregătirii 
ei temeinice — ştie şi de acest curent ştiinţific, după cum ştie multe 
alte lucruri, în chip firesc, nu cu acea uimire de a le afla şi mândrie 
de a le fi aflat, care fi caracteriza pe romantici. Ea va reacţiona 
în fel si chip faţă de pozitivism — si tocmai examinarea acestor 
felurite reactiuni şi a moştenirii ce a rezultat din ele pentru cele 
două mari curente românești dela începutul sec. XX: Poporanismul 
şi Sămănătorismul, formează una din cele mai ispititoare teme de 
studiu la noi azi. 

OVIDIU PAPADIMA 


TEXTE SI DOCUMENTE 


NICOLAE KRETZULESCU 
ȘI DOMNITORUL CUZA 


CĂTEVA DOCUMENTE INEDITE 1861 — 1865 


Nicolae Kretzulescu a fost unul din cei mai apropiaţi şi mai 
credincioşi sfetnici ai Domnitorului Cuza. 

Ministru şi preşedinte de Consiliu al Munteniei, între 27 Martie 
şi 11 Octomvrie 1859; preşedinte de Consiliu, după moartea lui 
Barbu Catargiu, între 24 Iunie 1862 şi 11 Octomvrie 1863; ministru 
în cabinetul M. Kogălniceanu, între Iulie 1864 și Ianuarie 1865 şi 
în sfârșit, din nou preşedinte al Consiliului de Miniștri, între 14 
Iunie 1865 şi 11 Februarie 1866, se poate spune că Nicolae Kreizu- 
lescu a participat la conducerea Ţării în cele mai grele momente 
politice din domnia lui Cuza, degându-şi numele de însemnate 
înfăptuiri. 

Scoborîtor dintr'o veche familie boereascä, — bunica lui, Safta 
Kretzulescu, fiind fata Domnitorului Constantin Brâncoveanu, — 
după studii medicale serioase în străinătate, el intră de timpuriu în 
serviciul "Țării, mai întâi pe tărâmul profesiunii sale, unde organi- 
zează serviciul sanitar si în special învățământul medical. El scrie 
cel dintâi tratat de medicină în limba românească. (Manual de ana- 
tomie descriptivă, 1843). După ce participă la mişcarea naţională 
din 1848, silit fiind să părăsească apoi ţara o bucată de vreme, se 
reîntoarce în ţară sub domnia lui Știrbey Vodă, fiind chemat în 
funcțiuni înalte administrative unde se distinge prin hărnicia, destoi- 
nicia şi onestitatea sa. Sub Căimăcămia de Trei i se încredințează 
conducerea finanţelor Ţării, ca Vistiernic al Valahiei, între 23 Oc- 
tomvrie 1857 şi 29 Octombrie 1858, când se vădeşte a fi un destoinic 
gospodar al banului public, într'o vreme de cumplită criză financiară. 

Nicolae Kretzul scu nu izbuteşte să fie ales nici în Divanul 
Ad-Hoc al Munteniei, nici în Adunarea Electivă, ce a urmat după 
aceea. Dar în momentul când începea domnia lui Cuza Vodă, el 
făcea parte din personalităţile de seamă ale Țării, bucurându-se de 
reputaţia unui om de caracter integru, priceput şi bun administrator, 

de o probitate recunoscută, însufletit de gândul curat de a lucra si de a 
ajuta la propăşirea Ţării, luptând pentru înlăturarea tuturor relelor 
din trecut şi mai ales pentru întronarea unui regim politic şi social, 
răzimat pe dreptate, cinste şi respectarea legilor. 

Mulţămită Doamnei Ana Al. Em. Lahovary, fiica lui N. Kretzu- 
lescu, se dau la iveală în paginile ce urmează câteva documente ofi- 
ciale, necunoscute până astăzi, din arhiva personală a ilustrului om 
de Stat, în legătură cu unele evenimente politice mai însemnate 
din timpul Domniei lui Cuza Vodă. 

Nicolae Kretzulescu intră pentru prima oară în cabinetul mun- 
tean prezidat de fratele său C. Al. Kretzulescu, în Martie 1859, ca 
ministru de Interne. El se distinge prin câteva initiative fericite si 
unele acte de adevărat curaj politic. Astfel el, ia măsuri energice 
împotriva amestecului nepotrivit al consulilor străini în cârmuirea 
internă a Ţării şi mai ales în justiţie. Sileste apoi pe funcţionarii tele- 
grafo-postali austriaci, aflaţi în serviciul Țării, să aleagă între slujba 
ce deţineau si supuşenia austriacă. Infiinţează serviciul statistic 
în Muntenia, încredințându-l lui Dionisie Pop Marțian, şi hotărăşte 
facerea unui recensământ al populaţiei. El ia apoi măsuri potrivite 
în ceea ce priveşte o mai bună administrare a drumurilor, prin orga- 
nizarea unui consiliu tehnic. Neizbutirea împrumutului intern de 
8 milioane lei şi unele interventiuni diplomatice în legătură cu mă- 
surile luate împotriva mânăstirilor greceşti, determină retragerea 
lui Kretzulescu în Octomvrie 1859, după ce fusese preşedinte de Con- 
siliu între 6 Septemvrie şi 11 Octomvrie 1859, în urma retragerii 
fratelui său C. Al. Kretzulescu. 

Timp de mai bine de doi ani, Kretzulescu nu mai joacă niciun 
rol politic. In Vara anului 1861, după retragerea cabinetului Stefan 
Golescu, Cuza se gândeşte să facă apel din nou la serviciile lui. Cum 
se găsea la Paris în acel moment, Domnitorul îi trimete la 21 Iulie 
1861 o telegramă, invitându-l să vină imediat în ţară. J'ai besoin 
de vous. Une heure de retard de votre part aurait les plus graves con- 
séquences. La 26 Iulie 1861, Cuza îi dă o a doua telegramă, preci- 
zând de astă dată intenţia sa: Je vous attends pour former le nouveau 
cabinet, vous ayant désigné comme président de ce cabinet et ministre 
de l'Intérieur. Toate aceste telegrame, din care reiese încrederea 
ce Cuza avea în Kretzulescu, nu-l găsesc la Paris, căci între timp 
el plecase spre ţară. Atunci Cuza este nevoit să facă apel la Dimitrie 
Ghica (Beizadea Mitică), care alcătueşte Ministerul ce urmează cabi- 
netului Ștefan Golescu. 

Un an mai târziu, în vara anului 1862, Domnitorul Cuza, găsindu-se 
din nou într'o grea situatiune politică, în urma asasinării lui Barbu 
Catargiu, recurge iarăşi la serviciile lui Kretzulescu. 

In acel moment. Tara se găsea la o mare răscruce politică. Lupta 
între cele două mari partide era violentă ; chestiunea agrară, aflată 

la ordinea zilei, provoacă discutiuni pasionate, atât în Adunarea 
Legislativă cât şi în presa zilnică, 

Pentru readucerea liniştei şi echilibrului, Domnitorul Cuza face 
apel la un om moderat ca concepţie, dar destul de energic şi ho- 
tärît, cum era Nicolae Kretzulescu, socotindu-l a fi omul cel mai 
indicat pentru acea situatiune. 

Care erau gândurile Domnitorului Cuza în acel greu moment 
politic şi cum judeca el pe Kretzulescu, reiese foarte limpede din 
scrisoarea ce îi adresa la 21 Iunie 1862, al cărui text, inedit până 
astăzi, îl dăm în anexele ce urmează: 

Ayant besoin de vous, je viens vous prier de vous rendre sans le 


moindre retard auprès de moi. 

Ultimele evenimente — asasinarea lui Barbu Catargiu — provo- 
case mare perturbare în spirite. Cele mai simple adevăruri sociale 
îşi pierduseră orice înţeles. De aceea, adăuga Cuza: 

Les quelques mots vous indiquent que je vous convoque à un entre- 
tient grave et vraiment aujourd’hui, plus que jamais, j'ai besoin du 
concours de tous les hommes sincères et dévoués à leur pays... Le 
temps est venu ou les principes, dont nous nous sommes si souvent 
entretenus, doivent enfin recevoir une sérieuse application. 


Reiese din aceste cuvinte ale Domnitorului că, deşi Kretzulescu 
nu mai îndeplinise nicio funcțiune oficială din Octomvrie 1859, 
se găsea totuşi în cei mai buni termeni cu Cuza, discutând cu dânsul 
asupra problemelor politice la ordinea zilei și în special asupra 
ch. stiunii agrare, âflată atunci în centrul discutiunilor tuturora. 

Kretzulescu primeşte răspunderea situației si la 24 Iunie 1862 
alcătueşte un nou cabinet ministerial, care, cu inevitabile modificări 
succesive, durează 16 luni, până la 11 Octomvrie 1863. Este cabi- 
netul cu cea mai lungă durată din toată domnia lui Cuza Vodă. 

In tot timpul cât va avea conducerea Țării, Kretzulescu se va 
găsi în fața unor grele situațiuni politice, interne si externe, cărora 
însă va şti să le facă faţă cu mult tact şi îndemânare, dar si cu dem- 
nitatea şi curajul politic corespunzător intereselor superioare ale Țării. 

Guvernul Kretzulescu va desăvârși, în răstimp de aproape un an 
si jumătate, o bogată operă legislativă, prezentând Parlamentului 
si făcând să se voteze o serie întreagă de legi privitoare la impo- 
zitul asupra sării, la ocne, la unificarea contribuţiei personale, la 
pensii, la consiliile generale, la organizarea armatei, la introducerea 
Ministerului Public, la recrutare, la constrângerea corporală, la Con- 
siliul: de Stat, la actele stării civile, la desființarea magazinelor de 
rezervă, la Curtea de Conturi, la Camerele de Comerţ, la sistemul 
metric, la exproprierea pentru cauză de utilitate publică etc., etc. 

Toate aceste legi erau menite să aducă unificarea administrativă 
între cele două Principate, reunite acum într'un singur Stat, şi apoi 
să aşeze Tara pe temelii noi şi solide. 


612 REVISTA FUNDATIILOR REGALE 


Dar cel mai mare merit al lui Kretzulescu, cât a stat la condu- 
cerea Țării, în această perioadă, este de a fi atacat şi îndrumat spre 
o definitivă deslegare, spinoasa chestiune a averilor aparținând 
mânăstirilor închinate. 

Folosind împrejurarea că un Patriarh se plânsese împotriva 
abuzurilor comise de egumenii greci din Tärä, în administrarea veni- 
turilor dela moşiile închinate, Kretzulescu dispune sechestrarea 
tuturor veniturilor averilor mânăstireşti închinate şi adunarea lor 
în casa Statului. Când Patriarhul lerusalimului ridică proteste 
îinpotriva acestei sechestrări, guvernul Nicolae Kretzulescu raspunde 
cu o altă măsură tot aşa de energică, hotärind la 18 Martie 1863 
«ca de azi înainte în toate mânăstirile şi bisericile Statului, cultul 
Celui Atotputernic să-l serbeze numai în limba română ». Aşa dar, 
lui Kretzulescu îi revine meritul principal de a fi scos Biserica Română 
de sub orice influenţă străină şi de a fi păstrat Ţării averile însemnate 
lăsate de stramosi pentru binefaceri. După părerea istoricului Xe- 
nopol, secularizarea averilor mânästiresti, înfăptuită de Kogäl- 
niceanu în Decemvrie 1863, «puse numai pecetia lgalä pe o stare 
de fapt, pregatită de Domnitor prin Ministerul lui N. Kretzulescu ». 

Intre timp, raporturile între guvern şi Adunarea Legislativă 
deveniseră din ce în ce mai încordate; atacurile violente ce se pro- 
duceau la tot pasul, trecând peste capul cabinetului Kretzulescu, 
se îndreptau direct împotriva Domnitorului. 

Cu prilejul răspunsului dat de Adunare la Mesajul Tronului, 
conflictul între Coroană şi Parlament apare fätis. Atunci se alcä- 
tueşte cunoscuta coaliție monstruoasă, adică unirea celor două par- 
tide adverse reprezentate în Adunare, dreapta şi stânga, albii şi 
roşii, cu scopul răsturnării lui Cuza şi aducerea unui prinţ străin 
în fruntea Farii. 

Situația politică era aşa de gravă încât Kretzulescu ajunse la 
convingerea că nu mai poate fi cu putinfä niciun fel de acord între 
Domnitor si Adunare. Singura solutiune ce se impunea era suspen- 
darea Adunării Legislative si preluarea conducerii Statului de către 
însuşi Domnitorul, pe un timp limitat, urmând a se crea nn Consiliu 
de Stat care să elaboreze legile necesare, pe baza principiilor stator- 
nicite prin Convenţia din 7/19 August 1858. După o perioadă de unu 
până la doi ani, când spiritele se mai potoleau şi după ce noile insti- 
tufii create aveau să-şi dea roadele aşteptate, se putea reveni la 
regimul constituţional fixat prin Convenţie, convocându-se atunci 
o nouă Adunare Reprezentativă, aleasă însă pe temeiul unei legi 
electorale pe baze mult mai largi. 

Toate aceste propuneri sunt formulate de Kretzulescu într'un 
faimos raport din 14 Mai 1863. Se vede dar, că ideea loviturii de Stat 
pornise tot dela acest bărbat de Stat, care deşi era animat de cele 
mai liberale concepții, ajunsese la convingerea că nu mai era altă 

scăpare, pentru reintroducerea ordinei politice în Țară decât numai 
pe această cale extra-constituţională. 

Domnitorul Cuza nu împărtăşeşte pentru moment părerile lui 
Kretzulescu, dar peste un an, după noi si triste experienţe, va tre- 
bui să adopte această soluţie, pe care o va pune în aplicare cu aju- 
torul lui Mihai Kogălniceanu. 

Intre timp, situaţia cabinetului devenind tot mai precară, Kre- 
tzulescu se retrage dela cârma Statului în Octomvrie 1863, spre a 
face loc unui cabinet prezidat de Mihail Kogălniceanu. 

Câteva luni, Kretzulescu nu mai participă la viaţa publică. 
După înfăptuirea loviturii de Stat dela 2 Mai 1864 şi promulgarea 
legilor organice ce au urmat, Domnitorul Cuza impune lui Kogăl- 
niceanu să primească pe Kretzulescu în cabinetul său, deşi ştia 
bine că între cei doi bărbaţi de Stat nu existau prea bune raporturi 
personale. Kogălniceanu este nevoit să se supue voinţei Domnito- 
rului si, la 19 Iulie 1864, Kretzulescu intră în cabinet ca Ministru 
de Justiţie şi de Instrucție Publică, pe acea vreme contopite într'un 
singur departament. 


In timp de şase luni, cât mai durează cabinetul Kogălniceanu, 
din Iulie 1864 până în Ianuarie 1865, Kretzulescu izbutește să în- 
făptuiască o mare şi însemnată operă legislativă. La 5 Decemvrie 
1864 se promulgă legea Instrucțiunii Publice, prin care se da o ase- 
zare de temelie învățământului nostru public de toate gradele. 
Această lege era atât de bine chibzuită si corespunzătoare nevoilor 
reale ale Țării, încât ea rămâne în vigoare timp de 34 de ani, până 
în 1898. Kretzulescu dăduse o atenţie deosebită şi învățământului 
cu caracter practic, înființând, la 1864, cea dintâi şcoală de comerţ, 
din Bucureşti, ce-i poartă astăzi numele. Totdeodată el face şi pregă- 
tirile necesare pentru o şcoală de medicină şi farmacie în lași. O 
egală solicitudine arată el şi pentru organizarea bisericii naţionale, 
printr'un mănunchi de legi menite a-i asigura o temeinică aşezare. 

Tot Kretzulescu este autorul legii pentru organizarea Came- 
relor de Comerţ din Octomvrie 1864 şi al mai multor legi în legătură 
cu organizarea justitiei Ţării. 

Această însemnată operă de legiferare şi organizare este înfăp- 
tuită în cadrul guvernului Kogălniceanu, deşi se găsea în rele rapor- 
turi persenale cu preşedintele său de Consiliu. Se bucura, în schimb, 
de toată prețuirea şi amicitia Domnitorului Cuza, care arăta lui 
Kretzulescu o încredere fără margini. Câteva telegrame din 1864 
ale Domnitorului către dânsul, publicate mai jos, vădesc foarte bine 
relatiunile dintre ei. 

Când Kogălniceanu părăseşte conducerea Statului, în Ianuarie 
1865, se retrage şi Nicolae Kretzulescu, dar numai pentru câteva 
luni, căci după guvernul C. Bosianu, care dăinuește numai câteva 
luni, Domnitorul Cuza face din nou apel la Kretzulescu și îl însăr- 

cinează cu facerea unui nou minister, care intră în funcţiune la 14 
Iunie 1865. 

In noul cabinet, Kretzulescu preia conducerea Ministerului de 
Finanţe, urmând la acest departament după economistul Ion Strat. 
Va fi ultimul guvern al Domnitorului Cuza şi va dăinui, cu puţine 
schimbări, până la 11 Februarie 1866. 

Și la conducerea Vistieriei Statului, Kretzulescu se va dovedi 
un vrednic gospodar, luând măsuri chibzuite, înfrânând, pe cât 
posibil, cheltuelile. El pune în aplicare legea monopolurilor tutunului, 
votată de Steege în 1864 şi amânată de Strat în 1865, şi alcătueşte 
o serie întreagă de regulamente cu caracter fiscal (pentru exportul 
sării, pentru aplicarea legii asupra dreptului de intrare dela vitele 
străine, pentru împlinirea şi perceperea contribuţiilor comunale etc.). 
Kretzulescu mai ia şi o altă măsură, destul de curioasă şi nepotri- 
vită, şi anume: darea în întreprindere a impozitelor indirecte în locul 
încasării lor în regie de Stat, întrucât socotea el că pentru o astfel 
de sarcină fiscală, nu se dispunea de funcţionari cu însușirile tre- 
buincioase. 


Și din această perioadă de funcţionare a lui Kretzulescu se găsesc 
câteva scrisori şi telegrame ale Domnitorului Cuza, redate mai 
jos, din care reiese, în primul rând, cât de mult se interesa Cuza de 
anumite chestiuni de gospodărie publică, dând dispozitiuni si îm- 
demnând să se lucreze mai repede şi mai conştiincios. In special 
telegrama din Ruginoasa, dela 11 Iulie 1865, prin care cerea măsuri 
împotriva avocaţilor, care nu lucrau cu destulă râvnă la aplicarea 
reformei agrare din 1864, este destul de caracteristică. 

Precum se știe, în vara anului 1864, acţiunea politică pentru 
răsturnarea Domnitorului Cuza devenise din ce în ce mai hotărită. 
Foarte multe din căpeteniile vieţii noastre publice lucrau în ascuns 
pentru aceasta, având în fruntea lor pe Ion Ghica. 

Intre timp, starea sănătăţii Domnitorului nu era bună. Medicii 
îl sfătuiseră să urmeze o cură în străinătate. Inainte de a pleca din 
ţară, în Iulie 1865, Cuza are grijă să dea o proclamaţie către ţară, 
anunțând plecarea sa: totdeodată trimete din Ruginoasa câteva 
instrucţiuni lui Kretzulescu asupra modului de procedare în legă- 
tură cu unele chestiuni ce i se păreau de mai mare însemnătate, 

La 18 Iulie 1865 el scria din Ruginoasa primului său ministru: 

J'attire votre attention particulière sur la rentrée exacte des impôts 
et surtout sur celle de l'indemnite die aux propriétaires. C'est bien la 
question vitale de la Roumanie, la base de sa régénération. 

Arată o deosebită grijă pentru căile de comunicaţie si în special 
pentru căile ferate: ...Décrélez hardiment par decret, en vertu du 
statut, la ligne de Bucarest à Giurgevo, à la condition que les travaux 
commencent promptement... Les voies des communications sont une 
condition sine-qua-non de lavenir du pays. 

După ce consultă si unele celebrităţi medicale din Viena, Domni- 
torul Cuza se duce la Ems pentru o lună. 

Pe când se găsea în străinătate, izbucnește la 3 August 1865 
o rebeliune în București, repede înăbușită prin interventiunea 
promptă și energică a armatei, rămasă credincioasă Domnitorului. 
Multi fruntaşi politici, bänuiti a îi amestecați în organizarea revoltei, 
sunt arestaţi şi trimesi în fața instanţelor judecătoreşti. Nu se poate 
însă dovedi nimic împotriva lor, In lipsa Domnitorului din Țară, 
Principesa Elena exprima guvernului satisfactiunea sa pentru mă- 
surile luate în vederea restabilirii ordinei. 

In timp ce se desfăşurau aceste evenimente în ţară, Cuza adre- 
sează lui Kretzulescu trei scrisori din Ems, redate mai jos 
şi rămase până astăzi inedite, de cel mai mare interes docu- 
mentar. 

In cea dintâi, cu data de 29 Iulie/10 August 1865, se dau oare- 
care indicatiuni asupra pedepselor ce urmează a se aplica unor mi- 
litari si apoi se schiteazä un adevărat program de guvernământ, 
în care se îndeamnă iarăși să se dea o deosebită atentiune desvoltării 
căilor de comunicaţie şi institutelor de credit. Cuza stăruie asupra 
necesităţii de a se atrage în ţară capitalurile străine, ceea ce ar aduce 
şi nepretuite foloase de ordin politic: Pour nous, le progrès matériel 
est politique en même temps, car nous ne serons vraiment assis qu’en 
attirant les capitaux étrangers chez nous et en les compromettant de 
manière à les rendre nos solidaires; jusqu’à l'heure qu'il est, on s'in- 
teresse à nous que politiquement, mais cet intérêt est trop mobile pour 
être sur, tandis que l'intérêt matériel est autrement tenace. Nous avons 
certains cabinets; attachons-nous aussi les comptoirs et notre natio- 
nalité est consolidée. 

Asa dar, în plină frământare politică, ce tintea în primul rând 
la îndepărtarea lui din fruntea ţării, Cuza recomanda lui Kretzu- 
lescu o întreagă politică de urmat, de domeniul economic și financiar, 
dând la iveală o conceptiune realistă şi totdeodată foarte adecuată 
împrejurărilor şi intereselor generale ale țării. i 4 

In a doua scrisoare, cu data de 2/14 August 1865, Cuza se ocupä 
numai de aspectele politice ale situatiunii de atunci din farä. Cum 
se răspândise zvonul neîntemeiat că însuși generalul Ion Em. Flo- 
rescu, ministrul de Interne în cabinetul Kretzulescu, era amestecat 
în neorânduelile produse în ţară, Cuza răspundea primului ministru, 
care îl informase probabil de toate acestea, că nu crede nimic din 
ele. Domnitorul dădea însă lui Kretzulescu îndemnul de a proceda 
cu toată energia pentru asigurarea linistei interne: 

Je vous connais assez pour Savoir qu'au moindre mouvement de la 
part de qui cela soit, vous frapperez dur. Avant tout, l’ordre public 
est une pression exemplaire sur ceux qui feraient seulement mine de 
la troubler. Nous aurons toujours raison dans le siècle que nous vivons 

en opposant des faits accomplis et des répressions exemplaires contre 
les gens de désordre. 

In a treia scrisoare, cu data de 16 August 1865, Cuza judecă 
cu severitate pe fäptasii rebeliunii: Ces gens n'ont donc rien de sacré 
et seront toujours les instruments des ennemis du pays et puis qu'ils 
sont allés jusqu’au dernier rimes; il a fallu bien sauver l'ordre public 
qui devra toujours primer de tout. 

Satisfäcut de felul prompt în care se fäcuse represiunea, mul- 
tumca armatei şi anunţa revenirea sa în ţară, 

Intors în Moldova, la sfârșitul lunii August, Cuza mai rămâne 
un răstimp la Ruginoasa, tocmai pentru a învedera opiniunii pu- 
blice că nu se temea de dezordini și se socotea stăpân pe situaţie. 
Telegrama din 25 August 1865 către guvern dovedeşte pe deplin 
aceasta, ca şi invitatiunea ce adresează lui Kretzulescu de a veni 
să-l viziteze la Ruginoasa. 

Totuși situatiunea era departe de a fi atât de sigură şi de li- 
nistitoare ; dovadă, ceea ce s'a întâmplat, puţină vreme după aceea. 

Când se produc evenimentele hotärîtoare dela 11 Februarie 
1865, Kretzulescu se găsea în fruntea guvernului, fără să fi bănuit 
măcar ceva din ceea ce se punea la cale. Mai târziu însă, în Septem- 
vrie 1866, el va scrie o broşură intitulată 77 Februarie 1866, în care 
va căuta să arate adevărul asupra evenimentelor petrecute, luând 
bine înţeles apărarea Domnitorului răsturnat şi judecând cu severi- 
tate pe toţi acei care criticau cu prea multă pasiune pe Vodă Cuza. 

După un răstimp de vreme, când pasiunile s'au mai potolit, 
Nicolae Kretzulescu a reintrat din nou în viaţa politică a Ţării 
si sub domnia, lui Carol I, care îl va accepta ca sfetnic al său şi îi 
va da numeroase misiuni în străinătate, unde va apăra şi repre- 
zenta ţara cu multă destoinicie şi desăvârşită demnitate. 

Numele lui Kretzulescu rămâne însă pentru totdeauna legat, 
în paginile istoriei noastre contimporane, de domnia lui Cuza Vodă, 
al cărui devotat si credincios colaborator a fost tot timpul, fără 
nicio şovăire. 

. VICTOR SLĂVESCU 


ANEXE 


Bucarest 21 Juillet 1861 
Nicolas Cretzoulesco 
Poste restante 
Paris. 


Partez de suite pour retourner à Bucarest. J’ai besoin de vous. Une heure 
de retard de votre part aurait les plus graves conséquences. J’attends votre 
dépêche qui me dira l’heure de votre départ. 

Prince Régnant, 

II 


Bucarest 26 Juillet 1861 
Monsieur Nicolas Cretzoulesco 
Bureau restant 
Paris. 


Je vous attends pour former le nouveau cabinet vous ayant design * comme 
Président de ce cabinet et Ministre de l'Intérieur. 

Mettez-vous de suite en voyage pour retourner et annoncez-moi par télé- 
graphe l'heure de votre départ. 


Prince Régnant 


III 


Ce 21 Juin 1862 
Mon cher Monsieur Creizoulesco, 


Ayant besoin de vous, je viens vous prier de vous rendre sans le moindre 
retard aupiès de moi. 

Les derniers évènements ont porté une telle confusion dans les esprits 
que les plus simples vérités sociales semblent avoir abdiqué leur pouvoir sur la 
raison publique. 

Ces quelques mots vous indiquent que je vous convoque à un entretien 
grave et vraiment aujourd’hui plus que jam is, j'ai besoin du concours de 
tous les hommes sincères et dévoués à leur pays, car le temps est venu où 
les principes, ‘dont nous sommes si souvent entietcnus, doivent enfin recevoir 
une sérieuse application. Je vous salue affecteusement et je vous attends. 


A. I, Couza. 


IV 


Târgul Frumos, 18 Septemvrie 1864 
Monsieur Nicolas Cretzoulesco 
Bucarest, 
Vous êtes autorisé d'aller à votre terre pour 24 heures et à cette occasion 


aussi je suis content de vous déclarer que je n’ai rien à vous refuser et de vous 
assurer de toute mon affection. 


Prince Régnant. 


Vv 


Monsieur Nicolas Cretzoulesco 
Ministre de la Justice 
Bucarest. 
Jassy 30 Septembre 1864 


Je vous demande une bourse pour le jeune élève Georges Douca, fils du 
colonel Douca qui se trouve déjà à Paris depuis quelques années et qui par 
son application obtient toujours les premiers prix. J'attends votre réponse 
ainsi que la nouvelle au colonel de l'admission de son fils. Mes compliments 
affecteux. : 


Prince Régnant. 

für dată ; (1865) 
Mon cher Président, 


Dans le village Fierbintzi, il y a eu un incendie qui a dévoré 70 maisons. 
Dapuis trois mois déjà depuis ce temps, les victimes de cet incendie ont demandé 
du bois à l'État pour reconstruire les maisons. Ils sont venus plusieurs fois 
à Bucarest et aujourd’hui encore ils n’ont pas ce bois, malgré les ordres du 
Ministère des finances, à cause du retard des formalités telles que devis, etc. 
En attendant, les paysans restent à la belle étoile. Prenez les formalités mon 
cher Président, car de semblables négligences amènent plus de mécontentements 
que les choses sérieuses. La faute en est toute à l'administration qui vous a 
précédé et qui a imprimé à tout ce qu’êlle a touché, un cachet de relâche. 

Recevez à cette occasion aussi l'assurance de mon affection. 


Rimnie Sarat, A, I. Couza. 


Bucuresti-Cotroceni, 30 Juin 1865 


Monsieur Cretzoulesco 
Ministre Président 
Bucarest. 


J'apprends que les communications en Moldavie sont interrompues et je 
sais aussi qu’un pont stable sur le Séreth est impossible s’il n'est pas dans des 
conditions qui amèneraient une dépense énorme. Un pont de bateaux est seul 
pratique en attendant le pont en fer. 

Monsieur Bosianu, sur mon ordre, m'avait assuré qu'il avait pris des dis- 
positions poar un pont pareil et Monsieur C. Catargiu, sur mon invitation 
avait mis à Ja disposition de l’État des bateaux qu’il avait à cct offot. Il restait 
à faire une dépense de 8.000 piastres. Il paraîtrait que ce projet si utile a 
échoué à cause des menées de certains messieurs des Travaux Publics qui 
veulent toujours faire de grandes dépenses perdues et vous connaissez trop 
ces messieurs pour ne pas deviner le pourquoi. Je vous prie donc Monsieur de 
prendre des dispositions immédiates par télégraphe pour faire poser le pont 
de bateaux. 

Recevez à cette occasion l’assurance de mon affection. 


Prince Régnant. 


VII 
Ruginoasa, 11 Iulie 1865 


Domnului N. CPetulescu 
Preşedintele Consiliului de Miniștri 
București 


Avocaţii de Focşani gi Dorohoi trebuesc depärtati pe lângă alte necuviinti 
si sumeţii ce-i oaracteriză, apoi sunt şi cauza că nici până acum delimitaţia 
după legea rurală chiar pe la moşiile Statului n'a fost aplicată. 

Fiind în București mai multe persoane vrednice de credinţă au atras aten- 
fiunea mea de puţina încredere ce ar insufle, unul din mădularile Comisiei de 

Lichidaţie pentru bonurile în chestia rurală la carele ar fi fost sau că este astăzi 
gef de secţie sau de biro în Ministerul de Finanţe. 

Vă recomand ca aşa fiind să-l depărtaţi din Comisia de Lichidatie. Eu pre- 
cum v'am făgăduit, voi mai sta până Luni aici. 

Primiţi şi la această ocazie încredințarea deosebitei mele consideraţii. 


Prinţul Domnitor, 


VIII 


Ruginoasa, 15 Juillet 1865 
Monsieur Nicolas Cretzoulesco 
Bucarest. 


Je me porte mieux depuis que je suis ici. Je vous recommande l'envoie de 
la somme que le Général Mano vous demandera pour notre Agent Paris; il 
est bien sûr, n’est-ce-pas, qu’à Constantinople sont restés en dépôt 9 mil- 
lions de piastres pour le payement de l’annuité de 150 millions. Négry m’écrit 
à ce sujet. 

Je pense qu'il serait bon ne plus louer à partir de la St. Démètre la maison 
à Jassy pour le Prince; c’est une dépense inutile. On pourait préparer quel- 
ques pièces soit au Palais Administratif, soit dans un des établissements (dits) 
couvents dédiés qui suffiraient quand le Prince viendrait visiter Jassy. Ainsi 
donc à St. Démètre en donnera congé a la maison, chargeant un fonctionnaire 
des Finances à recevoir sur inventaire les objets appartenent à l'État et qui 
se trouvent dans la miason actuellement à Tay à l’usage du Prince. 


Mes amities, 
Prince Couza. 


Ruginoasa, 18 Iulie 1865 


Monsieur N. Cretzulesco 
Président du Conseil des Ministres 
Bucarest. 


Je quitte demain Ruginoasa. Publiez ma proclamation et mon ordonance 
en la datant du courant. J’aftire votre attention particulière sur la rentrée exacte 
des impôts et surtout sur celle de l'indemnité due aux propriétaires. C'est bien 
la question vitale de la Roumanie, la base de sa régénération. 

Je vous comunique également une dépêche de Negry qui dit le projet des 
chemins de fer présenté à la Porte et qui reconnaîtrait la rive droite du Danube 
de Rusciuc à Belgrad prend un caractère sérieux; il faut nous hâter de prendre 
toutes les mesures, de faire tous les sacrifices pour empêcher cela et décrétez 
hardiment par décret, en vertu du statut, la ligne du Bucarest à Gurgevo, à la 
condition que les travaux commencent promptement. 

Je pense exactement comme Negry et les voies de communications sont une 
condition sine qua non de lavenir du pays. Si nous tardions encore nous reste- 
rions en dehors. Par conséquent, donnez suite au projet Staniforth et je vous 
enverrai mon approbation de l'endroit où je me trouverai. En vous réitérant 
l'assurance de ma confiance entière et de mon affection à vous ainsi qu’à vos 
collègues, je fais des voeux pour le bonheur du pays. 


Prince Régnant. 

X 


Wien, 26 Iulie 1865 
Monsieur Cretzoulesco 


Bucarest. 


Consulté Skoda et Oppolzer; conseillé bains d'Ems quatre semaines; après 
bains de mar vingt et quelques jours; santé parfaite; attends lettre de vous 
Ems poste restante; mes amitiés. 


Couza 


Wien, 28 Iulie 1865 
Monsieur Nicolas Cretzoulesco 


Bucarest. 


Pano dans la maison de santé; le médecin qui l’a accompagné dit attendre 
de l'argent pour retourner et pour le malade. 
Mes amitiés, 


Couza 


Ruginoasa, 17 Août 1865 
Monsieur Nicolas Cretzoulesco 


Président du Conseil des Ministres 
Bucarest 


Sachant le pouvoir entre les mains d'hommes aussi dévoués au pays et 
au Prince commo vous et messieurs vos collègues, je mai pas eu un moment 
de crainte ni d'inquiétude sur l'issue de la lutte engagée, j'étais persuadée 
qu’en toute occasion l'armée ferait son devoir et qu’en l'absence du Prince 
tout bon citoyen roumain tiendrait à honneur de ne pas comprommetre l'avenir 
du pays par des actes inconsiderâs, 

Je vous suis reconnaissante cependant du zèle que vous avez mis à me faire 
transmettre des informations rassurantes et je vous prie de me tenir au courant 
de ce qui se passe. 


Mes compliments 
Princesse Régnante 


Ems, ce 29 1)/10 Août 1865 
Mon cher Président, 


J'ai lu avec plaisir et une entière satisfaction ce que vous me mandez dans 
vos deux lettres du pays; je n’en attendais pas moins de votre dévouement 
et de votre patriotisme; pour embarras du Général Manu?) par rapport 


3) Julie. 
3) General Savel Manu, ministrul de război, 

Lă 
aux condamnés militaires, il serait bon, il me semble, que le General applique 
les sentences en réduisant toujors les peines des deux tiers Le Gouvernement 
confiimerait l’execution des sentences en disant de par le Prince. Je serai 
retenu encore loin du pays deux mois environ, savoir vingt jours à Ems, vingt 
jours aux bains de mer et une quinzaine de jours qu’il me faudia pour mon 
retour. 

Saluez de ma part vos collègues et recevez à cette occasion aussi l’assu- 
Tance de toute mon affection. 


A. I. Couza 


P. S. Il faudrait que le tout fut prêt pour la ligne du chemin de fer de 
Bucarest à Giurgevo, sans quoi resterons en dehois. Nous sommcs menacés 
de la ligne turque par Belgrad. A mon retour il serait urgent que cette ligne 
fut déciétée; aujourd’hui l’on me demande patout que des améliorations 
matérielles et viaiment sur ce rapport nous sommes ar1iérés de deux siècles ; 
ferme donc, et décrétons des routes, des chemins de fer, des institutions de crédit 
et tout ce qui est de nature à faire prospérer la richesse publique et à faciliter les 
embarras de la propriété ; pour nous ce progrès matériel est politique en même 
temps, car nous ne serons vraiment assis qu’en attirant les capitaux étrangers 
chez nous, et en les compromettant de manière à les rendre nos solidaires ; jusqu'à 
l'heure qu’il est on s'intéresse à nous que politiquement, mais cel intérêt est trop 
mobile pour être sûr tandis que Vinterâ, muuruel est autrement tenace. Nous 
avons certain cabinets; attachons nous aussi les comptoirs et notre nationalité 
est consolidée, 

J'ai beaucoup vu, j'ai beaucoup entendu causer depuis que je suis en 
voyage et j'ai acquis la conviction que nous sommes appréciés politiquement. 
L'on ne nous reproche plus que ce qu’il appelle notre insouciance et notre paresse 
pour l’organisation matérielle. Un certain personnage avec lequel je causais 
dans un vagon dans mon incognito me disait: « c'est vraiment dommage que vos 
compatriotes avec leur intelligence soient orientaux par l’insouciance et napolitains 
par leur paresse ». J’ai du convenir avec moi-même que c'était un peu (cela) ` 
ainsi; unissons donc nos efforts pour prouver le contraire. 


À, 1.0, 


Ems, ce 2/14 Août 1865 


Mon cher Président, 


Ainsi que je vous en ai informé par dépêche, j'ai reçu votre lettre portée 
par le capitaine Radou. Comme vous, je ne cois rien à tous ces bruits 1épandus 
sur le compte du ministre de l’Interieur!). Cela doit êtie une nouvelle manoeuvre 
des partis ; c’est bien là leur moyen principal, semer l’inquiètude dans le public, 
jeter la méfiance sur le gouvernement et tâcher de désunir par la calomnie les 
Ministres entre eux. Mais nous les connaissons et nous connaissons ; en seront 
cette fois encore pour leur peine. Cela ne veut point die que nous devrions 
négliger les précautions que la sagesse nous apprend à ne jamais oublier, 


1) Generalul Ion Em. Florescu, 

Je vous connais assez pour savoir qu’au moindre mouvement de la part de qui 
cela soit, vous frapperez dur. Avant tout, l’ordre public et une pression exemplaire 
sur ceux qui feraient seulement mine de la troubler. Nous aurons toujours raison 
dans le siècle que nous vivons en opposant des faits accomplis des répressions 
exemplaires contre les gens de désordre. 

Je viens intervenir auprès de vous pour vous demander à prolonger le congé 
de I. Cretzeano, de la Cour des Comptes, de quinze jours encore, et donner un 
congé de quarante jours à Téodor Bonciu, avocat du Ministère des Finances 
dans le district de Jassy, qui a été obligé, pour raison majeure de santé, de venir 
à Ems sans avoir obtenu encore son congé comme il lavait demandé. 

Sur ce je me repose entièrement sur vous et vous salue affecteusement. 


A. I, Couza 


J’envoie lettre à Floresco aussi sans avoir Pair de connaître seulement les 
infamies qui se débitent sur lui. Je vous en informe pour que vous n’en soyez 
pas surpris. 


XIV 


Hms, 16 Août 1865 
Monsieur Nicolas Cretzoulesco 
Président du Conseil 
Bucarest, 

L'évènement de Bucarest est déplorable; ces gens n’ont donc rien de sacré 
et seront toujours les instruments des ennemis du pays, et puisqu'ils sont allés 
jusqu’au dernier rime il a fallu bien sauver l’ordre public qui devra toujors 
primer de tout; il est à observer que l'évènement avec ces détails était annoncé 

comme ayant eut lieux, par certains journeaux étrangers dix jours avant. 
Je remercie le gouvernement de son attitude pour l’ordre public et remerciez 


en mon nom la troupe; je n'attendais pas moins de mes frères d'armes. 
Je pars immédiatement et bientôt je serai dans le pays. 


Couza 


XV 


Wien, 18 Août 1865 
Monsieur Nicolas Cretzoulesco 
Bucarest, 
Arrivé ce matin 9 heures Vienne; bâteau Baias partent Lundi, continuerai 
voyage via Galicie. Informez Agence de Constantinople sur le tout en détail 
si vous ne l’aviez déjà fait. Trouvé ici dépêche turque pleine d’inquiétudes 


ignorant les évènements de chez nous que les ennemis grossissent pour donner 
gravité. 


Amitiés 
Couza 

XVI 


TELEGRAMĂ 
Ruginoasa, 25 August 1865 
Domnului Președinte al Consiliului de Miniştri 
București. 

Am sosit sănătos la Ruginoasa, ostenit însă de drum și mai cu seamă de 
efectul curei ce am făcut la Ems. 

Şi așa precum spiritele sunt foarte liniștite în ţară şi că ordinea obişnuită 
domneşte pretutindene, nu socotesc urgentă prezenţa mea în București, de 
aceea gândesc a petrece vreo zece zile la Ruginoasa, 

Vă mulţumesc, Domnilor, pentru buna îngrijire ce aţi avut în timpul 
absenței mele. 


Principele Domnitor 


XVII 


TELEGRAMĂ 
Ruginoasa, 25 August 1865 
N. Kretzulesco 
Président du Conseil 
Bucarest, 
Je serai charmé de vous voir à Ruginoasa, car je suppose que dans ce moment 
rien de sérieux ne peut vous empêcher de venir. 


Mes amitiés à vous ainsi qu’à vos collègues. 
Prince Régnant 


COMENTARII CRITICE 


FIGURI ŞI FORME LITERARE 


1. STIL VERBAL LA ST. 0. IOSIF 


Recitind în noua lor ediție Poeziile lui St. O. Iosif m'am oprit 
în fața unei observaţii a editorului, d. Şerban Cioculescu, care 
a împărțit întregul material în două clase largi: poezii lirice, şi 
epice: «Fără să manifustăm pretenţia de a impune o judecată 
ierarhizatoare, scrie d. Cioculescu, vom menţiona valoarea deo- 
sebitä a baladelor și basmelor». Discrctia editorului nu poate 
acoperi însă cu totul preferința sa şi poate a noastră, cititorii 
poetului după un îndelungat răstimp. După cc am citit cartea 
dela un capăt la altul, ni s'a părut că dorim s'o redeschidem la 
acele inspiratii ale lui Iosif în care, rasucind mai departe un fir 
popular, poetul evocă vechi figuri ale legendei si istoriseste. Am 
recitit de mai multe ori Novăceștii, Pintea, Gruia, Somnul lui 
Corbea, Ielele, Cântecul celor trei fârtați din Bălgrad, şi plăcerea 
noastră s'a dovedit a fi în lgătură cu acestea mai mare. Evocarea 
Novăceştilor cu al lor glas care răsună ca un fund dogit de clopot, 
așezați la masă aşa încât Intre umeri fiecare | A cuprins câte-un 
părete, cântecul lui Pintea care străfulgeră prigorii, în timp ce ne- 
gurile tresărind se ’nalfä din prăpăstii, iezerul scäldätoarei lui 
unde apa | E ca laptele de caldă... Şi atâtea alte trăsături simple 
şi directe ne-au oprit de mai multe ori şi vor continua să ne oprească. 
De sigur, poetul care dovedeşte un indiscutabil simţ al elemen- 
tarului, este un om modern, în sufletul căruia s'a putut întâmpla 
să se strecoare scepticismul şi, asifel, bucăţi ca Doi voinici sau 
Eroul dela Kôniggraetz, inspirate de un fî.l de ironie romantică, 
de pornirca de a-şi relativiza propriile idealuri, introduce o nuanţă, 
sugestiva, umană şi modernä, în fizionomia sa de poet epic. Dacă 
însemnătatea epicei lui SL. O. Iosif a fost mai adese trecută cu 
vederea, lucrul provine poate din faptul că ea a fost ascunsă de 
figura umană a poetului, «salcie plângătoare», cum îl zugră- 
veşte E. Lovinescu într'unul din cele mai vii portrete ale Me- 
moriilor sale, făcând să culmineze atât de scurta lui carieră cu 

renumitele-i Cântece, pätrunse de o emotie abia distilatä din du- 
rerile victii sale sentimentale, comentate cu multä läcomie, pe 
vremuri, de indiscretia publică. Si totuși nu în frământarea materiei 
lirice, ci în aceea a motivelor epice, a dobândit Iosif particularitätile 
marcante ale stilului său, de care, după cum vom vedea îndată, 
însuşi lirismul Său a folosit. Tot felul de a scrie al lui Iosif este 
pătruns de importanţa pe care el o dă evenimentului, acţiunii. 
Genul atenţiei sale şi icoana despre lume care se organizează 
pentru el sunt dominate de aceste preferinţe şi de corespondentul 
lor linguistic, verbul. Intr'un rând, Iosif se complace a tälmäci 
Cataracta Lodorei a romanticului englez Robert Southey (1774— 
1843), încercând să redea virtuozitatea originalului în abundenta 
lui notație verbală, printr’o eclatantă serie de participii prezente 
ale unor verbe apropiate ca înţeles: Galopând si säpänd şi rupând 
şi surpând, | Strälucind, clipocind, nălucind, rătăcind, | Lunecând, 
zdruncinând, şi jucând şi trecând, | Unduind, şerpuind și suind 
şi vuind, | Spumegând, fumegând, răpăgând şi strigând, | Däntuind, 
chefuind, duduind şi huind, | Bolborosind, regăsind, poposind şi 
sosind, | Sopäind, ropäind, fopäind, hopăind, | Frământând şi 
cântând, desfălând şi săllând... | Aşa coboară apa ’n cădere la 
Lodora... Lucrarea are caracterul unui joc verbal, al unui pariu 
câştigat, altoit pe o înclinaţie mai veche, căreia întreaga creaţie 
a poetului îi este redevabilă. Pentru a identifica particularitätile 
stilistice ale unui scriitor se întrebuinţează de obicei o metodă 
statistică şi comparativă, caracterul dinamic și verbal al stilului 
său, asemănat cu al altuia, putând rezulta de pildă din numărul 
mai mare al verbelor şi al altor părţi de cuvânt derivate din verb, 
într’o porţiune oarecare a textelor sale. Metoda nu este însă tot- 
deauna concludentä, necesităţile sintactice putând aduce până 
la aproximativ aceeași sumă, numărul verbelor în textele unui 
scriitor cu un pronunţat stil verbal ca si în acele ale altuia, cu un 
stil precumpănitor nominal sau adjectival. Mult mai hotärîtoaie 
este stabilirea, prin,comparaţie, a gradului de însemn: tate pe care 
îl posedă substantivele,” verb.le sau adjectivele în stilul unui 
scriitor şi, mai cu seamă, precizarea chipului în care el tratează 
un motiv înrudit cu acela în faţa cărnia s'a putut opri un altul, 
înzestrat cu un temperament si cu mijloace artistice deoschite. 
Urmând această din urmă cale, este interesant de alăturat Hai- 
ducul lui St. O. Iosif cu Prințul lui Tudor Argh zi şi anume în 
acel moment, atât de asemănător, când cei doi reb:li stabilesc, 
prin sgomotele depărtării, un contact cu lumea ostilă, de care ei 
s'au izolat. Sunt cunoscute versurile Prințului de T. Arghezi: 
Puterea lui întreagă si vitează | Ascultă 'n noaptea de safir şi lui, | 
Din depărtare, calul că-i nechează, | Care prin adieri l-a cunoscut. 
Alta este imaginea Haiducului lui Iosif: 


10 

Infiorat de taina singurătăţii grele, 

Străvechiul codru sună, fognindu-si frunza rar... 
Voinicul prinde-un sgomot venit dinspre hotar: 
Işi saltă dârz podoaba de-alämuri si de-otele 

Şi ochii lui sălbateci sträfulgeränd tresar, 


Cum se ridică leul stăpân într'o pustie 

Şi-aşteaptă prada mândru, cu nările în vânt, 

Ca dintr'o săritură s'o culce la pământ— 

Haiducul clocoteste de ură și mânie 

Si pieptul i se umilă stând să zbucnească 'n cânt... 


Nimeni nu poate trece peste deosebirile, atât de izbitoare, 
dintre aceste două texte. Tabloul lui Arghezi este static, o ima- 
gine a neclintirii în aşteptare, în care reprezentarea eroului se aso- 
ciază cu Verbul cel mai putin încărcat cu un coeficient dinamic: 
ascultă. Stilisticeşte vorbind, punctul de greutate al strofei, piatra 
prețioasă încrustată în massa ei, este legătura atât de neaşteptată 
şi sugestivă de epitete: noaptea de safir şi lut. Altfel stau lucrurile 
la Iosif. Epitetul nu este niciodată prea izbitor, deşi singurătatea 
grea din primul vers reprodus nu se putea prezenta oricui. Ima- 
ginea Haiducului este apoi esențialmente dinamică, eroul fiindu-ne 
înfățişat, nu în imobilitatea atenţiei trimisă departe, ci în via si 
prompta lui reacțiune, sugerată şi prin energica şi dinamica com- 
paratie desvoltată, împrumutată eposurilor homerice. Tabloul 
nu valorează prin amănunte. El nu este lucrarea migăloasă a unui 
giuvaergiu. Preţul lui stă în via și viguroasa-i mişcare generală, 
în care se evidenţiază talentul unui scriitor epic. Interesant este 
de observat că aceste particularităţi stilistice nu se pierd nici- 
decum atunci când poetul se opreşte în faţa unor alte motive, ca 
în bucăţile în care el zugrăveşte un tip sau o scenă de moravuri, 
ca în atâtea din bucăţile Patriarhalelor, precum Veselie, cu evo- 
carea împrejurărilor dela « orândă » sau jocul copiilor în Vară sau 
popasul ţiganilor în Noaptea sub schele şi în atâtea alte bucăţi, 
susținute toate pe nararea unui eveniment şi în asemenea mă- 
sură constituite din trăsături dinamice, încât trecerea tuturor 
acestora sub categoria poeziilor lirice, aşa cum o face editorul lor 
de azi, mi s'a părut de câteva ori discutabilă. Stilul epic, verbal, 
se menține şi în poeziile înfăţişate de Iosif ca pasteluri, unde nu 
odată înfăţişarea unui colţ de natură este redată ca un moment 
dintr'o povestire trunchiată, ca în atât de nostalgicul Pastel VI: 


Trece 'n sus, pe plai în sus, 
Un voinic pe-un murg călare, 
Inapoi se uită dus 

Peste mândrele hotare... 


Dus el cată spre Ardeal 
Unde-o turlă 'n fund străluce; 

Murgul urcă greu la deal, 
Pe voinic de-abia-l mai duce.., 


Neguri de brădet se ’ntind.., 
Turla ’n văi de mult e ştearsă, 
Dar voinicul pribegind 

Tot mai ţine faţa 'ntoarsă,., 

Aspectul, înfăţişarea statică, redată prin trăsături de mişcare, 
adică prin verb, apare ca un procedeu caracteristic şi în Icoane 


din Carpaţi, IX: 


Jos, între care, 
Vitele rumegă; 
In depărtare 
Văile fumegä, 


Dorm muncitorii 
Pe lângă focuri: 
Apele morii 
Murmură ’n scocuri, 


Scapără stelele, . , 
Ceasul în care 
Däntue ielele 
Lângă izvoare.., 


Sprintene, vesele 
Peste coline 
Joacä miresele 
Apelor line, 


Chiar un cântec, o stare muzicală, se rezolvă pentru poet în 
reprezentarea unor acţiuni, ca în frumosul Cântec cu densa-i sub- 


stanfä de verbe: 


Stau dus cu fruntea răzimată 'n mână 
Si-ascult cum plânge doina cea bătrână 


Şi cum se tângueste şi se 'ngână, 
Pe urmă ’ncet se-alină cu păstorul 
Când paşte turma, și pe urmă geme 
Şi-aruncă în mânia ei blesteme 

Şi chiuie şi strigă, iar blesteamă 

Şi trăznetele cerului le chiamă 
Asupra celor ce-asupresc poporul; 
Apoi s'alină într'o melodie, 

O dulce melopee ce adie 

Şi iarăşi strigă 'ntr'una şi rechiamă 
In adâncimea negrelor păduri... 


Pe când pe culmi veghează grav conduri, 


Si glasul ei, pe văi împrăștiat, 
Se pierde 'ncet, sub cerul înoptat... 


Atent la materia de evenimente ale lumii, la ce se mişcă, se 
desvoltă, dar, pentru acest motiv, şi la ce se perimează şi dispare, 


10* 


628 REVISTA FUNDATIILOR REGALE 


Iosif ne-a dăruit si câteva din cele mai delicate cântece închinate 
trecerii, pieirii, efemerului din lume şi din viaţă. Dacă dela un 
timp glasul său s'a auzit mai slab în concertul literar al vremii, 
lucrul provine poate din faptul că, prin noua artă poetică a lui T. 
Arghezi, de sigur evenimentul liric cel mai de seamă al ultimelor 
trei decenii, gustul vremii a fost orientat către o poezie cuceritoare, 
mai cu seamă prin plasticitatea imaginilor şi prin forţa epitetului 
drastic. Imagismul şi polemismul sunt cele două categorii capi- 
tale întroduse de Arghezi în literatura noastră mai nouă. Cum 
însă unul din rolurile criticei literare este să mentie vii chiar acele 
valori literare, pe care orientarea mai nouă a gustului le-a putut 
pune în umbră, înţelegerea artei plină de prospeţime, de viață 
si de mişcare a lui Iosif, redată cu mijloacele unuia din cele mai 
caracteristice stiluri verbale cunoscute de poezia noastră, este astăzi 
o sarcină care ni se impune. 


2, CEVA DESPRE MIRCEA DEMETRIAD 


Căutând exemple noi de sinestezii, pentru un studiu în pre- 
gătire aupra metaforei, am deschis antologia d-lui N. Davidescu, 
Din poezia noastră parnasiană, 1943. Această interesantă publi- 
catie — în care numai titlul este discutabil, deoarece cel putin unii 
din poeţii întruniţi în cuprinsul ei, un M. Demetriad, Al. Obedenaru, 
Al. Petroff, Iuliu C. Săvescu, grupaţi în cenaclul lui Macedonski 
şi oprindu-se în faţa unor anumite modele franceze, alcätuesc 
un prim grup al simbolismului românesc — conţine versiunea Sone- 
tului vocalelor al lui Rimbaud, în traducerea lui Mircea Demetriad. 
Lucrarea nu este o traducere, ci o adaptare, care ţine seama și de 
implicaţiile proprii graiului nostru, aşa încât sinesteziile lui Rim- 
baud nu sunt totdeauna şi acele ale lui Demetriad. Dar despre 
acestea voi avea ocazia să mă opresc mai pe îndelete în studiul 
asupra metaforei. Culegerea pe care Antologia d-lui N. Davidescu 
o dă din versurile lui Mircea Demetriad conţine un material spicuit 
în revistele vremii începând dela 1890 şi în manuscrisele încredințate 
autorului Antologiei, adică poeziile pe care impenitentul noctambul, 
profesând în fiecare noapte un curs de poezie modernistă în vechile 
cafenele literare ale Capitalei, n'a mai găsit îndemnul să le tipă- 
rească vreodată întrun volum. Se găseşte printre aceste poezii 
uitate, dar pe care istoria literară va trebui să le studieze şi să le 
valorifice din nou atunci când se va scrie istoria mişcării simbo- 
liste în literatura noastră, un sonet datând din 1890, care poate 
fi privit drept punctul de plecare al poemului Noaptea de Decem- 
vrie al lui Al. Macedonski, apărut pentru întâia oară în Forța 
Morală, II, 1902, 10. Este vorba de sonetul Spleen (publicat în 

Biblioteca Familiei, Februarie, 1890), un titlu folosit şi de Baude- 
laire si ales poate tocmai pentru prestigiul cu care se învestise 
în această mai veche întrebuințare a lui. Iată sonetul: 


Ale mele zile sunt pustiuri cari, 
Rătăcesc în ele roze caravane; 

Câte visuri blonde, albe, suverane, 
Câţi emiri fatidici dar cu muşchii tari 


Călărind pe negri, nobili armăsari, 

Şi cămile câte au trecut dușmane 

Prin nisipu ’n flacäri şi cu doruri vane, 
Eldorado ’n fine ca să le răsari? 


Şi câţi lei de-orgoliu au räcnit sub soare? 
Ocean de sânge, aur si vâltoare; 
Insă după zile, zile au urmat, 


Iar pustiul creşte şi pustiu-i unu) 
Pe când caravane câte-a spulberat 
Sau le-a prins în munţii de nisip Simunul! 


Simbolul emirului şi peisajul pustiei sunt găsite, dar Mace- 
donski mai trebuia să dubleze simbolul emirului cu acel al « dru- 
metului pocit » si să-i implice într'o povestire, desfășurată în cadrul, 
larg orchestrat de el, al deşertului, pentru a obţine una din poemele 
sale cele mai märete, Noaptea de Decemurie. Pretuitul meu cola- 
borator la Istoria literaturii române moderne, I, 1944, d. Vladimir 
Streinu, numeşte poemul lui Macedonski mirific, dar se întreabă 
«ce poate însemna... acea iasmă pe care poetul-emir o vede 
intrând în accesibila Mekă, decât că visul lui era o cetate a opu- 
lenţei, un ideal practic de bogăţie şi putere, care stă la îndemâna 
şi a unei fiinţe ordinare». Acesta să fie oare simbolul Nopţii de 
Decemurie? Cred că părerea trebue neapărat rectificată, căci Meka 
în care intră « drumetul pocit» nu este aceea către care näzuise 
emirul. Despre idealul acestuia din urmă, poetul ne spune răspicat: 
Dar visu-i, nu este un vis omenesc (v. 201). Drumetul pocit îşi făcuse 
un ideal practic şi material, pe când emirul nutrise unul transcendent 
şi inaccesibil şi, tocmai din această pricină, cel dintâi pătrunde 
în Meka, pe când cel de-al doilea moare privind în depărtare por- 
tile de topaze si turnurile de argint ale cetăţii visate de el. Meka 
emirului este simbolul visului de poet al lui Macedonski, prin care 
fiinţa sa practică naufragiase, fără să-i încovoaie voinţa de artă, 
acea intransigenţă a conştiinţei sale estetice care, de sigur, nu era 
a unui om ordinar. 

Mai găsesc printre versurile lui Mircea Demetriad, alături de 
câteva poeme originale puternic bătute în efigie, patru traduceri 
din seria celor douăsprezece sonete întrunite de Gerard de Nerval 
sub titlul Les Chimtres. Faptul că între 1895 si 1905, Mircea De- 


630 REVISTA FUNDATIILOR REGALE 


metriad a migälit asupra versurilor ermetice ale lui Gérard de 
Nerval dă măsura gustului foarte înaintat al poetului român, 
adevărat deschizător de drumuri. Căci într'o vreme în care istoria 
literară franceză cunoştea atât de puţin pe Nerval, încât F. Bru- 
netière în L'Évolution de la poésie lyrique francaise, 1893, nu-i 
acordă nici măcar o mențiune, însemnătatea sa fiind recunoscută 
abia în urmă de tot, când Les Chimeres începe să treacă drept 
«una din operele cele mai înalte şi mai originale ale poeziei fran- 
ceze » (M. Arland), scriitorul român se lasă furat de seductia lor 
misterioasă şi încearcă transpunerea lor în româneşte. N'aş putea 
spune că tălmăcirile lui Mircea Demetriad sunt impecabile. Unele 
epitete evocatoare ale textului francez dispar în versiunea româ- 
nească. Alteori sunt neglijente inexplicabile, ca după cuvintele 
strălucind şi chiamă, în sonetele Myrtho şi Horus, de două ori la 
rimă. Alteori înţelesul nu pare a fi bine sesizat, ca în sonetul An- 
teros, unde tête indomptée dă cap plecat, adică tocmai contrariul 
expresiei franceze. Nici rimele lui Demetriad nu sunt prea bogate, 
traducătorul cedând adese facilitätii participiilor trecute. Dintre 
cele patru traduceri ale lui Demetriad, cea mai bună este aceea 
a celui mai renumit dintre sonetele lui Nerval, El Desdichado 
(= sp. desnădăjduitul), lucrat după tehnica integrării de sugestii 
consecutive, greu de urmărit în înläntuirea lor logică, dar covâr- 
şitor prin unitatea atmosferei care se degajează din ele. Iată sonetul 
El Desdichado în ambele versiuni: 


Je suis le ténébreux, — le veuf, —l'inconsol€, 

Le Prince d'Aquitaine à la tour abolie: 

Ma seule étoile est morte, — et mon luth constellé 
Porte le Soleil noir de la Mélancolie. 


Dans la nuit du tombeau, toi qui m'as consolé, 
Rends-moi le Pausilippe et la mer d'Italie. 

La fleur qui plaisait tant à mon cœur désolé, 
Et la treille où le pampre à la rose s’allie. 


Suis-je Amour ou Phébus?... Lusignan ou Biron? 
Mon front est rouge encor du baiser de la reine; 
J'ai rêvé dans la grotte où nage la sirène... 


Et j'ai deux fois vainqueur traversé l’Achéron: 
Modulant tour à tour sur la lyre d'Orphee 
Les soupirs de la sainte et les cris de la fée. 


Eu sunt nemângâiatul, sunt väduvu ’ncruntat, 
Print al Acvitaniei cu turnul în ruinare: | 
Mi-e singura stea moartä si luthu-mi constelat 
Melancolia poartă pe veci, un ncgru soare 

In noaptea mormântală tu ce m'ai mângâiat, 
Redä-mi Pausilipe, Italia, a ei mare 

Si floarea ce-o plăcuse äst suflet dezolat 

Şi viaţa ce cu roza se 'mbină 'n sărutare, 


Amorul sunt sau Phoebus? Lusignan? Byron? 
Mi-e fruntea de sărutul Reginei roșie încă; 
Visat-am unde 'nnoată sirena 'n goi de stâncă, 


Trecui în două rânduri ne 'nvins prin Acheron: 
Pe-a lui Orfeus liră cântând, mereu 'nainte 
Cu tipetele zânei, suspinurile sfintei. 


Două inadvertenţe, poate numai erori de lectură sau de 
transcricre, cată a fi corectate. In v. 8 al versiunii româneşti este 
de cetit vița şi nu viața. In v. 9 nu este vorba de Byron, ci de Biron, 
de sigur numele cunoscutei familii nobilare franceză, care la in- 
„terval de două secole a dat istoriei două victime tragice, pe Charles, 
Duc de Biron, mareşal de Franţa, care conspirând cu Ducele de 
Savoia este decapitat la Paris în 1602 şi pe urmaşul lui, celălalt 
Duce de Biron, care după ce serveşte Revoluţia franceză, este dus 
la ghilotină în 1793. Amintirea lui Biron este în sonetul lui Nerval 
un simbol cu puteri răscolitoare, după cum aceea a lui Lusignan, 
ilustra familie feudală stăpânind în La Marche şi L'Angoumois, 
dar şi în insula Cipru (1192—1489) şi al cărei castel francez fusese, 
potrivit legendei, clădit de zâna Melusina, este un simbol radiind 
un farmec misterios, 


TUDOR VIANU 


C. HOGAS: PE DRUMURI DE MUNTE, I!) 


Calistrat Hogas a fost unul din acei scriitori, destinati unei 
comode clasicităţi postume, dar a cărui notorietate s'a înfiripat 
încet, abia către sfârșitul existenţei sale. Fără sprijinul devotat al 
grupării din jurul revistei « Viaţa Românească », care a stărnit, 
din al doilea an de apariţie al periodicului (1907), să-i retipărească 
treptat, toată proza descriptivă şi nu,elisticä, apoi, să i-o adune 
în voluin, litcratura sa ar fi rămas îngropată în paginele revistelor 
Asachi (Piatra-Neamț, 1881—1884) şi Arhiva (laşi, 1893—1894 si 
1901-1902), aşteptându-și d: shumarea cine şti: când. Apariţia volu- 
nului. Pe drumuri de munte a fost o adevărată odisee. Intâia ediţie 
(1912) a trebuitsä fie suprimată pentru monstruoascle-i greşeli de ti- 
par, iar a doua (1914), înainte ca să i se facă expediția completă, a 
fost mistuită de incendiul care a distrus localul redacţiei şi admini- 
strației, dimpreună cu tipografia «Vieții Româneşti». Autorul 
moare, septuagenar, în 1917, fără să-şi fi văzut răspândită, judecată 
şi apreciată, opera victii sale ! Abia a treia ediţie, întocmită de aceiaşi 
camarazi literari şi însoţită de cuvântul înainte al d-lui Mihail Sado- 
veanu («Viața Românească », două volume, 1921), are darul să 
suscite interesul public pentru genul de talent al lui Hogas şi, ca 
o târzie confirmare, să-i introducă numele chiar prin făgaşul oficial 
al manualelor didactice. Cronologia scrierilor şi a primelor încercări 
de culegere în volum a fost pe larg arătată de d-l Vladimir Streinu, 
în introducerea la ediție, cu intima înţelegere a nenorocului serii- 
toricesc, care-l urmărise pe interesantul drumet şi povestitor. Cu- 
vântul nu e exagerat, şi, fără să creden? în fatalitate sau predesti- 
nare, trebue să recunoaştem că împrejurările se înverșunaseră tot 
atâta, în timpul victii lui Hogas, ca să-i contraricze încununarea 
activităţii (autorului i s'a refuzat şi premiul academic, în urma 
raportului neajutorat al lui Caragianil), cât s'au întrecut în favo- 
ruri postume, spre a-l promova mare scriitor. 


1) De fapt, Opere, I. Pe drumuri de munte (Amintiri dintro călătorie, In 
munţii Neamţulu). Cu o introducere de Vladimir Streinu. Fundaţia Regală 
pentru Literatură şi Artă, București, 1944, 

Asupra înzestrării scriitoriceşti a lui C. Hogas s'au emis mai 
multe aprecieri, destul de variate, uneori chiar contradictorii, după 
unghiul de privire lucid sau viziunea impresionistă a criticilor. Tre- 
cându-le pe mai toate în revistă, d-l Vladimir Streinu exprimă la 
urmă un punct de vedere nou, peste care nu se poate trece uşor, 
Inainte de a examina această mai recentă judecată asupra scriito- 
rului şi operei, expusă în partea a doua a introducerii, ne propunem 
să elucidăm o chestiune prealabilă, ridicată de un text puţin cunoscut. 

Este vorba de proiectul de prefaţă al autorului la ediţia din 1912 
sau 1914; acest proiect a fost întâi publicat în ziarul «Avântul >, 
din Piatra-Neamţ (18 Iulie 1930), oraşul în care Hogas debutase 
ca profesor şi scriitor şi unde i se păstrează o îndreptăţită amintire, 
si a doua oară, din aceeaşi inițiativă, în cärtulia d-lui Dimitrie L. 
Stăhiescu, Calistrat Hogas, vieafa si opera lui, Cartea Românească, 
Bucureşti, 1935. D-l Vladimir Streinu anexează prefața la sfârşitul 
volumului editat de d-sa, comentând-o la începutul notei cu care-şi 
închee introducerea (p. XLII). Dar ce cuprinde această prefață 
care n’a putut apărea în niciuna din ediţiile întocmite în timpul 
vieţii lui Hogaş? Ea atinge mai multe puncte, printre care o inte- 
resantă profesiune de credinţă literară ; dar centrul ei de gravitate 
cade pe un incident, prezentat ca o «dramă literară », o «adevărată 
dramă literară »: partea de colaborare, la ultima «toaletă » a ope- 
relor lui, pe care ar fi avut-o criticul G. Ibrăileanu. Ce ar fi fost 
operele lui Hogaş, în prezentarea lor, de către autor, si ce-a rămas 
din ele, în urma colaborării indiscrete a criticului? Deşi înfățișată 
întrun ton de glumă, spre a-i obţine dreptul de trecere (care i-a 
fost însă refuzat), învinuirea e prea gravă ca să nu-i dăm toată 
ascultarea cuvenită; iar textul e atât de plăcut, prin tonul umo- 
ristic, al scriitorului care face haz de necaz (« Galgenhumor », după 
expresia germană), încât nu-l putem socoti prea lung, acordându-i 
audienţă integrală. 


€ Află, așa dar, — Hogas îşi începuse prefața epistolar: Iubite cetitoriule, 
— că cuprinsul acestei scrieri, de-ar fi rămas numai pe socoteala mea, apoi, 
în loo de un singur volum, te-as fi asasinat măcar ou cinci. Oum, însă, sânt 
unele fericiri, care sar pe numi negative, apoi, din pricina lor, te afli de 
multe ori în primejdie de a ţi se ciunti gloria si nemurirea. Cam aşa ceva mi 
se întâmplă mie ou dileotul meu amio G. Ibrăileanu; după ce singur el me 
îmboldit, în mare parte, să näzueso la glorii literare, apoi tot el singur cu o 
astutie de gustul unui fagure de miere, s'a oferit să-și järtfeascä mare parte 
din pretiosul său timp spre a-mi amenda... pe ici pe colea... operele mele. 
Naiv, cum sunt eu din născare, şi potrivit convingerii ce am, că mai sus pome- 
nitul si delicatul meu prieten e un estet literar de mâna ’ntâi, m'am lăsat în 
voile lui, şi... într'o bună dimineaţă mă trezesc, din cinci volume formidabile, 
ou singurul si nevoeșul volum de față ; şi, poate m'as fi trezit cu o simplă bro- 
gură sau chiar cu nimio; decât, se vede, că tot mai sus pomenitului meu amio 
i sa făcut: milă de câte sudori literare am vărsat, de câte nopți cu lună gi 
fără lună am stat cu ochii stälpiti în lumânare, de câte comprese cu apă 
caldă sau răce am pus pe la cap şi pe la picioare și, mai ou seamă, de câte 

eafele negre am băut, numai și numai ca să-mi fao si eu loc printre pro- 
teguitii muzelor... Şi iată cum — ored eu — am ajuns, în loc de autor al unei 
întregi biblioteci, autor al unui singur si nevoes volum. 

Din toată această dramă literară, însă, — căci e o adevărată dramă — o 
singură părere de rău mi-a rămas, aceea, adică, de a mi se fi tăet pofta 
să mă intitulez feciorul cutăruia, autor a șaptezeci şi cinci de volume; şi, 
încă, părerea de rău că, pe temeiul lor, oricât de proaste ar fi fost de alt- 
mintrelea, n'am putut şi eu să mă râdic la situatiuni, care trec dincolo de 
nasul meu... 

Precum vezi, iubite cetitoriule, sunt nenorocit... Şi când mă gândesc că 
pricina acestei nenorociri e cel mai bun al meu prieten!... Ce vrai? fericire 
negativă, si pace bună » (ediția Fundaţiei, p. 321—322). 


Iată acum comentariul d-lui Vladimir Streinu. 


€ Am cercetat în această direcţie totul. Manuscrisele lui Hogas arată destule 
tăeturi cu cerneală roşie, multe dintre ele neadmise mai târziu şi hagurate 
cu creion negru. Se poate vedea astfel, că autorul n’a fost totdeauna de acord 
cu cenzorul lui. In orice caz, chiar cu pasagiile tăiate, opera ar fi fost cu 
foarte putin mai voluminoasă. Cele «cinci volume formidabile + e o figură 
literară în stilul obişnuit, grandilocvent si monstru, al lui Hogas, figură pe 
care Ibrăileanu se pare că n'a gustat-o până la o admite chiar ca prefaţă. 
Criticul, autorul însuşi sau oricine ar fi acela care a barat cu roșu pasagiile 
în chestiune, era însă îndreptăţit să facă această aparati: El a cenzurat, de 
cele mai multe ori, excesele tendinței livresti, remarcabilă în scrisul lui Hogas, 
după cum a subliniat unele barbarisme, foarte frecvente mai ales în primele 
Amintiri dintr'o călătorie, sugerând înlocuirea lor cu echivalentele oferite de 
limba noastră. Atât întrun caz cât si în celălalt, el intuia just evoluția auto- 
rului nostru, deoarece Hogas însuşi se corectează adesea în sensul exprimării 
neaoge și în acela al delestării de cărturărismo (p. XLII) +). 


Faţă de fermele concluzii şi negative ale d-lui Vladimir Streinu, 
am crezut cu cale să apelez, într'un articol din € Ecoul», la amin- 
tirile d-lui Mihail Sadoveanu, poate martor redacțional al «dramei » 
lui Hogaș; d-sa mi-a confirmat, într'o convorbire telefonică, temeiul 
plângerii scriitorului cenzurat de critic, fndreptätind însă esteticeste, 
procedarea lui Ibrăileanu ; proporțiile tăeturilor, înfățișate de autorul 
prefefei, nu i s'au părut exagerate; o parte din cele comunicate 
nouă, au intrat apoi în redactarea rândurilor consacrate lui Hogas, 
într'unul din capitolele cărții memorialistice « Anii de ucenicie », pe 
care d-l Mihail Sadoveanu le publică în paginele acestei reviste. 
D-sa, faţă de îndoielile pe care le schitam, ne-a îndemnat să com- 
parăm textele din « Viaţa Românească », retipărite din dorinţa și 
sub privegherea hui Ibrăikanu, cu cele din revistele 4 Asachis şi 
€ Arhiva » O altă cale de control nefiind, a trebuit să mă dedan 
acestei operaţii, deoarece ediţia d-lui Vladimir Streinu, propunân- 


1) D-l Dimitrie L. Stăhiescu scrie în Prefaţa monografiei sale: « Am găsit 
(la fiica autorului, Sidonia Hogas)— păstrate cu respect religios— toate 
manuscrisele poetului; dela cele publicate în « Arhiva » și « Viaţa Românească », 
până la voluminosul manuscris— cu material ca pentru cinci volume — ce 
fusese încredințat d-lui Q. Ibrăileanu, acesta cu multe suprimări de zi 
şi corecturi pe margine ou cerneală roşie; apoi manuscrisuk, copiat din nou, 
al volumului apărut în 1914...» (p. 8—9). 

du-și în proprii termeni, să fie «simplicisimă », nu primise să cedeze 
«obiceiului de a îngropa opera editată în pilitura de texte a notelor 
şi variantelor, care ar fi arătat ştiinţa şi metoda editorului, dar ar 
fi ascuns, prin îngreunarea circulaţiei operei, talentul autorului » 
(p. XLIII). 

Am luat ca bază un exemplar al ediţiei din 1914, şi am urmărit 
cu luare aminte evoluţia textelor din revista pietreană şi cele două 
periodice ieşene. Prima concluzie ce mi s'a impus este următoarea: 
textele din « Arhiva » sunt aproape identice cu cele din « Asachi ». 
Foarte puţine neologisme sau barbarisme sunt înlocuite în «Ar- 
hiva » cu termeni neaosi. Niciun fragment digresiv, cu asociaţii 
cärturäresti, istorice, mitologice sau literare, nu e suprimat în reti- 
părirea din paginile revistei « Arhiva ». A doua concluzie: chirurgia 
radicală începe cu publicarea din nou a povestirilor, în « Viaţa Ro- 
mânească ». 

Astfel, în «Arhiva », Hogas renunţă la barbarismul deja, înlo- 
cuindu-l de fiecare dată cu termenul acum. « Eram deja la barieră » 
(«Asachi », p. 929 wm.). «Eram acum la barieră » (« Arhiva», III, 
p. 243 urm.). « Ajunsesem la barieră » (« V. R.», 1911 şi volum, 
p. 4). Celelalte barbarisme se păstrează însă în revista «Arhiva », 
după textul din « Asachi 5. Dăm câteva exemple, din acecaşi bucată 
« Spre mânăstiri » : «toate necesarele de drum» (în volum: « trebu- 
incioasele )); «avea de ordinar» (în volum: «de obiceiu »); « supe- 
rioara schitului » (în volum: «starefa schitului »). 

Variantele stilistice, dela «Asachi» la «Arhiva», sunt neîn- 
semnate. Nicăeri nu se poate constata evoluţia scriitorului, către 
un lexic epurat de barbarisme şi neologisme sau către o « delestare 
de cărturărism ». 

Când, la cererea lui Ibrăileanu, autorul îşi publică din nou pove- 
stirile în « Viaţa Românească y, criticul îi impune un număr de tăie- 
turi si îi cere să renunţe la un număr de “neologisme. Intervenţia 
sa nu se produce aşa dar cu prilejul proiegtării volumului, ci odată 
cu retipărirea bucätilor în revistă. 

Proporția tăieturilor pare a fi mai mare în « Amintiri dintr'o că- 
jătorie 2, decât în seria de bucăţi dela rubrica « In munţii Neamtu- 
lui », în cele dintâi räsfäfându-se mai mult digresiunile. Si urmă- 
rim întâi prefacerile lexicale, 

G. Ibrăileanu n'a fost un purist, adică adversarul oricărui neo- 
Jogism ; el a observat însă cu bună dreptate, la autorul de formație 
si diformatie clasică, excesul de neologisme, în cea mai mare parte 
de latinisme, şi i-a cerut reducerea, iar nu suprimarea totală a ter- 
menilor străini. Hogaş s'a supus, de bine de rău, argumentării cri- 
ticului, care-i punea înainte, probabi, sensibilitatea publicului, 
la cucerirea căruia näzueste în definitiv, orice prozator. Unele 
înlocuiri i-au cerut recurgerea la un număr mai mare de cuvinte, 

câteodată chiar la perifrază, deoarece, oricâte neajunsuri s'ar atribui 
neologismelor, nimeni nu le-ar putea tăgădui vreodată virtutea 
economiei verbale. Câteva exemple în acest sens (primul text e 
textul comun dix revistele « Asachi » si « Arhiva », celalt, din « Viaţa 
Românească » şi volum, ediția 1914): « neputându-se lămuri asupra 
provenienfei noastre » = «...de unde şi cum răsărisem noi așa ca 
din pământ » (p. 5); « Biaţa femee, supusă la o asemenea presiune » = 

„.Strâmtorată astfel» (p. 5); «ochi... de o expresiune diavolică » = 
4 ...care te tăiau în suflet cu ascufisul privirii lor » (p. 9); « plenitu- 
dinea tinereţii » = «rotunjimea plină a tinereții» (p. 10); «oferă » 
(p. 18) şi «oferea» (p. 30) = «pune la îndemână» şi «ne punea 
la îndemână »; «numai cu relicvie » = «numai cu un soiu de rămă- 
şiță religioasă» (p. 26); «nasul... salva ochii») = «...fndeplinea 
ceea ce lipsea ochilor » (p. 98); « mijlocul ei de ascensiune » = « ...ce-si 
alesese ea peniru a urca la deal» (p. 100); «simulând o încordată 
atentiune » = « prefăcându-mă că urmăresc lămuririle date de ei cu 
multă băgare de seamă » (p. 168). 

Unele înlocuiri de termeni nu sunt fericite. 

a Sf. Teodora, curtezana», devine «femeia de lume» (p. 21); 
« miraculoasa floare », adică floarea răsărită în stâncă printr'o mi- 
nune, devine «minunala floare » (ibid.), ceea ce poate fi înţeles 
foarte frumoasa floare; francheţa, opusă ipocriziei, nu e numai 
«sufletul fără ascunsuri » (p. 15), adică sufletul care n'are nimic 
necurat de ascuns, dar şi nevoia temperamentală de a da pe faţă, 
prin cuvinte răspicate, toate reactiunile față de purtările celorlalţi, 


In genere, se poate crede că Hogaş a consimţit fără mare tra- 
gere de inimă, la modificările lexicale, recunoscându-le însă, utili- 
tatea. Textele din « Viaţa Românească » (1907 şi anii următori), 
oferă o bogăţie de neologisme, putin obişnuită atunci, de vreme ce 
proza d-lui Gala Galaction, din aceiaşi ani, întâmpină rezistenţa 
până şi a acelor critici, ca E. Lovinescu, care-şi vor lafiniza voca- 
bularul mai ales după război. Hogaş apare cu toate amendările 
impuse, ca un inovator lexical, chiar în momentul tardiv al răs- 
pândirii sale, prin ediţia din 1921; la data primelor lor publicări, în 
1881—1884, «Amintiri dintr'o călătorie» revolufioneazä limba, 
intelectualizând-o prin concepte ale culturii, în cele mai juste decal- 
curi latineşti. Nu e nevoie să ne întoarcem vreodată la primul text, 
din «Asachi» şi «Arhiva », sub cuvânt că modificările i-au fost 
impuse lui Hogas; dar e bine să-i recunoaştem fizionomia lexicală 
şi semnificația, în cadiul literar al epocii, mai ales dacă îl restituim 
pe autor, generaţiei sale, care este a lui Slavici şi Eminescu (d-l 
Vladimir Streinu forţează cronologia, situând pe Odobescu, alături 
de Hogas, «în cadrul marei generaţii a lui Eminescu 3). 

Ce e adevărat însă din proporţia tăieturilor, după alegatiunile 
lui Hogas? Acesta se pretindea amputat de mai bine de patru cin- 

cimi din corpul operei sale. Autorul mortificat îngloba oare în această 
cantitate, proza literară, conferințele, articolele și înseşi versurile 
sale, la care ţinea oarecum, deoarece le retipărea pe uncle câteodată, 
lăsând altora curs liber în prozele sale descriptive şi narative? Este 
posibil ca Hogaş să fi supus aprecierii lui Ibrăileanu, opera sa în- 
treagă ; alegând cât a crezut că merită să fie strâns în volum, cri- 
ticul va fi jignit susceptibilitatea autorului, care credea poate că 
din tot ce a scris, nimic nu poate fi înlăturat. Asupra structurii sale 
artistice, vom reveni cât de curând, lămurindu-se atunci şi procesul 
sufletesc al «adevăratei drame literare ». Admitänd ipoteza acestei 
supuneri a operei sale integrale la scaunul judecății estetice a lui 
Ibrăileanu, tot nu s'ar atinge proporţia indicată de Hogaş, din a 
cărui operă literară «de second rayon», urmează să apară, sub 
îngrijirea d-lui Vladimir Streinu, al doilea și ultimul volum, mai 
putin compact decât întâiul, de 323 pagini. 

Spuneam că am cercetat, pe coloane paralele, textele din revi- 
stele « Asachi», «Arhiva » şi «Viața Românească ». Din vitregia 
împrejurărilor, n'am putut duce la capăt operaţia, întreruptă la 
p. 271 a ediţiei din 1914 (de 352 p.). Atât cât am cercetat, am crezut 
a putea stabili că tăieturile din « In munţii Neamţului » sunt mai 
neînsemnate, ca întindere, decât cele din «Amintiri dintr'o călă- 
torie ». Bucăţile din «In munţii Neamţului» au apărut direct în 
€ Viaţa Românească », fiind poate supuse unei prime cenzuri din 
partea lui Ibrăileanu, cu prilejul publicării în revistă, şi unei a 
doua cenzuri, în vederea pregătirii volumului. Cum n'am văzut 
manuscrisele, nu putem afirma că în textul primordial n'ar fi mişunat 
digresiunile şi excursurile savante, atât de numeroase în « Amintiri 
dintr'o călătorie ». Dacă ar fi însă adevărat, după cum susține d-l 
Vladimir Streinu, că « Hogaş însuşi se corccteazä adesea în sensul 
exprimării neaoşe şi în acela al delestării de cärturärism», şi că 
Ibrăileanu «intuia just evoluţia autorului nostru », nu ne-am mai 
lămuri temeiul supărării scriitorului cenzurat. Până la ivirea prile- 
jului de a cercta manuscrisele bucätilor din «In munţii Neam- 
tului », înclinăm a crede că aceeaşi sau aproape aceeaşi trebue să 
îi fost proporţia «lungimilor », din acest ciclu cu acelea din « Amin- 
tiri dintr'o călătorie » Am măsurat cu cea mai mare atenţie întin- 
derea suprimărilor din « Viaţa Românească » şi din volum, pe textul 
integral din « Asachi » şi «Arhiva », ajungând la încheerea că circa 
o treime din « Amintiri dintr'o călătorie » a fost sacrificată, la cererea 
lui Ibrăileanu. Tăieturile au fost în deoscbi numeroase în bucăţile: 
« In valea Sabasei » (mai mult de jumătate), «Pe Șcştina », « Jupâ- 
neasa Zamfira » şi «Un popas». Sau suprimat digresiuni mito- 
logice sau altminteri cärturäresti, dialoguri umoristice afânate, 
versuri romantioase, cu ecouri eminesciene prea pronunţate, citate 
savante, din Virgiliu şi Dante, şi notele lor. 

Cu această treime a textului din « Pe drumuri de munte », adaosă 
la materialul volumului II şi la versurile lui Hogas, probabil îndră- 
gite de autorul lor şi pe drept cuvânt neconsiderate de Ibrăileanu, 
ca lipsite de originalitate, abia dacă s'ar fi depăşit substanţa unui 
volum de dimensiuni egale. 

Hogaș a exagerat așa dar enorm, plângându-se că ar fi putut 
publica, după placul lui şi necenzurat de Ibrăileanu, cinci volume. 
D-l D. L. Stăhiescu l-a crezut pe cuvânt, deşi a avut manuscrisele 
înainte, aşa cum se lăsaseră convinşi de ieremiadele autorului, cola- 
boratorii literari dela « Viaţa Românească », sau măcar d-l Mihail 
Sadoveanu. 

Ce l-a făcut să exagereze asupra holocaustului critic al operei 
sale, atât de greu consimţit, încât alesese calea apelului către pu- 
blic, împotriva primei instanţe judecătorești, se va vedea în cadrul 
cercetării noastre viitoare. 

Nu ne mai rămâne, deocamdată, decât să privim conţinutul 
unora din pasajele eliminate de G. Ibrăileanu. 

In regulă generală, Ibrăileanu avusese dreptate, intuind dacă 
nu «evoluția autorului nostru », măcar esenţa talentului său des- 
criptiv şi respectând acest sector al operei: el era tot așa în nota 
cea justă, cerând suprimarea abuzurilor vervei umoristice, savant 
alimentată mitologic, istoric sau literar, prin digresiuni excesive, 
fără ca, Îîı acest fel, să altereze fizionomia autorului său. Ibrăileanu 
era un bun sfătuitor, prevăzut cu un remarcabil simţ al măsurii, 
căruia Hogas s'a supus bombănind în felul său, ca ua urs dome- 
sticit. 

Unele din fragmentele eliminate, mai lungi sau mai scurte, sunt 
însă interesante, prin proiectarea unor note temperamentale, din 
alcătuirea sufletească a lui Hogas. 

Astfel, la auzul troznetului năpraznic al copacilor, doboriţi la 
Cracăul-Negru, pentru confecţionarea parchetelor, autorul cugetă, 
ca şi Miron Costin, în Letopiseţul său: 


€ Regii pădurilor ca şi regii pământului: căderea lor e totdeauna sgomo- 
toasă si distrugătoare » (« Asachi », p. 971, « Arhiva », III, p. 252,— Pe aru- 
muri de munte, ediţia Streinu, p. 10, rândul 3, înainte de ç Ziua... 3). 


Lui Hogas nu-i displăcea aluzia shoking: cârciumarul evreu, 
din «Pe Sestina », surprins noaptea de vizitatori neoportuni, purta 
o «cämesä ce bătea în floarea unui roş späläcit » (aceeaşi ediţie, 
p. 96, r. 6—7), dar în prima redactare era pomenit pieptarul său 
roş nuanța «Les Anglais y sont». Uşor antisemit, în prima sa fază 
de scriitor, Hogaş avea, în acelaşi loc, un «hors d'œuvre e de 25 
rânduri despre perciuni, iar în «Un popas», nu ştim ce legendă 
asupra formării Mării Roşii, din plosnitele pe care le luaseră Evreii, 
învoiţi să plece din Egipt, en condiţia ca să le ia cu dânşii si să le 

înece în marea cea mai apropiată. Cu puţine pagini mai înainte, 
povestitorul exasperat. de ploaia de plosnite, în popasul dela Păl- 
tiniş, nu se putuse abtine dela o reflecţie cu caracter politic: 


€...dădeam dreptate, în gândul meu, stăpânitorului tuturor Rusiilor, 
când își soutură şi el bulendrele câte odată şi umple depärtata Siberie cu plog- 
nifele nihiliste », 


Multe din fragmentele înlăturate de G. Ibrăileanu acuzau o pro- 
nunţată tendinţă anticlericală şi mai ales împotriva călugăriei. 
Hogas, ca un autentic clasicist, e un păgân, un panteist; ca un 
produs al gândirii contemporane, pozitiviste, e nereverentios faţă 
de cele sfinte, când îi apar sub regula aspră a constrângerii. Maica 
Filofteia (în prima redactare Calistrata), din «Spre mânăstiri », 
deşi trecută în vârstă, deşteaptă povestitorului reprezentări lumești 
ŞI îi inspiră comparaţia desavantajoasă cu Maria din Magdala, după 
ce pasul ei grăbit îi suflase autorului nutrit cu Omer, lesnicioasa 
asemuire cu «anticul Ahil, cel iute de picior». Hogas ridiculizează 
în acelaşi loc leacurile bisericeşti adaptate tuturor împrejurărilor 
din viaţă, boli sau intemperii. Monahismul feminin, cu legca casti- 
tăţii, e denunţat ca o erezie, în pasajul de factură retorică, dar plin 
de convingere, care i s'a părut lui Ibrăileanu prea lung si a fost 
comprimat la cererea lui, în fraza finală dela p. 15 (ediţia Streinu). 
Dăm spre documentare prima versiune, din « Asachi » şi «Arhiva »). 


« Voiţi oare ca acea religioasă din coridorul arhondaricului, cu chip de 
adevărată vonoră păgână, să se transforme sub cârmuirea canoanelor călu- 
găreşti, în legendara, slaba şi sluta sfântă Vineri a poveştilor noastre? Voiti 
oare ca ea, în hatârul unor azbucoavne colbăite, să înmormânteze sub umbra 
comanacului atâtea comori de frumuseţă, de vigoare şi de tinerefä? Voiti ca 
ea să rămâe pentru vecinicie, logodnica închipuită a unui mire, care de două 
mii de ani s'a înălţat la cer? Ce gospodărie nostimă ! Si se găsesc încă oameni, 
care iau în serios toate aceste aberafiuni mentale ! Din parte-ne trecem în rândul 
smintifilor pe toţi acei ce cred în virginitatea inimii şi trimitem la casa de sănă- 
tate pe toţi acei ce o ordonă; din acest punct de vedere monahismul este o 
erezie de cea mai primejdioasă specie ». 


Afâfat în verva lui savantă, de gustul pentru rachiu al schiv- 
nicului dela Sihla, Hogaş face istoricul pasiunii pentru băutură, 
la clerul din antichitate şi până astăzi. 


4 Bis repetita deo placent 1) este o zicătoare născută pe Olimp, confirmată 
în Ierusalim şi eternizată în Vatican. Şi apoi dacă repetiţia nu se poate face 
cu nectar sau lacrima Christi, pentru ce adică nu s'ar face cu rachiu? Și 
încă, pentru ce netrebnicii muritori s'ar lăsa mai pe jos decât acel. (acest, 
în Asachi) furnicar de dumnezei, care au guvernat lumea pe rând şi care, 
toţi în zilele lor, au fost (au fost în zilele lor, în Asachi) nişte rafinati eu- 


1) Pasajul urma după dictonul care se regăsește în ediţia cea nouă, la p. 23. 

noscätori în ale mâncării, băuturii şi altele? Astfel, unora le plăcea nec- 
tarul, altora ambrozia; unii avea fantazie pentru prinoase, arderi de tot 
şi viței graşi; Iehova nu mânca decât carne de miel fără legume; Pluton 
fura nevestele altora şi nu mânca decât boi, vaci, oi, sau în lipsă, si găini 
negre; furtunaticul zeu al mărilor, pentru a porunci vânturilor să sufle 
spre Troia, ceru pentru ospätul său carnea nobilă şi fragedă a Ifigeniei; 
în fine câţi dumnezei atâtea gusturi; pentru ce, deci, umilitul, cucernicul 
şi drept închinătorul sfânt anahoret al Sihlei n'ar fi avut şi el un singur 
inofensiv şi bine determinat gust pentru rachiu? (Asachi, 1884, p. 1133, 
Arhiva, 1893, p. 393)». 


Paragraful din «La Agapia», pag. 35, cu särutarea mâinii maicei 
Evghenia, arhondäreasa, manifesta saturaţia în urma exerciţiilor de 
sărutare a moastelor si de închinăciuni smerite. 


« Trăsăturile clasice ale figurii sale păreau a fi săpate de scalpelul Jui 
Praxiteles sau Fidias în strălucitoarea și alba marmură de Paros; şi cine 
nu ştie, cu câtă măestrie a ştiut clasicul geniu antic să mărite severitatea 
cu graţia formelor!,., Gândul cel mai profan își pleacă fără voie genun- 
chiul înaintea lor. Consecvent deci si cu gusturile mele clasice, mă plecai 
și sărutai mâna albă şi catifelată ce mi se întinse cu o religioasă si sfiicioasă 
rezervă, Eram, cel puţin, răsbunat cu o singură mână, contra tuturor moaş- 
telor ce sărutasem în viaţa mea şi dacă am păcătuit mâncând cu privirea 
mâna ce mi se întinsese, îndelung milostivul D-zeu mă va ierta, ș'apoi va 
fi şi puţin cam îndatorit la aceasta, deoarece devenisem, de mult ce eutrie- 
rasem mânăstirile, o adevărată cädelnitä: dacă cineva ar fi avut fantazia 
să-mi pună pe crestet un cărbune as fi ars până în călcâe și m'aș fi topit ca 
un adevărat bulgäre de smirnă sau de tămâe, atâta mă afumasem şi atâta 
mă chilotasem în hagialâcul meu pe la sfintele locuri ! (Asachi, 1884, 1296—7, 
Arhiva, 1893, 495—6) ». 


La Agapia, scriitorul e îndemnat de o domnişoară să-i încrusteze 
cu briceagul numele pe o scândură a balconului interior al mână- 
stirii. Fragmentul din ediţia nouă, p. 38, rândurile 13, după « întorsei 
capul» şi până la: « Vizitarăm», e mult amplificat, în prima redac- 
tare. Iată pasajul privitor la invectivele bătrânei călugărițe. 


€ ...dar nu făcui aceasta decât spre a vedea un alt cap, care de sigur 
nu semăna, cu al meu: mai înainte de toate era sur si sburlit, şi dacă suvifele 
ce spânzurau din!) toate părţile ar fi fost mai groase, m'ar fi făcut să le 
iau drept niște şerpi, sau aş fi avut poate iluziunea completă a unui oribil 
cap de Meduză, Ceea ce se închipuește în limba poporului sub numele de 
sarätare» ar fi putut?) numai pe jumătate să înlocuiască această stranie 
apariţie. In adevăr, ceea ce, în alte împrejurări, s'ar fi putut numi faţă, 
consta, pentru moment, din un patrat de piele de colorul săftianului galbăn, 
întins până la lustru pe o fantastică împoncişare de ciolane, dintre care 
unele aveau pretentiunea de a se numi nas, altele barbă, unele umerii obra- 
zului si altele fălci sau frunte. Dintii erau fără pudoare, sau cel putin buzele, 
săturate de prea lungă împreună vietuire şi aspirând una la cer şi alta la 
pământ, se depărtaseră până dincolo de hotarele ginginilor, şi lăsase la aer 
curat două raghile de dinţi, prin a căror strungi toţi berbecii lui Polyphem 
ar fi putut să se strecoare în goană cu prizonierii legaţi sub pântece, Nasul 


1) De, 
3) Fost în stare, 

scorojit de vechime reușise în fine să ia la vârf forma unui plisc, care arcuin- 
du-se peste buza superioară, avea aerul de a privi în fundul gurii, unde 
limba stătea înghemuită 1). Cei doi arhangheli păzitori ai nasului, — ochii, — 
de abia se mai zăreau din adâncimea găurilor în care se retrăseseră, Aşi fi 
voit să înfăşur cu privirea și în răgaz acest cap de artă, care ar fi făcut gloria, 
unui pictor, dar nu mi se dădu timpul necesar; un năprasnic potop de vorbe, 
culese dintr'un anume vocabular, se revărsă vehement asupra capului meu; 
că n'am rămas înecat, şi azi mă mir, când scriu aceste rânduri. Cu o sin- 
gură frază dacă ag ţinea-o minte, cred că aș îmbogăţi peste așteptare vasta 
literatură a päpuserilor de strade.., și când te gândești că tot pe acelasi drum 
mersese, poate, cu o oară mai înainte, sublimii psalmi ai regelui profet ?).,, 
Dar pe drumul bătut, cine ar fi în stare să deosebească urma cui a trecut ?,.. 
Toate ca toate, dar numele de familie al domnigoarei rămăsese numai pe 
jumătate, și făcurăm toţi, cu atâta mai mult haz, cu cât acea jumătate avea 
un sens foarte nostim,,. Ingenioasă e întâmplarea câte odată, mă gândii 
eu.,. (Arhiva, 1893, p. 499—500; variantele din Asachi, în notă). 


Intr'un loc, ca un adevărat voltairian, Hogas numea pietatea: 


« această sublimă fiică a ignoranței omenești ». 


După protestarea că n'a făcut niciodată paradă cu sentimentele 
sale religioase, adăuga: 

«o simţire însă, pe care aş putea-o numi religioasă, mi-a lunecat prin 
ochi în suflet, privind pictura dela Agapia» (datorită lui N. Grigorescu), 

Emotia artistică l-a făcut atunci 


«complice cu pravoslavnicii credincioşi ai minunilor », 


Atădată, rugăciunea lui Vasilică, fiul gazdei frumoase din valea 
Sabasei, prin impresionanta întipărire a extazului credinței, sileşte 
pe povestitor să-şi încrucişeze mâinile şi să-şi întoarcă faţa spre 
răsărit, fără voie. In textul primitiv, autorul îşi mărturisise necre- 
dinta : 

« ,..ateul devenise sfânt ». 

Urma însă si expresia nostalgiei după credința pierdută. 

«Ce n’as fi dat în unele împrejurări ale vieţii mele să fi putut avea o 
credință », 

Și mai interesant încă: 


4.,.Ştiu însă că mi-a trecut prin minte bizara idee de a-mi plăzmui o 
religiune a mea, dar numai a mea!», 


1) părea că voiește a ciupi ceva dintre dinţi; dar acest ceva nu putea 
fi, din timp în timp, decât limba, care de ordinar dormea înghemuită în 
negrul fund al gurii. 

2) gi toate aceste graţiozităţi mergeau pe acelaşi drum, pe care, în orele 


Hristos sunt foarte iconoame; n'ar fi de loc rău ca, şi în asemenea împre- 
jurări, să fi tot așa de iconoame; pe cât înţeleg însă, maica noastră nu era 
iconoamă,.. cu atât mai rău! 

Pierderea credinţei, la oamenii de formaţia intelectuală a lui 
Hogas, a fost poate pricinuită din contemplarea evolutivă a senti- 
mentului religios, de esență pur spirituală, la ivirea sa, dar aso- 
ciată mai târziu temporalului. Hogaş protesta, la sfârşitul pasajului 
respectiv, împotriva târîrii lui Dumnezeu, «în tina tuturor mi- 
şeliilor >. 

Printre mărturiile necredinfei, înlăturate, găsim, tot «In valea 
Sabasei » rugăciunea: Ora pro nobis, din care cităm două strofe: 

Şi mai întâi, te roagă, copilă, pentru mine; 
Eu care veşnic rîs-am de cel ce se ruga, 


Sânt slab în astă sară; las fruntea-mi să se 'ncline 
Sub sarcina cäinfei; mă pun sub paza tal 


Orbit de necredinţă, călcat-am în picioare 

Şi cerul şi pamântul, Satan şi Dumnezeu, 
Nimic avut-am sacru şi fără remugcare 

Spre ceruri îndreptat-am blestem amar şi greu! 

Ibrăileanu a socotit probabil că desbaterea fugitivä a cazului 
său de conştiinţă, printre rândurile cărţii, i-ar putea păgubi lui 
Hogas, rästälmäcindu-i-se intenţia. De aceea a cerut suprimarea 
pasajelor din care am citat, rămânând, după aprecierea sa, destule 
altele destul de vorbitoare a.upra atitudinei laice a lui Hogaş. 

Din dialogurile prea ample, dintre povestitor şi mai pozitivul 
său însoțitor, care face oarecum figură de Sancho Pansa, se cuvenea 
poate păstrată replica aceasta caracterizantă: 

4 ...d-ta, domnule cel cu mitologia într'un buzunar şi ou istoria în altul... 3 
(la penultimul paragraf dela p. 58, ed. Streinu). 

In definitiv, Hogaş îşi cunoaștea metehnele, chiar dacă nu 
şi le cenzura. 

Astfel, îşi detinea cu o deosebită luciditate, viziunile exagerative, 
reactiunile enorme, stăruite de cauze mărunte. 

« Şi mai la urmă, ce voifi? Pentru mine e de ajuns să-mi bâzâe o muscă 
pe la nas, spre a mi se părea că am în urechi toată muzica lui Wagner; e 
de ajuns să văd un câne cu coada scurtă, spre a vărsa lacrimi de durere 
peste nefericirile Atenei lui Alcibiade, e destul să văd un motan torcând 


într'o cotruţă caldă, spre a mă înălța cu mintea în regiunile metafizice ale 
tuturor gcoalelor metafizice ? (înaintea paragrafului ultim, p. 119, ed. Str.). 


In acelasi capitol, « Häläuca », printre prefcrinfele literare ale 
autorului, era mărturisit 4 Paradisul pierdut > al lui Milton. Am 
avut deprinderea, scria Hogaş, 

« să citesc cu capul descoperit sublimele versuri ale orbului din Albion > 
(înainte de paragraful « Zis şi făcut... », p. 62, ed. Str.). 

Hogas prefuia pe Virgiliu ca pe «regele poeţilor latini». Cita 
adesea din Dante, făcea câte o aluzie la Decameronul lui Boccaccio 
şi poemul lui Torquato Tasso. 

D. Dimitrie L. Stăhiescu a dat în notă un fragment foarte im- 
portant, deşi retoric, de condamnare a civilizației apusene, care ar 
îi avut ca rezultat... falsificarea simțţirii, intronând «domnia ido- 
lilor » şi «capistea mintei si a înţelepciunei 5. Cam rousseau-ist, Hogaş 
credea că « natura e totuşi sublimă în simplicitatea ei », afirmându-si 
preferința pentru « manifestările neineşteșugite ale inimii omeneşti ». 
Işi încheia ieşirea cu strigătul: «sfântă natură, te salut!» (după 
paragraful antepenultim, p. 73, ed. Str.). 

La începutul povestirii 4 Jupâneasa Zamfira », cu privire la pro- 

dusele industriei casnice ţărăneşti, autorul expune un punct de 
vedere conservator, care ar fi fost pe placul junimistilor şi al lui 
N., Iorga, împotriva progreselor tehnicei industriale moderne. 
k Alături de aceste profesii sociale de credință, nu lipsesc digre- 
siunile filosofice, ca aceea despre materialismul monist şi dualismul, 
în care, cu tot modul glumet al teoretizării, atribuit tovarăşului 
mai tânăr de călătorie, se pot recunoaşte convingerile înseși ale 
autorului. 

D-l Vladimir Streinu manifestă o adevărată aversiune față de 
ediţiile critice care înghesue textul într'un aparat de note şi variante, 
înăbuşitor. Fără să se îi urmat pe de-a'ntregul metoda științifică, 
în uz faţă de textele clasice, s'ar fi putut alege, din fragmentele 
suprimate de autor în urma indicatiilor lui Ibrăileanu, numai acelea 
care înlesnesc într'un fel, întregirea fizionomiei lui Hogas. Acele 
fragmente, fără valoare estetică, ar fi putut figura într'o anexă, 
ca să nu strivea„că textul definitiv. 

Nu a exprimat d-l Vladimir Streinu ideea ingenioasă, că înseși 
lipsurile şi defectele unui scriitor adevărat, sunt « vitii constitutive e 
si că fi nutresc substanţa, întocmai ca şi calităţile lui pozitive? Aşa 
sunt la Calistrat Hogas, oroarea constrângerii monahice şi nereve- 
renfa relig.oasă, urmări ale neapetentei sale mistice, si unele 
din credinţele lui, ca mitul omului primitiv şi cultul naturii. 

Despre structura de scriitor şi artist a lui Hogaş vom reveni 
în numărul viitor al revistei, mulţumindu-ne deocamdată cu mo- 
desta contribuţie adusă în vederea lămuririi adevăratei proporţii 
a textelor din « Pe drumuri de munte >, înlăturate de autor, la cererea 
criticului său. 

IV. Din rezultatele cercetărilor întreprinse la Drägus, satul din 
Tara Oltului (Făgăraş) s'au publicat până acum trei lucrări: 

1. In Structura Economică a Satului, d. Al. Bărbat ne arată 
amănunţit aspectul economic al acestei aşezări agricole dela poalele 
Carpaţilor, ale cărei păduri de fag si brad, şi pășuni întinse nu conduc, 
totuşi, la o activitate forestieră şi la creşterea vitelor. Tara „Oltului 
pornise să fie o regiune industrială, care să completeze nevoile Ve- 
chiului Regat, dar industria austriacă şi agricultura latifundiară 
maghiară au împiedecat această tendinţă. Dinamismul locuitorilor 
i-a făcut să emigreze, înainte de primul războiu mondial, în Vechiul 
Regat şi în America, iar mai ales după războiul trecut să pătrundă 
pe teritoriile altor comune învecinate. 

Puterea de muncă, spiritul activ şi dinamismul Drăguşenilor, 
dar şi faptul că pământul lor este de o calitate inferioară explică 
această pătrundere. Majoritatea gospodăriilor dela Drăguş au pro- 

prietäti mijlocii si deci o omogeneitate economică, ce se învede- 
rează si în celelalte manifestări de viață ale satului. 

După unirea cu patria-mamă, Drăgușenii şi-au intensificat cul- 
turile, găsind în Vechiul Regat o piaţă bună pentru cartofi, ovăz si 
fructe. Drägusenii produc cereale variate si chiar au superstitia 
că ar fi ruşine să nu producă tot ce trebue unei gospodării. Sunt, 
însă, şi unii gospodari progresiști, care produc ceea ce se cere și se 
vinde mai bine, iar din câștig cumpără, de pildă, porumbul necesar 
gospodăriei, ne mai ocupându-si terenul propriu cu acest porumb 
nerentabil, ci cu cartofii, care se cer mult şi sunt rentabili. Ni se 
arată şi cazuri de răutate si nesolidaritate sătească, atunci când se 
fură fructele și se distrug altoaiele de către vecini răuvoitori şi invi- 
diosi pe aceia care îşi desvoliă plantațiile în afară de sat. 

Economia Drăgușului arată unele tendinţe de a produce pentru 
piaţă, iar nu numai pentru nevoile gospodăriei, deci o ieşire curajoasă 
şi inteligentă din faza patriarhală către economia de schimb si ren- 
tabilitate capitalistă. 

D. Al. Bărbat, din a cărui expunere sistematică am scos consta- 
tările de mai sus, observă de asemenea la Drăgușeni tendinţa de 
organizare raţională a avcrii, a culturilor si a braţelor de muncă, 
tendinţa către o specializare a producţiei în funcţie de cerinţele pietii, 
precum şi dorinţa unui «spor» economic, care este, în fond, un 
început de profit în sens capitalist. Gospodăriile tind să-și mărească 
suprafaţa de exploatare şi, totodată, să-și intensifice această ex- 
ploatare. 

Studiul său limpede, bazat pe date precise și comparații relevante, 
este poate cel mai amănunţit şi mai elocvent studiu economic din 
cele produse de monografişti. 

Ca detalii semnificative, menţionăm de asemenea istoricul coope- 
rativelor drägusene, de unde se vede iarăşi că o iniţiativă cât de 
bună atârnă tot de calitatea morală şi de priceperea tehnică a con- 
ducătorilor ei. Interesante, ocupațiile şi succesele materiale ale 
unora din sătenii emigrați în America, mai ales până la 1918. 


2. Dar satul lui Ion Codru-Drägusanu, istetul călător şi scriitor 
din secolul trecut, se distinge nu numai printr'o economie mai vie 
si mai apropiată de pasul vremii, ci şi prin interesante manifestări 
spirituale. Ni le arată, într'un stil remarcabil de bine articulat şi 
de limpede, fiind un model de exprimare literară a constatărilor stiin- 
tifice, precum şi într'o fericită orânduire a materialului — d-na Ste- 
fania Cristescu-Golopentia, în volumul Credinţe si Rituri Magice. 

Mai integrată în metoda Scoalei Sociologice dela București decât 
d. Al. Bărbat, autoarea începe cu o sumă de consideraţii asupra 
rolului funcţional îndeplinit de membrii casei pentru « sporul » gos- 
podăriei. D-sa are grija de a sublinia că — până la cercetările mono- 
grafice — gospodăria era privită mai mult ca o realitate economică, 

pe când ea este o unitate socialä mult mai complexä, trebuind a fi 
explicată atât prin unitatea socială a satului în care se naşte cât si 
prin însuşirile-i lăuntrice, ca unitate specială și autonomă. 

In credințele şi riturile domestice de ordin magic se oglindesc 
toate aspectele gospodăriei țărănești, existența gospodăriei presu- 
punând cadrele naturale şi sociale şi închegând manifestări mai 
ales spirituale şi economice, la fel de necesare pentru sporul ei. O 
seamă de credinţe si practici magice vin să întărească eficienţa plu- 
găriei, principala îndeletnicire a Drăguşenilor: ele ţintesc să asigure 
sănătatea oamenilor, puterea, voinicia, frumuseţea şi norocul lor. 
Femeia este, mai cu seamă, păstrătoarea tradiţiei, păzitoarea şi 
interpreta credințelor şi riturilor magice, care aduc sănătate celor 
din casă, spor muncii lor şi «norocul “pe curte 5, adică binele ani- 
malelor si păsărilor gospodăriei. D-na Ştefania Cristescu-Golopentia 
observă că operaţiile magice nu apar singure, ci se alătură, uneori, 
tehnicei ştiinţifice, cu uzul variat al atâtor plante real vindecătoare. 

Dintre credinţele împărtășite de întregul Drăguş, menţionăm 
teama de Măiestre, ființe supranaturale nemuritoare, care cântă 
«aşa ca fetele», iar alteori cântă «ca după mort», luând glasul 
oamenilor sau ologindu-i, precum şi teama de diavol, denumit acolo 
«lucrul slab». 

Autoarea se ocupă mai ales de credinţele în legătură cu înte- 
meierea şi bunul mers al gospodăriei. Casa propriu zisă trebue zidită 
pe un loc nespurcat, neblestemat şi nici pe pământ pustiu, unde 
şi-ar face jocul «lucrul slab». Se ia măsură de om, când se ridică 
zidul; se caută prictenia păsărilor, iar când casa e gata i se bate 
în vârf un steag de flori. Chiar dacă preotul slujeşte înainte de 
construirea casei, iar pe timp de furtună oamenii aprind lumânarea 
dela Vinerea Mare, aceste credințe creştineşti coexistă cu foarte 
multe altele păgâne, printre care şi credinţa în geniile casei, de 
pildă şarpele, care este «bun la casă », dar pe care nu se cade să-l 
vezi. Ni se dau şi câteva pilde de practici nehigienice, ca aceea a 
fetelor care-și aşeacă capul pe gunoi, interpretându-și viitorul după 
sgomotele auzite, Riturile lehuzei, ale botezului, ale copiilor bolnavi 
şi mai ales asigurarea magică a sănătăţii oamenilor din gospodărie 
sunt abundent descrise, ca şi descântecele, leacurile și scăldăturile. 
Grija de animalele domestice şi de pasări cere, de asemenea, practici 
magice, ca şi grija de recoltă, cu acea clacă la preot, studiată de 
d-l Ion Ionică şi asupra căreia ne vom opri mai încolo. 

D-na Ştefania Cristescu-Golopentia îşi încheie limpedele si bogatul 
d-sale studiu cu o serie de consideraţii generale, deosebind între 
riturile pozitive şi cele negative, subliniind mentalitatea practic 
economică a credințelor şi procedeelor magice, constanta preocupare 
de «sporul casei», care cere, pe lângă atâtea rituri si practici, să 
aduci şi” să înstreinezi din gospodărie anumite obiecte. Credinţele 

acestea merg până la a recomanda să aduci în casă unele obiecte 
de furat, socotite a aduce în casa ta sporul casei de unde le-ai furat! 
Este evident că astfel de credințe străvechi sunt dincolo de precep- 
tele religiei sau ale moralei, aşa cum unele leacuri şi procedee con- 
trazic higiena cea mai elementară. 


Avem de adus o singură obiectie interpretărilor d-nei Ştefania 
Cristescu-Golopentia: d-sa crede că această spiritualitate magică 
atât de viu, de inteligent şi de concret înfățișată — nu caracteri- 
zează, totuși, o mentalitate primitivă (p. 18 şi 97). Credintele si 
practicele arătate definesc «mai degrabă o mentalitate practică 
economică, în care fiecare gest bătrânesc, deci si cel magic a fost 
păstrat cu grijă, ca putând fi util întrun anume moment binelui 
gospodăriei ». Deci pentrucă practicile acestea au un rost economic 
si urmăresc sporul gospodăriei ele n'ar fi strict primitive. Nu putem 
fi de acord cu această concluzie. Chiar dacă practicile magice au 
anumite rosturi şi scopuri biologice, economice şi sociale — căpă- 
tând deci o motivare mai adâncă, dar rămânând la o iluzorie efi- 
ciență — faptul acesta nu anulează caracterul primitiv al spiritua- 
litätii magice. De altfel, orice credinţă și practică magică urmă- 
reşte — și la preistorici și la sălbateci şi la primitivi —un anumit 
bine pentru cel care le săvârşeşte sau pentru semenii lui. Procedarea 
magică este primitivă prin ea însăşi, independent de scopurile ei, 
tocmai prin naivitatea mijloacelor întrebuințate, prin baza ei nesti- 
ințifică, prin iluzoriul eficientii ei. Ne-am oprit la această obiectie 
mai ales pentrucă Școala sociologică românească se fereşte — dintr'o 
anumită jenă si de sigur din teama de a nu scădea valoarea obiec- 
tului cercetat — de a recunoaşte aspectele tipic primitive ale unora 
din realităţile noastre sociale, mai ales rurale, ocolind comparatiile 
cu primitivii din alte părţi si din alte timpuri. Dar legarea de na- 
tură — naturismul, fie el spiritual, fie estetic, — nu poate avea 
numai virtuţi superioare, cum nici humanismul înaintat nu le are. 
Vechea noastră vitalitate cunoaste, pe lângă atâtea forme de civi- 
lizaţie naturistă şi de înţelepciune armonioasă — si urme de pri- 
mitivism, pe care popoarele prea învechite în cultură şi îmbibate 
de scientism nu le au în aceeași măsură, dar nici virtualitätile noastre 
energetice. FRE 

3. Tot din monografia satului Drägus face parte si volumul d-lui 
Traian Herseni, Unități Sociale, unde găsim studii despre “cetele si 
jocurile de copii, despre ceata feciorilor, clubul husarilor, cârciuma 
lui Jurcovan şi despre stână. 

Inca rat de bogate consideraţii generale asupra sociologiei copi- 
lului sau de caracterizări sociologice ale grupelor cercetate, studiul 
d-lui Herseni a consemnat cu toată grija ştiințifică”cetele de joc 
ale copiilor drăguşeni şi activitatea lor, deosebind cercurile de joc 
si toväräsiile pentru paza vitelor, precum şi grupările ocazionale 

de sărbători, pentru scaldă, hoinăreală, furt, etc. Observațiile acestea 
directe sunt pătrunse de o justă Psihologie socială, subliniind, printre 
altele, cât de puternică şi tiranică este opinia publică a copiilor 
şi cum toţi copiii se feresc de a cădea în disgratia grupărilor seme- 
nilor lor. Furtul este destul de răspândit între copii. Jocurile sunt 
notate precis. «In concepţia şcolii de sociologie dela București, 
cetele de copii sunt grupări, pentrucă n'au un caracter de necesi- 
tate, cum îl au comunităţile, și nici un caracter supraindividual, 
ca instituţiile ». 

Jocul este conceput mai ales ca un fenomen prin care copilul 
se adaptează realităţii și se pregăteşte pentru viaţa de mai târziu, 
înlocuind deocamdată activitatea serioasă prin închipuire. D-l Her- 
seni renunţă la teoriile perimate ale recreatiei şi prisosului de energie, 
optând pentru explicaţii pozitiv sociale, care văd în joc instru- 
mentul socictätii pentru exercitarea si adaptarea treptată a mem- 
brilor de curând apäruti. Se insistă poate prea muit asupra imi- 
tatiei. Dacă, într'adevăr, multe jocuri sunt instituţionale, deri 
înainte stabilite, gratuitatea imaginaţiei rămâne o calitate care, ca 
şi visarea, nu poate fi redusă la realitatea biologică şi socială. 

Mai sunt studiate ceata feciorilor, constituită pentru colindele 
de Crăciun şi hore, precum şi acel club în care Drägusenii se întru- 
nesc, în zilele de “sărbătoare şi aproape în fiecare seară iarna, pentru 
a citi, a discuta şi a se sfătui împreună, numit Clubul Husarilor, 
după numele familiei Husea din vecinătatea clubului (termenul de 
club însuși a fost dat de învățătorul Rogozea si oamenii l-au primit, 
ştiind dela cei careau fost în America sau la oraș ce este un club). 

Sunt remarcabile și actuale datele înfăţişate în legătură cu acest 
club. Din ele vedem ce discută ţăranii, poziţiile lor politice, sociale 
si economice, ce citesc şi câte ar putea citi, dacă ne-am ocupa mai 
temeinic de ei. La fel de interesante — şi suplinind aici lipsuri pe 
care le-am constatat în monografiile Nerejului și Clopotivei — sunt 
subiectele de conversaţie ale sătenilor, notate de cercetător în câr- 
ciuma lui Jurcovan, arătându-ne cum cârciuma are, pe lângă un 
caracter de petrecere, şi pe acela de local de sfat. Ultimul studiu 
este consacrat stânii, înfățișată în toate aspectele ei. La Drăguș, 
stâna nu este o îndeletnicire curat ciobănească, ci o îndeletnicire 
lăturalnică a unor plugari. 


V. Dacă până acum am înfățișat rezultatul unor cercetări micro- 
scopice asupra a trei sate — Nerejul, Clopotiva şi Drăgușul, acesta 
din urmă în curs de prezentare totală — lucrările de care ne ocu- 
păm de acum încolo nu mai privesc sate, ci regiuni mai mari sau 
activităţi sociale din diferite regiuni ale ţării, înfățișate comparativ. 
Chiar cele trei sate cercetate monografic încă aduceau în corelaţie 
regiunea sau ţara din care făceau parte: Tara Vrancii, Tara Haţe- 

gului si Tara Oltului, dar structura acestor sate, unul cu caracter 
arhaic (Nercjul), altul mai curând primitiv (Clopotiva) si al treilea 
cu caracter oarecum progresist (Drägusul), constituia centrul de 
interes ştiinţific, căutându-se articulațiile realităţii sociale prin 
observaţia directă si extrem de amănunțită asupra unui singur sat. 

In lucrarea-anchetă sociologică 60 Sate Românești, condusă 
de d-nii Anton Golopenţia si Dr. D. C. Georgescu (din care au apărut 
până acum volumele I. Populația; II. Si uatia Economică; IV. Con- 
tributii la tipologia satelor românești: sate agricole şi sate pastorale ; 
V. Sate cu ocupaţii anexe, urmând ca vol. III, Starea sanitară si 
starea culturală, să apară ulterior) obiectul nu mai este un singur 
sat, ci mai multe sate, tipice pentru câte una din variatele regiuni 
ale ţării. Monografia își lărgeşte astfel câmpul cercetărilor dela sat 
la regiune și la ţara întreagă, prin cercetarea individuală si compara- 
tivă a unor sate tipice, aceleaşi probleme fiind urmărite în ansamblul 
cercetat. 

Monografia regională si tipologică corstitue, prin urmare, a 
doua fază a operei Școalei sociologice dela București pentru cunoa- 
şterea naţiunii. Este probabil că ambele faze sau modalităţi — cerce- 
tarea microscopică și cercetarea macroscopică — vor continua să 
se desvolte paralel şi comparativ pentru acoperirea totală a misiunii 
ştiinţifice de cunoaștere a naţiunii noastre. 

Tot pentru a arăta un alt procedeu de cercetare monografică 
ne vom ocupa şi de lucrarea Dâmbovnicul, o plasă din sudul județului 
Argeş, unde aşa dar se cercetează un grup de sate din cuprinsul 
unei plăşi, având aface cu un studiu intermediar între sat şi regiune. 
De asemenea, studiile d-rei Lucia Apolzan si ale d-lui Ion Ionică 
urmăresc anumite fenomene spirituale în cuprinsul unei regiuni sau 
arii de răspândire, acestea putând fi integrate mai curând în cerce- 
tările mai largi şi tipologice decât în acelea microscopice. Dar aici 
spaţiul si, prin el, timpul sunt în funcţie de anumite manifestări, 
care ele sunt obiectul, iar nu spaţiul organizat. 

In spiritul metodei monografice, dar realizată cu mijloacele mai 
restrânse ale echipierilor, ancheta 60 Sate Românești (3 din Oltenia 
12 din Muntenia, 3 din Dobrogea, 9 din Moldova, 10 din Basarabia, 
2 din Bucovina, 12 din Transilvania si 9 din Banat) a cercetat — după 
cum ne arată d-l prof. D. Gusti — tot al 254-lea sat din ţară şi a 
înregistrat situaţia a 128-lea sătean al ţării. Pentru aceste cercetări 
a fost nevoie de munca a 850 echipieri, aflaţi sub conducerea d-lui 
Octavian Neamţu, directorul echipelor studențești. Conducerea 
acestor cercetări se datoreşte d-lor Anton Golopenţia si dr. D. C. 
Georgescu, care au publicat materialul adunat si au redactat rezul- 
tatele. 

Primul volum se ocupă cu starea şi mișcarea populaţiei (d-nii 
Athanasie Georgescu si I. Chibulcuteanu), făcându-se constatări și 

comparații relevante. Remarcăm că cea mai mare creştere a populaţiei 
o dovedesc satele din regiunea de coline și muntoasă, iar cea mai 
redusă cele din câmpie, verificându-se statistic adevărul că mun- 
tele şi dealul sunt rezervoarele de populaţie ale țării. In Vechiul 
Regat, natalitatea este ridicată, spre deosebire de provinciile de peste 
munţi. Mortalitatea este uniformă în toate provinciile. Totuși, exce- 
dentul natural se află într'o continuă şi accentuată descrestere. 
Satele din Banat sunt amenințate de o depopulare treptată. Se 
impune reducerea mortalității infantile. 

Al doilea volum, consacrat vieţii economice, este plin ou date 
statistice — statistica fiind de altfel o caracteristică mai cu seamă 
a cercetării celor 60 de sate — necesare cunoașterii diferitelor aspecte 
economice. Din numeroasele gospodării cercetate la fața locului, 
66% au excedent, adică familia își are asigurată existența pe baza 
exploatatiei sale, pe când 33% sunt deficitare, mai ales din pricina 
diferenţei prea mari dintre venitul propriu al gospodăriei si nevoile 
de consum. Diferenţa este cu atât mai mare, cu cât gospodăria se 
află într'o categorie mai coborîtä ca randament economic. Studiile 
d-lor ing. I. Measnicov si ing. agr. P. Stănculescu si C. Ştefănescu 
sunt de o exemplară bogăţie informativă pentru cunoaşterea evo- 
lutiei de după războiul trecut a proprietăţii agricole şi pentru cunoa- 
şterea situaţiei economice din prezent. 

Volumul al patrulea prezintă zece mici monografii a opt sate de 
şes şi două de munte, din diferite regiuni, monografii condensate 
şi redactate de d-nii Miron Constantinescu, C. G. Pavel, Ovidiu 
Bârlea, Gh. Reteganul, T, Al. Stirbu, regretatul Mircea Tiriung, M. 
Dobre, Ghenutä Coman, Gh. Meniuc și d-ra Yolanda Nicoară. Sunt 
adeseori constatări realiste şi accentuări curajoase asupra nevoilor 
satelor cercetate. 

Studiind, de pildă, satul de muncitori agricoli din Ialomiţa, 
Perieți, d-nii Ovidiu Bârlea şi Gh. Reteganul arată că acolo sunt 
130 de capi de familie care au sub minimul de existență. Lipsa de 
pământ se întâlnește acolo cu goana după lux şi după straie de oraş, 
găsindu-se gospodari care cumpără saci de porumb pe datorie, dar 
în schimb dau bani ghiatä pe haine. E nevoie de soluții economice, 
dar şi de schimbarea mentalitätii satului respectiv. Deprinderea celor 
din Perieți cu negutätoriile ajutătoare este o necesitate pentru 
curmarea neajunsurilor materiale. 

Satul bănăţean Mărul, având 327 familii, se stinge zi de zi din 
pricina greutăților materiale. Spiritualitatea religioasă este ame- 
ninfatä de nepăsarea pricinuită de starea rea materială a locuito- 
rilor (C. G. Pavel). Mai peste tot se constată serioase schimbări în 
obiceiuri, credinţe, comportări şi lupta grea cu traiul cotidian. 

Volumul al cincilea prezintă şapte mici monografii ale unor 
sate de deal, de viticultori şi pomicultori — cu ocupaţii anexe, mono- 

grafii redactate mai ales de regretatul Mircea Tiriung si d-l Gh. 
Reteganul, precum si de d-nii Florea Florescu, Miron Constanti- 
nescu, C. Durdun si Pr. V. Zinveliu. In astfel de sate dinamismul 
este mai accentuat; expansiunea celor care au bani si doresc sä-si 
cumpere pământ, dacă nu în satul lor, măcar în vecinătate, mai 
afirmată ; activitatea sătenilor mai vie, mai plurală si adesea mai 
prielnică nevoilor lor. 


Realitatea naturistă a satului e încă puternică, fapt ce se vede 
până şi la cei din Târnova-Caraș, sat de plugari,deveniti muncitori 
industriali şi care rămân patriar ali în mentalitate. «Munca în 
fabrică nu-l asimilează pe săteanul din Târnova. Reşiţa, concepţia 
de vieaţă urbană, nu-l poate desprinde pe acest agricultor devenit, 
pentru câteva ceasuri pe zi, lucrător, din existența sa plugărească. . . 
Lucrul sfârșit, omul leapădă salopeta pentru a-și îmbrăca leibărul 
şi itarii » (Mircea Tiriung şi C. Durdun). Dimpotrivă, Moțul vidrean 
este «pe jumătate desprins de sat şi legat de alte meleaguri — locurile 
copilăriei sale, ale vieţii lui de negutätor ambulant ». Moțul vidrean 
pleacă şi revine mereu, îndârjindu-se de a lucra cu aceleași unelte 
primitive la făcutul vaselor sau la pirogravarea lor. Se propune 
— dată fiind vocaţia sa de negustor ambulant şi de mestesugar — 
asigurarea unui venit secundar, posibil regiunii muntoase: pomicul- 
tură, zootehnie, fabrici de hârtie, etc. ((Florea Florescu: Vidra, un 
sat de Moti negustori şi mestesugari ambulanți). Sunt şi fenomene 
îmbucurătoare: în satul Bucşoaia din Bucovina numărul analfabe- 
ţilor este foarte redus: doar 15,0% din populaţia de peste opt ani 
nu ştiu carte (Mircea Tiriung). 

In genere, constatările echipierilor-selectionati cu grijă si veri- 
ficati prin activitatea lor — sunt vii, realiste, pline de observaţii 
curajoase si de propuneri înțelepte, ceea ce învederează că în jurul 
Şcoalei Sociologice dela Bucureşti s'a constituit, în anii din urmă, 
un grup de tineri intelectuali clarvăzători şi plini de curajul pe care-l 
dă totdeauna ştiinţa. 

Trei generaţii de oameni, care încă au multe de împlinit, își spun 
priceperea şi avântul în aceste monografii. E generația Profesorului 
D. Gusti, aceea a colaboratorilor săi maturi, care conduc marile 
lucrări monografice şi, în fine, a treia, alcătuită din tinerii studenţi 
şi absolvenţi care semnează numeroasele studii din ampla anchetă 
60 Sate Românești şi care au colaborat şi la celelalte monografii, 
integrânduse spiritului de şcoală, dar aducând, dacă nu ne încelăm, 
şi un neräbdätor spirit critic, semnalând mai fätis neajunsurile sociale 
şi așteptând reformele sociale. 

Până la completarea volumelor despre cele 60 Sate Româneşti 
amânăm compararea rezultatelor şi concluziile de ordin general pe 
care cercetările le impun. Chiar dacă satele şi regiunile cercetate 
diferă uneori simţitor, rămân totuşi o seamă de însușiri" şi neajunsuri 

generale, care pot fi totalizate în vederea unei acţiuni de întărire 
sau combatere. 


VI. Acelaşi spirit realist îl aflăm şi în Dâmbovnicul, o plasă din 
sudul județului Argeș — «câteva rezultate ale unei cercetări mo- 
nografice întreprinse în 1939» sub conducerea d-lor Mihai Pop şi 
Anton Golopenţia, care şi scriu primul studiu din această mono- 
grafie mai largă, dar totuşi unitară a plăşii argeşene, având pentru 
celelalte studii colaborarea d-lor N. M. Dunăre, Gh. Reteganul, 
R. Moldovan, M. Constantinescu, T. Niculescu, Ovidiu Bârlea, N. 
Economu şi T. Al. Stoianovici. 

Din studiul conducătorilor cercetării, observăm că aşezările 
rurale de pe terasele Muntenici sunt în continuă evoluţie, satele 
mărindu-se mereu şi înglobând cătune şi sate mai mici. In 
aceeași plasă erau, în 1912, 54 sate şi cătune distincte; în 1930, 
35, iar în 1941, 33. Polupatia satelor rămase distincte s'a dublat 
dela 1930 la 1941. Asistăm, așa dar, la un proces de înmănun- 
chiere a cătunelor şi satelor, cândva pastoral-forestiere, în mari 
sate agricole. 

Dâmbovnicul este o regiune agricolă. Din datele statistice, reiese 
că negustorii sunt foarte puţini, iar meseriași lipsesc aproape cu 
totul, astfel că plasa argeşană confirmă — după cum subliniază 
autorii — afirmaţia unui economist străin că suntem o ţară de plu- 
gari şi funcţionari. Dâmbovnicul este, de asemenea, un rezervor 
de oameni, care contribuicsc la popularea Pituştilor (unde cea mai 
mare clădire, aceea care domină oraşul, este moara comercială a 
fraţilor Dumitrescu — fapt semnificativ, relevat de autorii pri- 
mului studiu), precum şi la popularea câmpiei dunărene şi a Bu- 
cureştilor. 

Plasa aceasta reprezintă caracterele suprapopulării agricole şi 
de aceea mulţi locuitori, mai als copii, îşi câ tigă traiul în alte 
părţi. Locuitorii dintr'unele sate ale acestei plăşi sunt muncitori 
la C. F. R., alţii la brutăriile din Capitală, alţii vânzători de ziare 
şi zaharicale. Plecările sunt temporare, iar cea mai mare parte a 
venitului realizat la oraş serveşte pentru îmbunătăţirea locuinţelor 
din satele plăşii argeşene. 

In contact susţinut cu orașul, nu e de mirare că starea culturală 
a plăşii reprezintă o trecere dela stilul de viaţă pastoral-moşnenesc- 
clăcăşesc la un stil de viață agricolă, cu burghezie rurală. «Tipul 
uman al ţăranilor din plasa Dâmbovnic este tipul omului modern, 
realist şi deschis, fără prejudecăţi, gata de orice muncă rentabilă 
si predispus la orice înnoire folositoare ». Analfabetismul se lichi- 
dează şi aici. Bătrânii şi femeile — care încă nu sunt considerate 
de părinţii lor a avea nevoie de carte — măresc numărul neştiuto- 
rilor de carte, număr foarte redus la tineretul masculin. 

D-nii Anton Golopenţia si Mihai Pop arată la sfârşitul acestor 
constatări că «vitalitatea populaţiei şi dispoziția ei de a se adapta 
cerințelor vieţii moderne » impun o acţiune din partea Statului 
nostru pentru a ajuta formarea comunelor, apariția centrelor eco- 
nomice locale, crearea de posibilităţi de lucru pentru aceste regiuni 
cerealiere suprapopulate, reglementarea muncii în dijmă şi a muncii 
zilierilor. 

Cine cunoaşte deplin sufletul de animator înţelept și plin de 
duiosie, de patriot erudit şi adevărat, al d-lui, Anton Golopenţia, 
— mai ales via sa viziune socială — nu se mai miră de astfel de con- 
sideraţii în care observaţia ştiinţifică se îmbină cu propunerile cele 
mai constructive. 


VII. In lucrarea sa Portul si Industria Casnică Teztilă în Munţii 
Apuseni, d-ra Dr. Lucia Apolzan întreprinde o serie de cercetări 
migăloase, utile deopotrivă sociologiei si artei populare. Formată 
la şcoala sociologică a Profesorului D. Gusti, d-sa nu studiază izolat 
obiectul ce-o intereseaza, ci în complexul lui social, începând cu 
o serie de observaţii asupra regiunii cercetate, care cuprinde Valea 
Arieșului dela Buru la Baia-de-Arieș, cu văile Posgii, Ocolisului, 
Iarei și Hăşdatelor, având 43 de sate din plăşile Baia-de-Aries si 
Iara ale judeţului Turda, toate cu caracter păstoresc și orânduite 
pe văi sau pe înălțimi izolate ce uneori ajung la 1.300 m. Aici d-sa 
a găsit un nucleu de viaţă arhaică, în care economia casnică se men- 
fine aproape sub forma ei autarhică: inițială. 

După ce ne arată procedeele și materialele industriei casnice 
textile, cu prelucrarea lânii și cânepii, cu torsul, vopsitul şi tesä- 
tura, autoarea trece la amänuntita descriere a portului femeiesc și 
bărbătesc din această regiune izolată şi curat românească. 

Sunt câteva concluzii care interesează şi pe omul de cultură 
generală și mai ales pe iubitorul de artă. Decorația costumelor apare 
mai mult la piesele recente. Piesele de port femcicse sau bärbä- 
tesc cu cât sunt mai vechi cu atât sunt mai simple. Cele vechi au 
colori mai șicrse, oscilând între alb, negru şi roşu. 

Moda joacă un rol însemnat în portul popular. Azi nu se mai 
poartă cämäsile cu ciupag (cusätura mare ce acopere pieptul şi 
care constitue centrul decorativ al cămăşii), deşi sunt foarte fru- 
moase şi caracteristice. In ultimii ani, s'a adoptat portul orăşenesc 
sau portul din altă regiune, în speţă acela săliştcnesc, introdus prin 
acţiunea fnvätätoarelor, a Astrei și a Străjii Țării, dar care «a 
degenerat prin amestec în difcrite forme, la care ru mai poate fi 
vorba de reprezentări artistice ». 

Statul nu numai că nu ajulă industria casnică textilă, dar con- 
tribue uneori la dispariția ei. Impozitele pentru sicze si vâl ori sunt 
prea urcate faţă de venitul micilor întreprinderi. Apoi, — după 

cum am menţionat — intelectualii satelor şi unele instituţii ca Astra 
şi Stiaja "Țării, ncținând seama de specificul locului, au introdus 
costume străine regiunii, ca acelea sälistene, anulând astfel tradiţia 
organică si inspirată a locului. « Aspectele rezuliate din combinarea 
portului săli,tean cu nota lui de alb şi negru, cu iia musceleană, 
încărcată de fluturi şi fir, sau cu o cămaşe aşa zisă cu pene (modelele 
luate din albume) sunt de-a-dreptul detestabile şi uneori nu sunt 
lipsite de grotesc ». Moda costumului săliştean nici nu a putut dura. 
Sub forma lui arhaică, portul local mai este păstrat, dar moda şi 
influențele dinafară modifică mai ales costumele mai împodobite. 

D-ra Dr. Lucia Apolzan stabileşte următoarele concluzii, demne 
de toată atenţia: orice port popular este un întreg viu, care nu se 
păstrează invariabil, o piesă veche, care corespunde numai utilului 
nu se supune influențelor străine; o piesă de îmbrăcăminte este 
influentabilä în aceeaşi măsură în care, pe marginea utilității ei, 
îngăduie desvoltarea artisticului; când o piesă de port arhaic ajunge 
să se amestece cu forme străine este pornită iremediabil pe calea 
dispariţiei; o influenţă străină, care nu se încadrează pe linia de 
continuitate a elementelor vechi locale, apare numai ca o modă 
de scurtă durată ; când se împrumută o piesă străină, ea este adap- 
tată formelor vechi locale. 

Studiu mai mult de Sociologie decât de Estetică, dovedind o 
remarcabilă aplicaţie tehnică şi un temeinic spirit de înţelegere a 
morfologiei sociale — lucrarea d-rei Apolzan constitue încă o dovadă 
a seriozitätii curcetărilor sociologice, care constată nu numai pentru 
a explica, ci şi pentru a opri o seamă de greşeli, care, în cazul por- 
tului, provin — din nefericire — chiar din rândurile iubitorilor de 
tradiție şi de țărănime. 


VIII. In Dealu Mohului, d-l Ion I. Ionică întreprinde cu multă 
ştiinţă şi ingeniozitate reconstituirea unei clăci de secere, pornind 
dela patru clăci observate la Drăguş în 1929, ia Pojorta în 1935, 
la Arpasul de Jos în 1936 şi la Ticusul-Nou, în 1937, localităţi din 
Tara şi Valea Oltului şi căutând să configureze aria de răspândire 
a acestei manifestări spirituale, iar, pe cât posibil, din continui- 
tatea şi discontinuitatea spaţială să presupună vechimea istorică 
a lor, determinând prin spaţiu însuşi timpul. Procedeul este savant 
şi a fost rodnic aplicat de antropologii americani la determinarea 
ariilor şi vechimii culturii şi artei aztece, de pilcă. 

Minte iubitoare de teorii complexe, d-l Ionică dedică un întreg 
capitol consideratiilor teoretice, dovedindu-se la curent cu proble- 
matica dimensiunilor spaţiale ale faptelor sociale; cu chestiunea 
unităţii originare de înţeles, corelată cu funcțiunile actuale; în 
fine, cu sfortärile de diferentiere şi precizare finalistă ale folclorului, 
etnografiei şi sociologiei, subliniind plusul de cunoaştere pe care 


TIPARITURILE SCOALEI DE SOCIOLOGIE DELA BUCUREȘTI 655 


îl aduce Sociologia, care, prin analiza manifestărilor prezent>, recom- 
pune trecutul lor în mod mai rodnic şi mai cert decât o făcea, de 
pildă, folclorul îndreptat spre vechime şi singularitate. 

Ceea ce întreprinde, de fapt, d-l lon I. lonică este o determi- 
nare regională a unui fenomen social, astăzi degenerat, stabilind 
aria de extindere şi căutând tâlcul şi forma lui originară. Astăzi 
claca de secere se rezumă la o clacă facută pentru preotul satului. 
De dimineaţă, cläcasii vin la casa preotului, care îi cinstește cu 
rachiu şi pâine. Apoi, ei se îndreaptă spre «âmp, unde vor cosi hol- 
dele preotului, întovărăşiţi de cântecul unor lăutari. Munca o încep 
cosasii, apoi vin fetele cu seceri, tăind spicele dela pământ pentru 
a face legături, iar altele strâng mănunchiurile de spice în snopi; 
apoi se ridică, într'un anumit fel, clăile. Lăutarii întovărășesc munca 
aceasta, claca având un caracter de petrecere. Se fac glume, se 
chiue, se cântă. La prânz, cläcasii mănâncă iucruri mai alese, pre- 
gătite de preoteasă. Munca este reluată, cu strigăte şi chiuituri, 
iar, spre seară, trei femei pregătesc buzduganul sau cununa. 

Din snopii legaţi se alege unul cu spicele mai frumoase şi paiul 
mai lung. Buzduganul are forma unei triple cruci cu spice la capete 
şi este împodobit cu flori. Se alcätueste, după terminarea lucrului, 
ceata secerătorilor. Intr'unele părți, flăcăul care poartă buzduganul 
merge în mijlocul cosasilor, alături de preot şi lăutar. In faţa lui, 
feciorii cu coasa, iar în urmă fetele cu seceri şi greble. Se cântă buz- 
duganul sau cununa, în timp ce cortegiul spre îndreaptă spre sat: 


Dealu Mohului 
Umbra snopului 
Cine se umbreste 
? se sfätueste ? 
ora soarelui 
Si cu-a vântului 
Stăpâne, stăpâne 
Gată cina bine, 
Că cununa vine 
Tot grâu de frumos 
Trupul lui Hristos ete, 


Cântecul se repetă până la intrarea în sat, unde începe o luptă 
între purtătorul buzduganului sau cununei şi flăcăii care vin să-l 
ude cu apă, purtătorul furişându-se din calea lor, dar până la urmă 
fiind udat leoarcă, cu buzdugan cu tot, în timp ce ceata își con- 
tinuă cântecul cu Dealu Mohului. Ajunşi la curtea preotului, sece- 
rătorii sunt cinstiţi cu băutură şi mâncare, iar după cină, într'unele 
părți urmează jocuri rituale. Buzduganul rămâne în casa preo- 
tului, aşezat la icoană sau la fereastră. La treerat, grânele lui sunt 
amestecate cu celelalte pentru ca sămânţa să fie cu spor. 

Din această clacă de secere şi rit al buzduganului —aşa cum 
există în prezent — d-l Ion I. Ionică a urmărit ariile de răspândire 
şi variantele rituale, găsind o seamă de semnificaţii şi recompu- 
nând, în bună parte, o străveche credință si ceremonie, magică, 
mult mai plină decât rămășițele din prezent. 

D-sa a urmărit în multe sate din regiune existenţa sau gradele 
de dispariţie ale acestui obiceiu, astăzi din ce în ce mai rar și mani- 
festat în forme din ce în ce mai simplificate. Apoi, întreprinde o 
ingenioasă analiză a elementelor prezente pentru a deduce semni- 
ficatia lor adâncă și străveche şi a complini lacunele de informaţie. 
Intr'unele părţi, buzduganul se numește cunună. Urmărind în Tara 
Oltului şi în regiunea Sibiului diferitele forme ale cununei sau buz- 
duganului, autorul socoate că crucea de spice derivă din cunună, 
iar buzduganul din cruce, regiunca Sibiului arătându-se a fi aria 
de desvoltare a formei-măciucă pentru cununa de grâu şi de acolo 
— având ca centru poate Mohu, localitate nu depărtată de Sibiu — 
formă şi nume au radiat apoi în ţinuturile învecinate, Face, apoi, 
o seamă de consideraţii asupra semnificației buzduganului sau cu- 
nunti, printre care şi aceea că din buzdugan, străvechi obiect ritual, 
se iau spice de grâu la nunţi şi mai ales pentru a fi îmblătite cu 
celălalt grâu, păstrat pentru semănat. Udarea buzduganului — care 
unui om neavizat i-ar putea pare o sălbătăcie cu lupta aceea între 
purtătorul buzduganului şi flăcăii care se străduiesc să-l ude leoarcă 
— are un sens ritual, buzduganul fiind udat pentru ca grâu) să fie 
mănos şi norocos la recolta următoare, când boabele lui se vor 
amesteca cu grâul pentru sămânță. 


Dacă astăzi claca aceasta se face pentru strângerea holdelor 
preotului sau altor căpetenii ale satului, odinioară ea era o sărbă- 
toare agrară a întregii comunităţi, asigurându-se prin aceste cere- 
monii magice cultul recoltei si sporul comunităţii, sporul acela pe 
care-l observa ca o grijă constantă, în mai toate riturile magice, 
d-na Ştefania Cristescu-Golopenţia tot la Drägus. Odinioară, pe 
când nu se introdusese coasa, care e mai expeditivă şi cere mai 
puţini lucrători agricoli, secera cerea participarea unui mai mare 
număr de clăcași şi astfel ceremonia buzduganului sau a cununei 
avea o amploare mai mare. Azi, venind mai puţini oameni la coasă, 
ceremonia şi-a pierdut din însemnătate, 

— Şi de ce se strică obiceiul buzduganului? 

— Păi, unde nu se mai adună atâţia. Si numai unde-i lume 
multă se face, răspunde un sătean. 

A1 Ion I. Ionică observă cum funcţionează aici ceea ce profe- 
sorul Dimitrie Gusti numeşte legea paralelismului social, Schimbân- 
du-se condiţiile prin tehnică (înlocuirea, în mare măsură, a secerei 
prin coasă) se schimbă şi caracterul manifestărilor. Schimbându-se 
manifestările economice (tehnica de muncă) se schimbă şi mani- 

festärile spirituale (ceremonia buzduganului). Cât privește însuși 
cântecul Dealu Mohului el este nu un singur cântec, ci un mänunchi 
de cântece cu caracter fragmentar. «Sunt resturi din întreguri, 
unele pentru totdeauna dispărute ». 

Ca şi priveghiul dela Nerej, ca si Nedeile haţegane — ceremonia 
cununei sau buzduganului, legată de localitatea Dealu Mohului, 
unde poate că odinioară va fi fost centrul ceremoniilor arhaice, 
legate de menirea spornică și norocoasă a recoltei — constitue, după 
cum vedem, un pasionant caz de analiză şi recompunere sociologică. 
Fiecare sat şi fiecare regiune impun sociologului o seamă de con- 
statări imediate, dar şi altele pentru care se cere cultură adâncă, 
spirit ingenios şi devoțiune creatoare, precum relevă şi necesitatea 
unor reforme mai mărunte sau capitale, 

Alternând între cunoaşterea microscopică a satului și între cu- 
noașterea mai largă a regiunii; stimulând comparatia între diferitele 
forme a ceea ce este sau între ceea ce mai este şi ceca cea fost; 
cerând cuprinderea spațiului actual și intuirca timpului străvechi; 
solicitând observaţia directă, dar venind dela minţi superior înze- 
strate şi cultivate — monografia, aşa cum este înfăptuită de Școala 
sociologică dela Bucureşti, prin sistemul și metoda creatorului ei, 
profesorul Dimitrie Gusti, are o cuprindere nespus de adâncă, dina- 
mică şi constructivă, Ea intuește trecutul îndepărtat pentru cunoas- 
terea prezentului, iar din cunoaşterea acestui prezent desprinde 
tendinţele şi imperativele creatoare ale viitorului naţional. 


PETRU COMARNESCU 

O particularitate caracteristică pentru nivelul publicisticei occi- 
dentale şi a discuţiilor interesând problemele artei este şi continua 
apariție de studii, eseuri, de multe ori,cärti compacte” dedicate unor 
chestiuni de estetică, toate având o structură deosebită, demnă 
de notat. Fără a propune puncte de vedere de natură să revolu- 
tioneze înţelegerea actuală a frumosului şi a modurilor lui de ex- 
presie, majoritatea acestor eseuri se va limita doar la repetata adu- 
cere în discuție a unor probleme asupra cărora consensul specia- 
liştilor este stabilit. Insă tocmai acest fapt este de reţinut, în con- 
trast cu puţinul interes acordat la noi preocupărilor de acest fel, 
Este regretabil, însă nu poate fi trecut cu vederea că puţinii este- 
ticieni români, spre deoscbire de situaţia din occident, nu au cetitorii 
pe care-i merită, publicul actual arătând o antipatie vădită pentru 
scrierile chiar mai puţin tehnice desbătând probleme artistice. 

Nu aceeaşi este situaţia din vestul european. In ţările cu lungă 
tradiţie artistică şi filosofică, preocupările în direcția văzută sunt 
mult mai vii. Nu numai că esteticienii profesionişti se bucură de 
altă simpatie, ci scriitorii înşişi, eseistii şi oamenii de teatru se simt 
mereu îndemnați să desbată, cu mijloacele si din punctul de vedere 
propriu, fundamentalele întrebări ale oricărei Estetice, Intelectua- 
litatea apuseană este interesată în mod activ de problemele artei 
şi rezultatul se concretizează într'un binefăcător spirit de pasiune 
teoretică, din care profită în primul rând creaţia, 

Este normal ca originalitatea să nu definească totdeauna des- 
baterile şi concluziile amintite, însă această deficiență firească este 
răscumpărată din plin de largul interes pentru frumos şi estetică 
susținut de un cerc numeros de eseisti, artişti şi cetitori, Intre toţi 
acești factori există o anumită coeziune, problemele esenţiale din 
jurul artei fiind reluate în mod periodic. Cu fiecare generaţie, cu 
fiecare controversă publică, odată cu fiecare curent artistic iniţiator 
de polemici, cu fiecare nouă situaţie socială, — care prin jocul inter- 


1) André Boll, L'Art, cet incompris, Paris, Editions Corrêa, 1943, p. 150, 

relațiilor comunității umane va conditiona şi domeniul nu totdeauna 
neutru al esteticului —, frumosul însuşi este solicitat să-şi defi- 
nească din nou esenţa, să-şi precizeze încă odată sfera, să-şi reven- 
dice din nou drepturile, 

In felul acesta, frumosul se va găsi într'o continuă pendulare 
între două limite: o maximă a înțelegerii şi comprehensiunii, o 
minimă a obscuritätii fundamentale şi a ncînţelegerii domeniului 
propriu de existenţă. Mereu studiat, descris, caracterizat şi definit, 
frumosul rămâne totuşi o eternă prezenţă, în fond misterioasă, o 
esenţă inefabilă, întocmai ca şi celelalte realități metafizice, mereu 
invitând la controverse, alături de adevăr şi bine. Acesta a fost 
— de sigur — şi gândul ascuns al lui Andr€ Boll când şi-a propus 
să reia încă odată discuţia şi să conceapă micul eseu de faţă, pe 
tema «Arta, esența neînteleasä ». 

Eseistul, autor până acum a câtorva cărți despre teatru şi pro- 
blemele sale, despre spectacol şi cinematograf, face parte dintr'o 
largă sferă de intelectuali francezi pregătiţi pentru a dizerta inte- 
ligent în jurul problemelor artei, fără aparat tehnic dar fără a tri- 
vializa discuţia, totul mentinându-se în sfera înțelegerilor adecvate 
şi nesimulate, într'un stil vioiu şi comunicativ. 


Despre ce nu discută Andre Boll în acest mic eseu? Despre talent 
şi geniu, despre definiţia frumosului și clasificarea artelor, dspre 
plastică şi muzică, cinematograf şi arhitectură, gust şi critică, sno- 
bism şi burghezie, totul în termeni drepţi, succint, clar, fără nimic 
revoluționar în expresie si gândire. Totdeauna este însă plin de 
bun simţ şi de scurte vederi juste, afirmând încă odată o serie de 
evidențe estetice de prim ordin, mereu necesar a fi reformulate, 
chiar dacă nu se aduce vreo contrihutie reală de ordin teoretic, 
Ca şi în celelalte domenii ale spiritului, niciodată nu este inutil să 
ne reîmprospătăm memoria față de o serie de adevăruri clasice, 
truisme dacă vreţi şi aceasta, în cazul artei, Andre Boll, cu mij- 
loace eseistice, o face, Este meritul esenţial al acestor pagini, fără 
implicaţii teoretice deosebite, care nu ne oferă decât o scurtă şi 
inteligentă meditaţie estetică, propusă în termeni alerti şi sociabili, 

Esteticianul sever va putea astfel observa, între altele, lipsa 
unei poziţii originale față de problema creaţiei, pe care autorul o 
rezolvă recurgând tot la vechea disociatie dintre talent şi geniu, 
adâncită de romantism, dar cu rădăcini mai vechi în secolul al 
XVIII-lea. In estetica franceză modernă, J. Segond a făcut toate 
discriminările necesare şi în fond a afirmat că distincţia care există 
între «inspiraţia geniului » şi «abilitatea de expresie a talentului » 
este reală şi că a fost instinctiv simțită, înseamnă a face cunoștință 
cu idei de mult acceptate. Să reținem totuşi accentul, foarte francez 
de altfel, care se pune acum pe tehnică, faptul fiind desvoltat şi 


în consideraţii ulterioare: 

«La artistul de geniu, creaţia apare în mod spontan, natural, 
fiind un fel de eliberare a unor daruri înăscute, La artistul de talent 
această creaţie este însă rezultaiul unei lungi aplicaţii, folosirea 
unei tchnici perfecţionate în mod neîncetat ». 

Nu cu un limbaj mai pretentios vor fi desbătute si celelalte pro- 
bleme interesate în această generală discuţie a artei. Din moment 
ce ne-am dat seama că eseul reface, în linii foarte generale, capi- 
tolele esenţiale ale tratatelor, nu vom fi de loc surprinşi dacă pre- 
cizările următoare se vor referi, în treacăt, la natura operii de artă. 
Problema, aridă şi dificilă, formând pentru metafizicieni unicul 
obiect al esteticei, este acum tratată într'un mod foarte expeditiv, 
doar prin câteva tăieturi sigure de spadă, de natură a descurca un 
atât de complicat nod, 

Plecând dela constatarea că ceea ce diferenţiază arta, de vechea 
teorie schilleriană a jocului, este prezenţa obligatorie a unei tehnice 
(«complex de regule acumulate de experienţă si transmise de tra- 
ditie »), se va recunoaşte artei în acelaşi timp și o indiscutabilă 
capacitate de a mișca, de a impresiona, din acest dublu caracter 
al creaţiei fiind d: dusă o anumită bivalentä a naturii operei de artă. 
De fapt, importanţa factorului tehnic — luat acum în accepţia mai 
restrânsă de « métier », deşi Andre Boll nu pare a sublinia nuanţa — 
nu este o descoperire prea recentă. In această privinţă istoria este- 
ticei citează o serie întreagă de teoreticieni, pentru a găsi repre- 
zentanţi mai aproape de noi, neavând decât să ne gândim la Ruskin 
şi la prerafaelism. Totuşi, insistența cu care se atrage atenţia asupra 
acestei «tehnice » este, în cazul de faţă, tipic franceză. 


Creaţia ordonată, riguroasă, clară, ca rezultat al unor complexe 
şi stăruitoare tradiţii artistice, ducând în cele din urmă la noţiunea 
de «stil », face parte din peisajul spiritual al Franţei, în care această 
definiţie bipolară se va integra din plin. Opera de artă se carac- 
terizează deci «pe de o parte prin «métier » si tehnică initiatoare 
de stil, pe de altă parte printr'un potential de emoție închis în acest 
cadru ». Atât de departe se merge cu pasiunea pentru « tehnică », încât 
eseistul recunoaște chiar și în procesul de contemplare urme de com- 
portare adecvată, notând cu satisfacţie prezenţa întovărășitoare a 

-unei «evocări rapide, adesea inconștiente, a consideratiilor tehnice». 

Estetica mcdernă nu infirmă acest punct de vedere, după cum 
nu contrazice nici constatarea că «unul din caracterele artei stă 
în crearea unei lumi pe măsura omului, o lume umanizată în sens 
estetic », ceea ce rezolvă într'un sens problema raporturilor dintre 
natură și artă, acceptându-se şi considerarea «urâtului», ca o «simplă 
modalitate a frumosului », căruia i se acordă, încă odată, dreptul 
de existenţă artistică, Se face menţiune, în toate cazurile văzute 
de prezenţa unei «sinteze mentală », suport al tuturor emoţiilor 
contemplatorului, ridicat aproape la rangul de facultate estetică: 

«...suntem îndemnați să credem că toate obiectele naturale, 
întâmplător atrăgătoare, nu pot fi considerate drept estetice, decât 
în urma unei sinteze mentale, sprijinită pe opere de artă şi unde 
spectacolul în cauză este privit ca o neprevăzută realizare a unei 
tehnice artistice ». 

Dar, dacă toate acestea pot părea cu drept cuvânt cunoscute 
cetitorului, care va observa cu satisfacție mai ales claritatea şi 
forma cursivä a discuţiei, printr'un anumit aspect lateral, André 
Boll poate interesa şi pe estetician, dintr'un motiv mai special. 
La lunga serie de clasificări ale artelor, eseistul va mai adăuga încă 
trei, sugestiile sale putând fi citate, alături de atâtea altele, Jocul 
poate fi prelungit la infinit, reacţiunea lui Croce (Estetica, cap. XV), 
care declara că «toate volumele, atât de numeroase, de clasificări 
şi sisteme ale artelor pot fi arse fără nicio pagubă », fiind justifi- 
cată, ele nesemnificând decât un tic metodologic. 

Ca o încercare mai hotărâtă de originalitate strict teoretică, 
esteticianul va distinge acum între arte ale «emotiei » şi ale « teh- 
nicei » şi «stilizării ». In prima grupă ar intra, în ordinea crescândă 
a complexităţii emotiei în spectator, arhitectura, sculptura, pictura, 
literatura, teatrul şi muzica, în cea de a doua, clasificarea făcându-se 
în ordine regresivă: arhitectura, muzica, poezia, spectacolele, sculp- 
tura şi pictura. Alături de aceste clasificări din punct de vedere 
al laturei subiective şi al expresiei, — în fond simple enumerări —, 
eseistul mai propune o clasificare continutistä, în mod evident ero- 
pată, care ar comporta arte «utilitare si documentare » (arhitec- 
tura, literatura de idei, fotografia), «mistice sau consolatoare » 
(muzica şi poezia) şi « anecdotice şi distractive » (spectacolele, lite- 
ratura de imaginație, pictura şi sculptura). De ce, în definitiv, lite- 
ratura de imaginaţie nu poate fi uneori poezie, sau sculptura nu 
poate fi şi «documentară », aceasta autorul nu ne spune... 

André Boll apare însă mult mai interesant şi mai viu acolo unde, 
renunțând la teoretizări, va considera artele şi mediul artistic în 
mod experimental şi critic, reafirmând cu această ocazie o serie 
de juste şi nuanţate puncte de vedere. Astfel, despre cubism ne 
va atrage atenția că meritul său a fost, în ciuda protestelor bur- 
gheze, de «a repune în favoare preocupările de desemn, de formă 
şi compozijie, părăsite cu totul de şcoala impresionistă », despre 
muzică profesändu-se un inteligent formalism. Hanslick ar citi cu 
satisfacție aceste rânduri: 4...cea mai mare parte din muzica 
instrumentală, scrisă până acum nu exprimă nimic, în orice caz, 
nimic precis... »; sau: «în muzică, sunetul este totul, blocul de 
piatră al orchestrei, coloarea pură a pictorului, formă de existenţă 
care trebue să-şi fie sie-şi suficientă ». In acord deplin cu noile ten- 
dinfe occidentale, tot în ordinea muzicală, André Boll va pleda şi 
Pentru autonomizarea artistică a radicfoniei, propunând, de pildă; 


662 REVISTA FUNDATIILOR REGALE 


ca temä de creatie « Le Boulevard des Italiens à six heures du soir », 
destinată exclusiv înregistrării, cu o sintaxă şi stil muzical propriu. 

Si mai interesantă ne apare încercarea hotärîtä de reabilitare a 
snobului si a snobismului, despre care în Franţa au început să se 
scrie o serie întreagă de cărţi spirituale, unele înțelegătoare şi favo- 
rabile în concluzii (între altele: Charles Oulmont: Ecole du snobisme, 
Monsieur Jourdain 31, Pierre Veber: Chez les snobs, sau M. Bou- 
lengcr, Eloge du snobisme). Se recunoaşte, cu hotărîre, în sfârşit, 
funcţia revoluţionară a snobismului, care a impus social atâtea mode 
artistice şi care, alături de propagarea unor false valori, a introdus 
în conştiinţa europeană o serie întreagă de opere profund originale. 

Fără snobi, nici Wagner nici Debussy n'ar fi reuşit în timpul 
vieţii să pătrundă în public, nici Baudelaire să fie citit un an mai 
devreme, nici baletele lui Diaghilev să aibă succes, nici Sarah Bern- 
hardt să fie considerată « divină ». Si în definitiv ce este cultul con- 
temporan al lui Valery şi Mallarme altceva decât un snobism literar 
subțire? Dacă rolul snobismului nar consta decât într'o menţinere 
a echilibrului în faţa eternului burghez, încă importanţa sa în difu- 
zarea noilor creaţii şi ridicarea nivelului artistic public ar fi deo- 
sebită. Când vorbea entuziast despre Poë, Wagner şi Delacroix, 
Baudelaire şi cei care-l urmau păreau de sigur snobi şi tot așa vor 
fi apărut şi papii Renașterii, când comandau edificii grandioase în 
fața umilului pescar napolitan. O societate fără snobi va fi fiind 
o societate onorabilă, dar nu şi una cu preocupări artistice... 


Toate aceste pagini consacrate mentalităţii burgheze si neplă- 
cutelor repercusiuni pe plan artistic ecnivalează cu un abil pamflet 
si discuţia de aici e departe de a interesa situaţii exclusiv franceze. 
Cu nepläcere André Boll notează gustul colectiunilor heteroclite, 
mania bibelourilor, decadenta celebrelor «métiers d'art 5 franceze 
(observată şi de Lucien Romier), dar mai ales negativa activitate 
a gustului oficial, baricadat îndărătul atâtor instituţii venerabile. 
Reforma prostului gust nu poate veni decât din partea unei critici 
artistice active, prilej pentru eseist de a evoca imagina criticului 
ideal, răspâudind binefăcătoarea sa influență. Problema este eternă 
şi universală, desideratele formulate având pentru cetitori o nuanţă 
melancolică: « pentru ca arta să trăiască şi să prospere, este indis- 
pensabil ca critica să abandoneze josnicele sale favoruri. Ea trebue 
să-şi recapete totala independenţă... », criticul ideal fiind «un 
erudit fără pedantism, un tchnician nu prea pedagog, un psiholog 
perspicace... ». 

Un simpatic spirit anti-academic animă sectorul respectiv, suflul 
polemic al eseistului tinzând la reforme radicale. Se începe cu nece- 
sitatea reorganizării Institutului, a muzeelor, care toate cultivă 
genul «bric-à-brac 9, tiranizându-şi vizitatorii cu nemiloasele săgeți 
indicatoare, € ultimă resursă a Duminetelor ploioase > şi terminând 

cu metodele actuale de a scrie istoria artelor, cu criteriile oficiale 
de premiere şi de comandă ale monumentelor publice. 

Este evident că aceeași poziție critică, încercând constant reali- 
zarea unei sinteze constructive, între tradiție şi modernism, va defini 
şi desbaterea situației particulare a câtorva arte. Prin funcția lor 
hotărît «socială », mai mult decât grupul de arte specializate în 
contactul direct şi individual dintre contemplator şi operă (poezia, 
de pildă), arhitectura sau teatrul, muzica şi cinematograful, nu se 
vor putea sustrage jocului de forte văzut. Că André Boll se declară 

«partizan al inovației, faptul nar însemna nimic deosebit, această 
poziţie fiind atât de des reprezentată. Mai important este însă efortul 
creator, de nuanţă hotărît critică. 

Poate în nicio artă, progresul tehnicei moderne n'a pus probleme 
mai complicate ca în arhitectură. In Franţa, ca pretutindeni de 
altfel, îşi face loc un pronunţat curent urbanist, bazat pe criterii 
de progres social, preconizând construcţia în serie a materialelor, 
în vederea economiei şi a rapiditätii de execuţie. Tendinţa aceasta 
are însă de luptat cu încercările de reînviere ale artisanatului si 
cu prejudecata inestetismului absolut al maşinei. Disputa are loc 
în fond între civilizația modernă şi traditionalism, fiind ridicată 
de unii gânditori la rang de discuţie filosofică. 

Fireşte, preocupările umaniste se menţin într'un profund declin, 
ştiinţele vieţii fiind cu mult în urma ştiinţelor naturii. Industria- 
lismul, maşina, ne sufocă, însă — după cum observă eseistul — ea 
este capabilă «du meilleur et dû pire». Totul depinde de inteli- 
genta ei folosire şi cel care decide în acest sens este tot omul mo- 
dern. Deci «problemă de spirit şi nu de tehnică », maşina având 
un rol pur «instrumental » la care necesităţile moderne nu pot re- 

-nunfa. Uniformizarea va atinge numai elementele de serie, indu- 
strializate, construcţia propriu zisă adaptându-se preferințelor arti- 
stice individuale. In orice caz, mentalitatea constructivă de « castor » 
va trebui părăsită... 

Acelaşi progresism al concluziilor aceeaşi pasiune pentru punctul 
de vedere al momentului actual, fără infirmarea spiritului critic şi 
al adevărului, va distinge şi consideratiile ulterioare din jurul pro- 
blemelor teatrului, vechea preocupare a esteticianului. Totul fiind 
sintetic, rezultatele nu pot fi prezentate decât prin selecţie, remar- 
cându-se în special o revenire la primatul textului, punerea în scenă 
ne contribuind decât la «suplinirea imaginaţiei spectatorului ». 

Autorul discută şi o situație proprie, în special a teatrului francez, 
care constă mai ales în «modernizarea » pieselor clasice, tendință 
faţă de care se ia aceeaşi poziţie intermediară: «a le desfigura în- 
seamnă o erezie, a le mumifica înseamnă o alta. Infclepciunea stă 
într'un echilibru judicios între îndrăsneală şi deferentä ». Faţă însă 
de abundența spectatolelor lirice, amestec de cuvânt şi melodie, 

punctul de vedere adoptat va fi mai sever: douä modalitäti de ex- 
presie atât de difcrite nu pot coexista într'o singură unitate artistică, 
separarea, ori accentul căzând predominant pe teatru, fiind de dorit. 

Spre deosebire de atâţi intelectuali şi esteticieni cari socotesc 
încă frivole preocupările din jurul cinematografului. Andre Boll 
consacră acestei arte rânduri pline de înţelegere. Se observă atât 
posibilităţile viitoare de desvoltare ale cinematografului, în direcţia 
miaculosului, care va defini probabil stilul său specific artistic (Léon 
Pierre-Quint susținuse cu aproape două decenii în urmă aceeaşi 
teză) cât si seria deficienţelor de bază. Amestec de imagină, mu- 
zică şi cuvânt, «în ciuda câtorva realizări uimitoare, cinematograful 
este până acum încă o artă hibridă ». Realizările superioare nu vor 
putea veni decât din direcţia fantasticului pur vizual, atât « vorbi- 
torul », cât şi «tehnicolorul », neadăogând nimic esteticeşte cinema- 
tografului, scoborându-i însă nivelul. 

Dacă mai notăm că faţă de problema, în mod evident desuetă, 
a «moralității în artă » sau a «propagandei», André Boll, va lua 
o poziţie tot atât de conformă cu aspiraţiile absolute ale artei, nu 
se va putea să nu se observe că — prin toate aceste consideraţii — 
peisajul ideologic al eseului îşi găseşte în cele din urmă încheierea 
firească. Este evident că «estetica şi morala sunt două discipline 
autonome » şi că «cea mai eficace propagandă a fost totdeauna pur- 
tată doar prin capo-d'opere », însă cât de tari se menţin prejude- 
cätile, încât repetarea stäruitoare a unor adevăruri atât de clare 
să fie mereu necesară ! 

Dacă în Franţa, nevoia reafirmării tuturor acestor poziţii a fost 
simțită, de sigur, în urma creerii unor anumite condiţii recente, 
intelectualul interesat de astfel de probleme nu poate fi împiedicat 
să guste în sine seria văzută de precizări, cărora le va recunoaște 
oricând valabilitatea, In ciuda desvoltării artistice, arta rămâne 
mereu «ncînţeleasă » şi aceasta îi dă un insistent prilej de medi- 
tatie. Fondul ei intim rămâne totdeauna ascuns mulțimii, fie în 
Franţa, fie în altă parte. Este aceasta o constatare de natură pesi- 
mistă cu privire la sensibilitatea umanităţii, sau numai recunoas- 
terea obscuritätii fundamentale a artei? 

Andre Boll pare a înclina, oarecum schopenhaurian, spre prima 
ipoteză, cu nuanţa că estetul — singurul interpret al acestei esențe 
incfabile — are misiunea de a reactualiza periodic toate concluziile 
anterioare, valabile, în materie de artă. Cu mijloacele trecute în 
revistă, acest semnificativ eseu, nu-și va propune realizări de alt 
ordin. L’art, cei incompris, încercare cursivă şi reprezentativă— între . 
multe altele — pentru stadiul actual al reflectării acestor probleme 
în conştiinţa europeană, invită încă odată la înţelegerea estetică 
adecvată. Ceea ce face să fie privită cu simpatie. 


i ADRIAN MARINO 

O serie de chestiuni atingând metafizica si uneori de veritabile 
proporții poetice pasionează pe curectätorii de astăzi ai astronomiei, 
în legătură cu formarea (cosmogonie) si structura Universului (cos- 
mologie), pe care am mai avut ocazia de a le trata în câteva lucrări 
anterioare de specialitate 1). 

Deoarece starea actuala a problemei permite deja exprimarea 
unor concluzii şi fiindcă rezultatele au ajuns deja, măcar în mod 
parţial, prin intermediul unor opere de popularizare, ca acelea ale 
maestrilor Jeans, Eddington şi Moreux, la îndemâna oricui, vom 
face şi trebue să facem mai ales, o trecere în revistă şi chiar şi o 
revizuire a ideilor noastre în această privinţă. 


* * * 

In mod logic, formarea Universului, dacă această «naştere » 
există, precede si determină si structura ei actuală. 

In mod real însă, studiul structurii Universului a fost acela care 
ne-a condus la ipotrze asupra formării sale, fie că este vorba de 
Universul nostru mic: sistemul solar, fie de Universul mare: tota- 
litatea astrelor din lume, sau din spațiu (după o terminologie cam 
neadecuată, Intr'adcvăr după fizica modernă spațiul fiind relativ, 
adică determinat de observator si de «mascle din spațiu », expresia 
«fn spațiu » este o inversiune nepermisä. Spaţiul nu este ceva vid 
și infinit în care «plutesc corpurile » ci o însușire a corpurilor şi 
atât. Totuşi din cauza obisnuintulor linguistice vom admite şi folo- 
sirea expresiunii «în spațiu », pe lângă rezerva de mai sus). 

De altfel cosmogonia şi cosmologia sunt astăzi într'o interactie 
reciprocă, savantul de azi nefiind în stare adesea de a discerne între 
motivele obţinerii vrcunui rezultat fie asupra structurii, fie asupra 
evoluţiei Universului. 

Ba chiar mai mult, o mulţime de particularităţi ne fac să cre- 
dem, ceea ce am afirmat şi mai înainte că «deşi Universul este în 
prefacere continuă, el se schimbă totuși în mod staționar, adică 
în măsura în care se distruge, în aceeaşi măsură se şi reface; în mă- 
sura în care dă naştere la un fenomen, dă naştere gi la cel contrar, 
în locuri deosebite sau ba. Universul este veșnic, este mereu ace- 


3) 1. Mecanica gi teoria relativității, Cluj, 1938. 
2. The cosmogonical problem of the annihilation of the Suwa Mass and the, 
Evolution of the planetary orbits, « Bull. scient.», Timişoara, 1938, 
3. Note sur les orbites relativistes des planètes, C. R., 1939, Paris. 
4. Kosmologische Untersuchungen, Cluj, 1942. 
5. Note sur l'Univers à 5 dim ensions et les constantes de la physique. Nou- 
voios recherches sur la théorie d Eddington. Comunicare la Acad, de Ştiinţe, 1944. 
În text, aceste luorări vor fi tate prin numere puse în paranteza spro en (2 

laşi în linii mari si mereu altul în mic, a fost la fel la început, deci 
oricând si va fi la fel şi la sfârşit, deci tot oricând, constant în mare 
şi variabil în mic. lată naşterea, evoluţia şi structura Universului 
sintetizate pe baza teoriilor moderne ale fizicei, şi în special a unei 
teorii statistice polidimensionale » (4, p. 57). 

Totuşi, pentru a releva un sistem în studiul cosmologiei și în 
acel al cosmogoniei, căci mintea noastră admite numai un număr 
limitat de imagini simultanee, si cel mult două idei, de obiceiu. con- 
trare, reprezentate în același timp, vom începe prin a studia ipo- 
tezele despre formarea sistemului solar, noţiunea de «naştere » nepu- 
tându-se aplica întregului Univers (denumit de noi Cosmos, spre 
a-l distinge de lumea noastră minusculă: soarele, plantele şi sate- 
liţii lor). f 

Vom presupune bine înţeles cunoscute cele tratate despre acest 
subiect în cărțile de şcoală si în cele de popularizare. 

Naşterea unui sistem planetar este, după Jeans, un fapt destul 
de rar în Cosmos; cu atât mai vârtos cu cât un astfel de sistem este 
un adevărat «monstru astronomic ». Intr'adevăr calculele lui Jef- 
freys arată şi experienţa confirmă, că faţă de 1 miliard de astre 
cereşti, există abia o mie de sisteme planetare. 

Exploziile, rupturile, captările, regencrärile, de stele, ciocnirile 
şi o mulţime de alte catastrofe cosmice observate, au condus ştiinţa 
să admită, pe rând, diverse modalităţi pentru formarea sistemului 
solar. 

Avem astfel în primul rând ipoteza mecanismului  rotațional, 
care se poate realiza fie prin inelalie (ipoteza lui Kant şi Laplace), 
fie prin ruptura în două a unei masè sferoidale (ipoteza lui Roche). 
{Tinem totuși să observăm că până când la Kant haosul primordial 
este conceput ca având forma unor puncte materiale discrete (ipo- 
teza zisă a meleorilelor), până atunci la Laplace se presupune a fi 
fost o masă fluidă nebulară (ipoteza nebuloaselor). 

Ipoteza lui Kant-Laplace, susținută şi de H. Poincaré, presu- 
pune că în timpul condensării lente, datorită atractiunii gravita- 
fionale, a unei masse, inițial în rotaţie, aceasta pierde, pe rând, 
datorită forței centrifuge crescânde, nişte inele care dau naştere, 
la planete. 

(De fapt fenomenul este mult mai complex decât se părea a fi 
la început. Deja la 1870 H. Lane a arătat că o nebuloasă deşi pierde 
căldură din cauza iradiatiei, totuşi prin condensare temperatura îi 
creşte (datorită comprimării), şi astfel în loc de a parcurge o evoluţie 
spre un sistem planetar, trece printr'o nouă strălucire a existenţei 
sale. Ideile lui Lane au fost cristalizate mai târziu de Milne în teoria 
asupra novaelor el fiind de părere că fiecare stea a fost cândva o 
Novă, deci şi soarele nostru înainte de a da naştere sistemul pla- 
netar), 

Mersul ideilor, la Laplace, merită să fie rememorat. 

Laplace, observând că: 

1. Mișcările planetelor îi jurul soarelui sunt toate dirijate în 
același sens şi cam în acelaşi plan; că 

2. Mişcările de rotație ale planetelor în jurul axelor lor se fac 
toate în acelaşi sens, care coincide cu sensul rotației solare; că 

3. Mişcările sateliților urmează aceleaşi regule şi în sfârşit că 

4. Toate orbitele eliptice sunt quasi-circulare, a conchis că în 
virtutea calculului probabilităților există 4 miliarde posibilităţi 
contra 1 (una) ca toate aceste proprietăţi să fie produsele hazar- 
dului, şi deci că necesitatea existenţei unei explicaţii unitare a tuturor 
acestor regularitäti este o certitudine matematică, 


Si într'adevăr toate aceste regularitäti se pot explica pe baza 
ipotezei lui Kant-Laplace, care pare de altfel a fi şi singura expli- 
catie, după Hinrichs şi Roche, pentru legea lui Bode, asupra distan- 
telor planetare, o lege pur empirică dacă ne putem exprima astfel, 
inexplicabilă prin orice altă teorie şi de o valabilitate destul de 
generală. (După cum se ştie Bode, şi anterior lui, Titius, au găsit 
această lege prin încercări şi deci nu pe o cale experimentală pro- 
priu zisă), 

Ipoteza lui Kant-Laplace a întâmpinat însă, cu încetul, o serie 
de dificultăți. 

Această ipoteză n'a ştiut să explice în mod satisfăcător rotația 
planetei Uran, revoluţia sateliților săi, rotația planetei Neptun, 
sensul de mișcare al sateliților VIII al lui Jupiter şi IX al lui Sa- 
turn, excentricitatea exagerată a orbitelor micilor planete şi o serie 
de alte excepţii, care erau toate câte o notă discordantă față de 
ipoteza lui Kant-Laplace. Jpotezele suplimentare, introduse ulte- 
rior, spre a da o explicație şi acestor «neregularități relative » (de 
fapt fenomene tot atât de naturale ca şi toate celelalte, doar mo- 
mentan în opoziție cu explicaţiile deja admise), n'au făcut decât 
să dispară unele nedumeriri, fără ca să mai avem vreodată impresia 
de totalitate explicativă din vremea lui Laplace, când nici măcar 
o excepţie nu se putea aduce ca argument împotriva ipotezei lui 
Laplace. Astăzi însă un argument teoretic, formulat mai întâi de 
Babinet şi susținut de către CI. Royer, Sv. Arrhenius, T. J. J. See 
şi Jeans, constituind «criteriul lui Babinet», a sdruncinat serios 
încrederea în valoarea ipotezei primitive a lui Kant-Laplace, În 
fond criteriul lui Babinet arăta că momentul de rotaţie al siste- 
mului (suma momentelor cantităților de mişcare ale părților com- 
ponente din sistemul solar) a variat, fără nicio intervenţie exte- 
rioarä, contrar legilor mecanicei. Cu alte cuvinte Babinet stabilea 
că starea dinamică a sistemului era, atât din punct de vedere can- 
titativ, cât şi din punct de vedere calitativ, alta la nebuloasa ini- 
tialä, decât la sistemul planetar de mai târziu, fără ca această dife- 

rentiere să rezulte din teoria lui Kant-Laplace. Ipoteza că Soarele 
şi-ar fi captat o parte din copiii săi putea să explice de ce unele 
planete sau unii sateliți aveau alte mişcări decât copiii adevăraţi, 
născuți din rotația nebuloasei presolare, dar nu putea să dea o ex- 
plicatie mulțumitoare, pentru variaţia stării dinamice a întregului 
sistem planetar, sau cum se exprimă astronomul american H.-N. 
Russell: « Dans chaque système planétaire le moment angulaire se 
monte à un total bien déterminé — les processus intérieurs peuvent 
transférer cette énergie d’une partie à une autre du système, mais 
non en créer ou en détruire —et personne n'a jamais pu dire de 
quelle facon, sans aucune influence extérieure la presque totalité 
de ce moment angulaire à pu se loger dans une partie si minime 
de la matière ». Intr'adevăr planetele au acaparat 98%, din rotatia 
sistemului, deşi constituiau abia 1/700 -a parte din toată masa siste- 
mului solar. 


Ba chiar ceva mai mult Nôlke a arătat că energia cinetică actuală 
a planetelor Jupiter, Saturn, Uran şi Neptun este superioară ener- 
giei cinetice pe care trebue că au avut-o în momentul detaşării lor 
din masa solară, invocând deci un motiv în plus ca ipoteza lui 
Kant-Laplace să nu fie admisă, în forma ei iniţială. Este adevărat 
însă, că atât criteriul lui Babinet, cât şi observaţia lui Nôlke, au 
o valoare pur teoretică, căci cele două observaţii se referă la două 
fapte negative şi imaginare, rezultând dintr'o consideraţie simplistă 
şi teoretică asupra formării sistemului planetar şi că în fond ipo- 
teza lui Kant-Laplace, amendată cu ideea capturării altor corpuri 
cereşti, poate să explice tot ceea ce cunoaştem noi astăzi despre 
starea de azi a sistemului solar. S'ar putea deci obiecta că nu există 
niciun motiv empiric actual care să contrazică această teorie. Dar 
nu trebuie să uităm că atât criteriul lui Babinet, cât şi observaţia 
lui Nôlke rezultă din aceeaşi teorie matematică simplistă, cu ipo- 
teze mecanice rudimentare, ca şi teoria lui Laplace şi deci plecând 
dela aceeaşi bază nu este posibil să admitem doar o parte din con- 
cluziile obținute (teoria lui Laplace), verificate momentan de expe- 
riment, şi să lăsăm la o parte alte concluzii (criteriul lui Babinet 
şi observaţia lui Nălke), de natură pur teoretică, verificabile doar 
în trecut, lucru practic imposibil, dar care sunt în contradicţie fla- 
grantă, tocmai cu posibilităţile ipotetice, care au dat naştere la 
primele concluzii, constatate ca valabile, O ipoteză cu contradicții 
interne irezolvabile nu poate fi o explicaţie mulfumitoare. lată 
motivul pentru care ipoteza inelatiei n'am menţionat-o sub denumirea 
de teoria lui Kant-Laplace, căci sub denumirea de teorie ştiinţa înte- 
lege totdeauna o ipoteză verificată complet la un moment dat de 
experienţă. In trecut, pe vremea lui Laplace şi ceva mai târziu, 
se putea vorbi de teoria lui Kant-Laplace, dar astăzi ea are iarăşi 
namai Valoarea de ipoteză, 

Dupä ce astronomii s’au convins cä nici mäcar ipoteza rupturii 
în două a unei mase sferoidale 1) nu este suficientă din punct de ve- 
dere explicativ, au încercat să modifice ipoteza lui Kant-Laplace 
în sensul admiterii unei intervenţii exterioare și s'a ajuns astfel 
la ipotezele șocului si la accea a demi-şocului. 

Ipoteza demi-socului emisă pentru prima oară de Jeans şi justi- 
ficată chiar prin calcule si probe experimentale, perfecționată de 
către Moulton și Chamberlin (ipoteza zisă planetesimală), încearcă 
să explice formarea sistemului solar printr'o atracţie puternică, 
urmată de fenomene de maree, produse în momentul apropierii a 
două stele, (Forţa uriaşă, deja cunoscută, a mareelor, a făcut ca 
această ipoteză să fie dela început foarte plausibilă), Descrierea 
dată de Jeans, în cartea sa « Les étoiles dans leurs courses », merită 
să fie reprodusă: «Une deuxième étoile s’en approche plus près 
qu'aucune autre étoile ne l’a encore fait jusqu'ici, et elle y pro- 
voque des marées plus hautes que celles qui y ont jamais soulevées, 
des marées ressemblant à d'énormes montagnes de gaz enflammés 
voyagcant à la surface du Solcil. Finalement, la deuxième étoile 
s'approche si près que, pour une personne qui se trouverait sur le 
Soleil, elle remplirait une grande partie du ciel, Dans ces condi- 
tions, l'attraction gravitationnelle de la deuxième étoile devient 
si grande que la crête dela vague de marée est arrachée et que celle-ci 
se condense en gouttes. Ces gouttes sont les planètes, et l’une des 
plus petittes d’entre elles est notre Terre ». 

Jeans crede, deci, că diversele părţi ale unei flăcări uriaşe ieşite 
din soare, având chiar forma unei flăcări obişnuite de lumânare, 
mai subţire la margini si mai groasă la mijloc (cu planetele mai 
mici spre capete şi cu cele mai mari între ele), au dat naștere la 
sistemul planetar. Totuşi ipoteza lui Jeans, chiar şi în forma ei 
modificată planetesimală, nu ne explică rotetia rapidă a planetelor. 
T.-J. J. See în cartea sa « Researches of the Evolution of the Stellar 
systems » arată enorma dificultate pe care ar întâmpina geologia 
dacă am admite ipoteza planetesimală, Aceste critici şi altele tot 
atât de juste (ca acelea ale lui Lapparent şi H.-N. Russell), au obligat 
pe astronomi să revină asupra unei idei vechi, emisă pentru prima 
oară de Buffon, care întrezărea formarea sistemului planetar prin 
intermediul unei ciocniri dintre două corpuri, 

Ipoteza şocului, studiată succesiv de Laplace (care a criticat-o 
prea sever şi pe nedrept în cartea sa « Exposition du système du 
Monde »), James Croll, Kerz, Ritter, Zehnder, Royer, Sv. Arrhenius 


1) O astfel de ipoteză putea să explice, după Jeans şi Milne, doar formarea 
unei stele duble, cum a fost acea observată a stelei Nova Pictoris, ale cărei 
componente au mase aproximativ egale, dar nici decum formarea unui întreg 
sistem solar, 

şi Belot a fost formulată în forma ei cea mai acceptabilă de către 
profesorul Harold Jeffreys. 

In primul rând, ipoteza lui Jeffreys completează o lacună a expu- 
nerii lui Laplace, răspunzând la întrebarea firească următoare: de 
unde au provenit nebuloasa inițială şi rotația ei? 

Presupunând că nebuloasa inițială s'a format, ideea deja emisă 
de Croll, din corpuri cereşti deja stinse, ciocnirea ne poate explica 
atât încălzirea iniţială cât şi rotația nebuloasei formate. Motivul 
principal însă pentru care s'a reluat vechea teorie a şocului, a fost 
constatarea, că toate energiile puse în joc la demi-şoc şi în schemele 
anterioare rămân încă în vigoare, cu deosebirea că la ele se mai 
adaugă una, aceea a frictiunii fluide, produsă de şoc, și care poate 
explica variaţia stării dinamice a sistemului. Calculele lui Jeffreys 
(care în ipoteza sa presupune că steaua care a întâlnit Soarele nostru 
a traversat globul solar în mai puţin de o oră, şi a târât cu sine o 
parte din masa solară), arată că masa, răpită Soarelui prin cioc- 
nire şi datorită frecării fluide, reprezintă cam a 1/500-a parte din 
masa totală a sistemului solar, o valoare care concordă foarte bine 
cu experienţa. De asemenea rotația rezultantă, 8 ore, corespunde 
în mod satisfăcător perioadei de rotaţie a marilor planete. Mişcarea 
planetelor în acelaşi sens si în acelaşi plan încă își primesc justifi- 
carea în această presupunere, care pare a fi una din cele mai com- 
plete în privinţa formării sistemului solar. Chiar mai mult. Ea ne 
conduce şi la o viziune mai generală a desfăşurării vieţii cosmice. 
Astfel Croll a admis chiar existenţa unui ciclu, perpetuu de ciocniri 
şi răciri succesive, care fac ca lumea să se renască în continuu şi 
să se prefacă mereu în astre stinse, în acelaşi timp, din masele exi- 
stente, în mişcare şi existență veșnică, idee pe care o regăsim și 
pe altă cale, mult mai riguroasă, în teoriile noastre asupra Cosmo- 
Sului, dar unde aceasta a rezultat din teorema egalităţii probabi- 
litätilor a două fenomene inverse din Cosmos); iar Ritter a arătat 
că o stea variabilă nu este decât o stea nouă pulsând încă sub in- 
fluenţa unei ciocniri recente, pentru ca Zehnder să concludă că 
există o tendinţă în Univers ca toate masele să formeze prin cioc- 
niri succesive o masă amorfă unică, rece şi obscură, care printr'o 
explozie universală, posibilă pe baza teoriilor actuale atomistice, 
să regenereze Cosmosul. 

Ideea este superbă şi are o valoare filosofică. 

Singura dificultate a ipotezei lui Jeffreys constă în explicaţia 
naşterii sateliților, pentru care aceea a lui Kant-Laplace dă o soluţie 
fericită. 

Trebue deci să admitem sinteza propusă de d-l Carr V. Van 
Anda la Congresul din Boston (din 1941) şi realizată în parte şi 
de autor (vezi 4), care pune la bazele situaţiei inițiale o mişcare 
(analoagă teoriei cinetice), neîncetată de mase inerte, care prin 

ciocnire dau naştere la o nebuloasă în rotație care îşi naşte copiii 
ei fie prin rupere în momentul ciocnirii, fie prin detaşare inelară 
mai târziu (si mai ales în ceea ce priveşte sateliții), iar pe alţii îi 
capturează din spaţiile interplanetare. Calculele arată, şi schema 
de mai înainte justifică aproape integral, că această idee explică 
toate regularitätile şi aşa zisele excepţii din sistemul solar, care 
după cum a arătat Laplace este imposibil să fie opera hazardului. 

Mecanismul de ciocnire ne conduce pe urmă la viaţa pulsatilă 
a Cosmosului, în sensul ideilor lui Zehnder şi Croll, completate cu 
cele din lucrările lui Carr V. Van Anda si ale subsemnatului. 

O singură întrebare mai rămâne de deslegat. S'ar părea că dato- 
rită gravitaţiei, planetele şi sateliții, nu vor putea părăsi sistemul 
solar şi că deci nu se pot aventura în spaţiu, pentru a se regenera. 
Ori această obiectie se poate evita cu uşurinţă. Intr'o lucrare de 
specialitate 2), prezentată ca notă şi Academiei de Științe din Paris 
de către Louis de Broglie (3), am arătat că orbitele planetelor cresc 
neîncetat din cauza pierderii de masă, echivalentul einsteinian al 
energiei radiante solare, şi această idee a primit o confirmare expe- 
rimentală, căci ea a rezultat dintr'o ipoteză a evoluţiei stelare, găsită 
în mod teoretic de autor (şi independent de el) pe cale experimen- 
tală, de către Demozay (Au sujet de la variation de volume des 
étoiles en corrélation avec le temps et avec leurs températures, 
«Rev. Gen. des Sciences», 1938, ulterioară lucrării mele de sub 
Nr. 2) şi Véronnet (Constitution physique des étoiles, 1938, cap. 
V). Orbitele fiind în creştere, planetele se îndepărtează mereu de 
soare şi posibilitățile lor de a întâlni un alt astru cresc neîncetat. 
Și chiar dacă planetele nu s'ar putea îndepărta prea mult de soare, 
cometele sunt o dovadă că în schimb mase însemnate pot pătrunde, 
din afară, în sanctuarul sistemului planetar. 

Sistemul planetar nu este deci ceva izolat, care poate fi explicat 
în sine, ci o unitate mică, momentan autonomă din Cosmos, struc- 
tura căruia se împune a fi cercetată cu mai multă atentiune, spre 
a avea o părere şi mai justă despre Universul nostru mic: sistemul 
planetar. 


T. VESCAN 


Observaţie. 'O bibliografie completă a chestiunii se găseşte în cartea auto- 
rului menţionată sub Nr. 2, 

Versificatorii români în limba franceză sunt destul de nume- 
rosi... De altfel o bună parte dintre cei care cultivă literele la noi, 
simt că se pot exprima mai firesc într'o limbă în care tradiţia ver- 
sului întrece probabil tot restul lumii la un loc... Ispita e fără 
îndoială tulburătoare în aşa măsură, încât se pare că cu greu i se 
poate rezista... Exemplul de reuşită plină de strălucire al câtorva 
străini care au îmbogăţit patrimoniul poetic al literaturii franceze 
cu surprinzătoare noui regiuni încurajează. Jean Moréas si G. 
Apollinaire, unul grec iar altul polonez au locul lor definitiv în 
istoria poeziei franceze, ca scfi de şcoală. ., Iată de ce Préambules 
placheta de poeme a d-lui Sandu Tzigara-Samurcaş nu poate să 
nu fie considerată cu interes... Evident însă că versurile frantu- 
zeşti ale Românilor nu aparţin literaturii româneşti şi ca atare nu 
avem căderea să le judecăm şi nici elogiul nostru nu ar avea vreo 
utilitate pentru autor... Ele trebue înfățișate, şi de sigur autorul 
o va face când împrejurările mai binevoitoare poeziei o vor îngă- 
dui, criticei franceze, la ea acasă. Poate ca autorul să aibă norocul 
pe care l-au avut alţi doi Români mari scriitori în limba franceză, 
aceştia prozatori: Panait Istrate şi Principesa Bibescu. 

Si totuşi versurile d-lui Sandu Tzigara Samurcas au un titlu 
care îndreptățește la o cercetare mai de aproape, aci acasă, şi unde 
poate că şi recensentul român ar avea ceva de spus. Poetul de care ne 
ocupăm nu tratează în versurile lui teme pe care ar fi mai îndreptă- 
titi să le desvolte în limba francezä, înşişi Frantuzii: temele clasice 
ale poeziei sau măcar cele universale, pe care aceştia ar prefera să 
le vadă realizate în limba lor de oamenii ieşiţi din propria lor 
ethnie, cu mai multă șansă de organicitate deci... D. Tzigara- 
Samurcaş vine spre expresia franceză, cu un fond sufletesc într'ade- 
văr originar, care constitue o contribuţie la poezia franceză pe 
care numai d-sa, ori în sfârşit numai un străin, venit din afară 
în comunitatea spirituală franceză, îl putea aduce. Nu e un Român 
care vrea să fie mai Frantuz decât Frantuzii, un metec, ci e un 
Român care e format la cultura franceză şi vrea să rămâie chiar 
scriind versuri frantuzesti, Român... 


Douce langue de la douce France, 

Tu as été la fée de mon enfance, 
Celle 

Qui allume les primes étincelles. 


Toi, langue magique, clé d’or, 
Seule tu m'as ouvert le trésor 
Des contes 
Merveilleux qu'aux enfants on raconte. 

Le premier soupir d'6moi que j'ai poussé 

Ne fut-il pas pour le Petit Poucet? 
Mai-je 

Pas aimé d’abord Blanche-Neige ? 


Et nous chantions tous, au seuil de la cadence, 

« Sur le Pont d'Avignon > avec des révérences, 
Et e Les 

Lauriers sont coupés », cet air ailé. 


C'est la même tendre voix maternelle 
Qui me lisait la parole éternelle 

De celui 
Dont la Croix éclaire notre nuit; 


Voici, il est rentré le triste enfant prodique. 

Allons, vaisseau français, romps les digucs, 
Fais voile 

Vers mon coeur, guidé par les étoiles! 


(e Préambule ») 


Cultura si viaţa francezä.el o vede din afară, şi mai ales o vede 
în monumentele şi în literatura ei: 


Car j'ai connu, Paris, tous tes divers visages, 
Dans les visions romanesques de Dumas, 
«Les Misérables » et les vivantes pages 

De Zola, du grand Balzac qui t'aime. 


Penchée avec ferveur sur de jaunier gravures, 
Mon adolescence rêvait, Paris, de toi 

Comme de la plus belle et plus folle aventure! 
L'espoir de mon esprit s'abrite sous tes toits! 


(Paris) 


Am spus că poetul înţelege să rămâie Român şi poate că pentru 
Francezi nu vor fi atât de interesante virtuozitätile de versificatie 
în limba lui Verlaine şi Mallarmé, cât acest tablou, de o graţie 
hieraticä : 

Il est debout, le front ceint de la haute couronne, 


Tenant le monastère sur sa paume, 
Offrande en pierre, cristallisé psaume. 


Son épouse dans son manteau de pourpre 
L'aide à tenir le monument sacré 
La joie éclairant son visage nacré. 


Et leurs enfants, de l’aîné jusqu’au tout petit, 
Portant eux aussi couronne et chlamyde princières 
S'alignent en attitudes rigides et fières. 


(Monastère roumain) 

Préambules este întovărăşit de o serie de reproduceri, care vor 
da o idee măgulitoare despre gravura românească (Loewendal, 
Kaindl, Drăguțescu şi meritând o menţiune anume Anna Tzigara- 
Berza cu o nesfârşit de gracilă: Jeunesse). 

Culesul de apoi e un ciclu anterior plachetei de mai sus şi mai 
ales e un ciclu mai bogat în sevă, de o truculentä aspră, peste care 
trece uneori umbra lui T. Arghezi, dar care aduce adeseori reali- 
zări în care frământarea interioară cunoaşte un pathos ardent: 


Mi-ai spus— în lacrimi ţi-era vocea scăldată — 
Mi-ai spus, pe când zăceam ca altă dată, 

Mi-ai spus ce vream să-ți spun și eu: 

« Viaţa fără dragoste, ce e? 

Mă sting printre veștede crâmpee 

Din visul, ce ’n piept mi-atârmă greu», 


Dar eu îţi sunt dator un răspuns: 

Să nu rămână nimic ascuns 

Dacă-i izvor din färâna cea adâncă. 

Mi-aduc aminte— fi-amintesti tu încă ? — 

De-o fetiţă sprintenă cu bălaie cosite, 

Cu soare pe frunte şi cu toane pestrite. 
(Fetiţa cu inima ruptă) 


Inchinat în întregime morţii acest ciclu are simplitate bărbă- 
teascä şi un iz popular ca în misterele medievale apusene, chiar 
când e vorba de un subiect specific: 


Aruncam îndârjit cea din urmă granată, 

Când mă trăzni focul, bată-l să-l bată! 

Unde mă ’njunghie? In ce parte a trupului? 

Pe când înaintează rămășițele grupului, 

Eu zac pironit în groapă de obuz. 

Norii de plumb mă privesc ursuz. 

Joacă vârtej gândul în singurătate, 

Crivăţul plesneste bice îngheţate. 

Cim să-mi pună cruce la căpătâi? 

Asta mi-a fost rana cea dintâi 

Sigur că-i şi cea din urmă; 

Simt cum viața în vine mi se curmä... 

Doamne Sfinte de mine te-ai milostivit! 

Ia te uită, măi frate, ce în ochi mi s'a ivit. 
(Vânătorul de munte) 

Inegal de altfel volumasul acesta nu e lipsit de anume îndrăzneli 
pe care autorul nu are totdeauna curajul să le ducă până la capăt. 
Ne gândim la Un accident de automobil, relatat cu o sinceritate: 
elementară şi cu o precizie a amănuntelor care ar ţine de reportaj, 
are un fel de suflu epic şi o intensitate ritmică, aducând cu o le- 
gendă romantică actualizată... Acum când poezia de pretutindeni 
e la o răspântie, ar fi poate aci o cale de încercat. 


TR. BĂDOIU 

„GRĂNICERII BĂNĂŢENI SI 
COMUNITATEA DE AVERE” 


Lucrarea de mari proporţii a d-lui Marchescu umple, prin 
apariţia ei, un gol simţit în istoriografia naţională, şi, în acelaşi 
timp, constitue o replică minunată la încercările de mistificare a 
istoriei Banatului românesc. Autorul, avocat al « Comunităţii de 
Avere din Caransebeş, a dedicat zece ani de muncă grea și migă- 
loasă cercetării trecutului grănicerilor bănăţeni, reuşind să ne 
prezinte pagini preţioase de vitejie şi afirmare românească. 

Incercări de a scrie istoria regimentului confiniar româno- 
bănăţean s'au mai făcut încă din 1863, şi se ajunse la o închegare 
a ei pe bază de documente, Lucrarea manuscrisă s'a păstrat în 
Arhiva Comunităţii de Avere, până în timpul războiului trecut, 
când a dispărut din arhivă. Patriciu Dragalina, la rândul său, 
plănuise un al IV-lea volum la a sa Istorie a Banatului Severin, 
tratând istoria aceluiaşi regiment, dar moartea i-a împiedecat 
îndeplinirea gândului. Realizarea d-lui Marchescu este de două 
ori importantă, deoarece sintetizează într'un singur volum isto- 
ricul împreună cu studiul juridic amănunţit asupra organizaţiei 
vieţii şi instituţiilor grănicereşti. Din lucrarea d-sale portretul 
grănicerului bănăţean se conturează: ca un ostaș desăvârşit, în 
trecut, iar mai apoi, sub stăpânire sovinistä, ca un naţionalist 
intransigent, un luptător hotărît și pe faţă «împotriva tendinţelor 
din ce în ce mai pronunţate de spoliere a populaţiei din fostul 
confiniu de etnicul ei românesc». 


In planul lucrării, deosebim cinci părți. Prima, înainte de tra- 
tarea subiectului propriu zis, este o privire de ansamblu asupra 
ființării şi organizării fiecărui confiniu militar din imperiul habs- 
burgic. Cu partea a doua, autorul trece la istoricul confiniului 
bănăţean, oprindu-se cu toate amănuntele asupra regimentului 
Nr. 13 româno-bănăţean. In această parte, apare grănicerul ostaş 
participând la toate războaiele imperiale şi la acţiunea de înnă- 
busire a revoluțiilor din imperiu. Partea a treia a lucrării priveşte 
viaţa grănicerilor după desfiinţarea regimentului, epoca de lupte 
naţionaliste a Generalului Doda şi a urmaşilor săi până în ajunul 
«Unirii ». Iar partea patra si a cincea sunt consacrate expunerii 
situaţiei juridice a Comunităţii de Avere, instituţia grănicerească 
ce concentrază în sine toată moștenirea confiniului militar din 
trecut, 

In introducerea sa, autorul defineşte confiniul militar sau 
graniţa militară, ca: «făşia de teritoriu de-a-lungul hotarului tur- 
cesc, cu populaţie militarizată pe baze feudale ». Definiţia cores- 
punde realităţii, dar nu şi pentru Transilvania, unde regimentele 

nu mai erau de-a-lungul hotarului turcesc si unde organizatia 
confiniară diferă de a celorlalte provincii. 

Primele formaţiuni datează încă de prin secolul al XVI-lea. 
Atunci s'a constituit confiniul slavon, sau Windische Grenze, cu 
refugiaţi din imperiul turcesc, care îşi ofereau serviciile împăratului, 
în schimbul unor privilegii. Ceva mai târziu se desvolta şi cel 
croat, sau Sichelburger und Meeres Grenze, care după 1579 (fon- 
darea Carlstadtului) se bifurcă în: Meergrenze und Carlstädter- 
grenze. La aceasta din urmă se adaogă şi Sichelburgul. 

Ca organizare, primele teritorii militarizate se conduceau la 
început după instrucţiuni locale şi temporare. Numai la 5 Oct. 
1630 a apărut Statutul de organizare internă, cunoscut sub numele 
de «Statuta et privilegia Generalatu Varadinensi 5. Extins apoi 
şi în celelalte confinii, a servit ca bază desvoltărilor ulterioare. 
Interesant este faptul că în statut denumirea locuitorilor satelor 
apare sub numele de Valah şi căpeteniile lor sunt Cnezii sau Juzii. 
Acest amănunt semnalat, de altfel, în istoriografia noastră, a 
făcut şi acum în urmă (1940) pe d-l C. Grofşorean — în a sa Tara 
Dacilor — să considere obârşia organizaţiei ca fiind «iliro-traco- 
daco-valahă şi nicidecum slavă ». 

A doua serie de militarizări confiniare se face dela sfârşitul 
secolului al XVII-lca. De data aceasta imigrările din imperiul 
turcesc se produc în urma răscoalei nereuşite provocată chiar de 
împăratul Leopold, în sânul creştinilor din Balcani. Descoperiti 
şi fugäriti de Turci —vreo 30—37.000 de familii (după alţii 
40.000) «între care foarte mulţi Români şi Macedo-Români» în 
frunte cu Patriarhul lor Arsenie Cernovici, luară drumul pribe- 
giei. După pacea dela Carlovef, au fost aşezaţi definitiv în câmpia 
dintre Dunăre, Tisa şi Mureș, formând acolo confiniile: Sava- 
Dunărean şi Tisa-Muresan. Privilegiile acordate acestora sunt 
dintre cele mai importante. In problemele religioase, Arsenie Cer-' 
novici — devenit mitropolit — a avut libertatea de acţiune asupra 
tuturor regiunilor unde erau emigranţi, instituind în fiecare din 
ele câte un episcop. Centrul ierarhic era Carloveţul, sub a cărui 
jurisdicțiune- au intrat mai târziu şi Românii ortodocşi, de pe 
Crişuri şi restul Banatului. 

Prin anul 1704 mai lua naştere un alt confiniu croat indepen- 
dent, condus de Banul Croaţiei sub denumirea de Banal Grenze 
sau confiniul Banial san Banalist. 

Ceva mai târziu, odată cu retragerea Turcilor din Banat 
(Passarowitz, 1718), se punea problema inutilitätii confiniului 
— devenit de interior — Tisa-Mureşan, şi în acelaşi timp a nece- 
sităţii creării unui nou confiniu în regiunea bănăţeană evacuată 
de Turci. Până la realizarea acestor două puncte se va scurge 
însă o vreme de frământări şi nemulțumiri. 

Într'adevăr în perioada dintre 1718 şi pacea dela Belgrad 
(1739) grănicerii din mai multe confinii au reacţionat împotriva 
unor încălcări de drepturi, provocate de starea de război. După 
diferite măsuri luate cu caracter local, s'a ajuns la promul- 
garea Statutului din 26 Ianuarie 1737. Completând pe cel din 
1630, noul statut reglementa formarea de regimenie gräniceresti 
— de husari sau pedestraşi — pentru fiecare regiune, conduse 
de câte un locotenent-colonel şi subîmpărțite în batalioane si 
companii. 

Bunele rezultate ale acestei reforme hotärîrä pe Maria Tereza 
să grăbească constituirea de noi regimente confiniare. In 1741 
dispare cel Tisa-Muresan, în schimb către 1762—66 se vor închega, 
nu fără greutăţi şi vărsări de sânge: Batalionul de ciaichisti sau 
corăbieri, însărcinaţi cu paza navigaţiei pe Sava, Tisa şi Dunărea 
de jos şi regimentele transilvane: Nr. 1 românesc Făgăraş, Nr. 2 
românesc Bistriţa, alături de 2 regimente de pedestraşi şi unul 
de husari secui. 


Pentru formarea regimentelor bänätene, împrejurările au fost 
mai grele şi piedicile mai multe, deoarece după 1718 a fost nece- 
sară în primul rând o acţiune de organizare administrativă, re- 
forme economice şi colonizări a teritoriului luat din mâinile Tur- 
cilor (p. 48—50). Problema unui confiniu se va pune după a doua 
pace, din 1739. Prima delimitare a teritoriului confiniar se făcu 
însă abia în Octomvrie 1747. Dar când a fost vorba de populaţia 
care se militariza: «Comisia îşi exprimă neîncrederea faţă de 
Românii din acele sate, pentrucă, în cursul ultimului război cu 
Turcii, ei au trecut de partea duşmanului, au luptat împotriva 
imperialilor şi au dat dovadă de necrufare faţă de populaţia ger- 
mană şi sârbă...». « Temându-se că va izbucni un nou război cu 
Turcii, se opinează ca Românilor să nu li se dea arme şi nici paza 
graniţelor să nu li se fncredinteze » (p. 60). Comisia însă uita că 
revolta, care de altfel fusese înnecată în sânge, nu fusese decât 
răbufnirea unui popor asuprit şi nedreptăţit prin abuzuri de tot 
felul. Pentru descrierea lor, d-l Marchescu se referă cu precădere 
la cartea lui Dr. Szentkláray Jenö: Száz év Délmagyarország ujabb 
töténetéböl, 1879, (100 de ani din istoria mai nouă a Ungariei de 
Sud). Acelaşi sistem de abuzuri si färädelegi, care a dus la revolta 
din 1736—39, n'a încetat nici după reprimarea revoltei; 4 însuşi 
Iosif II, după 30 de ani, îl confirmă ». 

In aşteptarea constituirii confiniului militar — care întârzia — 
se formă o « Banater Landmiliz» sau Landesbatalion, supusă 
administraţiei civile până în 1751, când a trecut sub administraţie 
militară (p. 69). In 1753 a fost considerabil mărită cu o parte — 
se pare 2.400 de familii sârbe şi române — din grănicerii confi- 
niului Tisa-Muresan, demilitarizat; fapt care forța reorganizarea 

ei în 8 companii. Dar nici acum nu corespundea scopului pentru 
care era creată. Lipsa de disciplină şi alte neajunsuri grăbiră con- 
stituirea regimentelor gräniceresti. 

Astfel între 1766—68 miliția se contopeşte în regimentul con- 
finiar iliro-bănăţean, pe lângă care se mai crea un altul germano- 
bănățean, recrutat iniţial din casele invalizilor din războiul de 7 
ani (1756—63) colonizați din ordinul Mariei Tereza în Banat. 
Amândouă regimentele se întindeau pe acelaşi teritoriu, adică 
Panciova-Orşova, Palanca nouă-Timişoara, Oraviţa, Moldova 
nouă... Până în 1769, se constitui în sfârşit şi regimentul confi- 
niar româno-bănățean, din 35 de sate situate între Orşova-Mehadia- 
Caransebeş-Marga. 

In 1774 însă unităţile confiniare române şi ilire se contopiră 
într'un singur regiment româno-ilir, Wallachisch-illirischen Regi- 
ment, purtând Nr. 72 (p. 108). 

Din punct de vedere al reglementării drepturilor lor, între 
1778—1787, s'au condus ca în toate celelalte confinii, cu excepţia 
Ardealului, după «Drepturile confiniare » din 1754 (p. 86—97); 
iar între 1787—1800 după Sistemul Cantonal Iosif II (p. 988—101). 
Dovedindu-se şi acesta nesatisfăcător, s'a modificat în 1800, ca 
apoi să se schmbe cu Constituţia confiniară din 1807. In româ- 
neşte aceasta din urmă purta titlul de «Legi sau orândueli fun- 
damentalnice pentru graniţa milităricească a Carlstadtului, Varas- 
dinului, Banalului, Slavoniei şi a Banatului », şi determina precis 
drepturile şi îndatoririle grănicereşti, « fiecare ştiind ce este obligat 
să facă şi ce poate să ceară» (v. conţinutul p. 121—149). Acolo 
găsim tratat: A) Despre dreptul în bunurile nemişcătoare; B) 
Despre dreptul grănicerilor a se deprinde în meşteşuguri, negu- 
ătorii şi în ştiinţe; C) Despre împărtăşirea casei (comunionul); 
D) Despre şerbirea militărească a grănicerilor; E) Despre lucrul 
împărătesc şi sătesc al grănicerilor; F) Despre biruri pentru 
pământuri; şi G) Despre birul industriei şi al scutirii. 

Baza constituţiei confiniare o formează sistemul comunional. 
Comunionul, casa sau familia grănicerească, este «vietuirea în 
comun a mai multor persoane, fără deosebire de sex sau vârstă, 
înrudite sau nu, dar înscrise la aceeaşi casă, care îşi muncesc şi 
folosesc în comun averea, asumându-și, fără simbrie, toate înda- 
toririle casei în care rămân, până nu se înscriu în altă casă sau 
părăsesc cadrele grănicereşti » (p. 133). Toţi grănicerii trebue să 
aparțină unei case şi sunt trecuţi ca atare în evidenţele autori- 
tăţii militare. 

Discutând originea Comunionului, d-l Marchescu adoptă teza 
slavă a lui J. Jirecek, din Geschichte der Bulgaren, şi conchide 
că: « Comunionul nu este o creatiune a legilor pozitive, sau a 
privilegiilor acordate coloniştilor militari din trecut... şi că legile 

nu au făcut decât să constate, să consacre şi să apere un uz con- 
stant si util» (p. 135). Din acest punct de vedere, ar fi fost inte- 
resant de confruntat si tezele care contestă originea slavă a Comu- 
nionului. (Exemplu Dr. Stassik Ferenc: A volt hatärôrvidéki 
hâzkossegek, 1900, şi teza d-lui Cornel Grofsorean: In Tara Da- 
cilor, 1940). 

Evenimentele anului 1848 vor mai transforma odată această 
constituţie (în 7 Mai 1850), mai ales în concepţia proprietăţii 
imobile, a libertăţii individuale şi naţionale (v. p. 264—272). 
«Un sentiment de firească recunoştinţă, pentru marile servicii 
ce i-au adus grănicerii, în timpul revoluţiei» va determina pe 
împărat să introducă reforme mai largi. 

Ca regiment unit «româno-ilir», grănicerii bănăţeni au luat 
parte la ultimul război cu Turcii 1788—91 (p. 103—115); printre 
altele, în luptele de pe valea Cernii, la apărarea peșterii Veterani, 
rămasă de atunci «Peşterea Maovăţ» după numele apärätorului 
ci, Căpitanul român Adam Maovät, apoi Orşova, Ada-Kaleh, etc. 

Dar, deoarece regimentul cuprindea 16 companii, disciplina, 
„controlul şi dirijarea lor se făcea cu destulă greutate, iar rezul- 
tatele lăsau mult de dorit. Faptul acesta aduce oarecum o expli- 
cafie și «complotului româno-ilir » din 1808 (p. 150). Nevoia scin- 
dării regimentului era evidentă. Totuşi nu s'a realizat decât după 
30 de ani. După ce, tot ca regiment unit, a mai făcut concentrarea 
de patru ani, în nordul Ungariei, de teama revoluţiei polone 
(p. 167—169) 

Abia după 1838 se poate vorbi de un regiment confiniar româno- 
bănățean Nr. 13, cu sediul la Caransebeş. Unităţile sârbe formară 
şi ele la început numai un batalion iliric, apoi un regiment sârbo- 
bănăţean Nr. 14 (după 1845). Nr 12 îl purta regimentul germano- 
bănăţean. 

Vitejiile noului regiment românesc — culese de d-l Marchescu 
din relatările manuscrise ale ofițerilor sau subofiterilor de atunci — 
încep prin participarea alături de imperiali la potolirea revoluției 
din 1848. ; 

Primele batalioane au fost trimese sub comanda colonelului 
Chavanne, în Italia, având câmp de acţiune regiunea Ponte di 
Piave-Venezia, etc. Distincţiile acordate relevă pretutindeni nu- 
mele de Român: caporal Navac Simion, fruntașii Radoi Petru, 
Urdărean Petru, soldaţii Pârvulescu M., Drăghicescu P. (medalia 
de argint cl. II) la lupta dela Porto Grandi. In ciocnirea dela 
Campalto gränicerul Ion Roşu a obţinut medalia de argint cl. I. 
La Sf. Eufemia şi Brescia, printre alţii: Crăciun Talpeş, Vasile 
Gruia, George Vladu, Lazăr Roşca, etc. etc. 

De altă parte, în Banat, Eftimie Murgu, partizan al revoluţiei, 
dar mai ales un adversar neîmpăcat al Sârbilor, a exercitat o mare 

influenţă asupra Românilor de acolo. Sub prezidentia lui, s'a 
ținut adunarea naţională dela Lugoj, din 27/15 Iunie 1848. 
Caransebeşul însă, cu populaţia militarizată, a rămas dela început 
credincios împăratului. Ostilitatea satelor grănicereşti față de 
revoluționari era categorică. La ademenirile Ungurilor — apelul 
către Români semnat de L. Kossuth şi M. Esterhâzi (p. 201—204) 
— ei răspund identificându-se cu gândul Ardelenilor (v. mani- 
festul naţiunii române către fraţii săi Români, semnat la 1 
Noemvrie (20 Octomvrie 1848) Sibiu, de S. Bărnuţiu şi G. Barițiu, 
p. 204—209). . 

Increzätor în devotamentul lor, comandamentul imperial fl 
repartiză în regiunile cele mai primejduite ale imperiului. Astfel, 
în 1849, 2 batalioane (12 compănii) se găseau în Italia; 2 com- 
pănii făceau parte din garnizoana de apărare a Aradului; 6 se 
găseau în Timişoara; 4 apărau Caransebesul şi împrejurimile ; 
14 erau afectate apărării Lugojului, altele erau în restul Banatului. 
In fața acţiunii ofensive a Generalului revoluționar Bem, apă- 
rarca grănicerilor era cea mai sigură. Printre alte multe momente 
descrise amănunţit în cartea d-lui Marchescu, e destul să amintim 
viteaza apărare a Timişoarei, care a fost salvată de atacurile lui 
Bem graţie curajului căpitanului Babici şi în deosebi al subloco- 
tenetului Mihail Iacobici (p. 247). 

O altă fracțiune de grăniceri trimisă în Ardeal se încununa 
de victorii la Deva, Orăştie, Alba-Iulia; iar compania din 
vară în Secuime pecetluia renumele căpitanului Traian Doda, 
'ocotenentului D. Ursu şi câţi alţii... Revoluţia fu stinsă 
definitiv. 

Câţiva ani mai târziu, în 1853, izbucnea războiul ruso-turc. 
Austria se hotărî atunci să treacă de partea Turcilor, iar pentru 
a-şi asigura stăpânirea asupra Tärilor-Române trimese aici trupe 
de ocupaţie (p. 273). Un detaşament de serezani sub comanda 
sublocotenentului Nistor Grozăvescu a trecut în Bucureşti (până 
în Ianuarie 1856), iar în Scptemvrie 1854 două batalioane din 
regimentul grăniceresc român Nr. 13 treceau prin Ardeal în Mol- 
dova, la Grozăveşti şi apoi la Galaţi, până în vara lui 1855. 

In 1859, izbucnind războiul cu Italia, Regimentul Nr. 13 a 
fost iarăşi mobilizat pe linia râului Po. De data aceasta însă nu a 
fost angajat serios în luptă. 

Pentru războiul cu Prusia din 1866, Grănicerii români bănă- 
teni au mobilizat 4 batalioane, cu un efectiv de 4.700 de oameni. 
Batalionul I purta pe panglica dela drapel inscripţia: € A lui Romul 
vitejie- între voi Români să fie ». Vitejia grănicerilor s'a dovedit 
cu prisosinţă în luptele dela Lipa si Königgrätz. 

Dar valoarea grănicerilor nu s'a dovedit numai în sfera regi- 
mentului lor bănăţean. Autorul ne dovedeşte că nu au fost puțini 

acei Români din graniţa bănăţeană, «care au reusit să se înalțe 
până la cele mai mari trepte ale ierarhiei militare, ajungând gene- 
rali cu importante însărcinări în armata cezaro-crăiască 3, 

Mai mult decât atât. Unele elemente de valoare din rândurile 
ofiţerilor bănăţeni au trecut Carpaţii şi şi-au oferit experienţa, 
pregătirea şi întreaga lor putere de muncă, armatei române. Dintre 
aceştia autorul ne citează în ordine cronologică: pe gencralul 
Moise Groza, căpitan distins în luptele dela Plevna şi Griviţa 
(p. 284—286); generalul Ioan Dragalina, eroul dela Jiu şi Cerna 
(p. 286—93), fiul căpitanului Alexandru Dragalina din regimentul 
13, care s'a distins în campania contra Ungurilor revoluționari 
din 1848/9 şi împotriva Italienilor; şi generalul Gh. Domäsneanu 
(p. 293—95). 

In fosta armată austro-ungară, numărul este impresionant 
de mare: Băcila, Bihoi, Ladislau Cena, Nicolae Cena, Traian Doda, 
Al. Guran, loan Ilovescu, Lugojanu, Lupu, Matărânga, Muica, 
Seracin, Şandru şi Trapşia, toți ridicați prin propriile lor puteri 
la înalte grade şi funcțiuni militare. D. Marchescu se opreşte cu 
date biografice pentru generalul Nicolae Cena (mort în 1922, el 
a avut parte de onor şi în armata română), Alexandru Guran, 
Teodor Cavaler de Seracin şi Mihail Cavaler de Trapşia, păstrând 
pentru generalul Traian Doda, a cărui viaţă se confundă cu epoca 
de frământări politice şi sociale din a doua jumătate a veacului 
trecut, locul de frunte în partea a treia a lucrării d-sale: istoria 
Comunităţii de Avere (p. 305—470). 

Istoria Comunităţii de Avere înseamnă, cu alte cuvinte, istoria 
grănicerilor bănăţeni după desfiinţarea confiniului militar şi tre- 
cerea acestuia la viaţa publică constituţională. Regimentul con- 
finiar româno-bänätean Nr. 13 a fost desființat în ziua de 1 Nov. 
1872, odată cu Nr. 12 german şi 14 sârb. 


O comunitate regimentară, prin subcentrele ei, reglementa noua 
situație de regim civil a grănicerilor. Drepturile, servitutile fore- 
stiere se stingeau prin răscumpărare; în schimbul acestor privi- 
legii însă, familiile de grăniceri. au primit în deplină proprietate 
jumătate din terenul forestier şi alpin. Cealaltă jumătate a rămas 
în proprietatea Statului, degrevată de sarcini (p. 310). Prin demi- 
litarizarea administrativă, se desfiinfau toate autorităţile regi- 
mentare ; ele au fost înlocuite de comisiile de provincializare. In 
funcţiile publice au fost preferaţi însă ofițerii de graniţă, dela 
administraţie şi dela trupă, şi numai locurile necompletate au 
fost ocupate de funcţionari civili. Dreptul de proprietate imobi- 
liară se respecta, degrevat de orice sarcini publice; se desfiintau 
şi restricţiile în ce priveşte dobândirea sau înstrăinarea lor. Desfiin- 
farea Comunionului se admitea, dacă era cerută de toţi comu- 
nionistii ş. a. 

Lucrările de împărţire dintre Stat şi Comunitatea Regimentară 
s'au terminat în 1879; atunci generalul T. Doda, preşedintele 
Comunităţii Regimentare, a stăruit pentru înființarea unei Comu- 
nităţi de Avere, care să administreze toată averea comună a fo- 
ştilor grăniceri, apărând interesele lor în faţa Statului. După modelul 
comunităţii de Avere: «Vermôügens-Gemeinde» pentru granița 
croato-slavonă —s'a înființat si cea pentru bănăţeni, la 18 Aprilie 
1879 (p. 330). Primul Preşedinte a fost generalul Doda, începându-și 
activitatea în 1880. Sediul Comunităţii rămânea la Caransebeş. 


In această parte din lucrarea d-sale, autorul este în largul 
său. In calitate de avocat al Comunităţii, d-sa ne prezintă amă- 
nunţit toate aspectele acestei institutiuni. Noi însă ne vom opri 
numai la aspectul national-politic. 

Scriam mai sus, că autorul a închinat, în această parte de 
studiu, pagini întregi generalului Doda, pentrucă näzuintele lui 
s'au confundat cu însăşi Instituţia, altar de suflet românesc, 
Activitatea lui politică a început îndată după demilitarizare, 
Despre el, autorul scrie: « In plină putere de muncă, cu o vastă 
experienţă, dotat cu distinse calităţi sufleteşti şi o cultură supe- 
rioarä, ostaşul integru, probat în timp de pace ca si în timp de 
război, se aruncă cu toată autoritatea lui de mare prestigiu în 
vâltoarea luptelor politice, spre a înfrânge, cu program national 
român, puhoiul şovinist, ce venea năvalnic asupra fraților săi 
din Ungaria » (p.357). In 1887, a atins apogeul carierei sale poli- 
tice, care i-a atras ură, persecuții şi condamnări, provocându-i un 
declin dureros (p. 373—87). «Dar mucegaiul temnifei nu avu 
parte de corpul lui. Istovit de puteri şi atins de o boală grea, bă- 
trânul general închidea ochii în 4/16 Iulie 1895. Laconicul epitaf 
de marmoră, care-i acopere mormântul: «Dreptatea Ţi-a fost de- 
viza, luptând pentru ea, Te-ai stins, —sintetizează viaţa lui 
sbuciumată » (p. 387). 

Traian Doda a lăsat o moştenire copleşitoare urmaşilor săi. Dela 
1 Noemvrie 1892 până la 1917 s'au succedat pe rând; Ilie Curescu, 
C. Burdia, şi Patriciu Dragalina. 

Asupra lui Burdia apasă critica contemporanilor săi cona- 
ționali. In faţa politicii lui guvernamentale, s'a ridicat însă intran- 
sigenta Românilor naționaliști, în frunte cu maiorul Stoianel, 
colonelul Ignatie de Iacobici, apoi preotul G. Tätucu, stimulati 
de o femeie cu suflet de luptător, Elena de Iacobici. Lupta lor de 
eliminare a negränicerilor, care încercau să se înfiltreze şi să se 
impună la conducerea Comunităţii, a triumfat până la urmă. 

Acest capitol este ultimul din istoria grănicerilor bănăţeni 
sub stăpânirea străină. Pentru a păstra impartialitatea în jude- 
carea ultimelor evenimente, autorul se opreşte cu expunerea înainte 
de Unire. 

Paginile ce urmează dela 427 înainte, cuprind: « dispoziţiile 
legale si statuare de organizare şi funcţionare a Comunităţii, cât 
şi raportul juridic dintre ea şi Stat, cu toate opiniile şi hotărîrile 
Justiţiei, dela 1905 până acum, asupra acțiunilor înaintate în 
legătură cu comunitatea de Avere). 

Fără a mai aprofunda si aceste ultime consideratiuni de ordin 
juridic şi de interes mai mult grăniceresc, oprindu-ne numai asupra 
trecutului Românilor bănăţeni, ne putem da seama cât de nece- 
sară a fost apariţia unui astfel de studiu. 


CORNELIA BODEA 


REVISTA REVISTELOR 


I. REVISTE STRĂINE 


FILOSOFIA BAROCULUI 
El Español- Madrid- An. III. - Nr. 62 - 1944 


Privind pe Calderon în ambianța spirituală a epocii sale, d-l Eugenio 
Fiutos încearcă în introducere să traseze coordonatele filosofice ale baro- 
cului. Cităm: 

« Timpul barocului & fost un timp de înaltă tensiune, de lumină și de 
moarte. Bucuroasa încredere a omului în sine însuși s'a pierdut. Idealul este 
pus atât de sus — Christ ca tip de conducător — încât nu poate fi atins 
prin debilele puteri omenești. Se luptă umilinţa cu orgoliul omului gi un 
dureros dinamism însufleţeşte creatiunile artistice şi filosofice. 

Un caracter subordonant se afirmă în operele sale, aspiraţia spre infinit. 
Prin acesta se explică dinamismul, echilibrul nestabil, contrastul violent, 
hiperbolicul şi neobisnuitul stilului baroc. Acest dor (afân) de transcen- 
denţă este simbolul culturii noastre occidentale, care se afirmă şi în epoca 
goticului, a cărui afinitate de aspirație cu barocul a fost semnalată ca « sfor- 
are a umanităţii pentru a se elibera de colbul pământului» (Woesman, 
« Historia del Arte »). 

Dorul de transcendentä se revelează în problemele spaţiului şi a tim- 
pului, a cunoaşterii şi a omului şi istoriei sale. 

In concepţia spaţiului se manifestă puterea omului. Se extinde spaţiul 
în toate sensurile, infinit, până la orizontul cel mai îndepărtat. Privirea 
îl străbate, înţelegerea îl învinge, sunetul navighează în sânul său, învă- 
luindu-ne. 

Să ne amintim că în acest timp pictura reușește să domine complet 
perspectiva; matematica crează calculul; pânzele sculpturale se desfä- 
goarä în mod muzical, supunându-se în sborul lor măsurilor matematice; 
muzica polifonică ia naştere. Spaţiul e imensitate care invită mereu omul 
la o nouă înaintare. 

Dacă concepţia spaţiului revelează şi îmboldește orgoliul omenesc, con- 
cepţia timpului îl corectează cu umilinţa sa. In funcţie de un orizont fix, 
eternul, omul își simte inevitabila condiţie a sa şi a tuturor lucrurilor. 
Fugacitate şi eternitate. Omul se simte în acelaşi timp trecător şi etern, 
şi din culmea eternității sale îşi plânge ceea ce în el şi în lucruri este ţrecător, 

pentrucă îl iubeşte. Ceea ce moare este tot aga de vrednic de iubire şi 
am dori să-l imortalizăm. Un sentiment melancolie de tristeţe inspiră 
cântecele florilor, si o resemnare, adesea o umbră în faţa morţii, dă expresie 
profundă penelurilor care evocă ultimele clipe ale vieţii». 


MANIERISMUL CA FORMĂ DE ARTĂ 
Werk- Anul XXXI, Caetul 6 - Iunie 1944 


Revista elveţiană pentru artă, arhitectură gi decoraţiuni aduce un inte- 
resant studiu al d-lui Karl Scheffler: Despre originea manierismului. 

Studiul începe prin delimitarea noţiunii de manicrism: « Pe când noţiunea 
de manierism nu era încă privită istoric de către teoreticienii artei — ceea ce 
s'a întâmplat până acum câteva decenii — ea însemna o judecată de valoare. 
In artă, era denumită ca manieristă forma stăpânită cu siguranţă, însă 
lipsită de simtire la originile ei, formă care îngrămădea accentele gi părea 
adesea supracultivatä, pentrucă în ea apare respectul comentator al urma- 
şilor în faţa unui model însemnat. Erau considerate ca manieristico acele 
opere de artă ale căror forme erau constituite, al căror idealism funcţiona în 
mod narcisic, opere care își datorau existenţa unei ambitioase dorinţe de 
originalitate şi cu toate acestea repetau, fără voie, în liniile lor modele străine 
sau cădeau chiar în autoplagiere. Operele acestea îi apăreau. contemplato- 
rului totodată reci si febrile, naturaliste si speculative, mistice ș decorative: 
produsele unei agitate dualitäti interioare ». 

Apoi autorul trece la cercetarea problemei în istorie: 

« Cu timpul însă, istoricii de artă au văzut clar că această formă nu 
izvorăşte în niciun caz numai dintr'o neliniște subiectivă, — ci că, în fiecare 
succesiune de metamorfoze stilistice de lungă durată, există anumite perioade 
în care generaţii întregi lucrează manieristic. Astfel noţiunea de manicrism 
ajunge să însemneze un caracter stilistic. 

Mai întâi a fost învederată o astfel de formă stilistică între 1520 şi 1600, 
în Italia şi în partea sudică a Țărilor de Jos, — cu întretăieri pe deoparte 
cu clasicismul Renaşterii, pe de altă parte cu Barocul». 

« Studierea acestei epoci a dus la întrebarea dacă nu cumva s'ar putea 
găsi material comparativ şi într'un trecut mai îndepărtat. Acesta a fost 
aflat atât în Antichitate cât şi în arta egipteană — şi anume în operele pla- 
stice create cu puţin înainte de epoca alexandrină sau în plastica dinastiei 
a 18-a... Un exemplu foarte cunoscut e bustul colorat al reginei Nofretete, 
creat cam pe la 1370 a. Chr. 

Prin aceasta, şi cuvântul Manierism a căpătat acelaşi dublu înţeles, ca şi 
cuvintele Arhaism, Clasicism şi Baroc. 

Clasică se chema la început numai arta antichităţii eline, apoi cuvântul 
a fost aplicat capodoperelor din toate timpurile, ca judecată de valoare; 
azi e întrebuințat pentru a caracteriza, în toate lumile stilistice, acele 
opere ale timpului de maturitate, de maximă împlinire ». ...« Anume, acele 
epoci în care s'au creat valori pentru totdeauna cu mijloacele cele mai sobre, 

în care s'au contopit sensualitaiea creatoare şi spiritualitatea ordonatoare ; 
în care, între prea putinul Arhaismului şi prea multul Barocului se ţinea 
cumpănă ; şi al căror sentiment clar al vieţii era în totdeauna raportat la 
Divinitate. Aceiasi evoluţie a avut-o şi termenul de Baroc ».., « La fel se 
întâmplă acum şi cu noţiunea de Manierism, căci nu încape îndoială că şi 
Manierismul apare în cursul oricărei evoluţii atilistice organice, că e şi el 
o formă comunitară de artă, ale cărei caracteristice se impun cu necesitate, 
când sunt date condiţiile pentru aceasta ». 

Aceste condiții d. Karl Scheffler le vede impuse de succesiunea ciclică a 
formelor de viaţă în artă, la fel ca în viața organică universală: copilărie, 
adolescenţă, maturitate, bătrâneţe. Felul acesta de a vedea e vechi de tot. 
Asta nu înseamnă că nu e reluat mereu: ultimul mare efort în acest sens e 
opera cunoscutului istoric de artă olandez Fr. Adama van Scheltema. O expli- 
care a manierismului în acest sens, însă mult mai complexă, a încercat-o 
profesorul de istoria artelor Wilhelm Pinder, folosindu-se de dialectica gene- 
rafiilor, 


FORMATIA LUI RIBERA 
Pro Arte- Genève - Nr. 23- Martie 1944 


D. François Fosca se ocupă de formaţia pictorului spaniol Giuseppe 
Ribera, născut în 1591 la Jativa, care, după ce studiază literele la Valencia, 
devine elevul lui Ribalta si pleacă în Italia, șezând la Roma și stabilindu-se 
apoi la Neapole. 

Fire mândră, distantă, Ribera a fost poreclit, din pricina staturii lui mici, 
Lo Spagnoletto sau le petit Espagnol. Ribera dorea să cunoască pe Michel- 
angelo Caravaggio, dar acesta murind, spaniolul îi urmează arta, desvol- 
tând naturalismul funciar al lui Caravaggio, gustul pentru tipurile plebee, 
chipurile ce se desprind luminos dintr'un fundal întunecat, adăugând carac- 
teristici plastice şi psihologie spaniolă, o pastă mai grasă, mai suculentă şi 
mai colorată. 

Dacă arè din gravitatea lui Caravaggio, în schimb Ribera are şi gustul 
pitorescului, amänuntind mizeria fizică a golanilor şi bătrânilor, înfățişați 
de el, dar păstrând simţul grandorii, fapte care vestesc pe cergetorii şi bufonii 
lui Velasquez. Caravaggio era oarecum indiferent în faţa frumuseţii feminine ; 
Ribera are cultul ei, chiar în picturi cu teme religioase, ca Sfânta Agnes dela 
Muzeul din Dresda şi ca cele două Sfinte Magdalene, de la Prado. A murit 
în 1652 la Neapole, acest naturalist care nu cade însă în vulgaritate și nu-si 
pierde stilu-i măreț. 


KLEIST ŞI ADÂNCIMEA VIZIONARĂ A ARTEI 
Die neue Rundschau- Anul 54 - Caetul 52 
In € Jurnalul unui spectator», cu prilejul unei premiere a piesei Kätschen 


von Heilbronn a lui Kleist, d-l Peter Suhrkamp înseamnă câteva reflexii inte- 
resante pe marginea rostului artei. 

+ Fapta adevăratului poet începe dincolo de ceea ce se poate cugeta. 
Aceasta o ştim astăzi foarte puţini; drama burgheză, realistică şi psihologică, 
prezintă în cel mai bun caz consecinţele vieţii trăite; adevăratul poet însă 
găsește un chip, o viziune care străluminează cu lumina ei magică înseși 
rădăcinile vieţii, acolo unde stau ele în întuneric și unde, cugetând, nu le 
poţi lămuri niciodată. O astfel de viziune este inevitabilă şi indestructibila 
legătură între tânărul de veche și nobilă stirpe şi copila care crede pur şi 
simplu (în piesa lui Kleist). La un moment dat, această viziune devine ima- 
gine: atunci când, în faţa adunării Tribunalului, copila îngenunche cu mâi- 
nile împreunate pentru rugăciune înaintea cavalerului cu înfăţişare de 
arhanghel. Acuzafii au devenit în acest moment înflăcăraţi judecători peste 
stăpânii din Tribunal. In cercul de lumină a] unei asemenea legături, se pot 
întâmpla acum minunile: « Zeii tin si ei parte!»... Împăratul din această 
bucată romantică este o schiţă a lui Kleist pentru Zeus din « Amphytrion ». 
Astfel spaţiul vieţii omenești apare lărgit, descätusat din vraja rea a realului 
brut, — gi o «fulgerare a genei» nobilului cavaler are un efect de moarte, 
mai puternic decât al loviturii cu arma, de oţel, pe care o poartă cetăţeanul 
drept care e tatăl. 

Astfel de viziuni împlântate în viaţă de către poeţi sunt însă foarte rare. 
Ele scot la lumină legături la care gândirea raţională nu poate ajunge, dar 
pe care totuși contemplarea intuitivă le face să existe şi să fie crezute. 
Şi, pentru a rămâne mai departe la Kleist: Zeus, Alkmene, Amphytrion 
sunt chipul unei astfel de legături adânci între elemente; de asemenea, 
Penthesilea si Achil ». 


ULTIMA CARTE A LUI ORTEGA Y GASSET 
Fenix- Madrid- Nr. 9- Martie 1944 


Ultima carte a marelui european, gânditorul spaniol Ortega y Gasset, 
cuprinde Două prologuri — acesta e şi titlul— primul: «La un tratat de 
vânătoare », al doilea: « La o istorie a filosofiei », — e vorba de opera ploti- 
nofilului francez Em. Bréhier. 

In primul, filosoful priveşte cele douăzeci şi şase de veacuri de inve- 
stigatie filosofică. Spectacolul e dezolant: Toate nobilele şi continuele efor- 
turi ale omenirii în spre idesful culturii mau reușit să anihileze instinctele 
distructive ale animalului. Şi Ortega ancorează în cel mai negru pesimism: 
rezultatele acestor veacuri, așa cum apar azi, te fac să arunci departe orice 
carte şi să renunţi la orice cunoaştere. 

In al doilea, autorul susţine că filosofia a apărut ca un fapt iremediabil, 
în ziua în care omul credincios cade în îndoială, în ziua când simfindu-se 
suspendat în aer îşi creează un suport propriu. lar odată refugiat în filosofie, 
cu greu te întorci la credinţă. Nu există însă o situaţie mai îngrozitoare decât 
atunci când trăeşti vacuitatea raţiunii şi inutilitatea ei, iar, pe de altă parte, 
un refugiu în credință nu te-ar mai putea satisface. E disperarea patetică 
a lui Nietzsche şi a lui Unamuno. 

Cam inconsistentă, teoria lui Ortega, ce caută să substitue filosofia 
credinţei, devine categoric ateistă, proclamând relaţia necesară între ateism 
şi filosofie, 

Ultima carte a lui Ortega y Gasset mai aduce şi un alt aspect al cunos- 
cutului gânditor: nihilismul său. « Adevărul e eroarea la care are dreptul 
fiecare epocă ». Iată cum devine, la Ortega, metafizica nu numai o iluzie 
optică, dar o negaţie şi o pură eroare. Iată punctul extrem la care l-a adus 
4 perspectivismul » său bine cunoscut. 


EUGENIO D'ORS DESPRE CARACTERELE POEZIEI 
Arriba - Madrid - 12 Martie 1944 


Printre cele mai frumoase rânduri ce s'au scris despre poezia simbolistă, 
sunt acelea pe care le semnează profundul eseist Eugenio D'Ors. Rânduri 
de cea mai elevată antologie de estetică lirică. 

Poezia, scrie D'Ors, e o culme cu trei versanţi, dar culme acoperită de 
zăpezile puvântului. Trei versanţi o constitue. Mai întâi e exigenta claritätii, 
exigenfa rafionalitäfii, care este şi exigenta perfecțiunii. Al doilea versant 
e inducția în figurativ, inducția în metaforă şi simbol. Iar al treilea versant 
îl constitue sunetele şi ritmurile ; şi după cum figurativul este « politica hidra- 
ulică a poeziei», tot astfel ritmul este impetuozitatea vieţii sale. 

Excepţionale ne par notaţiile lui D'Ors pe marginea identităţii de funda 
al artelor acestui timp. La fel, notaţiile despre elementul muzical pe care 
şi-l însuşeşte simbolismul: « Muzica, învingătoarea spaţiului, sclava timpului. 
Muzica, umilirea rafionalitäfii. Nu raţiunea, care este arhitectură de concepte. 
Nu figurafie, care este sculpturä de imagini. .. Muzică, mișcare, transformare, 
durată pură, istorie, contingentä, libertate. Totul fuge si se metamorfo- 
zează, și trece; şi trecând aruncă un țipăt. Si tipätul trece și el, si se încredin- 
oază morţii. S'a redus aici, s'a purificat până la interjectie, până la onoma- 
topee, până la suerare, sau până la urlet. S'a convertit în acţiune; aproape 
în gest; se transformă şi se epuizează în virtute motrice. De-acuma o putem 
numi dans, iar nu verb. De-acum încolo ea se va comunica prin contact 
mai mult decât prin discurs... 5. 


DESPRE RILKE 
Escorial- Madrid- Nr. 31 


D-l Karl-Gustav Gerold semnează un studiu despre Rilke. 

Viaţa şi opera lui Rainer Maria Rilke, serie autorul, sunt intim tesute. 
Poetul a trăit aproape exclusiv pentru misiunea sa. Titlul unci cărți ca viața 
monahală nu e întâmplător. 

Cartea ceasurilor rezumă mistica lui Rilke, — acea uniune a poetului cu 
Dumnezeu şi cu ființa lucrurilor. Caietele Maltei Laurids Brigge, cea mai 
importantă operă în proză a sa, văd posibilă eliberarea numai prin umilința 
voluntară. Dar tot Cartea ceasurilor e cartea ce prezintă, atât de puternic, 
concepția poetului despre moarte. Pentru Rilke moartea nu este ceva ce ne 

survine, nu e un termen fără obiect, Dimpotrivă, numai ţinând seamă de 
moarte, viaţa îşi capătă semnificaţia sa cea mai completă. Splendoarea si 
parfumul existenţei pot fi simţite mai mult cu cât noi ne reprezentăm mai 
bine caracterul transitoriu al vieţii. Numai prin această conștiință omul 
poate pretinde că deţine sensul total al lumii, că își împlineşte misiunea, 

Pentru Rilke versurile nu sunt exerciţii estetice, ci experiențe. Sau, cum 
spune singur: 4 versurile nu sunt, cum cred unii, sentimente (căci acestea se 
simt prea prompt), ci experienţe ». In acest sens, un model perfect e poezia 
Dansatoarea spaniolă — poezie de înaltă frumuseţe, care ne prezintă toată 
acea dramă pasională care e dansul spaniol, în măsura în care s'a putut 
transcrie în cuvinte — tot esentialul dansului, forța sa magică. 

Blegiile duineze sunt capodoperele tensiunei tristetii. Ori, la Rilke, tri- 
stefea îşi are originea în situaţia omului, care se deosebeşte fundamental de 
orice altă creatură, In timp ce creaturile celelalte trăesc senin, fără scop şi 
fără griji, omul şi-a pierdut inocenta, träeste observându-se pe sine, amin- 
tindu-şi mereu de trecut, și niciodată nu e în stare să privească înainte fără 
preocupări. Excepţie dela asta nu formează decât copiii, amantii și muri- 
bunzii, Aceştia nu mai au nici scopuri, nici termene. Träesc privind mereu 
prin ceva deschis, durabilul, adică trăesc în nelimitat, unde mişcările nu 
se îndreaptă spre un scop. 

Alături de Ælegii, Sonetele către Orfeu cântă transformările infinite şi 
comunicațiile mistice ale omului, Niciodată, poate, ca aici nu s'a dat astfel 
realitate caracterului peregrin şi tragic al omului, In adevăr, acestui poet 
cu vasta amplitudine de orizonturi asemenea sufletului rus, cu luciditate 
francezä, ou forţa si originalitatea misterioasă a Spaniei, — lui Rilke i se 
potrivesc cuvintele lui Hölderlin: « permanentul îl fundează poeţii >, 


LI. REVISTE ROMÂNEȘTI 


DOUĂZECI SI CINCI DE ANI DELA REUNIREA TRANSILVANIEI 
Revue de Transylvanie - Sibiu- Tomes VII—IX - 1941—1943 


D-i Silviu Dragomir schiţează un istoric al emancipării Românilor tran- 
silvani, în 1918, arătând că istoriografia română nu s'a îndeletnicit până 
acum îndeajuns cu strângerea documentelor privitoare la gloriosul capitol 
al reunirii cu patria-mamä, Reconstituirea perioadei ce a precedat Unirea 
dela 1918 este greu de îndeplinit cu toate amănuntele-i semnificative, deoa- 
rece oamenii care au trăit aceste mari evenimente nu le-au consemnat în 
memorii și note, decât arareori, Generaţia Românilor transilvani care a 
luptat pentru dreptatea fraţilor lor era, însă, perfect pregătită pentru mi- 
siunea ce-a avut-o şi triumful cauzei ei este de justificat încât atmosfera 
premergătoare şi amănuntele, prin care s'a trecut la realizări, nu au mai 

-fost socotite necesar de a fi consemnate, 

Autorul descrie atmosfera politică europeană şi română din preajma, 

luptei dusă de națiunea română pentru reunirea cu patria-mamă, evocă 

atitudinile si cuvântările, ideile şi ţinuta oamenilor politici de acum două 
zeci şi cinci de ani, contribuind astfel la o configurare temeinică a istoriei 
marilor momente prin care a trecut ţara noastră. Sunt arătate frământă- 
rile, luptele, dificultăţile și izbânda partidului naţional român, situaţiile 
politice şi diplomatice, misiunile membrilor lui, precum şi activitatea cărtu- 
rarilor și gazetarilor. 

Momentul răspunsului Preşedintelui Wilson la propunerile de pace ale 
monarhiei austro-ungare, atitudinea consiliului naţional român faţă de 
guvernământul maghiar, lupta pentru suveranitatea naţională, sunt viu 
evocate. In momentul culminant al discuţiilor cu Ungurii, d-l Iuliu Maniu 
a dat răspunsul definitiv: națiunea română vroeste să-și aibă un statut 
propriu şi să-și exercite suveranitatea naţională si politică pe întreg teri- 
toriu Ungariei şi al Transilvaniei locuit de Români, Transilvania şi regiu- 
nile limitrofe ale Ungariei formează un teritoriu populat de Români, pe 
care ei au dreptul a-l revendica drept stat românesc. 

Urmează protestările şi luptele contra masinatiilor maghiare și, în fine, 
adunarea dela 1 Decemvrie 1918 dela Alba-lulia, care a pus capăt robiei 
poporului român în Ungaria, redându-i libertatea şi unitatea naţională. 

Sunt expuse pe larg tezele şi atitudinile marilor patrioţi ardeleni gi în 
special rolul d-lui Iuliu Maniu în această adunare istorică. D-l Iuliu Maniu 
vedea în ideea unirii nationale finalitatea logică a unei îndelungi evoluţii, 
o imperioasă necesitate a aspirațiilor către cultură, dreptul imprescriptibil 
al neamului, glasul tradiţiei si sinteza tuturor năzuinţelor poporului. Unirea 
a fost socotită drept singura formulă ce ne garanta destinul viitor. Astfel 
sa realizat unirea Transilvaniei și a României de odinioară, 

Expunerea d-lui Silviu Dragomir este şi mai emoţionantă în aceste zile, 
când trupele noastre au trecut în Ardeal pentru a repara ciuntirea nedreaptă 
gi abuzivă a dictatului dela Viena, din 1940, întărind si prin sânge cele con- 
sfintite în 1918, când ni s'a făcut dreptatea așteptată, de veacuri si pe care 
nimeni nu ne-o poate răpi. 


CONDIȚIA UMANĂ A MUNCII 
Observatorul Soctal Economic- Braşov- Anul XI- Nr. 2—3- Martie-Tunie 1944 


In revista Observatorul Social Economic a Institutului de Cercetări Eco- 
nomice şi Sociale al Academiei de Inalte Studii Comerciale şi Industriale 
Cluj-Brasov, revista având ca director pe d-l Prof. Jinga, iar ca secretar 
de redacţie pe d-l Dr. Aug. Tătaru — se publică un interesant studiu al 
d-lui Profesor N. Mărgineanu, Condiţia umană a muncii, 

După ce se arată că, multă vreme, relaţiile dintre muncitori și între- 
prinderi s'au rezumat la raporturi stricte de producţie şi salarizare, autorul 
urmăreşte cum aceste relaţii au evoluat, patronii dându-și seama că, măcar 
în interesul lor, trebue să se ocupe mai mult de muncitori, Nu din motive 
de altruism, ci din calcul de rentabilitate, patronii şi-au dat cu timpul seama 
că € randamentul unui muncitor cu sufletul împăcat şi cu siguranţa zilei 

de mâine, atât pentru el cât si pentru familie, este incomparabil mai bun 
şi mai ridicat decât acela al unui muncitor nemulțumit, lipsit de liniște 
sufletească şi siguranţa zilei de mâine, fără locuinţă igienică şi hrană con- 
sistentă, etc. ». Acesta e cazul lui Ford si al politicii sale faţă de lucrători. 
+ Tot Ford pare a-și fi dat seama că muncitorul nu e o simplă anexă a maşinii, 
căruia îi dai cât produce, ci se întâmplă să aibă și un suflet, ba chiar un 
suflet de om, ca şi al patronului, preocupat fiind şi el de un anumit prestigiu 
al său, de o anumită prestantä şi situaţie socială, în sfârşit de o anumită 
condiţie umană, cu tot cortegiul ei de ambiţii, sentimente, visuri, suscep- 
tibilităţi, convingeri, fie raţionale, fie nu, dar totdeauna umane, profund 
umane ». 

Dacă unii tineri preferă să fie funcţionari decât lucrători se datoreşte 
iluziei că funcţionarul de birou pare a avea mai mult prestigiu, lumea pu- 
tându-l confunda pe stradă cu patronul lui, pe când pe muncitor nu. In 
această privinţă, distinsul psiholog Nicolae Mărgineanu, autorul acelci 
consistente Psihologii a Persoane; si al Psihotehnicii în marea industrie ne 
citează următoarea cercetare relevantă: 

« Doi distinși cercetători americani, devotați cauzei muncitoreşti, anume 
Mathewson si Williams, au avut ingenioasa idee de a se travesti în haine 
de muncitori şi de a lucra astfel ani de-a-rândul, în diverse uzine, cu scopul 
de a cunoaşte ceea ce cu adevărat «trece prin capul muncitorului». Ei, 
bineînţeles, au dus aceeaşi viaţă ca toţi ceilalți muncitori, mâncând în 
aceleaşi localuri, dormind în aceleaşi săli, etc. Identificarea cu muncitorii 
era deplină, iar anonimatul perfect. Să redăm concluziile la care ei au ajuns. 
Să ne oprim anume la, concluziile lui Williams, care au stârnit cea mai mare 
vâlvă, rămânând un adevărat memento pentru orice patron. Ele sunt urmă- 
toarele: 


1. Consecințele uluitoare pe care le au în viaţa a milioane de oameni 
diversele restricţii şi privafiuni provocate de bani neîndestulători. Aceasta, 
atât din punct de vedere fiziologic cât şi intelectual, emoţional și spiritual. 

2. Prăpastia surprinzătoare care există în mintea muncitorilor între o 
meserie fină si alta grea, înjositoare, şi mai ales între faptul de-a avea o 
meserie sau a nu avea niciuna, vagabondând fără rost si fără să ştii ce ai 
putea face mâine. 

3. Surprinzătoarea ignoranță a patronilor despre angajaţi si a angaja- 
tilor despre patroni sau directori. Nici unii, nici alţii, nu cunosc sentimen- 
tele, dorinţele si scopurile celorlalţi. Si unii şi alții sunt dispuşi să accepte 
fel si fel de prejudicii, unele mai uluitoare decât altele, pentru a-și justifica, 
propria atitudine faţă de ceilalţi. In loc să încerce să se cunoască, în mod 
natural, fiecare parte socoate că deja ştie prea mult despre cealaltă. 

4. Importanţa de necrezut a pätaniilor şi sentimentelor lucrătorilor, 
față de logică şi rațiune, în orice punct de vedere şi atitudine. 

5. Unitatea dintre muncă şi viaţă — deci completa imposibilitate de-a 
pune un zid despărțitor între casă şi uzină, lucrător şi cetăţean, între omul 
din timpul lucrului şi cel din timpul liber de recreatie şi petrecere 3. 


14° 

« Iu adevăr trebue să recunoaştem că situaţia relaţiilor de muncă dintre 
clasa muncitorească, pe de o parte, si clasa patronilor și a conducătorilor 
în general, pe de altă parte, este nemulfumitoare, profund nemulţumitoare ! 
Strungarul ia azi o treime din leafa directorului, în vrome ce acum câteva 
decenii — şi chiar acum câţiva ani — lua doar o zecime. El e totuşi nemul- 
fumit, mai nemulţumit decât acum două-trei decenii, când lua mult mai 
puțin! Şi are conştiinţa că e un exploatat chiar faţă de director, care nu e 
nici el decât doar primul muncitor! 

De unde toate aceste nemulțumiri şi care e originea lor? 

Pentru a răspunde la prima întrebare e neapărată nevoie să ne gândim 
la aceea ¢ unitate dintre viaţă şi muncă», de care Williams vorbeşte. In 
adevăr, pornindu-se dela o greşită psihologie, pe cât de eronată, pe atât 
de falsă, &'a văzut în lucrător o simplă mână sau cap de lucru, care dă exact 
atât cât primește, adecă atât cât à se plăteşte. El era, deci, considerat, în cele 
din urmă, tot o mașină sau cel puţin ceva asemănător mașinii, care produce 
atâta câtă « materie primă şi combustibil sau energie» primeşte. ...Iatä, 
gresala, enorma gresalä, pe care Taylor şi taylorismul în general au făcut-o, 
văzând în om numai aptitudini de lucru, plătibile în bani, nu şi suflet. 

4 Pentru a înlătura această greşală e nevoie să reconsiderăm muncitorul 
coea ce e, adică om, fiinţă raţională și mai ales iraţională, şi să clădim toate 
relaţiile ou el pe această bază largă, care în trecutul istoriei şi-a dat roadele 
din plin. Bă readucem de aceea şi pe muncitorul industrial la aceeași con- 
difie umană de existenţă, ca gi a stăpânilor şi a conducătorilor, aşa cum 
Ford a făcut ». 

Profesorul N. Mărgineanu trece, apoi, la o serie de precizări asupra 
ondifiei umane a lucrătorului, discutând salarizarea. Criteriul strict coo- 
nomio al salarizării a fost corectat în vremea din urmă cu criteriul social 
şi politio — permiţându-se muncitorului gi familiei lui un trai onest, ţinându-se" 
seama de minimul necesar, dar și de vechimea şi capacitatea lucrătorului, 
de regularitatea lui la lucru. 

Se arată apoi ou cifre cât a progresat situaţia salarizaţilor mici. Se amin- 
teste că a raportul dintre salarul unui director general și acel al uşierului 
său era, la 1900, de aproximativ 1 la 40. Azi e doar 1 la 10. Ceea ce înse- 
mnează că în mai puţin de o jumătate de secol, adecă în 44 ani, salariile 
mici, comparate la cele mari, au devenit de patru ori mai mari. Acelaşi 
lucru îl găsim şi în marile întreprinderi. E în adevăr bine să știm că un 
strungar foarte bun ajunge să câştige azi aproximativ 40.000 lei lunar, în 
vreme ce prim-direotorul tehnic al întreprinderii, în care strungarul lucrează, 
ia aproximativ 120.000, deci cam de trei ori mai mult. Este drept că parti- 
cipările sale la beneficiul net îi pot aduce o creştere a salariului său dela 
25—50%, dar chiar şi în acest oaz salariul său e doar de trei, cel mult de 
patru ori salariul celor mai buni strungari. Ori, dată fiind pregătirea unuia 
gi altuia şi dat fiind capitalul vărsat în această pregătire, precum si răspun- 
derea unuia și altuia, apoi stabilitatea lor, e înafară de origice îndoială că 
muncitorul nu se poate considera un nedreptăţit. Ceea ce însemnează că 

democratizarea, adevărata democratizare, este, cum ar spune 'Truslow 
Adams, în plin marș, indiferent de formula politică, am adăuga noi. Noi 
mergem cu pași vädifi spre o ridicare a standardului de viaţă al claselor 
muncitoare. Ceea ce, desigur, nu poate decât să ne bucure ». 

După ce se arată necesitatea locuinţelor muncitorești, a cantinelor gi 
aprovizionării, autorul trece la factorii morali, subliniind problema demni- 
tăţii, a prestigiului, a poziţiei sociale a muncitorului, tratamentului necesar 
muncitorilor, 

« Ai interes faţă de fiecare în parte. Fii gata să şi asculţi, nu numai să 
comanzi, Ai tăria să recunosti greşelile. Obține ceea ce vrei prin cooperare, 
nu prin forță si frică. Câştigă respectul prin superioritate de inteligenţă, 
cunoștințe, caracter, nu prin abuz de autoritate, oferit de funcţia pe care 
o ocupi. Asumä-ti totdeauna răspunderea actelor tale. Evită demagogia ». 
— iată o seamă de porunci pe care conducătorii şi patronii întreprinderilor 
trebue să le respecte pentru a mulţumi cu adevărat muncitorimea şi a și-o 
asocia constructiv. 


CAMILLE JULIAN DESPRE DACII LUI BUEREBISTA ȘI DECEBAL 
Geopolitica şi Geoistoria- Anul III- Nr. 1- Martie— Aprilie 1944 


Comitetul de iniţiativă pentru săparea cetăților dace din Munţii Stre- 
iului si ai Frumoasei, din raza Hațegului si a Orăştiei, în apelul lansat către 
studenţii și elevii chemați să continue desgroparea cetăților — care se cuvine 
mai ales de mână studențească să fie puse în lumina lor glorioasă — citează 
următoarele rânduri ale istoricului Camille Julian, închinate Dacilor si 
Daciei din timpul domniei lui Buerebista: 

4 Un complex de împrejurări fericite şi câţiva şefi abili făcură din Daci, 
pe vremea lui Pompei, cea mai mare putere a Europei. Olbia, care rezistase 
la cinci secole de asalturi barbare, fu cucerită si distrusă — și de atunci 
înainte Dacii, stăpâni ai Mării, ai gurilor marilor fluvii şi stăpâni peste 
pământurile roditoare din sudul Rusiei, putură ridica pretenţii pentru un 
rol suveran. Pe Dunăre, urcară spre Europa Centrală. Infrânseră repede 
pe Galii Scordisci din părţile Belgradului. Cuceriră câmpia Ungariei de 
astăzi, dela ultimii moştenitori &i celtului Segovesc. Infrânseră pe Boii din 
Boemia si pe Noricii din Stiria. Galii fură bătuţi în lupte sângeroase. 

4 Dela Viena la Odesa, imperiul Dacilor stăpânea cele mai importante 
drumuri şi cele mai importante vaduri de comerţ, ca și pământurile cu solul 
gi subsolul cel mai bogat din Europa Centrală. În jurul lui Burebista («il 
ne fut vaincu pas une seule fois ») și al lui Deceneu, Dacii delirară de entu- 
ziasm si de încredere în puterea lor, vreme de trei decenii ». 

La un secol si jumătate după Burebista, Dacia ajunse din nou la mare 
faimă si glorie sub celălat rege al ci, Decebal. Atât sub aceasta, cât si sub 
cel dintâi, inima politică a Daciei bătea în cadrilaterul de munţi cuprins 
între apa Mureșului, a Sebeșului si a Streiului. Pe coastele si pe vârfurile 
a zeci de munţi din această regiune, se înălțau tot atâtea cetăţi si fortărețe, 

unde gi-aveau regedinta regii Daciei, ca si sfetnicii lor militari și religioși 
mai de seamă. Una din aceste cetăţi era capitala Daciei. De pe munţii lor, 
privirea prindea în zilele senine toată Transilvania încinsă cu munţi. Rotin- 
du-gi de acolo privirile si gândul, Burebista și Decebal trăiau, putem spune, 
articulaţia şi dimensiunile geografice ale Daciei şi descifrau fizionomia și 
destinul fiecărui organ geografic al acesteia. De acolo pornind, se oţeliseră 
Dacii «eîn vântul largului ». 


OBSERVAŢII DESPRE MIȘCAREA LITERARĂ BĂNĂȚEANĂ 
Revista Banatului - Anul IX - Nr. 10—12 


Editată de comitetul Astrei bănăţene, Revista Banatului (mai înainte 
Luceafărul) si având ca redactor pe d. Prof. Traian Topliceanu, publică arti- 
cole de d-nii Gr. Bugarin (Un pătrar de secol dela Marea Unire), Dr. C. Cor- 
neanu (Generalul Traian Doda), D. Imbrescu (Munţii Semenicului) gi Lucian 
Costin. De asemenea, la date și documente, semnează d-nii Tr. Birăescu și 
P. Sergescu, acesta din urmă, cunoscutul şi preţuitul profesor universitar, 
arătând activitatea de extensiune universitară din Cluj în Banat (sectiunca 
Timişoara) şi conferințele rostite în cei trei ani de activitate regională. S'au 
ţinut 76 de conferinţe, de înalt nivel intelectual, de către specialiști, la Arad, 
Beiuş, Blaj, Caransebes, Lipova, Lugoj, Oraviţa, Timişoara gi Turnu-Severin. 

La Insemnüri si Note, d. prof. Traian Topliceanu face o seamă de obser- 
vaţii sub titlul « In loc de bilanţ pentru literatura bănăţeană », din care repro- 
ducem următoarele: 

« O constatare de ordin general se impune: toţi cei care scriu poezie sau 
proză se simt îndrituiţi a fi si îndrumători, comentatori sau critici. Noi oredem 
însă că niciunul n'a reuşit, fiindcă poezia e una şi critica e alta. Trebue să 
reounoaştem că între condeierii bănăţeni încă nu s'a ivit unul care să poată 
satisface cerinţele pe care critica le impune. Mărturisim că, la un moment 
dat, gândul nostru s'a oprit la d. Grigore Ion şi regretăm sincer că dânsul 
n'a arătat suficientă, perseverenţă în această privinţă. 

Bogăția de comentarii la care se dedau cei mai mulţi dintre tinerii scrii- 
tori bănăţeni îşi are izvorul, cred, în chiar neastâmpărul tinereţii lor. Şi 
totuși, pentru îndrumări și comentarii, tinereţea nu e suficientă singură. 
Trebue să fie susținută de o cultură adâncă și de o largă viziune despre 
lume şi viaţă. 

Dar la acestea nu se poate ajunge fără studii serioase şi îndelungate, 
care duc pe orice om de cultură la o concepție proprie despre lume și la ceea 
ce formează însăşi personalitatea. Opt clase de liceu, şcoală normală, comerţ, 
sau industrie nu înseamnă aproape nimic din punctul de vedere al culturii, 
oi doar abia un început. 

Nimeni nu le contestă talentul, şi dorinţa noastră fierbinte este ca să fie 
oât mai multe talente adevărate dar, cu bruma de cultură agonisită până 
la vârsta de 20 sau 25 de ani, talentul nu se poate realiza definitiv decât în 
cazuri rare, când este vorba despre un adevărat geniu. Cred însă că suntem 
de acord că genii sunt doar câţiva dintre muritori, 

Iată pentru ce avem dreptul să fim surprinși când, în publicistica timi- 
şoreană, întâlnim poeţi, poate nici cu şcoala secundară isprăvită, care discută 
valabilitatea concepţiilor estetice ale filosofiei lui Kant sau categorisese 
învechită expresia poetică a lui Eminescu, frumoasă pentru veacul trecut, 
nu pentru acest « veac nou » al tinerilor literați cari au atâta independenţă, 
în concepțiile literare, câtă au în viaţa de toate zilele îmbrăcându-se după 
moda malagambistä. 


O altă constatare evidentă este strădania unora dintre tinerii noştri poeţi 
și comentatori de a se îndepărta cu inspiraţia de tot ceea ce constitue parti- 
cularitäfile şi conţinutul vieţii spirituale a Neamului. 

Unii o fac conștient, alţii mai mult din snobism, ca să nu zicem « maimu- 
ţăreală » literară. 

De aci vine şi disprețul pe care-l arată frământărilor vieţii românesti, 
care au statornicit o psihologie şi au urzit o spiritualitate. 

N'aş vrea să se creadă că este în gândul nostru ideea, că toţi poeții trebue 
să-și înceapă scrisul cu « fruuză verde » sau că este neapărat necesar să fie 
preocupaţi mereu de aspectele vieţii sociale românești. Aceasta nu se poate 
Dar nu din cauza fantomelor de « minoră » sau « majoră » cultură, ci din 
cauza, legilor artei, care nu exclude nimic din ceea ce este experienţa lumii. 

Problema, vieţii în general, a iubirii, ca si ideea de Dumnezeu, au fost si 
sunt mereu temele mari ale poeziei si ale tuturor artelor. 

Măreţia şi mai ales originalitatea operelor lor nu stă însă numai în teme 
sau idei, ci în modalitatea de realizare, în puterea de exprimare, a reprezen- 
tărilor fenomenului general al vieţii, smulgând si destăinuind din tainele 
existenţei, . . 

De altfel creaţiile literare ale tuturor popoarelor arată că orice literatură 
porneşte dela ceea, ce un cunoscut germanist, Van der Leyen, numește « Volks- 
kultur », adică fondul popular al culturii. 

Dela acest fond popular de cultură, ce constitue prima etapă de lămurire 
a unei conștiințe umane în strădaniile pentru mântuire şi ideal, si până la 
operele de creaţie datorite unora sau altora dintre geniile care strălucesc 
peste veacuri, în literaturile diferitelor popoare, este o cale lungă, dar de 
firească evoluţie. 

Dacă, în ultimii ani, s'a vorbit despre o literatură bănăţeană, atunci au 
fost citate nume ca al lui Gr. Bugarin, C. Miu-Lerca, M. Novac, P. P. Belu, 
V. Cârdu în poezie si Virgil Birou în proză. 

Literatura acestora a rămas, mai mult sau mai puţin, legată de umani- 
tatea, dacă putem spune aşa, românească a Banatului. Şi tocmai, pentru 
acest motiv, ei sunt consideraţi mai expresivi, mai originali din tot ce a putut 
oferi provincia noastră literaturii românești, în ultimul timp, lăsând la o parte 
pe Anișoara Odeanu sau chiar pe Traian Lalescu, a căror literatură s'a impus 
şi valorificat pe alt plan, în alte locuri şi uneori chiar cu alte mijloace. 

Este adevărat că, în cea mai mare parte, literatura lor se caracterizeaza 
mai ales prin lirism. Dar acesta este aspectul general al întregei producţii 
literare bänäfene. 

Poate că lirismul corespunde sensibilităţii românului bănăţean, dar acesta 

arată că literatura bănăţeană este încă la început. Acest lirism e evident 

- nu numai în poezie ci chiar şi în proză, cum e cazul lui I. lenea, D. Dr ăgoescu 
si chiar V. Birou. 

Poeţii bănăţeni n'au pătruns drama de o mie de ani a acestei provincii. 
De aceea faptele petrecute și figurile marcante ale acestei drame n'au putut 
constitui simboluri pentru creaţii literare mari. 

O literatură adevărată, care să ajungă la pragul artei adevărate, nu se 
poate mărgini numai la producţii lirice. In Banat suntem oarecum încă în 
perioada începuturilor, cu excepţia poeziei lirice. 

Poeţii sunt aceia care aleg din experienţa de viaţă a unui neam elementele 
permanente si le proieotează în sensibilitatea umană, universală. 

Pentru aceasta însă este nevoie de frământări amarnice, de cunoaștere 
largă gi adâncă. Setea aceasta de cunoaştere, prin studii serioase, n'o putem 
sublinia la cei mai multi dintre poeţii bănăţeni, care, lipsiţi mai adesea de 
mijloace materiale, îşi irosesc puterile de muncă în gazetărie (unii chiar 
fără a fi nevoiţi) tocmai la vârsta cea mai potrivită pentru studii. Nu tăgă- 
duesc că sunt cazuri de autodidacti, cum a fost la noi cazul lui Caragiale de 
pildă, dar acestea sunt rare. Seriozitatea preocupărilor de cunoaștere pe care 
le manifestăm noi se întăreşte şi se verifică în preajma și sub controlul celor 
care prin ştiinţa lor cuprinzătoare au tocmai această menire. Dacă e necesar 
vreun exemplu în această privinţă, atunci să se cerceteze cazul Eminescu 
care, cu mintea lui cuprinzătoare, s'a format și s'a verificat audiind îndelung 
cursurile unor savanţi recunoscuţi la universităţile din Viena și Berlin. 

Recunoaștem că vremurile aspre pe care le trăim sunt improprii unei 
creaţii literare adevărate, dar tot aşa de adevărat e faptul că talentul, ca 
să nu zicem geniul, nu poate fi înnăbușit, oricare ar fi împrejurările în care 
îi este dat ca să se manifeste. 

Istoria literaturii universale înregistrează multe cazuri de talente care, 
în anumite momente, nu s'au putut manifesta liber din cauza împrejurărilor 
sau oamenilor (cazul genialului Schiller e arhicunoscut) și totuși niciun 
talent adevărat n'a putut fi oprit din calea predestinată prin blestemul 
fiorului de creaţie, pe care creatorul văzitelor gi nevăzutelor l-a pricinuit în 
sufletele slujitorilor artei. 

Geniul creator n'are astâmpăr până nu se realizează, până nu se comu- 
nică celor în mijlocul cărora îi este dat să se manifeste. Prin el, se realizează 
o valoare, valoarea estetică a existenţei, care, vrând-nevrând, trece în patri- 
moniul de cultură, mai întâi al neamului din care face parte și pe urmă, 
prin neam, în patrimoniul cultural al întregii umanităţi ». 


BIBLIOTECILE PENTRU MUNCITORI 
Căminul Cultural- Anul IX - Nr. 7—12 


D-l D. Dogaru publică un articol privitor la Cartea peniru muncitori, 
arătând însemnătatea bibliotecilor muncitoreşti — adevărate instrumente în 
serviciul unei politici culturale de solidaritate socială şi de luminare a tu- 

turor, Autorul se ocupă în special de activitatea oficiului Muncă şi Lumină, 
care, în afară de vechile biblioteci muncitoreşti înfiinţate „din initiative 
neoficiale, mai mult pentru câștigarea muncitorimii pentru ideile politice, 
reprezintă cel mai serios efort făcut până acum la noi. Printre altele, d-l 
Dogaru face următoarele consideraţii: 

« După părerea noastră, succesul unei biblioteci muncitoreşti depinde 
foarte mult de bibliotecarul ei. Nu cunoaştem pregătirea şi profesiunea pe 
care o au astăzi bibliotecarii bibliotecilor muncitoreşti. Credem, însă, că 
printre ei sunt foarte puţini profesori din învățământul muncitoresc. Cele 
câteva foarte frumoase rezultate, pe care le-am văzut la câţiva dintre 
aceştia, ne fac să ne dăm seama că postul acesta de bibliotecar al unei biblio- 
teci muncitorești ar trebui să fie socotit aproape ca o datorie a acestor pro- 
fesori. Ei ar trebui să aibă mândria de a crede că locul acesta li se cuvine 
lor, atât în baza pregătirii pe care o au, cât şi, măcar, în baza textelor de 
lege care vorbesc despre o anumită activitate a lor în afară de catedră. Prea 
de curând format, cu elemente nu tocmai uşor de strâns la un loc şi încă 
supus transformărilor, corpul acesta didactic nu este astăzi în situaţia de 
a-şi putea îndeplini întreaga misiune ce-i revine. Totuşi, cu stäruintä gi cu 
o activitate specială, Ministerul Muncii nu va trebui să renunţe la serviciile 
pe care acest corp i le-ar putea aduce în ziua în care acestuia i s’ar crea toate 
condiţiile care să-l pună în stare să-şi îndeplinească adevărata misiune. 

«In ce priveşte cititorii credem că cea mai mare atentiune va trebui 
dată tineretului. 

€ Judecat din punct de vedere psihic, cititul este o îndeletnicire grea şi, 
cu toată plăcerea pe care o oferă, el nu devine obicei decât foarte rar. 
Nimeni nu trebuie, deci, să-şi închipue că bărbaţii maturi vor putea deveni 
cetitori numai pentru simplul fapt că un bibliotecar priceput va şti să le 
atragă atenţia asupra unor cărți bune. Deprinderea de a citi nu se poate 
forma decât la tineri şi cum tinerii muncitori sunt de obicei gi elevi ai 
şcolilor de ucenici, o legătură între şcoală si biblioteca muncitorească se 
impune, Cititul nu ajunge să se prindă de om decât în urma unei € ucenicii » 
tot aşa de grele, tot aşa de metodic condusă și poate mult mai lungă decât 
aceea din fabrică. Jată de ce credem noi că numai un profesor, adică un 
cunoscător al tehnicii de formare a deprinderilor şi, bine înţeles, un om 
orientat în lumea cărților, va putea să aibă succese temeinice în această 
activitate de creare a muncitorilor cititori ». 


O EXPLICAȚIE A DECĂDERII PICTURII MODERNE 
FĂCUTĂ DE UN MODERNIST 


Simetria - Caiete de artă gi Critică- V - Toamna MCMXLIII 


La notele acestei publicaţii de înaltă ţinută critică şi discutând substan- 
ţiale probleme estetice — româneşti si străine — d-şoara Marica Cottescu 
prezintă ideile destul de originale, interesante şi discutabile ale pictorului 
Giorgio de Chirico despre pictura contemporană, 

Chirico şi-a exprimat ideile întrun desvoltat articol apărut în Lo Stile, 
Iulie 1942, iar noi le redăm din rezumatul publicat de Simetria, fără a le 
împărtăşi în totul. Dar aşa cum sunt exprimate, ele ating multe adevăruri 
substanţiale, vrednice de a fi discutate, ca si pictura lui Giorgio de Chirico, 
care, în fond, aparţine aceleiaşi lumi şi aceleiaşi arte contra cărora se ridică 
pictorul acesta, care, prin cele de mai jos, se dovedeşte şi un intelectual 
viu, cu inspiratii, observaţii, judecăţi si prejudecăţi, ce ies din comun: 

«Un mare număr dintre contemporanii noștri doresc un singur lucru: 
să fie sau, cel puţin, să pară inteligenţi. 

Având în vedere că inteligenţa este un dar al cerului si că în niciun caz 
nu se poate dobândi, pentru a o înlocui, s'a inventat intelcctualismul. Pe cât 
sunt de necesare aptitudinile naturale pentru inteligență, pe atât de uşor, 
relativ, se poate învăţa intelectualismul: ajunge să ai o memorie normală, 
să nu fii prea personal și să urmezi curentul cu încredere. 

Unul din fenomenele care demonstrează în modul cel mai clar nevoia, 
ce aveau oamenii de a crea intelectualismul (adevărata inteligenţă deve- 
nind tot mai rară) este fenomenul artei noastre. Primirea docilă a picturii, mu- 
zicii și literaturii moderne, așa cum o fac contimporanii noștri, va rămâne, 
pentru secolele viitoare, un lucru de mirare... 

S'a născut la finele secolului trecut şi s'a desvoltat tot mai mult în secolul 
nostru, pasiunea pentru inteligenţă, considerată nu ca o calitate superioară a 
spiritului omenesc, ci ca un mijloc util oamenilor presumtiosi si în fond stupizi, 
de a părea exceptionali. Acesta a fost începutul intelectualismului modern >. 

Dar această deplasare a valorilor coincide cu o (pauză? în apariţia 
marilor genii creatoare — pauză pe care autorul articolului o găsește firească 
după Ottocento atât de bogat în adevărate capodopere — și mai coincide 
si cu marile prefaceri sociale din timpul nostru. 


4 In toate epocile au existat si au lucrat artiști de ordin secundar si chiar 
artiști mediocri, dar urmăreau mai mult sau mai puţin bine tradiţia marilor 
maeştri. Geniile născându-se tot mai rar, era natural ca şi artiștii să decadă. 

Mai misterioasă este însă pierderea progresivă și aproape totală a secre- 
telor meșteșugului pictoricesc. 

Este probabil că artiştii dela sfârșitul secolului al XIX-lea, găsindu-se 
în faţa unui public incult, au părăsit tradiția marei picturi si s'au îndreptat 
spre decorafiune. In Franţa, Courbet a fost ultimul mare pictor. In Germania 
Bôcklin, în Italia Carnovalli. Cu Manet a început decadenta. Mai târziu 
încă, calitatea picturii începe să fie cu totul înlocuită prin decoratiune, prin 
invenţii şi falsă frumuseţe ». 

Una din primele cauze alc decadenfei în artă — după Giorgio de Chirico — 
este ridicarea bruscă a burgheziei necultivate şi fără tradiţie în domeniul 
artei, înlocuind pe aristocrații cunoscători şi iubitori de frumos pentru care 
au fost produse marile opere din trecut. 

« Burghezii erau un public mai putin ales, dar mai numeros. Cumpără- 
tori prea puţin pricepuţi, ei au simţit nevoia să fie cäläuziti în alegerea lor 
şi astfel şi-au făcut apariţia negutätorii de tablouri. 

Aceastä denumire de negutätori de tablouri este foarte potrivitä pentru 
a indica oameni care nu erau îndrăgostiţi sau pasionaţi ai artei; ci pur şi 
simplu comercianţi care voiau să-și vândă marfa. In consecinţă, negutätorii 
de tablouri trebuiau să aibă o vină însemnată în neînţelegerea şi decadenta 
picturii moderne. 

Credem că marele interes, pe care Evreii l-au arătat faţă de arta modernă, 
derivă din faptul că le place abstracţiunea şi tot ceea ce are vreo legătură cu 
abstractul; în schimb, nu le place creatiunea concretă. Este un popor care nu 
a avut dorinţa de a vedea tradusă în realitate imaginea divină, temându-se, 
poate, să nu se micgoreze astfel latura abstractă a ideii de Dumnezeu. 
Aproape toate celelalte popoare au simţit dimpotrivă nevoia foarte ome- 
nească de a putea atinge, săruta sau cel putin admira imaginea zeilor lor, 
a Dumnezeului lor. Din această nevoie de a-şi reprezenta pe Dumnezeu 
într'un fel mai apropiat de idealul lor şi mai perfect, s'a născut arta — și 
adevărata artă este întradevăr o parte din spiritul divin care träeste 
prin noi». 

Mai departe autorul discută diferite curente în artă dela sfârșitul seco- 
lului al XIX-lea încoace, pierderea treptată a tehnicei picturii şi necunoa- 
sterea valorii materialului. 

« Cele două curente principale care s'au format au fost « pompierismul » 
și « modernismul ». 4 

Pictura « pompier» şi stilul «liberty» în arhitectură şi artele decorative 
sau aplicate, care au predominat mai întâi, au fost încet, încet înlocuite cu 
modernismul. Această schimbare a fost făcută de intelectuali şi de ncguţă- 
torii de cadre. 

Manet este părintele pompierismului. El a fost primul care în pictură 
a neglijat materialul. Manet nu avea acea inteligenţă a picturii pe care trebue 
negresit s’o aibe pictor de mare talent şi care ne învaţă că fără material 
bun nu poate exista pictură bună. 

Materialul bun îi îngădue pictorului să lucreze timp îndelungat la tabloul 
său; el permite să se obţină transparenţa, modelatul perfect, plasticitatea 
formelor, fuziunea şi alte calităţi care se văd în cadrele maeștrilor clasici. 

Materialul bun mai permite încă să dai un aspect finit părţilor pictate 
sumar gi chiar să apară ca o calitate oarecari erori de desen si modelaj (vezi 
Goya si El Greco). Materialul bun permite de a termina că fond », de a netezi 
și uni complet colorile, fără ca tabloul să capete un aspect « oleografic » 
şi banal. 

In sfârșit, graţie materialului bun, schiţa apare expresivă gi terminată. 

In celălalt curent, în modernism, al cărui părinte este Cezanne, s'a căutat 
noutatea si s'a crezut că se poate înlocui marea pictură (pictorii ne mai fiind 
capabili să o facă) prin invenţie. 

Astfel s'a născut « cubismul », « fauvismul», 4 expresionismul », « supra- 
realismul», gi pictura abstractă. Dar din toate aceste fenomene numai 
cubismul, pe care Picasso l-a creat exploatând tablourile lui Cezanne şi 
putin sculpturile negrilor, numai cubismul spunem, & avut un succes moral 

gi comercial si a influenţat arhitectura, mobilierul, decoratiunea noastră 
şi alte lucruri ale epocii noastre». 

Dar când Giorgie de Chirico se ridică împotriva € urîtului » în pictură 
şi a criticilor care îl consacră, devine vehement. 

Atitudinea «intelectualilor » si banalitatea stilului « pompiers au pro- 
vocat o reacţie. 

« Lumea era sătulă de prea marea dulcegărie si de frumuseţea de prost 
gust, în rezumat, de tot acel surogat al artei, pe care l-a dat sfârșitul lui 
Ottocento. 

Vollard a priceput că adevărata urîțime ar avea un mare succes pe lângă 
un public sătul și obosit de falsa frumuseţe. El a înţeles poate nevoia pe care 
o simţea intelectualul de a-și manifesta intelectualismul si că acest intelectual 
ar apăra gi ar încuraja tot ceea ce ar putea să-i dea această posibilitate. 

Vollard era negustor, ca atare iubea banul si voia să câştige, dar probabil 
că în subconstientul său rasa neagră vroia să se răzbune asupra rasei albe, 
impunând acesteia o artă care nu era artă. 

Şi astfel au apărut două fenomene noi în viața artistică modernă: negu- 
storii de tablouri, care până atunci au avut doar funcțiuni modeste, şi criticii 
care, de fapt, nu existau mai înainte, Cazurile unui Sainte-Beuve, Diderot, 
Baudelaire și cazul mai apropiat de noi al lui Guillaume Apollinaire, au fost 
cazuri izolate; erau mai ales poeţi şi scriitori care în activitatea lor au inclus 
şi scrieri asupra picturii, dedicate în special prietenilor, dar ei nu erau « critici 
de artă, 

O capodoperă picturală trebuie să conțină nu numai inspirațiunea ideii 
subiectului, dar si inspiratiunea facturii şi a materialului, Nu ştim dacă 
inspiraţiunea este mai importantă în muzică şi în filosofie, dar vom zice că 
în muzică şi în filosofie inspiraţiunea reprezintă mai mult și cere mai puţine 
completări. ` 

Analizând cauza succesului picturii moderne, nu se poate conchide că 
singura gi adevărata ei valoare — inspirația spirituală — ar fi una din aceste 
cauze. Dar în mulțimea de tablouri care treceau drept pictură extraordinară, 
acelea în care se găsea o adevărată inspirație erau foarte rare. In celelalte, 
lipsite de inspirație, nu se găsea decât un efort teribil de înlocui lipsa de inspi- 
rație prin căutarea «originalității» gi «ideii», 

Se văd în aceste tablouri diferite obiecte sau linii puse împreună, fără 
nicio rațiune spirituală sau artistică, In aceste picturi nu există inspirație, 
ci numai o mare prostie, un gol absolut si lipsă totală de talent», 

Şi iată o analiză a picturii moderne: 

« Cum am mai spus, singura valoare a picturii moderne este valoarea 
inspiraţiei sau pentru a fi mai precisi, a revelafiei (când acest fenomen 
există, ceea ce de altfel este foarte rar). 

Mai întâi de toate precizăm că inspiraţia şi revelaţia sunt două fenomene 
misterioase, greu de definit și care nu pot fi forţate si provocate de voința 
artistului. Sunt două fenomene care apar în spiritul artistului, fără ca acesta 
să poată spune cu preciziune de unde sau cum au venit. 

Să definim diferenţa care este între inspirație si revelație. Inspirația este 
o grație, pe care Dumnezeu a făcut-o unui om ales de El ca instrument cu 
care să desvälue oamenilor expresiunea Talentului Universal. Cum s'ar 
putea presupune că talentul unui om, färä nicio influență superioară, ar 
putea crea o muzică ca aceea a lui Chopin sau a lui Schubert? De unde ar 
putea veni această inspirație continuă dacă nu prin existența Talentului 
Universal şi Superior, adevăratul creator al artei? Un mare artist este alesul 
cu ajutorul căruia Talentul Universal şi Divin se exprimă într'o formă ideală 
dar inteligibilă pentru oameni. Dela acest talent Divin, care s'ar putea numi 
gi cosmic, vine inspiraţia artistului. 

e Revelația însă, este un alt fenomen, care nu este legat de Talentul 
Superior şi deci nu este în relaţie directă cu arta. Revelația exprimată în 
operele de artă este un fenomen care nu se găseşte în tablourile antice, decât 
doar fragmentar în operele lui Diirer. În unele cadre de Poussin se furișează 
un fenomen care se învecinează cu revelaţia, dar care s'ar putea mai de grabă 
defini ca o interpretare genială a legendei. 

Fenomenul revelatiei a început să se manifeste în Ottocento, în diverse 
-opere ale piotorilor, filosofilor şi poeţilor. Momentul în care omul are o reve- 
latie îl vom defini ca momentul în care a putut întrevedea o lume existentă 
înafară de cele cunoscute de spiritul omenesc. Există o lume pe care logica 
omenească n'o poate concepe şi care nu există pentru muritorii de rând, 
dat fiindcă pentru noi există numai ceea ce cunoaştem, sau cel mult lucrurile 
a căror existenţă noi o putem concepe. 

Această lume metafizică inexistentă pentru noi, cu alte cuvinte acea lume 
completamente înafară de cunoştinţele şi concepţiile omeneşti și din care 
noi, cu creerul nostru, nu putem distinge nimic, este o lume pe care Nietzsche 
gi Hölderlin ne-au făcut s'o întrevedem în unele poezii şi unele scrieri. In 
pictură, în diversele lor opere, ne-au trasat o imagine a ei: Bôcklin, Max 
Klinger, Previati, Picasso şi autorul acestei scrieri (Giorgio de Chirico). 
Se tratează despre o lume inexplicabilă, pe care inteligenţa poate doar s'o 
simtă cu ajutorul intuiţiunii, dar care nu poate fi înţeleasă prin logică. 
Tabloul pictat de un pictor în urma unei revelafiuni, ne arată aspectul unei 
lumi neounoscute nouă și stranii. 

Execuţia într'un asemenea tablou s'ar putea reduce la o imagine corect 
trasată, fiindcă valoarea lui nu se găsește în calitatea picturii ci în conţinutul 
spiritual al operei. Repetăm că revelaţia este greu de priceput de către cineva 
care nu este dotat de o mare inteligenţă si asta a făcut ca pictura așa zisă 
inventată să ia acel aspect nu numai stupid și ridicol dar gi absurd. 

Lumea crede că ajunge să pui într'un tablou obiectele cele mai diverse 
şi bizare şi chiar şi linii care par curioase, pentru ca acel tablou să oapete o 
valoare spirituală, 


Pictorii mediocri care asistă la succesul unui tablou ce reprezintă o lume 
realmente stranie întrevăzută de autor, nu înţeleg că acel tablou este fruotul 
revelafiunii avute de autor. Astfel dânşii cred că pot substitui efortul de a 
părea adevăratei revelatiuni. Revelația ne-a permis să vedem o lume meta- 

fizică existentă înafară de oameni, pe când acest efort către bizarerie și 
originalitate a născut o lume stupidă, absurdă si făcută de oameni. 

Din această lipsă, de înţelegere pentru o lume supranaturală și inexpli- 
cabilă si din imposibilitatea pentru oamenii mediocri de a o concepe, s'a 
născut pictura inventată, dar inventată foarte rău. 

Acele meschine și sărace idei create de mica fantezie a oamenilor care nu 
sunt adevăraţi artiști, au putut înlocui lumea metafizică pentru ignoranti, 
pentru acei care urmează moda intelectualismului, Ce trist rezultat pentru 
artiștii care au avut contact cu lumea metafizică, să vadă acea lume confun- 
dată cu lumea idioată şi pământească, pe care pictorii mediocri și străini 
de chestiunile metafizice s'au grăbit să o reproducă în nenumărate tablouri ! 
In același timp, intelectualii au dovedit si ei că au confundat stupiditatea 
integrală cu inteligenţa superioară, acceptând pictura aşa zisă inventată, 
fără a putea pricepe fenomenul revelaţiei ». 

Dar principala cauză a decadentei în pictură se găsește, fără în- 
doială, în slaba calitate a materialului si în pierderea secretelor tehnicei 
picturii, 

« Pompierismul » si « Modernismul » nu diferă de fapt prin calitatea pic- 
turii lor respective. Ambele, aceste curente, care se cred foarte diferite unul 
de altul, au în comun urîfenia materiei, care nu mai este o materie din punct 
de vedere pictural ci coloare de ulei uscată, 

Pictorii « pompieri > au de sigur o oarecare îndemânare, dar înţelesul 
materiei picturale, de care depinde calitatea unei opere de artă, le lipseşte 
completamente. Şi apoi, ei au știut, mai puţin decât alţii, să se adapteze 
gustului modern, care este o reacţie faţă de stilul « Novocento» şi caută 
simplicitate si sobrietate. Lipsa de ornament place ochiului modern. 

« Printre pictorii moderni se găsesc artiști de talent si care efectiv sunt mai 
artiști decât pictorii « pompieri », dar adevărata cauză a înţelesului artistic 
din tablourile lor este doar talentul lor şi nu execuţia sumară care caracte- 
rizează acele lucrări. Amatorii şi criticii nu au priceput în ce constă valoarea 
artistică a acestor tablouri si au luat defectele lor drept calităţi. Ei cred că 
simplicitatea este o calitate în pictură şi confundă sărăcia şi chiar grosolănia, 
cu simplicitatea. Picturile maeștrilor însă arată că marea pictură nu este 
niciodată simplă. Un mic număr de pictori care au devenit celebri fiindcă 
aveau talent şi nu cum s'a întâmplat pentru ceilalţi, a căror celebritate a fost 
creată de negustori — acel mic număr de pictori talentaţi au înţeles— 
sfätuifi de însuși talentul lor, că nu vor putea face niciodată mai mult decât 
o schiţă, fiindcă nu posedă secretele picturii. Ei au înţeles că fără a regăsi 
materia picturală, care permite să pictezi cu adevărat, adică cu care să poţi 
face o pictură bună, este mai bine să te limitezi la schiţe pentru a păstra, cel 
putin imaginei pictate, un aspect mai mult sau mai puţin artistic. Cea mai 
mare parte dintre pictorii moderni neavând talent, au crezut că pot imita 
pictorii moderni celebri și calităţile lor, substituind în tablourile lor schiţa 
picturi desăvârşite. Din felul cum acea schiţă este executată se înţelege clar 
că nu schiţa determină aspectul artistic al unui tablou, ci talentul cu care 

acea schiţă a fost făcută. Numărul enorm de pictori cari se găsesc azi în toate 
ţările, se datorește faptului că înţelegerea pentru pictură — atât din partea 
amatorilor cât şi din partea celor ce vor să fie pictori — este extrem de rară. 
Oamenii cari azi se dedică picturii, sunt împinși la aceasta nu de talentul lor, 
ci de gândul că meseria de pictor poate fi lucrativă şi, în același timp, puţin 
obositoare. 


+ De fapt, după aspectul ce reprezintă majoritatea picturilor moderne, 
se poate deduce cu siguranţă că pentru aceste picturi nu este nevoie să ai 
talent şi nici să stäpânesti mestesugul picturii. Mâinile oamenilor gi-au 
pierdut îndemânarea și creerul omenesc şi-a pierdut inteligenţa creatoare 
gi artistică. Tablourile moderne nu sunt pictură de bună calitate, fiindcă 
nu poate exista pictură bună fără materie picturală. Materialul cu care 
se face pictura nu este ceva vag; este un corp concret, ale cărui calităţi 
se pot descoperi chiar de pe paleta pe care pictorul a pregătit-o pentru 
lucrarea sa. 

+ Amatorii şi cea mai mare parte dintre pictorii moderni nici nu presupun 
măcar adevăratul înţeles al materiei picturale şi deci cu atât mai putin își 
pot da seama din ce elemente se compune acea materie. Dar adevărații pictori 
care ştiu că este necesar să se regăsească secretul materialului de pictură, 
fără de care arta nu poate reveni la perfecţiune, caută această materie cu 
cea mai mare râvnă. In străduinţa lor, ei nu sunt ajutaţi decât de talentul 
gi munca lor, fiindcă tradiţia a fost întreruptă către jumătatea secolului 
al XVIII-lea şi trebue totul luat dela început. 

« Marele înţeles pe care l-a născut pictura inventată, la început la per- 
soanele care au priceput acel fenomen, a mers descrescând, căci un astfel 
de înţeles nu putea înlocui mereu adevăratul scop al pictorului, care este de a 
face adevărată pictură». 

«O altă cauză importantă pentru care a decăzut pictura, este industria- 
lizarea materialelor de pictură. Decadenţa tuturor artelor, precum și scă- 
derea calităţii tuturor lucrărilor cari mai mult sau mai puţin sunt în legătură 
ou arta, depind de industrializarea şi mecanizarea a tot ce este apt de a fi 
industrializat gi mecanizat. Mașina reduce inteligența oamenilor. Mâinile 
omeneşti nu mai au importanta menire de a produce toate lucrurile inventate 
de creerul oamenilor. Ele pierd si vor pierde tot mai mult știința şi îndemâ- 
narea lor. 

4 Gimnastica cerebrală se reduce numai la câteva mişcări, căci creerul 
nemai având nevoie să conducă mâinile va amorti, va adormi sau poate se 
va revărsa în acele forme de inteligență sterilă şi negativă, care au contri- 
buit atât la succesul mondial al freudismului si surogatelor lui. 

« Dacă ne gândim că toată inteligenţa omenească, atât de superioară celei 
animale, a început şi s'a desvoltat graţie construcţiei fizice a mâinilor ome- 
nesti gi că dacă mâna omului ar fi avut forma labei unui câine, sau copitei 
calului, nimic din ce a creat n'ar fi existat, trebue să admitem că mașina, 
reducând importanţa mânei de a creea lucruri, reduce gi va reduce mereu 
şi capacităţile noastre cerebrale. 

« Lucrul de mână, în care mâna omenească, supravegheată de inteligenţă, 
provoacă continua și concreta creare, este necesar pentru continuitatea şi 
desvoltarea capacităţii creatoare a intelectului nostru; gi această activitate 
a mâinilor noastre este indispensabilă atât adevăratei inteligente cât si 
adevăratei picturi ». 


Până la sosirea publicaţiilor engleze, americane, ruseşti si franceze, rubrica 

« Movista Mevistelor» este, prin forța lucrurilor, incompletă în privinţa 

isformärii asupra revistelor străine şi a mişcării intelectuale și artistice 
diu mariie ţări de cultură 


BUCURESTII 


Bucurestii sunt poate oragul cel 
mai calomniat în literatură noastră... 
Dela verva corosivă a lui Caragiale 
până la romanele cu iz semänätorist 
Sau exercitat asupra lui cele mai 
agresive pene românești. 

O imensă mahala pentru autorul 
Momentelor, un Babilon al pierza- 
niei pentru sentimentalii provinciali, 
sunt cei doi poli ai panopticului bu- 
cureștean în literatură până la 1930. 
Am încercat încă din 1926, reluând 
anume tipul Mitică al lui Caragiale 
gi dându-i o nouă dimensiune, să 
arăt că dincolo de neastâmpărul lui 
flecar, bucuresteanul tip (devenit 
astfel Mitică Popescu) e un lunatec 
al sensibilităţii, un ins ciudat care 
acceptă să fie calomniat şi se auto- 
calomniază, tocmai pentrucă, din- 
tr'o stranie pudoare, vrea să ascundă, 
sinuozitäfile unei gingăşii, care i se 
pare în mod ciudat că l-ar compro- 
mite în ochii semenilor lui. 

Lui Mitică Popescu îi e rușine de 
propriul lui eroism şi de propria lui 
omenie, aşa cum în piesa lui Chiarelli 
eroului îi era ruşine că îşi iubește 
nevasta necredincioasä şi simula 
asasinatul vindictiv. Prefera să fie 
alifel caraghios, 

Dar nu numai bucuresteanul a 
apărut în adevărata lui lumină, în 
aceste zile grele, (de eroism simplu, 


tenacitate familiară) ci oraşul însuşi 
a devenit dintr'o dată plin de un tur- 
burător farmeo... Parcurile şi bu- 
levardele lui, înflorite în acelaşi timp 
de rănile hidoase ale bombelor, dar 
şi de bogăţia unei flore neobservate 
parcă în deajuns până în aceste zile 
de restriște, sunt mai scumpe ca 
oricând inimilor noastre. După o 
săptămână-două de zăpăceală, când 
vina nu era nicidecum a populaţiei, 
viaţa de metropolă şi-a reluat cursul. 
Pe âceste meleaguri, frământate de 
istorie, s'a construit relativ puţin în 
decurs de 1500 de ani... Nävälirile 
pârjolitoare din afară nu îngăduiau 
gândul așezămintelor temeinice... 
Omul sta tot să se tragă prin codri 
spre munte și clădea tot sub vreme. 
Iată însă că vedem acum cu ochii 
noştri un lucru care ţine de minune. 
In această Capitală ameninţată cu 
distrugerea nu s'a întrerupt nicio 
clipă ritmul construcţiei. Noi şan- 
tiere apăreau mereu. A trebuit să 
fie interzisă continuarea dinspre au- 
toritate, din nevoia de a se rezerva 
materialele pentru trebuinţele ar- 
matei. Şi totuşi am văzut movilele 
de cărămizi, moloz, sticlă şi fier frânt, 
înlăturate între două bombarda- 
mente şi lucrătorii suiţi pe schelării 
ca să înădească rupturile etajelor. 
In lumina acestei primăveri şi acestei 
veri fără precedent în istoria noastră, 
până şi frumuseţea femenină, birui- 

toare a tuturor ordonantelor, are în 
ușurătatea ei un soiu de eroism. 
In vremurile grele ce dovedesc 
resorturile adânci ale celor meniti 
să dureze şi în acest an apocaliptic 
1944, Bucureștii au arătat că are 
dreptul la acel titlu care-l recomandă 
hotărîtor artei: personalitatea. 
Camil Petrescu 


P.S. Dela trimiterea manuscrisu- 
lui până la corectura ultimă, Bucu- 
reştii au câştigat un nou titlu de 
nobleţe: rănile glorioase pe care le-au 
primit în zilele când se decidea 
soarta românismului, din setea de 
răzbunare a unui pretins aliat care 
ne luase provincii de preţ, ne jefuise 
țara 4 ani, ne dusese într'o aspră 
robie militară să luptăm numai pen- 
tru armatele lui, — fără să dea abso- 
lut nimic în schimb — iar când nu 
mai era nimic de făcut, când robul 
sfârșit de puteri, îngenunchiat, a vrut 
să tămâie în urmă, i-a pus revolverul 
în tâmplă. Spre uluirea oricărei 
logici. tot else considera «trădat, . .9. 
Caut cu obiectivitate o altă textură 
dramei de 4 ani si nu găsesc... Rodul 
acestei mentalități este ruinarea cen- 
trului intelectual al Bucureştilor, 
printr'un bombardament atât de 
sadic si pustiitor, încât incursiunile 
aeriene anglo-americane rămân niște 
simple ameninţări oprite cam pe la 
mijlocul începutului. Dcla fereastra 
mea fără geamuri, dintre grămezi de 
moloz şi dărâmături, priveam în 
noaptea de August în lungul stră- 
zilor Câmpineanu si Brezoianu ruinele 
arse şi luminate de lună, iar viziunea 
era aceea a unui oraş distrus, desgro- 
pat după veacuri. Bucureştii au de- 
venit un oraş cu nobleta dramatică 
a trecutului. 

C. P. 

TUDOR VIANU 


După » ungă aşteptare, care ne- 
dumeria, Tudor Vianu a devenit în 
toate formele legale, ceea ce era de 
fapt de aproape două decenii: pro- 
fesorul de Estetică al culturii ro- 
mâneşti. E o victorie prețioasă pen- 
tru literatura noastră, căci e vorba 
nu numai de un mare erudit în pro- 
blematica frumosului, dar si de un 
excepţional scriitor, creator de limbă 
literară în cel mai bun înţeles al 
cuvântului. Expresia tehnică psiho- 
logică din ultimele cuceriri ale dis- 
ciplinei și expresia ideologică în ge- 
nere au aflat în scrisul lui Tudor 
Vianu tălmăciri fericite şi formulări 
atât de ingenioase încât au intrat 
în patrimoniul limbei românești. . . 


C. P. 


SOARE Z. SOARE 


Sfârşitul tragic al celui mai bun 
regisor pe care l-a avut teatrul româ- 
nesc între cele două mari războaie 
a tulburat adânc, Dispare un om 
a cărui giaţă timp de 20 de ani 
a fost numai şi numai teatru, într'o 
dăruire totală... Poate numai în 
puţinele ore de somn, viaţa lui 
Soare Z. Soare nu a fost impreg- 
nată de acel fapt al teatrului, care 
devenise o adevărată obsesie pentru 
el. A debutat ca regisor diletant 
(după ce, tânăr cu mari posibilităţi 
pecuniare, trecuse din curiozitate 
oarecum prin studiourile lui Rein- 
hardt la Viena şi Berlin) în Compania 
Bulandra. A scos o luxoasä revistă 
ilustrată pentru fenomenul teatral. A 
trecut apoi la Naţional unde a înce- 
put cu & Năluca » o piesetă oarecare, 
dar s'a impus la al doilea spectacol 


NOTE 


montat cu un 4 Shylock» triumfal. 
Cum P. Gusty nu mai activa, p : 
fi socotit dupä un an numai, 
regisorul de bază al primei noastre 
scene. De altfel nu numai că a con- 
tinuat să slujească și alte scene, dar 
8 devenit si autor dramatic de suc- 
ces. « Pământ » scrisă în colaborare, 
dar mai ales «Tragedia Inimii» 
anul trecut, au arătat unele remar- 
cabile însuşiri în dialog, .. Ca regisor, 
neglijând uneori textul, Soare Z. 
Soare a fost mai presus de orice un 
mare poet al decorului; un neîntre- 
cut artist al plasticei scenice... A 
fost calomniat că se inspira din 
montările streine. De fapt, avea 
atâta gust si atâta fineţe că ar fi 
putut da lecţie uneori şi străinilor. 


C. P. 


LA TEATRUL NAȚIONAL 


La conducerea teatrelor si operelor. 
dar mai ales la conducerea Teatrului 
National, a revenit pentru a tre'a 
oară d. Victor Eftimiu. Oricât a. fi 
de discutat în unele privinte, noul 
director general este un om de 
teatru în cel mai dramatic sens al 
cuvântului... Pasionat, divers in- 
format, dornic de a sluji un ideal 
de poezie dramatică, neobosit ca 
activitate, optimist incorigibil până 
la goana după nălucă, era de sigur 
cea mai indicată personalitate din 
viaţa teatrală românească pentru 
acest post, acum în aceste vremuri 
excepţionale. .. Localul teatrului e la 
pământ (refacerea lui va costa sute 
de milioane), lefurile actorilor insu- 
ficiente, materialul de fnscenare 
ajuns la preturi care sperie, iar re- 
sursele statului greu atinse. Am asi- 
stat şi eu la cuvântarea inaugurală 

şi curajul iubitorului de himere m'a 
mpresionat. Trebue să i se dea un 
sincer concurs de către toţi cei care 
doresc ca teatrul românesc să revie, 
material, măcar la ceea ce a fost... 


C. P. 


RUSIA VĂZUTĂ DE WEN- 
DELL WILKIE 


Printre puţinele cărți americane 
ce ne-au parvenit în vremea din 
urmă, înainte de fericita reluare a 
contactului cu Occidentul, prin in- 
trarea noastră în alianţa cu marile 
popoare de creație, America, Anglia 
şi Rusia, este cartea ambasadorului 
neoficial al Preşedintelui Roosevelt, 
d. Wendell Wilkie: One World (O 
singură lume). În ea sunt consem- 
nate observaţiile făcute în călătoria 
d-lui Wilkie în Rusia, China şi 
Egipt, n August si Septemvrie 
1942, călătorie de informaţii temei- 
nice, care a contribuit la strângerea 
colaborării între Rusia si Statele- 
Unite. 

Vom reda aici observaţiile mai 
interesante cu privire la Rusia, 
scrise de un om cu răspundere şi 
care— ca şi ambasadorul oficial 
Davies, despre a cărui carte tot 
despre Rusia, unde el a trăit doi 
ani, 1936—1938, ne vom ocupa 
altădată — s'a străduit să înțeleagă 
şi să judece cât mai obiectiv şi mai 
cinstit realitatea marii ţări vecine. 
Pentru Wilkie — acest democrat ti- 
pic american — Rusia este o ţară 
creatoare, cu o mare putere de rezi- 
stenţă, care, prin felul cum a primit 
loviturile dela începutul războiului 
si apoi a ştiut să răspundă, învingân- 
du-şi adversarul, a dat dovadă de 

deosebită vitalitate şi capacitate. 
« După război, noi vom trebui să 
lucrăm cu Rusia. Dacă nu ne vom 
învăţa să procedăm astfel, nu va fi 
o pace continuă », scrie Wilkie cu o 
sinceritate tipic americană. 

Vizita sa la o fabrică de aero- 
plane din afara Moscovei este foarte 
concludentă, mai ales prin convor- 
birile avute cu directorul fabricii, 
Tretyakov. Mai mult de 35% din 
munca fabricii era făcută de femei. 
Printre lucrători erau şi copii de 
zece ani, care îndeplineau atribu- 
fiuni calificate, vrednice de admi- 
ralie. 

La câte a treia sau a patra mașină, 
un semn special indica faptul că 
lucrătorii sau lucrătoarele respective 
erau tstakhanoviţi », care deci pro- 
duc peste randamentul normal. Stak- 
hanoviţii sunt muncitori plătiţi cu 
un salar progresiv, după calitatea şi 
cantitatea produselor lor. « Metoda 
de a întrebuința si a plăti munca ar 
satisface până şi pe cel mai nesocial 
industrialist american, iar chipul 
în care este tratat capitalul cred că 
ar mulțumi deplin chiar pe un Nor- 
man Thomas» (p. 52). I s'a recu- 
noscut călătorului american că pro- 
duotivitatea fiecărui individ era în 
acea fabrică mai mică decât cea din 
Statele-Unite, fiind încă necesare 
educaţia şi experienţa spre a se 
depăşi actualul stadiu. 

Directorul fabricii, Tretyakov, unul 
din cei şapte civili decoraţi cu steaua 
«Erou al Uniunii Sovietice», l-a 
poftit la un dejun cu sandviciuri, 
ceai, prăjituri, icre negre şi votcă. 
I-a arătat greutăţile prin care a 
trecut fabrica până a fost pusă la 
punct. Impresia pricinuită de acest 
inginer a fost deosebită. Un adevărat 
conducător industrial, capabil şi cu 


REVISTA FUNDATIILOR REGA LE 


simţul răspunderii. Reproducem ur- 
mătoarea conversaţie dintre d. Tre- 
tyakov si d. Wilkie, precum şi co- 
mentariile acestuia din urmă: 

— Cum sunteţi d-voastră plătit 
ca conducător (superintendent) al 
acestei fabrici, în comparaţie cu 
lucrătorul calificat mijlociu ? 

— Aproape de zece ori mai mult. 

Aceasta ar însemna, în aceeaşi 
proporţie, că în America el ar avea 
25.000 sau 30.000 dolari anual şi 
aceasta este tocmai ceea ce primeşte 
ca salar în America un om cu o 
egală răspundere. Aşa că i-a spus: 
« Credeam că comunismul înseamnă 
egalitate la răsplată (equality of 
reward). 

Egalitatea — mi-a răspuns el (Tre- 
tyakov)— nu mai face parte din 
actuala concepţie socialistă a Sovie- 
telor. « Dela fiecare, după puterile 
sale, la fiecare după munca sas, 
aceasta-i lozinca socialismului stali- 
nist, mi-a explicat cl, iar când sc va 
isprăvi faza comunistă a desvoltării 
actuale, atunci lozinca va fi schim- 
bată în următoarea: « dela fiecare, 
după puterile lui, fiecăruia după 
nevoile lui». «Dar chiar şi atunci, 
adăugă el, completa egalitate nu 
va fi necesară şi nici de dorit». 

— Cu un astfel de venit, puteţi 
economisi ceva, nu? am conti- 
nuat eu. 

El a râs şi apoi mi-a spus: Da, 
dacă soţia mea nu cheltuește prea 
mult. 

— Cum procedati cu economiile? 
In ce le învestiţi ? 

— Din primele economii, ne-am 
cumpărat o casă frumoasă. 

— Şi apoi? 

— Apoi, ne-am luat un loc la 
ţară, unde familia se poate duce 
în vacanțe să se odihnească etc. 


NOTE 


D. Tretykov i-a mai explicat d-lui 
Wilkie că economiile ce le mai are, 
le păstrează în bani lichizi sau în 
bonuri ale Statului. Atunci d. Wilkie 
Ha întrebat de ce nu-și învesteşte 
banii în ceva care să-i renteze. I-a 
râs, răspunzându-i cu un uşor aer 
de superioritate: « Vreţi să spuneți 
d-le Wilkie, să profit de pe urma 
capitalului? Asta nu se poate în 
Rusia și nici nu cred în aşa ceva. ..». 
a Am început ca lucrător. Copiii mei 
vor începe la fel de bine ca gi mine. 
Soția mea lucrează şi va lucra câtă 
vreme va fi sănătoasă. Când nu va 
mai fi în stare, Statul va îngriji de 
ea » (pp. 54-56). 

Punându-se chestiunea libertăţii, 
d. Tretykov a spus următoarele în 
replică la unele obiecţii: «D-le 
Wilkie, d-voastră nu mă fntelegeti. 
Eu am avut mai multă libertate 
decât tatăl și bunicul meu au avut 
vreodată. Lor nu li s'a îngăduit să 
înveţe a citi sau a sorie. Au fost 
țărani. Au’ fost robii pământului. 
Când se înbolnăveau, pentru ei nu 
erau medici şi nici spitale. Eu sunt 
primul, dintr'un lung lanţ de stră- 
mosi, care am avut prilejul dea mă 
educa, de a propăși, de a ajunge 
ceva. Aceasta este pentru mine 
libertatea. Pentru d-voastră poate 
că nu aceasta e libertatea, dar gân- 
diti-vä că noi suntem acum în des- 
voltarea sistemului nostru. Cândva, 
vom avea şi libertate politică» 
(p. 57). Petru Comarnescu 


PORTRETUL. 
MAREȘALULUI STALIN 


Tot în One World, d. Wendell 
Wilkie descrie, în urma 8 două între- 
vederi gi convorbiri îndelungi, per- 
sonalitatea lui Iosif Stalin. Figura 

lui nu e fnaltä, ci dimpotrivä, dar 
capul, ochii şi mustätile sunt mari. 
O faţă dură şi consumată de o in- 
tensă activitate. Vorbește nu prea 
tare, dar repede și câteodată cu o 
elocinţă simplă si mișcătoare, deve- 
nind, când e cazul, de-o dramatică 
sinceritate. Are un spirit puternic, 
dârz, pătrunzător. Pune întrebări 
care pătrund în inima chestiunilor. 
Ocolește glumele și complimentele 
gi nu face caz de generalitäti. In 
discuţiile despre război, judecă rea- 
list, dându-și seama că luptele se 
câştigă prin număr, pricepere şi 
materiale. E un realist, care nu-și 
face iluzii. Pentru Winston Churchill 
are respect, «respectul unui mare 
realist față de un alt mare realist » 
(p. 69). Se comportă cu simplitate, 
fără afectări sau poză. Nu caută 
să impresioneze prin manierism arti- 
ficial. Are un robust simț al humo- 
rului și râde direct, când e cazul. 
D. Wilkie, căruia bărbatul de stat 
rus i-a mărturisit că «a crescut ca 
un ţăran georgian, neinstruit în 
vorbe frumoase », spunând deci lu- 
crurilor pe faţă — descrie apoi pe 
colaboratorii apropiaţi, în frunte cu 
d. Viaceslav Molotov. Conducătorii 
sovietici din jurul lui Stalin se 
îmbracă simplu, vorbesc puţin și 
ascultă atent. Un surprinzător număr 
dintre dânşii sunt tineri, cam de 
treizeci de ani. Prin aceștia, aro 
impresia d. Wilkie, bărbatul de Stat 
rus se informează, fiind la curent 
cu toate. Ni se repetă programul 
stalinian alcoalitiei anglo-americano- 
sovietice: «abolirea exclusivismului 
rasial; egalitatea naţiunilor şi inte- 
gritatea teritoriilor ; eliberarea natiu- 
nilor robite și restaurarea drepturilor 
lor suverane ; dreptul fiecărei naţiuni 
de a-și aranja treburile după dorinţă ; 

ajutorarea economică a naţiunilor 
care au suferit și asistență pentru 
oa ele să-și realizeze bunăstarea 
materială; restaurarea libertăţilor 
democratice; distrugerea regimului 
hitlerist » (p. 71). 


P. Com. 


DUPĂ RĂZBOI: O SINGURĂ 
LUME 


La sfârşitul cărţii sale One World, 
d. Wendell Wilkie își mărturiseşte 
credinţa, sa într'o democraţie vie, 
vibrantă, netemătoare, deopotrivă 
economică, socială şi politică. Dis- 
oută, apoi, perspectivele lumii, după 
terminarea războiului. 

Internationalismul politic fără de 
cel economic este o casă ridicată 
pe nisip, căci nicio naţiune nu poate 
singură să-și realizeze deplina des- 
voltare. Retragerea Statelor-Unite, 
după trcoutul război mondial, a fost 
un factor oare a contribuit la răz- 
boiul actual şi la nestatornicia eco- 
nomică a ultimilor douăzeci de ani. O 
nouă retragere a Americii după actua- 
lul război ar însemna un cumplit de- 
zastru. Nici chiar relativa izolare geo- 
grafică a Americanilor nu mai există. 

Aducând aceste critici izolaţioniști- 
lor americani şi celor care au anulat 
măreaţa politică a lui Wilson, d. 
Wilkie îşi dă seama că și pacea, 
nu numai războiul, se câştigă greu. 
Cucerirea păcii trebue pregătită 
imediat. Pacea trebue pregătită pe 
un fundament mondial— căci toţi 
formăm laolaltă o singură lume și 
suntem interdependenti. De aseme- 
nea, pacea nu poate exista decât 
într'o lume liberă — atât politic cât 
gi economic, pentru națiuni, ca şi 


REVISTA FUNDATIILOR REGALE 


pentru indivizi. In fine, America 
trebue să joace un rol activ şi con- 
structiv în opera de eliberare şi de 
păstrare a păcii. 

După război, America are de ales 
una din aceste trei căi: un nationa- 
lism strâmt, care inevitabil înseamnă 
pierderea finală a propriei ei liber- 
tăți; un imperialism international, 
care înseamnă sacrificarea libertăţii 
altora; sau, în fine, crearea unei 
lumi, în care să fie egalitate de opor- 
tunitäti pentru fiecare rasă şi pen- 
tru fiecare naţiune. D. Wendell 
Wilkie e convins că Statele-Unite 


vor lua calea din urmă. 
P. Com. 


LA MOARTEA SCRIITORU- 
LUI LIVIU REBREANU 


A murit în aceste zile, când arma- 
tele noastre au pătruns în Ardealul 
de Nord, Liviu Rebreanu, creatorul 
romanului românesc modern. Minat 
de mai multă vreme de o boală 
necruțătoare, pe care aparenţa sa 
viguroasă şi mândră ca a unui 
arbore nu te lăsa nici să i-o bänuesti, 
Liviu Rebreanu s'a stins la ferma sa 
dela Valea Mare, din apropierea Pi- 
testilor. Chipul său scandinav, cu păr 
alb şi mătăsos, cu ochii de-un lim- 
pede albastru şi cu zâmbet prietenos 
a exprimat în lunile din urmă sem- 
nele unei cumplite suferinţe fizice, 
mereu în luptă cu optimismul său 
țărănesc, care nu vroia să ştie de 
moarte sau de înfrângere, precum 
nici de ironia destinului, care mai 
totdeauna îşi râde de bietele soco- 
teli mărunte gi păreri trecătoare, 
mai ales când te legi de soluții 
provizorii, sau stărui în greșeli de 
conjunctură. 


NOTE 


Ca si eroii săi din marile lui crea- 
ţii Ion, Pădurea Spânzuraţilor si 
Răscoala, scriitorul a trăit conflictul 
gi incertitudinea omului — de voinţă, 
sau nu — pus în faţa unor realităţi 
covârșitoare. E cazul învățătorului 
Herdelea, apăsat în conștiința lui 
de două realităţi politice în conflict. 
Mai este şi acela al lui Apostol 
Bologa, înspăimântat când trebue 
să tragă, ca ofiţer austriac, împotriva 
fraților săi români şi care găseşte în 
osânda spânzurătorii izbăvirea do- 
rită. După cum observa un critic, 
drama inferioritätii voinţei era obse- 
dantă în romanele salc, drama unei 
voințe rudimentare şi confuze care 
nu poate schimba lucrurile şi reali- 
tätile, așa cum în tragedia antică 
eroii nu pot înfrânge destinul. 

Eroii lui Liviu Rebreanu nu au 
noblețea marilor sentimente şi mari- 
lor idei, dar au puterea vieţii, pe 
care o trăiesc intens prin instinctele 

or netocite, prin setea lor de pă- 
mânt, de iubire, de ură. Romancierul 
a adus literaturii noastre o forță bio- 
logică neîntâlnită până la el și care 
se evidenţiază mai cu seamă în com- 
portarea mulțimilor. Psihologia so- 
cială sau colectivă îşi are în el pe 
marele constructor de oameni și gru- 
puri, care ascultă de instincte și 
motive obșteşti. Intreaga psihologie 
a satului românesc, cârmuită de obi- 
ceiuri si atitudini colective, de pa- 
siuni și procedee supraindividuale, 
în care individul se subordonează 
unei mişcări generale, participând 
la totalitate, a fost genial surprinsă 
şi exprimată mai ales în Răscoala, 
romanul conflictelor dela 1907. Chiar 
eroii lui cei mai reliefati din Jon şi 
Pădurea Spânzuraţilor se comportă 
tipic, în felul tuturor din colectivi- 
tatea lor, trăind dorinţele si gån- 

durile oricărui ţăran, pentru care 
pământul şi iubirea, legarea de frații 
de acelaşi sânge si voinţa de o stare 
mai bună sunt näzuinte constante, 
chiar dacă mijloacele diferă. Faţă de 
semănătorismul literar, atât de ase- 
mănător luminozitätii idilice si dul- 
cegăriei trandafirii sau albicioase din 
tablourile lui Nicolae Grigorescu, 
Rebreanu a adus o atmosferă rea- 
listă,adâncind instinctele şi patimile, 
legăturile şi apetentele rudimentare, 
proiectând puternic omul în colec- 
tivitatea lui. Literatura sa are o 
substanţă densă şi uneori brutală, 
violentă, sălbatecă, sculpturalizând 
primitivismul vieţii „rurale și ajun- 
gând ia un obiectivism rece, preg- 
nant, monumental. 

De sigur că și acest fiu al Năsău- 
dului lui Coşbuc, iubea pe ţăran 
gi lui căuta, să-i dea, în primul rând, 
dreptatea motivării estetice. Lumea 
dela oraş, psihologia complexă, pro- 
blematica de idei nu crau privite cu 
acceaşi simpatie si familiaritate, cu 
acelaşi sentiment şi credinţă în fer- 
tilitatea lor. Realismul său este, prin 
urmare, limitat si selectiv, deci mai 
curând un fel de naturalism sau 
naturism primitivist, în care însă 
scriitorul aducea o forţă de fnfele- 
gere si cuprindere și, apoi, de recom- 
punere unică. 

Depärtat de idealurile humanismu- 
lui şi de misticismul religios, proza- 
torul Liviu Rebreanu a fost un 
creator al vieţii primitive, elementare, 
naturiste, adâncind-o și cuprinzând-o 
în caracterele-i adesea obscure şi ab- 
surde, dar vii și dârze, precum și 
în mișcarea-i care, odată pornită, 
se desläntue ca forţele naturii. Bio- 
logia românească primitivă îşi are 
în el tălmăcitorul genial, scriitorul 
care a intuit-o direct şi cu toată 
intensitatea ei. 


712 


Omul de cultură a văzut, cu timpul, 
si partea cealaltă a adevärurilor des- 
pre săteni sau despre relaţiile dintre 
sat şi oraş. În cunoscutul său discurs 
de recepţie la Academia Română 
Lauda Ţăranului Român, Liviu Re- 
breanu a Æitat că literatura nu 
înseamnă reducere la ţărănism si că 
esteticul nu trebue confundat cu 
etnicul. Aga cum el a trecut peste 
ieftina idealizare a ţăranului pentru 
a-i adânci vitalitatea, la fel a trecut 
si peste prejudecățile împotriva ora- 
gului, recunoscând că ideile generoase 
necesare naţiunii gi ţărănimii au pur- 
ces dela oraş, dorind pe viitor crea- 
rea unei simbioze între sat si oraș, 
care să potenteze toate puterile con- 
structive. 

Tocmai pentrucă a avut viziuni 
mai adânci şi înţelegeri mai com- 
plexe decât ale scriitorilor semănă- 
toristi, Liviu Rebreanu a putut crea 
cele trei monumentale romane, pre- 
cum şi altele, pătrunzând în adân- 
cimile vieţii colective, surprinzând, 
direct şi viu, mecanismul comportării 
mulțimilor, creând tipuri neuitate. 
Chiar dacă alţii vor izbuti ceea ce 
nu a izbutit el, nimeni nu-l va 
întrece în ceea ce a creat cu ade- 
vărat şi unic acest biolog şi psiholog 
social al satului românesc, pentru 
care arta a îndeplinit şi o funcţie de 
cunoaştere profundă şi substanţială, 
puternică şi adesea, cutremurätoare. 


Petru Comarnescu 


DELA ISTORIE LA ROMAN 


D. Ştefan Pascu, dela Universitatea 
din Cluj-Sibiu, a făcut o foarte inte- 
resantä descoperire, atunci când a 
găsit în biblioteca Vaticanului me- 
morialul lui Franco Sivori, prieten 

si secretar al lui Petru Cercel (Stefan 
Pascu, Petru Cercel si Tara Româ- 
mească la sfârşitul secolului XVI, 
Sibiu, 1944; Biblioteca Institutului 
de Istorie Naţională din Cluj-Sibiu, 
vol. XII). 

Viaţa cunoscutului principe mun- 
tean a interesat deopotrivă pe isto- 
rici gi pe literați. Era în aventurile 
si în rătăcirile lui, în ilustrele lui 
prietenii şi în occidentalismul lui 
insolit în atmosfera munteană dela 
1580, o noutate care de timpuriu 
a stârnit curiozitatea. Acum de 
curând, d-nii Al. Cartojan şi C. 
Manolache au scris viaţa lui roman- 
ţată, insistând mai cu seamă asupra 
peregrinărilor lui apusene şi asupra 
pitorescului acestei figuri de domn 
pribeag. 

Problema care se punea pentru 
scriitori nu era de sigur ușoară. Spre 
deosebire de alte istorii, a noastră 
nu posedă decât foarte puţine mo- 
numente de viaţă civilă, astfel încât 
suntem destul de sumar informaţi, 
îndeobşte asupra condiţiilor de viaţă, 
mentalitätii şi societăţii româneşti 
mai vechi. Pentru a le zugrävi, scrii- 
torul e de obicei obligat să proce- 
deze prin analogie şi să umple cu 
fapte culese din alte civilizaţii, golu- 
rile de informaţie, inevitabile, ale 
subiectului său. De aici vine şi lipsa 
cea mai mare a celor două romanţări 
de care a fost vorba mai sus, din 
cunoașterea prea sumară a vieţii 
contemporane europene. Petru Cercel 
ne apărea în acele încercări de istorie 
trăită, ca un fe] de rătăcit în mijlocul 
unor civilizaţii care nu aveau nimic 
comun cu ce lăsase acasă, primit pre- 
tutindeni cu interese si curiozitate, 
ca un fel de rege barbar la Roma sau 
de Piele Roşie la Madrid ori la 
Londra. 


NOTE 


Memorialul lui Franco Sivori aduce, 
în privinţa personalităţii gi biografiei 
principelui muntean, un număr de 
lumini din cele mai preţioase. Pentru 
epoca aceasta, nici nu cred să existe 
un alt document la fel de prețios. 
E vorba de un Italian, mai precis 
un Genovez, care dela 1581 până la 
1588 a trăit, zi de zi, în imediata 
vecinătate a lui Cercel, a fost sfet- 
nicul lui intim şi prietenul lui în 
ceasurile de încercare, l-a urmărit în 
drumurile lui la Constantinopol, în 
țară si în Transilvania, si i-a scris, 
pas cu pas istoria vieţii, nu ca un 
cronicar oficlal, ci ca un memorialist 
care-și spovedeste propriile speranţe 
si desnădejdi legate de această tre- 
cătoare domnie. 

Din amintirile lui Franco Sivori, 
figura lui Petru Cercel se degajeazä 
așa cum va trebui să rămână pen- 
tru istorie, gi nu așa cum ne-a fău- 
rit-o apocrif literatura. Incă dela 
prima apariţie a lui, pribeag la 
Genova, «în vârstă de 36 de ani, 
foarte bine făcut si de o înfăţişare 
plăcută şi regească, pe care nu putea 
so ascundă îmbrăcămintea modestă, 
principele e al lumii lui, care e 
Renaşterea sbuciumată, aventuroasă 
şi îndrăgostită de frumuseţe». Dar 
mai interesant pentru noi e să aflăm 
că, om al Renaşterii apusene şi con- 
fundându-se cu dânsa până la a 
scrie în închisoarea lui ardeleană 
versuri lungi italienesti, aşa cum 
scria la aceeaşi epocă, în închisoarea 
din Tournay, Odet de La Noue, 
Petru Cercel nu e mai puţin un om 
al propriei sale ţări. Portretul Mun- 
teniei, dacă se poate spune aşa, e la 
fel de interesant în memorialul călă- 
torului italian. Lectura lui va fi o 
bună lecţie pentru cei care cred încă 
în rusticitatea și în modestia for- 

melor de viaţă ale principatului 
muntean la acea epocă. 

Cât despre partea de aventură şi 
de romanesc din existenţa lui Petru 
Cercel, ea depăşeşte în memorialul 
prietenului său, ceea ce îi atribuise 
fantezia romancierilor. Plecând dela 
datele câtorva documente uscate, și 
care arată faptele fără a arăta tot- 
deauna si subordonarea lor, scrii- 
torii își închipuiseră o viaţă bogată 
în călătorii mai mult decât în peri- 
petii. Acestea sunt însă de-adreptul 
pasionante, în realitatea lor istorică. 
Şi cel mai bun roman al vieţii lui 
Petru Cercel se dovedește a fi acea- 
stă biografie autentică, pe care ar 
trebui s'o traducă cineva în româ- 
neste, pentru plăcerea cu care se va 
putea citi romanul de aventuri al 
unui domn dela sfârșitul Renaşterii 
şi pentru suma de fnvätäminte isto- 
rice care se poate desprinde din- 
tr'însul. 


Al. Ciorănescu 


PE MARGINEA UNEI INCER- 
CĂRI DE RECONSTRUIRE 
A METAFIZICEI 


Problematica filosofiei contimpo- 
rane se pare că a fixat gânditorilor o 
alternativă ale cărei consecinţe duc 
la o criză inevitabilă. Astfel se pare 
că filosofia sau renunţă la o proble- 
matică independentă şi se subordo- 
nează complet ştiinţei sau își con- 
stitue o problematică proprie şi, 
independentă de cea ştiinţifică, dar 
se situiază în întregime pe un plan 
irațional, în spiritul aşa numitei 
filosofii existenţiale. 

Motivele care i-au determinat pe 
filosofi să creadă în fatalitatea unei 

asemenea alternative constau, în 
special, în faptul că ştiinţa actuală 
a monopolizat cunoaşterea rafio- 
nală. Pe plan logic şi intelectual 
se pare că filosofia nu mai are 
nimic de spus şi că totul cade în 
sarcina ştiinţei. Paralel cu acest 
pan-scientism pe plan rațional, sus- 
ţinut de pozitivismul epocii noastre, 
cele câteva mari încercări ale meta- 
fizicej contimporane nu s'au putut 
realiza, decât pe un plan afectiv şi 
irațional. Filosofi ca Bergson, bună- 
oară, au considerat sarcina filosofiei 
ca inutilă pe plan logic şi intelectual 
gi au căutat să creeze filosofiei un alt 
domeniu, crezând că prin aceasta 
filosofia va fi salvată. 

Cu toate că nu ignorăm multe din 
realele progrese pe care filosofia le 
datorează concepţiei bergsoniene — 
şi într'o mai mică măsură celei exi- 
stenţialiste — totuși asemenea con- 
ceptii, care lipsesc filosofia de pivotul 
ei de bază: raţiunea, au condus gân- 
direa filosofică într'o criză din ce în 
ce mai acută. Din această criză berg- 
sonismul n'a scăpat decât printr'un 
compromis, afișând o metodă anti- 
intelectuală, pe care însă n'a apli- 
oat-o. Așa încât, cu excepția unei 
metodologii neaplicate în cea mai 
mare parte, filosofia bergsoniană ră- 
mâne o filosofie raţională, iar filo- 
sofia existenţială nu a reușit să-şi 
pună decât probleme minore şi să 
ignoreze marile şi eternele probleme 
ale filosofiei. Așa încât problematica 
ontologică şi epistemologică par a fi 
sortite fie demodării, fie unei subor- 
donări complete faţă de ştiinţă. 
< Impasul— în care, în special, filo- 
sofia bergsoniană a adus filosofia — 
este subliniat cu multă justete de 
Jean Nogu6, în cele două cărţi fun- 
damentale ale lui: Esquisse système 

des qualitées sensibles si La signifi- 
cation du sensible. Acest autor ob- 
servă că Bergson a cedat științei 
domeniul sensibil şi rațional, prin 
caracterul irațional si afectiv pe care 
îl dă intuitiei. Incercarea lui Nogué 
însă nu este în măsură să redea o 
problematică completă filosofiei, de 
oarece el se mărginește la domeniul 
cunoașterii sensibile. 

Într'o lucrare recent apărută a 
d-lui prof. Dan Bădăreu, Du juge- 
ment comme Acte Signifiant, F. Roth 
& Cie, Lausanne, 1944, desprindem 
o încercare de natură să redea filo- 
sofiei şi în special metafizicei, tra- 
ditionala ei amploare şi să-i creeze 
o problematică reală şi independentă 
faţă de ştiinţă, fără a fi totuşi anti- 
ştiinţifică, 

Această încercare se deosebeşte, în 
primul rând, prin aceea că se situiază 
în interiorul problematicei filosofice, 
căutând în chip teoretic şi principial 
să restabilească metafizica, procu- 
rându-i un nou fundament şi-o nouă 
orientare. Prin acestea d. Dan Bădă- 
reu evită o eroare pe care au comis-o 
cei ce au căutat să revizuiască prin- 
cipiile de bază ale metafizicei. 

Cu toate că principiile trebue să 
concorde cu faptele şi deci cu ştiinţa, 
atunci când vechile principii se dove- 
desc a fi neîncăpătoare şi a nu mai 
corespunde situaţiilor de fapt, este o 
mare greşală să se purceadă la revi- 
zuirea principiilor pe baze si sub 
inspiraţia directă a faptelor si a 
experienţei ştiinţifice. Nu fiindcă ex- 
perienţa ştiinţifică s'a acumulat si 
s'a îmbogăţit, — principiile metafizi- 
cei tradiționale s'au dovedit inope- 
rante, ci fiindcă conţin defecte şi 
lacune în alcătuirea lor interioară; 
iată de ce astfel de principii aşa de 
cuprinzătoare, pentru vremea în care 


NOTE 


au fost elaborate, devin strâmte si 
neîncăpătoare pentru o epocă situată 
Ja o mare distanţă pe linia evoluţiei 
gândirii. 

Iată de ce, atunci când faptele 
contrazic principiile, este bine totuşi 
ca noile principii să nu fie modelate 
după faptele pe care nu le mai 
verifică cele vechi, fiindcă principiile 
astfel elaborate ar dura şi mai puţin, 
ci este bine să se procedeze la o 
examinare teoretică a principiilor în 
ele înşile, pentru a se încerca o nouă 
formulare, care să cuprindă şi noua 
experienţă acumulată, dar nu numai 
pe ea, ci, pe cât posibil, orice cuno- 
ştinţe susceptibile de a fi anticipate. 

D. Dan Bădăreu crede că recon- 
struirea problematicei metafizicii nu 
poate începe decât cu revizuirea 
teoriei asupra actului de judecată 
gi mai ales asupra relaţiei între 
subiect şi obiect în actul judecății. 

Viciul fundamental al teoriilor 
asupra judecății este datorit tezei 
idealiste, care pune pe acelaşi plan 
şi la acelaşi nivel subiectul care 
afirmă si obiectul despre care se 
afirmă. De aceea autorul pornește 
mai întâi la o examinare critică prin- 
cipială a teoriilor metafizice cu pri- 
vire la actul do judecată (l'acte du 
jugement). 

Teoriile clasice ale filosofiei gre- 
cești asupra actului de judecată se 
situiază în legătură cu problema 
atributiei. 

Plato si Socrate au considerat 
actul de judecatä ca fiind un act 
atributiv. O astfel de situare a 
actului de judecată ca un act atri- 
butiv lipseşte gândirea de un factor 
esenţial. Un act atributiv — adică 
judecată, putând fi fals sau adevă- 
rat — lacuna fundamentală a teo- 
riilor clasice constă în faptul că nu 

arată cum e posibilă atribuţia. For- 
mula care după Aristoteles repre- 
zintă principiul rationamentului, a- 
nume că: «ceea ce se afirmă despre 
subiect va trebui să se afirme si 
despre predicat »— presupune că 
atribuția este posibilă. Ignorarea 
acestei probleme esențiale: cum este 
posibilă trecerea dela predicat (obiect 
la subiect), constitue după d. Bădă- 
reu viciul fundamental al teoriilor 
clasice asupra, judecätei. 

Această problematică este, totuşi, 
ignorată aproape complet şi de filo- 
sofia modernă şi de cea contimpo- 
rană. D. Bădăreu afirmă categoric 
că niciunul din marii filosofi nu a 
examinat niciodată în chip serios 
și nu au demonstrat cu stricteţe 
legitimitatea atribuirii predicatului 
unui subiect. 

O asemenea afirmaţie este demon- 
strată printr'o analiză principială 
extrem de riguroasă a filosofiei lui 
Leibniz, Kant, Hegel si Hamelin, 
luate ca exemple edificatoare în 
această privință. Teoriei clasice a 
judecății copulative sau atributive 
profesorul dela Universitatea din 
Iaşi îi substitue o teorie a gândirii 
ca act interpretativ (termenul corect 
este acela de «signifiant »). In actul 
fundamental al gândirii — conform 
tezei idealiste, relaţia între subiect 
si predicat este aceea dela semn la 
abiectul simbolizat (la relation du 
signe à la chose signifiée). 

Consecintele unei astfel de teorii 
sunt dintre cele mai fecunde pentru 
filosofie. Ex face posibilă o teorie 
epistemologică realistă, ce deschide 
perspective ample pentru recon- 
struirea metafizicei. 

Nu facem altceva în această notă 
decât să semnalăm lucrarea d-lu; 
Bădăreu ca o încercare fundamen- 

tală de a orienta filosofia şi în special 
metafizica spre o problematică fe- 
cundă și mai ales întrun spirit 
autentic filosofic. 

Dilema — pe care am semnalat-o 
la început — în care filosofia părea 
sortită să cadă prin acea alternativă 
între scientism și existentialism apare 
în teza d-lui Bădăreu iluzorie și 
factice, înlăturându-se astfel o mare 
prejudecată a filosofiei contimpo- 
rane. 


Florian Nicolau 


DESPRE REFLECTARE ŞI 
REFLEXIUNE 


Intr'un articol publicat în revista 
de filosofie Saeculum dela Sibiu, d-l 
Constantin Noica încearcă să defi- 
neascä gândirea filosofică drept un 
raport de echilibru prietenesc al 
omului cu lumea, raport care duce 
la o intimitate cu ordinea dinlăuntru 
a lucrurilor. 

Asupra acestei definiţii pe care 
autorul o propune și nu o argumen- 
tează, nu avem nimic de obiectat, 
de oarece ea se situează în cadrul 
concepţiei existenfialiste, concepţie 
la care se pare că a aderat d-l Noica. 

Ne folosim de acest prilej pentru a 
discuta în legătură cu sensul gân- 
dirii filosofice, raportul dintre re- 
lectare si reflexiune. Regretäm, dela 
început, că d-l Noica nua insistat 
mai mult asupra acestei diferențieri, 
care ar fi dus poate la o discuţie mai 
fecundă decât aceea din jurul -defi- 
nirii gândirii filosofice prin natura 
echilibrului dintre om şi lume. 

Admiţând sensul obișnuit al ace- 
tor două noţiuni— d-l C. Noica 
spune că a reflecta înseamnă a reda 
imediat— pe când refloxiune în- 

seamnă gândire elaborată. Regretăm 
iarăşi că d-l Noica nu ne spune ce 
înseamnă pentru d-sa gândire ela- 
borată. Se pare, însă, că a reflecta 
înseamnă a oglindi lumea aşa cum 
este, iar reflexiune a reconstrui prin 
gândire o imagine despre lume. 
Spunem «se pare» de oarece la a- 
ceastă interpretare am ajuns pe baza 
faptului că d-l Noica vorbeşte despre 
reflectare în legătură cu atitudinea 
realistă şi despre reflexiune în legă- 
tură cu atitudinea idealistă în filo- 
sofie. 

D-sa precizează: reflectare în- 
seamnă a vedea sensul; reflexiunea 
înseamnă punerea sensului. Din pă- 
cate, iarăşi nu ne spune nici ce în- 
seamnă a vedea sensul și nici ce în- 
seamnă a pune sensul, cu atât mai 
mult cu cât este vorba de două ex- 
presii originale, care, deşi sugestive, 
pot da naştere la confuzii. 

În orice caz, această distincţie nu 
se pune în legătură cu realismul şi 
idealismul, ci cu atitudinea rafio- 
nalistă şi irationelistä. Fiindcă este 
clar că, pentru a vedea sensul, este 
necesar să presupui că există acest 
sens în lume și că deci realitatea 
este raţională, iar a pune sensul 
presupune exact contrariu — atri- 
buirea sensului unei realităţi lipsită 
de el. 

D-1 Noica se întreabă acum: ce 
este gândirea filosofică ? — reflectare 
sau reflexiune — și ajunge la con- 
cluzia, aparent foarte justă, că este 
gi una şi alta. Aşa dar, după d-sa, 
reflectarea se poate împăca cu re- 
flexiunea. Această concluzie opti- 
mistă se datorește faptului că d-sa nu 
observă contradictia fundamentală 
ce există între reflectare şi refle- 
xiune, sub forma în care a precizat 
deosebirea între acești doi termeni. 


NOTE 


O conciliere între a vedea sensul și a 
pune sensul este imposibilă, datorită 
faptului că în primul caz trebue pre- 
supus că lumea are sens și în al 
doilea caz trebue presupus că lumea 
nu are sens. Este vorba de contra- 
dictia tradiţională în filosofie ntre 
atitudinea rationalistä şi irationa- 
listă, relativ la obiectul cunoașterii. 
D-l Noica a fost inspirat în formu- 
larea distinctiei între reflectare si 
reflexiune de următorul citat din 
Cocteau, pe care îl redă d-sa: t Sunt 
unele cazuri când oglinzile ar face 
bine să reflecteze puţin înainte de a 
reflecta imaginea >. Dacă d-sa ar fi 
observat că Jean Cocteau presupune 
că oglinzilor le este imposibil să re- 
flecteze, atunci poate că sensul ironic 
al acestui citat l-ar fi făcut să reflec- 
teze mai mult în privinţa posibili- 
tăţii de a concilia termenul de reflec- 
tare cu acela de reflexiune. 


Plorian Nicolau 


IN JURUL UNEI DISCUȚII 
ASUPRA FILOSOFIEI 
ȘTIINȚIFICE 


Nu de mult timp în filosofia 
românească unii cercetători au căutat 
să introducă o nouă disciplină: filo- 
sofia ştiinţifică, disciplină ce con- 
stitue în străinătate una din preo- 
cupările cele mai frecvente atât ale 
savanților, cât și ale filosofilor. 

Intenţia aceasta nu a fost însă 
privită cu ochi buni de unele foruri 
competente în materie ale filosofilor 
noștri și ea a provocat o reacţie 
neașteptat de vie şi de agresivă 
mai ales din partea « metafisicie- 
nilor 3 dela noi. 

Intrucât pe această temă sa 
făcut multă polemică si foarte pu- 
ţină filosofie gi întrucât nu are rost 
să reedităm o discuţie ce ar putea 
dura la infinit, singura posibilitate 
de a clarifica o asemenea problemă, 
ni se pare că ar consta în înlăturarea 
unei confuzii pe care adversarii filo- 
sofiei ştiinţifice o comit la tot pasul. 

Ea constă în faptul că astfel de 
adversari ai filosofiei ştiinţifice con- 
sideră această disciplină ca având 
un pronunțat caracter anti-metafizic. 
Argumentul acestora ia pururi aceeași 
formă: Sub expresia de filosofie 
științifică «identifică» pozitivismul 
anti-metafizic, care, indirect, submi- 
nează filosofia, subordonând-o știin- 
ţelor pozitive. 

Cum însă o confuzie nu vine 
niciodată singură, adversarii filo- 
sofiei ştiinţifice sprijină această con- 
cluzie pe două premize ce repre- 
zintă alte două erori fundamentale. 

In primul rând, existenţa unui 
conflict inerent gi inevitabil între 
filosofie şi ştiinţă. Ei agravează 
această primă confuzie, socotind că 
filosofia și ştiinţa sunt discipline 
absolut separate și că între ele o 
colaborare este de-a-dreptul impo- 
sibilă. Şi că deci a vorbi despre o 
filosofie ştiinţifică înseamnă a co- 
mite o adevărată contradicţie în 
termeni. 

A doua premiză este aceasta: a 
fi «ştiinţific » înseamnă a fi « pozi- 
tivist ». 

Astfel de opinii sunt în desacord 
cu evoluţia ştiinţei contimporane și 
ele reprezintă confuzii ce trebuesc, 
odată pentru totdeauna, înlăturate 
dintr'o discuţie cu adevărat folosi- 
toare progresului culturii noastre. 

Conflictul între filosofie si știință 
nu este câtuşi de puţin de natură 

logică, deoarece în cultura contim- 
porană relaţia între ştiinţele aşa zis 
4 pozitive 9— ca de pildă Fizica si 
Matematica — este mult mai strânsă 
decât înainte. Odată cu teoria rela- 
tivităţii şi cu teoria quantelor, ştiinţa 
a abordat probleme de natură filo- 
sofică: aceea a Constituţiei Univer- 
sului şi a materiei, a Indeterminis- 
mului, a relaţiei între subiect-obiect, 
etc.... Dacă în ştiinţa clasică — ale 
cărei teorii nu au depășit niciodată 
experienţa sensibilă — o astfel de 
relaţie era mult mai puţin posibilă, 
în ştiinţa contimporană, odată cu 
pătrunderea fizicei în domeniul mi- 
crofizic şi macrofizic, ea reprezintă 
o necesitate. 

Așa dar, din punct de vedere 
logic, este fireso ca, din moment ce 
fizica bunăoară, începe să-şi pună 
probleme atât de ample şi atât de 
generale, să vină în direct contact 
cu filosofia, 

Ce aplicaţii îşi are atunci tendința 
savanților de a ignora filosofia şi 
aceea a filosofilor de a ignora știința ? 

Originea, conflictului e de natură 
pur psihologică: savanții au impresia 
că filosofia primejdueste ştiinţa, 
dând explicaţii de natură pur teore- 
tică problemelor pe care şi le pune 
fizica, iar filosofii au impresia exact 
contrarie, anume că ştiinţa, abor- 
dând probleme care altădată erau 
de domeniul exclusiv al filosofiei, 
tinde să o înlăture, acaparându-i 
problemele. 

Asa încât conflictul între filosofie 
şi ştiinţă devine mai mult o dispută 
între savanţi şi filosofi, ceea ce nu 
este câtusi de putin acelaşi lucru. 

Consecințele acestei dispute între 
savanţi și filosofi n'au fost deloc 
favorabile nici ştiinţei şi nici filo- 
sofiei. Atitudinea anti-metafizică a 

savanților a dus ştiinţa la un con- 
ceptualism simbolist sau empirist 
extrem de simplist si în contradicţie 
cu înseși teoriile ştiinţei contim- 
porane, ce au un vădit caracter 
ontologic și cosmologic. 

Iar atitudinea anti-stiintificä a fi- 
losofilor a condus filosofia spre un 
refugiu într'un irationalism din ce 
în ce mai dăunător evoluţiei spiri- 
tului cu adevărat filosofic. Filosofia 
a fost nevoită să renunţe li rațiune 
ca la o metodă principală de investi- 
gatie şi să adopte o serie de pseudo- 
metode intuitioniste, irationaliste, 
trăiriste, al căror eșec apare din ce 
în ce mai evident. 

Asemenea atitudini au o explicare 
de natură pur psihologică şi ele 
nu sunt de natură să favorizeze pro- 
gresul filosofiei și nici pe acela al 
ştiinţei. 

A doua confuzie este identificarea 
termenului de «științific» cu acela 
de «pozitivist». Eroarea pornește 
dela Comte, după care ştiinţa trebuia, 
să se limiteze la domeniul experienţei 
sensibile, şi ea a fost continuată de 
neo-pozitivistii contimporani, după 
care ştiinţa nu este altceva decât 
un complex de date sensibile. Acest 
fenomenism empirist al neo-poziti- 
viştilor contimporani intră într'o 
contradicţie flagrantă cu teoriile 
ştiinţei actuale, care promovează în 
primul rând disensibilizarea expe- 
rienfei şi a conceptelor fundamentale 
ale ştiinţei. Intre definiţia unui eu- 
noscut neo-pozitivist contimporan — 
anume că fizica nu este altceva decât 
prevederea perceptiilor viitoare por- 
nind dela cele prezente — şi spaţiile 
abstracte ale teoriilor fizicale actuale 
sau între conceptele fundamentale 
ale teoriei quantelor şi relativităţii, 
există o flagrantă contradicţie. 

Așa dar de o identificare între po- 
zitivism si ştiinţă nu poate fi vorba. 
Pozitivismul nu seste decât o teorie 
asupra ştiinţei şi încă una din cele 
mai discutabile, 

Odată ce aceste două premize su- 
puse unei analize obiective se dove- 
desc a fi absolut criticabile, aserţiu- 
nea că filosofia ştiinţifică are un pro- 
nunfat caracter anti-metafizic apare 
complet lipsită de sens, 

Nu vrem deloc să susţinem că filo- 
sofia ştiinţifică este o disciplină in- 
vulnerabilă. Ar îi de dorit totuşi ca 
adversarii ei să găsească alte teme 
de discuţie mult mai rodnice şi mai 
Sndreptätite. 

Altfel, substratul discutiei devine 
fie ignoranta, fie lipsa de seriozitate: 
ştiinţa nu poate fi promovată cu 
prejudecăţi anti-metafizice, iar filo- 
sofia nu poate fi salvată prin ati- 
tudini anti-ştiinţifice, Este aceasta 
o dispută din care atât ştiinţa cât 
şi filosofia nu au nimic de profitat 
şi din care cel mult pot ieși compro- 
mişi atât savanții cât şi filosofii, 

Leibniz a spus odată că, atunci 
când filosofii se ceartă între ei, cel 
mai mare lucru pe care-l au de îăcut 
este să reflecteze asupra termenilor. 
Suntem de părere că adversarii filo- 
sofiei şi apărătorii ei n'ar avea decât 
de profitat dacă şi-ar aminti la 
timp de acest sfat dat filosofilor de 
gânditorul citat mai sus, 


Florian Nicolau 


EUGENIO D'ORS DESPRE 
RELIGIE ȘI ARTĂ 


Eugenio D'Ors este fără îndoială 
unul din cei mai profunzi si originali 
gânditori şi de sigur prima autori- 
tate contemporană în Filosofia Artei, 


Primele elemente ale gândirii sale 
trebuesc căutate, poate, în teza sa de 
doctorat, care căuta să demonstreze 
că împlinirea istorică are loc în punc- 
tul de crucificare al liniei orizontale 
a spatiului cu incidenţa verticală a 
timpului. Si D'Ois a continuat prin 
a se pasiona de dialectica artei: 
ajunge să vadă în ritm şi în figură 
nimic altceva decât sinteza unităţii 
cu multiplicitatea— ritmul sinteză 
realizată în timp, figura în spaţiu. — 
Asa va ajunge să stabilească barocul 
ca fiind o constantă istorică, iar nu 
un simplu stil artistic. Prin asta 
D'Ors respinge pretinsa contradicţie 
ce ar exista între aparenţa fenome- 
nală și numeralul închis în aparenţă, 
In această constelație teoretică tre- 
bue privită si celebra sa «lege a gra- 
vitatiei artelor», definită de el în 
cuvintele următoare: «în fiecare 
epocă din Istoria Culturii una din 
arte se converteşte în centru de 
atracţie pentru celelalte ». 

Preliminările acestea însă au fost 
ocazionate aici de un interview dat 
revistei La Estafeta Literaria (nr. 6, 
31.V.944), foarte caracteristic pentru 
vederile despre relaţia artă-religie. 
« Nu există artă adevărată care să 
nu fie profund religioasă. Și nici un 
catolic radical, un catolic de sânge, 
n’ar putea concepe o religie care să 
nu fie esențialmente artistică » De 
aceea protestantismul n’a reușit de- 
cât să cadă în ireligiozitate practică 
atunci când a intenţionat să stabi- 
lească atitudini religioase fără o 
transcendentä formală. | 

Contributia de forme adusä de 
creştinism artei e clară. Mai întâi, 
schemele morfologice comune atitu- 
dinilor religioase distincte. In arhi- 
tectură, cu arta gotică apare mor- 
fologia propriu creştină. In icono- 

grafia creştină noutatea n'a durat 
mult, căci un Michelangelo de pildă 
realizează cel mai putin nazarinean 
Christ posibil. Importantă influenţă, 
are oreştinismul în limbă: latina 
creștină extinde considerabil sfera 
nominativă a latinei clasice, ridi- 
când-o uneori până în culminantele 
regiuni ale filosofiei scolastice. Dar 
asta numai cu creştinismul catolic. 
Primul lucru ce-l face protestan- 
tismul după ruperea de Roma, a fost 
să rupă și cu arta antichităţii clasice, 
cu icoanele scoase din biserică gi cu 
Biblia tradusă în limbă vulgară. 
Dar notaţiile acestea nu sunt decât 
întâmplătoare spicuiri din blocul 
unei expuneri de rotunzimea splen- 
didă, specifică şi gândirii filosofului 
spaniol. 
Ovidiu Drimba 


TEATRUL VIITORULUI 


Intrebat ce crede despre teatrul 
viitorului, Gayetano Luca, directorul 
Teatrului Spaniol din Madrid, îşi 
exprimă credinţa în modul marei 
tragedii. Teatrul viitorului va fi tra- 
gedia clasică în sensul său amplu, cu 
protagoniști, cu cor, cu miraculoasa 
simplicitate expresivă şi cu marea 
sa forță plastică. Tragedia omului 
etern, cu întrebările şi nelinistile 
sale traversând sensul vieţii. Un 
teatru cu nota de humor și dominat 
de umbre. 

Cel mai popular critic, Alfredo 
Marquerie, vede altfel viitorul tea- 
trului: un modificat, în esenţa sa. 


REVISTA FUNDATIILOR REGALE 


Va rămâne, simplu: un om umblând 
prin lume, subiect purtător al w” ei 
idei. Acesta e și va rămâne (în fond, 
putând să varieze în formă) teatrul: 
o idee servită de cuvânt şi acţiune, 
ambele într'un just echilibru. 

Garcia Viñolas, mare regisor de 
filme, crede că eficacitatea teatrului 
viitorului va rezida esențialmente 
în actor. Căci, două forme principale 
de exprimare are teatrul: reflex al 
unei epoci, unor obiceiuri, unei forme 
de viaţă contemporană sau istorică, 
— formă sechestrată azi de film. 
Cealaltă formă şi care va persista 
este realitatea vocii, realitatea ac- 
torului viu, prezența lui nesubsti- 
tuibilă. Teatrul îşi va asigura vii- 
torul în măsura existenţei marelui 
actor. 

In fine, pretiosul Felipe Sassone 
intră în disociatii principiale. Pentru 
el nu se poate vorbi de un teatru al 
viitorului, căci teatrul e întotdeauna 
în urma vieţii, nu înaintea ei. Poe- 
zia teatrului nu este profeție. Poezia 
teatrului, cu dramatismul unei ac- 
iuni care e în desfăşurare, nu în 
viitor, nu poate fi decât o poezie 
lirică, de evocare, de necesitate de-a 
evada din circumstanţă, — dar pen- 
tru asta trebue să trăieşti în circum- 
stantä şi să simţi circumstanţa. De 
aceea, închee el (La Estafeta Lite- 
raria, Madrid, 15 April, 1944), vii- 
torul teatrului va fi ca viitorul vieţii 
pe care trebus el s'o comenteze, să o 
gloseze, şi cine poate şti azi care va 
fi viitorul vieţii? 

Ovidiu Drimba 

